
junsese altcineva înaintea lui la farmacie, 
HAS 


ASLA Edison Stokes se aplecă în penumbra micului 
şi întunecosului magazin. Privi mînerul cuțitului împlîntat 
adînc în pieptul bătrînului. Dacă-l scotea, n-ar fi făcut decît 
să grăbească inevitabilul. 

— Cine a făcut asta? întrebă Edison apucînd strîns mîna 
crispată. Spune-mi, Jonas. Îți jur că va plăti. 

Sîngele gîlgîia în gura farmacistului. 

— Ierburile. A cerut ierburile acelea speciale. Lorring 
mi-a spus să-i dau imediat de ştire dacă cineva caută... 

— Lorring ţi-a primit mesajul. De asta sînt aici. Edison 
se aplecă şi mai mult. Cine a cumpărat ierburile? 

— Nu ştiu. A trimis un servitor după ele. 

— Nu-mi poţi spune ceva care să mă ajute să-l găsesc pe 
cel care ţi-a făcut asta? 

— Servitorul spunea... vocea lui Jonas se stinse, căci 
sîngele îi umpluse gura. 

— Ce-a spus servitorul, Jonas? 

— Că-i trebuie ierburile imediat. Şi că pleacă din oraş... 
ceva despre o petrecere la un conac, la ţară... 

Edison simţi cum mîna farmacistului îşi slăbeşte 
strînsoarea. l 

— Cine dă petrecerea asta, Jonas? Unde o să aibă loc? 

Bătrînul închise ochii. Timp de cîteva secunde, Edison 
își zise că n-are să mai afle nimic altceva. 

Însă buzele pline de sînge ale farmacistului se mişcară 
pentru ultima dată. 

— Ware Castle, veni şoapta, aproape stinsă. 


izerabilul era acolo, la Ware Castle. 

JA Să-l ia dracu”. Emma Greyson izbi cu pumnul 
înmănușat în balustrada de piatră a balconului. Numai de 
ghinioane avea parte. Oriunde s-ar fi dus, era la fel, gîndea 
ea. Şi ghinioanele durau de ceva vreme, culminînd cu dezastrul 
financiar absolut petrecut cu două luni în urmă. lar acum, 
punînd capac la toate, era obligată să-şi petreacă următoarea 
săptămînă încercînd să-l evite pe Chilton Crane. Părea mai 
mult decît era în stare să îndure. 

Bătea darabana cu degetele pe piatra străveche. N-ar fi 
trebuit să o surprindă atît de mult apariţia lui Crane în după- 
amiaza aceea. În definitiv, Lumea Bună era o lume oarecum 
restrînsă, Nimic ciudat, deci, în faptul că mizerabilul se afla 
printre numeroșii invitați la petrecere. 

„Nu-ţi poţi permite să pierzi şi postul ăsta“, îşi repetă 
Emma cu voce înăbușită. Se putea ca Crane să nu-şi 
amintească de ca, dar singurul lucru pe care-l putea face era 
să se ferească din calea lui pe durata şederii la castel. Cu atîta 
lume prin preajmă, n-o să-ți fie prea greu să te confunzi cu 

mobilierul, se îmbărbătă ea. Sînt prea puţini cei care dau atenţie 
domnişoarelor de companie. 

De undeva, din întunericul de sub balcon, zgomotul 
unei mişcări uşoare o smulse din gîndurile sumbre. Se aplecă 
şi scrută atent umbrele proiectate de un zid înalt. Una din 
umbre prinse viață, ieşi din conul de beznă şi alunecă 
traversînd pajiştea scăldată în lumina lunii. Emma se aplecă 
mai mult şi zări silucta care înainta, precum o fantomă, pe 
cărarea argintată. Înaltă, zveltă, cu părul întunecat şi îmbrăcată 
în întregime în negru, 

N-a mai fost nevoie ca razele palide ale lunii să cadă pe 
chipul auster, ascetic al bărbatului de jos: Edison Stokes. Se 
întorcea de la plimbare în după-amiaza zilei de ieri, cînd el îşi 
făcuse apariţia la castel. ÎL văzuse intrînd cu trăsura-i 
strălucitoare în curtea interioară. Vehiculul elegant era tras 
de armăsari perfect armonizaţi și foarte bine antrenați. 

Animalele răspundeau cu precizie calmă comenzilor 
transmise de mîinile lui Stokes prin hăţuri. Supunerea de care 
dădeau dovadă arăta că stăpînul lor foloseşte mai degrabă 
îndemînarea şi fermitatea, decît strigătele şi loviturile sălbatice 
pentru a-i ține în (rîu. 

Mai tîrziu, Emma remarcase că ceilalţi oaspeţi îi aruncau 
priviri piezişe de fiecare dată cînd intra în vreo încăpere. Ştia 
că atitudinea lor de viclenie temătoare însemna că bărbatul 
este extrem de bogat şi extrem de puternic. Şi, probabil, 
deosebit de periculos. lar toate acestea îl făceau extrem de 
fascinant în ochii elitei sufocate de plictis şi blazare. 

Umbrele se mişcau din nou. Emma sc aplecă mai tare 
peste balcon și îl văzu pe Stokes încălecînd pervazul de piatră 
al unci ferestre deschise. Ce ciudat! În definitiv, era un oaspete 
al castelului, nu avea nevoie să se furişeze astfel. 

Nu exista decit o explicaţie pentru ca Stokes să 
procedeze aşa: fie că se întorcea de la o întîlnire secretă cu 
soţia vreunuia dintre musafiri, fie că tocmai se îndrepta spre 
una. 

Fără să ştie de ce, se aşteptase parcă la mai mult de la 
Stokes. Stăpîna ei, lady Mayfield, le făcuse cunoştinţă cu o 
scară înainte. Cînd bărbatul îşi înclinase foarte ceremonios 
capul deasupra mîinii ei, intuiţia o luminase ca un fulger. 
Acesta nu este un alt Chilton Crane, îşi spusese ea atunci. 
Edison Stokes părea ceva mai mult decît un alt libidinos 
mizerabil într-o lume în care asemenea specimene se găseau 
din belşug. Era evident că se înşelase din nou. Și nu pentru 
întîia oară în ultima vreme. 

Un hohot copios de ris se răspîndi în noapte prin una 
dintre ferestrele deschise din aripa de est a castelului. Bărbaţii 
din sala de biliard păreau chercheliţi binişor. 

În sala de bal, muzica continua să cînte. 

Jos, sub balconul în care se afla ea, Edison Stokes 
dispăruse intr-o cameră întunecoasă care nu-i aparţinea. 

După o vreme, Emma se întoarse şi se îndreptă încet 
spre coridorul slab luminat. Putea să se retragă în linişte în 
propriu-i dormitor. Lady Mayfield trebuie să fi tost în tormă 
deja. Letty avea o adevărată pasiune pentru şampanie, aşa că 
nu va băga de seamă că domnişoara ei de companie dispăruse 
pentru tot restul serii. 

Sunetul unor voci şoptite venind dinspre scara de 
serviciu, foarte rar folosită, o sili să se oprească brusc pe la 
mijlocul coridorului. Îşi tinu respiraţia şi ascultă atentă. Se 
auzeau rîsete înăbuşite. Un cuplu, desigur. Bărbatul părea 
dezgustător de beat. 


— Bănuiesc că te aşteaptă camerista? şoptea Chilton 
Crane cu o nerăbdare prost mascată. 

Pe casa scărilor apăru lumina şovăitoare a unei lumînări. 
Emma îngheță. Sperase din tot sufletul să scape de ghinioane! 
În câteva clipe, Crane şi însoţitoarea lui aveau să intre în holul 
unde se afla ea. 

Era prinsă în capcană. Chiar dacă se întorcea şi o lua la 
fugă cît o țineau picioarele, n-ar fi reuşit să străbată întregul 
coridor pînă la holul principal. 

— Nu fi stupid, murmură Miranda, lady Ames. l-am dat 
liber fetei în seara asta, înainte să cobor. Nu aveam nici un 
chef să dau ochii cu ea la întoarcere. 

— Nu era nevoie să-i dai liber, se repezi Chilton. Sînt 
sigur că i-am fi găsit ceva de făcut. 

— Domnule Crane, vrei cumva să insinuezi că ar fi putut 
să ni se alăture în aşternuturi? replică Miranda cu falsă 
indignare. Sir, sînt de-a dreptul şocată. 

- Diversitatea este sarea şi piperul vieţii, draga mea. 
Am observat că femeile care depind în întregime de o slujbă 
ca să poată trăi sînt extrem de doritoare să facă tot ce li se 
cere. Ba chiar de-a dreptul nerăbdătoare. 

— Va trebui să-ţi satisfaci altă dată gustul pentru 
servitoare. N-am nici o intenţie să te împart în seara asta cu 
camerista mea. 

— Poate că ar trebui să căutăm un pic mai sus, pentru o 
partidă în trei. Am observat că lady Mayfield a venit însoțită 
de o domnişoară de companie. Ce părere ai dacă am chema-o 
în dormitorul tău, sub un pretext oarecare... 

— Domnișoara de companie a lui lady Mayfield? Adică 
vrei să spui miss Greyson? De această dată, Miranda era cu 

adevărat indignată. Să nu îndrăzneşti să-mi spui că ţi-a trecut 
prin minte să o seduci pe creatura aia cu ochelari şi bonetă. 
Şi cu părul acela roşu, îngrozitor. Chiar eşti lipsit de gust? 

— Am descoperit adesea că îndărătul hainelor anoste şi 
al ochelarilor de vedere se poate ascunde un spirit deosebit. 
Chilton tăcu cîteva clipe. Cît despre însoţitoarea lui lady 
Mayfield... 

— Prefer să nu, dacă nu te superi. 

— Îmi pare ciudat de cunoscută, spuse Chilton în şoaptă. 
Mă întreb dacă n-am mai întîlnit-o pe undeva. 

Ghearele spaimei strînseră stomacul Emmei. Avusese 
toate motivele să spere că Crane n-a recunoscut-o cînd, ceva 
mai devreme, fusese obligată să treacă pe lîngă el, în sala de 
muzică. Nu o privise decât în treacăt. Îşi spusese că bărbaţii 
asemenea lui Crane, care dădeau iama printre cameristele, 
guvernantele şi domnişoarele de companie ale gazdelor nu 
se obosesc să rețină trăsăturile nefericitelor victime. Şi-apoi, 
părul ei avea acum altă culoare. 

Temându-se că vreuna din fostele ei stăpîne, care o 
concediase pentru nesupunere, ar putea să-şi prevină 
cunoştinţele despre roşcata cea insolentă, purtase o perucă 
brunetă în timpul scurt cît fusese angajată la Ralston Manor. 

— Las-o pe domnişoara de companie a lui lady Mayfield, 
îi ceru Miranda pe un ton imperativ. Nu-i decît o creatură 
micuță şi plictisitoare. Te asigur că eu am de oferit lucruri 
mult mai interesante şi mai tentante. 

— Desigur, draga mea. Cum spui tu. În glasul lui Crane 
se simţea o undă de dezamăgire. 

Emma se retrase cu un pas. Trebuia să facă ceva. Nu 
putea să stea pur şi simplu acolo, aşteptînd să apară Miranda 

şi Crane. Privi peste umăr. Singura sursă de lumină de pe 
coridorul întunecat era o aplică montată cam pe la jumătatea 
peretelui. Uşi din lemn masiv, adînc afundate în zidul de piatră, 
marcau intrarea în numeroase odăi de oaspeti. 

Se răsuci, îşi prinse fustele cu amîndouă mîinile şi porni 
în grabă de-a lungul coridorului de piatră. O să se ascundă 
într-una din camere. La castel sosiseră o mulțime de invitaţi, 
astfel că fiecare încăpere de pe etaj găzduia pe cineva, însă 
cu siguranță că erau toate goale la ora aceea. Seara abia 
începuse. Prietenii familiei Ware se aflau încă jos, dansînd, 
flirtînd, distrându-se. 

Se opri în faţa celei mai apropiate uşi şi încercă clanţa. 
Închisă. Inima i se opri cîteva clipe, apoi îşi înteţi bătăile. Se 
repezi la uşa următoare. Nici aceea nu voia să se deschidă. O 
cuprinse panica. Ajunse la a treia ușă, apucă clanţa, o apăsă 
şi, cu un imens suspin de uşurare, descoperi că se deschide. 

Se strecură fără zgomot în cameră şi închise cu mare 
grijă uşa după ea. Apoi privi cu atenţie în jur. Lumina putemică 
a lunii, revărsată prin ferestre, dezvăluia perdelele grele ale 
unui pat mare, cu baldachin. Măsuţa de toaletă era plină cu 
sticluțe frumoase. Pe un fotoliu se vedea o cămaşă de noapte 
vaporoasă, tivită cu dantelă. 

O să aştepte acolo pînă cînd Chilton şi Miranda vor 
intra într-unul din celelalte dormitoare. Apoi se va strecura 
înapoi pînă la scara de serviciu, hotărî ea. 

Se întoarse şi îşi lipi urechea de lemnul uşii, ascultînd 
zgomotul paşilor de pe coridor, care se auzea din ce în ce 
mai aproape. 

O cuprinse o presimțţire sumbră. Dacă nimerise tocmai 
în dormitorul Mirandei? 

Paşii se opriră în fața uşii. 

- Iată-ne ajunşi, Chilton. Vocea Mirande era înăbuşită 
de lemnul gros. Stai puțin să găsesc cheia. 

Emma se îndepărtă de uşă, de parcă ar fi devenit brusc 
din fier încins. N-avea la dispoziție decît cîteva secunde. 
Miranda credea că uşa ci este închisă şi căuta de zor cheia în 
poşeta-i minusculă. 

Privi disperată în jur, prin camera luminată de razele 
lunii. Sub pat nu era loc; se vedeau cuferele aşezate acolo, 
probabil din lipsă de spaţiu. Nu-i rămînea decît dulapul masiv. 
Alergă spre el, fără zgomot, pe covorul gros. 

Rîsul de beţiv al lui Crane răsună de cealaltă parte a 
ușii. Se auzi apoi clinchet de metal făcut de cheile căzute pe 
pardoseala de gresie, 

— Asta-i culmea, vezi ce m-ai determinat să fac? spuse 
Miranda. Am scăpat-o. 

— Dă-mi voie, zise Chilton. 

Emma smuci uşile dulapului masiv şi se strecură prin 
desişul foşnitor al rochiilor, făcîndu-şi loc înăuntru. Apoi 
întinse mîna şi trase uşile pînă se asigură că sînt bine închise, 
şi se lăsă învăluită de întunericul dens. 

În aceeaşi clipă, mîna unui bărbat îi cuprinse talia. 
Încercă să țipe. O palmă caldă îi apăsă gura şi se simți strînsă 
cu asprime şi lipită de un piept larg şi tare ca piatra. O cuprinse 
o spaimă cumplită. Teama de a fi recunoscută părea un fleac 
pe lîngă situaţia în care se afla. Nu era de mirare că găsise ușa 
dormitorului deschisă. Cineva se strecurase înăuntru înaintea 
ci. 

— Vă rog să tăceți, miss Greyson, îi şopti în ureche 
Edison Stokes, altfel vom avea amîndoi de dat o grămadă de 
explicaţii. 

O recunoscuse cînd smucise ușile. dulapului. Ascuns 
îndărătul unei complicate şi elegante rochii de seară, Edison 
văzuse lumina lunii reflectată într-o pereche de ochelari cu 
rame de aur. În ciuda situaţiei delicate în care se afla el însuși, - 
simți o satisfacție ciudată la gîndul că avusese dreptate în 
privința micuţei însoțitoare a lui lady Mayfield. În momentul 
cînd făcuseră cunoștință, avusese certitudinea că tînăra nu 
posedă nici una din calităţile cerute unei persoane care 
îmbrățișează o asemenea carieră. Se purtase sobru şi reținut. 
Însă nu era nimic umil sau supus în ochii aceia verzi, atît de 
pătrunzători. În adîncul lor se citea hotărîre, inteligență şi o 
ironie bine mascată. | 

O doamnă cu totul deosebită, îşi aminti că gîndise atunci. 
Şi încă una foarte atrăgătoare, cu toate că se străduia să 
ascundă acest lucru îndărătul ochelarilor şi al rochiei 
demodate, care arăta de parcă ar fi fost vopsită de mai multe 
ori. Şi acum afla că doamna cea deosebită se distra 
ascunzîndu-se în dulapuri aflate în dormitoarele altor 
persoane. Ce interesant! 

Emma se foia agitată în strînsoarea lui şi deveni brusc 
conștient de rotunjimea fermă a sînilor ci apăsați de propriu-i 
antebraț. Mireasma de curat şi de proaspăt a trupului ei îl 
făcu să-şi dea seama cît de mic, de strîmt şi de intim era 
interiorul dulapului. Nu se îndoia că îl recunoscuse, deoarece 
se liniştise şi renunţase să se mai lupte cu el. Îi luă cu grijă 
mîna de pe gură. Nici un sunet. Era limpede că nu doreşte 
nici ea să fie descoperită. Constatarea îl făcu să se întrebe 
dacă nu cumva împărțea spaţiul dulapului cu o mică hoaţă de 
bijuterii. 

— Uşurel, Chilton. Vocea Mirandei nu mai părea 
amuzată. O să-mi distrugi rochia. Te rog frumos să nu mă 
bruschezi. Ştii bine că nu-i nici o grabă. Dă-mi voie să aprind 
lumânarea. 

— Iubita mea, inspiri atîta pasiune, încît îţi jur că nu mai 
pot să aştept nici o secundă. 

— Ai putea cel puţin să-şi scoţi cămaşa şi cravata. 
Miranda părea din ce în ce mai agasată. Nu sînt una din 
servitoarele tale şi nici vreo domnişoară insipidă de companie 
ca să fiu îmbrățişată sprijinită de un perete. 

Edison simţi limpede tremurul care o străbătu pe Emma. 
Îi luă mfinile într-ale lui şi descoperi că îşi ţinea pumnii strânşi. 
Mînie sau teamă? se întrebă el. 

— Dar i-a luat o veşnicie valetului meu să facă nodul 
acesta special, spuse Chilton cu glas plîngăreţ. Se numeşte 
„fîntîna antică“, ştii? Ultimul strigăt al modei. 

— Am să-ţi scot cravata și am să refac nodul înainte să 
pleci, murmură Miranda îmblînzită. Am visat mereu s-o fac 
pe valetul pentru un gentleman ca tine. Un bărbat atît de splen- 
did dăruit de natură. 

— Chiar așa? Chilton părea complet copleşit de compli- 
ment. Bine, dacă insişti... Dar grăbeşte-te, ştii bine că nu avem 
toată noaptea la dispoziţie. 

— Dar avem toată noaptea la dispoziție, bunul meu 
domn. Este exact ce-mi doresc. 

Fişîit moale de îmbrăcăminte. Miranda murmură ceva. 
Chilton geme şi respiră sacadat. 

— Măi, dar eşti nerăbdător în seara asta, spuse Miranda, 
nu foarte încîntată de descoperire. Sper că nu te vei dovedi 
prea nerăbdător. Detest bărbaţii care nu au grijă ca doamna 
să fie satisfăcută mai întîi. 

— Patul, gîtii Chilton. Haide o dată în pat. Doar n-am 
venit aici să facem conversaţie mondenă. 

— Lasă-mă să-ţi scot cămaşa. Ador priveliștea unui piept 
musculos. 

— Îmi scot singur blestemata asta de cămaşă. Urmă o 
scurtă tăcere. Gata, acuma cred că este în regulă, suspină el 
exasperat. Hai s-o facem o dată, doamnă! 

— Pe naiba, Chilton, mi-a ajuns. Dă-mi drumul. Nu sînt 
o tirtă ieftină din Covent Garden. la-ţi mîinile de pe mine. M-am 
răzeîndit. 

— Dar, Miranda... vocea bărbatului se frînse într-un 
geamăt aspru şi prelung. Pe toţi dracii, murmură el în cele 
din urmă. Uite ce m-ai determinat să fac. 

— Deocamdată văd că mi-ai mototolit cearşalul, spuse 
Miranda cu o satisfacţie cinică în glas. L-am adus cu mine de 
la Londra ca să fiu sigură că dorm în aşternut de calitate, şi 
uite ce ai făcut. 

— Dar, Miranda... 

— Acum înțeleg de ce preferi femeile care nu au 
posibilitate să-ţi pretindă vreun talent de amorez. Ai 
rafinamentul unui puşti de șaptesprezece ani în brațele primei 
lui femei. 

— A fost din vina ta, bombăni Chilton. 

— Las-o baltă. Dacă mai stai mult aici, voi muri de 
plictiseală. Din fericire, mai am destul timp să găsesc un domn 
mai talentat care să-mi ţină companie restul nopţii. 

— Ei, stai puţin... 

— Am spus să ieşi afară. Vocea Mirandei avea acum 
accentele ascuţite ale furiei. Sînt o doamnă, merit ceva mai 
mult. Du-te şi-ţi găseşte o cameristă, sau pe insipida aia de 

domnişoară de companie a lui lady Mayfield, dacă ai chef să 
te distrezi. Ținînd cont de felul jalnic în care te comporţi ca 
amant, numai unele ca ele te-ar putea accepta. 

— Poate că am să fac exact ce mi-ai sugerat, izbucni 
Chilton. Pun pariu că m-aş simți mult mai bine cu miss 
Greyson decît cu tine. 

Emma se zbătu în strinsoarea braţelor lui Stokes. 

— Nici nu mă îndoiesc de asta, răspunse tăios Miranda. 
Hai, pleacă. 

— Am avut odată o porţie de tăvăleală cu o domnişoară 
de companie la Ralston Manor. Vocea lui Chilton se înăspri 
brusc. Era o cățea afurisită. Nu ştia cînd să se oprească din 
luptă. 

— Să nu-mi spui că o biată domnişoară de companie a 
îndrăznit cu adevărat să-ți refuze farmecele şi talentul de 
amorez. 

— Şi-a luat pedeapsa, fii pe pace. Chilton părea insensibil 
la sarcasmul evident din vocea Mirandei. Lady Ralston ne-a 
găsit împreună în debaraua cu aşternuturi. Bineînţeles că a 
concediat-o imediat pe creatura aia neînsemnată şi proastă. 

— Nu mă interesează deloc detaliile aventurii tale cu o 
însoţitoare plătită, spuse Miranda pe un ton rece; îşi recăpătase 
fără îndoială stăpînirea de sine. 

— Şi, evident, fără referințe, adăugă Chilton cu voce 
vindicativă. Mă îndoiesc că o să-şi mai găsească de lucru 
vreodată. Probabil că acum moare de foame într-un azil pentru 
nevoiaşi. 

Emma tremura violent şi respira sacadat, cu pumnii lipiti 
de coapse. Teamă sau mînie? se întrebă Edison din nou. Ceva 
îi spunea că este mînie. Începuse să se teamă că Emma va 

deschide ușile dulapului şi-l va lua pe Crane la întrebări. Ar fi 
fost, probabil, o scenă amuzantă, dar nu şi-o putea permite. 
Un asemenea gest ar fi fost un adevărat dezastru pentru ea şi 
ar fi năruit propriile-i planuri. O tinu mai strîns, încercînd să-i 
transmită un avertisment tăcut. Emma păru să înțeleagă. Cel 
puţin nu mai dădea impresia că este gata să dea buzna afară 
din dulap. 

— Dacă nu pleci imediat, Chilton, mă voi vedea obligată 
să-l chem pe Swan, spuse Miranda cu o voce de gheață. Sînt 
sigură că nu-i va fi deloc greu să te scoată afară. 

— Stai aşa, nu-i nevoie să chemi bruta aia uriaşă şi plină 
de muşchi, mormăi Chilton. Plec singur. 

Se auziră paşi apăsaţi pe podea, uşa deschizîndu-se şi 
apoi închizîndu-se. 

— Idiot blestemat, murmură Miranda cu dezgust. Sînt o 
adevărată doamnă. Merit tot ceea ce este mai bun. 

Alţi paşi. De data aceasta mai uşori. Miranda traversa 
încăperea îndreptîndu-se spre măsuţa de toaletă. Edison spera 
din tot sufletul să nu aibă nevoie de ceva din dulap. Se auzeau 
sunete uşoare: un pieptene de argint lăsat pe tăblia de lemn a 
măsuţei, clinchetul unor sticluţe ciocnite, fişiitul unei fuste 
din satin scump şi-apoi alți paşi uşori. 

Uşa dormitorului se deschise şi se închise din nou. 
Edison şi Emma știură că sînt, în sfîrşit, singuri. 

— Cred, domnişoară Greyson, spuse el, că după ce am 
împărtăşit o experiență atît de intimă, ar trebui să ne cunoaştem 
mai bine. Îţi propun să găsim un loc ceva mai confortabil 
unde să putem avea o discuţie deschisă. 

— Pe toți dracii, răspunse Emma. 

— Sînt întru totul de acord cu dumneata, domnişoară. 


izerabilul! Emma clocotea încă de furie, cîteva 
minute mai tîrziu, cînd ieşiră în grădina plină 
de umbre. Bastard mic, scîrbos și dezgustător! 

— Am fost acuzat destul de des că sînt bastard, şi nu 
chiar fără motiv, spuse Edison cu voce neutră. Însă foarte 
puţini au avut curajul să mi-o spună în față. 

Emma se opri, surprinsă, la adăpostul unui gard viu. 

— N-am vrut să insinuez... 

— Însă nimeni, continuă el fără să pară că a sesizat 
întreruperea, dar absolut nimeni nu mi-a spus vreodată 
bastard mic. 

Avea dreptate. Cuvîntul mic nu are nici o legătură cu 
statura lui, îşi zise Emma. Pe lîngă înălțime, Stokes poseda o 
eleganță naturală a mişcărilor pentru care l-ar fi putut invidia 
majoritatea bărbaților din lumea bună. Semăna cu o felină 
mare, pornită să vîneze. Necăjită, încercă să se explice: 

— Mă refeream la Chilton Crane, sir, nu la dumneavoastră. 

— Mă bucur să aud asta. 

— Azi după-amiază, văzîndu-l pe Crane aici, am stat 
puţin de vorbă cu doamna Gatten, menajera. Am avertizat-o 
să nu trimită nici una din servitoarele tinere singură în ca- 
mera lui, indiferent sub ce pretext ar fi chemată. Şi i-am mai 
spus să ia măsuri ca întregul personal feminin să lucreze, atît 
cît este cu putință, în perechi. 

— Sînt absolut de acord cu atitudinea dumitale față de 
Chilton Crane, spuse Edison. Dacă mă iau după reacțiile avute 
faţă de el, cred că nu greşesc spunînd că dumneata eşti 
nefericita surprinsă în debaraua cu lenjerie la Ralston Manor. 

Emma nu-i răspunse. Nici nu era nevoie. Domnul 
Stokes ştia foarte bine că nimerise exact la ţintă. Se mulţumi 
doar să facă cîțiva paşi prin grădina neîngrijită. Simţi, mai 
degrabă decît auzi, că Edison o urmează. 

Grădinile de la Ware Castle ofereau în timpul zilei o 
privelişte dezolantă, însă noaptea, gardurile vii crescute prea 
mult, tufele nctunse şi năvala de iederă le făceau să semene 
cu o junglă înspăimîntătoare. Lumina lunii se cernea deasupra 
întregului peisaj, dînd naştere unor ciudate alternanţe de 
argintiu şi umbră. Strălucirea misterioasă transforma chipul 
lui Edison într-o mască sumbră, cu ochi scînteietori. 

Oh, Dumnezeule mare, gîndi Emma, acum ştie tot; 
întîmplarea de la Ralston Manor, umilinţa ei, absolut totul. 
Trebuia să facă ceva. Nu-şi putea permite să piardă şi postul 
acesta, cel puţin pînă nu descoperea o modalitate de a-şi reveni 
din dezastrul financiar care se abătuse asupra ei şi a surorii ei. 

Îi venea să tipe de ciudă, dar făcu un efort să se adune 
şi îşi impuse să gîndească logic. Nu avea nici un rost să se 
explice în faţa lui Edison. Oamenii sînt întotdeauna tentaţi să 
creadă ce e mai rău cînd este vorba de reputaţia unei doamne. 

Şi chiar dacă ar reuşi să-i prezinte într-o altă lumină întîmplarea 
de la Ralston Manor, rămînea aspectul, nu tocmai minor, al 
prezenţei ei în dulapul din camera lui lady Ames. 

Singurul ei atu era faptul că nu fusese singură în acel 
dulap. Se agăţă cu tărie de gîndul acesta. Fără îndoială şi lui 
Edison i-ar fi fost cel puțin la fel de greu să explice ce căuta 
acolo. 

-— Te rog să te stăpîneşti, domnişoară Greyson, spuse 
Edison pe un ton politicos. 

Emma îl privi peste umăr și se încruntă. Ştia prea bine 
că dăduse buzna afară din dulap cu ținuta în dezordine. Pălăria 
i se strimbase şi cîteva şuviţe de păr scăpascră din pieptănătură. 
Le simţea atingîndu-i faţa şi gîtul. Rochia îi era boţită din 
cauza strânsorii lui. În schimb el... afişa aceeaşi eleganță rece 
din timpul zilei. Fiecare fir de păr era la locul lui. Hâina nu 
arăta cîtuşi de puţin şifonată, iar nodul cravatei era fără cusur. 

Este pur şi simplu nedrept, gîndi Emma. 

Amintirea apropierii lor forțate în timpul cît stătuseră 
în dulap îi stîrni un fior ciudat pe şira spinării. 

— Să mă stăpînesc, domnule? 

— Trebuie să fi fost grozav de tentată să ieşi din dulap şi 
să-i dai una lui Crane cu vătraiul în țeasta aia groasă. 

Tînăra simţi cum roşeşte şi se întoarse cu spatele. Nu 
avea deloc încredere în zîmbetul lui enigmatic. Nici în tonul 
prea neutru al vocii lui. 

— Aveţi dreptate, domnule. Mi-a fost greu să rezist. 

— În orice caz, mă bucur că n-ai făcut-o. Ar fi fost destul 
de neplăcut pentru noi, amîndoi. 

— Într-adevăr. Îşi pironise privirea pe o revărsare densă 
de iederă pe care lumîna rece a lunii o făcea să pară o masă 

informă de şerpi tîrîndu-se pe aleea prunduită. Se cutremură 
şi şopti stins: Foarte neplăcut. 

— Şi totuşi, ce făceai în dormitorul lui lady Ames, miss 
Greyson? 

— Nu este limpede? suspină ea. I-am auzit pe Crane şi 
pe lady Ames urcînd pe scara de serviciu. Am vrut să-i evit, 
aşa că m-am furișat în prima cameră deschisă care mi-a ieşit 
în cale. Întîmplarea a făcut să fie exact camera lui lady Ames. 

— Înţeleg, spuse el nu tocmai convins. 

Emma se opri brusc şi se întoarse cu faţa la el. 

— Dar dumneavoastră, domnule? Aţi avea bunăvoința 
să-mi spuneţi de ce eraţi ascuns în dulap? 

— Căutam ceva ce i-a fost furat unui prieten de-al meu, 
răspunse el evaziv. După informaţiile pe care le-am primit, 
obiectul respectiv pare să fie la Ware Castle. 

— Prostii! îl înfruntă Emma. Să nu vă închipuiți că mă 
puteți duce de nas cu o poveste atît de fantezistă, domnule. 
Se ştie prea bine că lady Ames este la fel de bogată ca și 
Cresus. N-are nici un motiv să rişte apucîndu-se să fure ceva. 

— În lumea bună, aparențele pot fi deseori înșelătoare. 
Cu toate acestea, nu pe lady Ames o suspectez. 

— Atunci ce căutați în camera ei? V-am văzut cu cîteva 
minute în urmă strecurîndu-vă în castel printr-o fereastră de 
la parter. 

— Chiar așa? întrebă Edison ridicînd o sprînceană. Ce 
spirit de observaţie dezvoltat. Credeam că nu mă vede nimeni. 
Pe vremuri eram bunicel la lucruri de genul ăsta. Probabil că 
îndemînarea mea a început să ruginească... Se întrerupse 
brusc. N-are importanţă. Cît priveşte prezența mea în 
dormitorul lui lady Ames, există o explicaţie destul de simplă. 
Încercam să te evit pe dumneata. 

— Pe mine? 

— Cînd am ajuns la etaj, am zărit pe cineva stînd în 
balconul de la capătul coridorului. Ştiam că, indiferent cine 
ar fi fost acea persoană, m-ar fi văzut cu siguranţă cînd se 
întorcea. Am folosit un şperaclu ca să deschid una din uşi şi 
m-am strecurat înăuntru. Aveam de gînd să aştept acolo pînă 
plecai şi apoi să-mi continuu cercetările. 

~ Ce încurcătură. Emma îşi încrucişă mîinile la piept. 
În orice caz, bănuiesc că trebuie să vă fiu recunoscătoare, 
domnule. 

— Și de ce mă rog? 

— Dacă n-aţi fi forţat încuietoarea uşii de la camera lui 
lady Ames, nu aş fi găsit-o deschisă şi nu aş fi avut unde să 
mă ascund. 

— Este întotdeauna o plăcere să fii de folos unei doamne 
încîntătoare. 

Emma îl studie cu o privire piezişă. 

— Hmmm. Nu prea cred că îmi veţi spune ce anume 
căutaţi în seara aceasta. 

— Mi-e teamă că nu. Este o problemă strict personală. 

Pun pariu că este, gîndi Emma. Indiferent despre ce 
era vorba, un lucru i se părea din ce în ce mai clar: Stokes 
avea cel puţin la fel de multe de ascuns ca şi ea. 

— Povestea dumneavoastră este rodul unei imaginaţii 
bogate, ca să nu spun altfel, domnule Stokes. 

— lar concluzia dumitale este plină de delicateţe, nu-i 
aşa, miss Greyson? răspunse el cu un zîmbet uşor. 

Emma ezită o clipă, apoi înclină capul. 

— Evident. Să fiu sinceră, domnule, nu-mi pot permite 
riscul unui scandal care să mă facă să-mi pierd postul de 
domnişoară de companie a lui lady Mayfield. 

— Crezi că ar Ti posibil aşa ceva? Glasul lui Edison trăda 
acum o politeţe excesivă. Cu toată averea şi poziţia ei înaltă 
în societate, lady Mayfield nu-mi pare persoana care să pună 
preţ pe asemenea conveniente. 

— În orice caz, nu îndrăznesc să rise punîndu-i 
sensibilitatea la încercare. Lady Mayfield a fost extrem de 
bună cu mine. Am mare noroc că îi place să treacă drept 
excentrică. E dispusă să-mi tolereze micile lipsuri mai mult 
decît patronii pe care i-am avut înainte, dar... 

— Mici lipsuri? 

Emma îşi drese vocea. 

— Am pierdut trei slujbe în ultimele cîteva luni, sir. După 
cum tocmai ați auzit, una din ele din cauza lui Chilton Crane. 
În celelalte două, însă, am fost concediată pentru că nu 
reuşeam să mă abţin de la a-mi exprima părerile cu voce tare. 

— Înţeleg. 

— Letty este foarte înțelegătoare în unele privinţe... 

— Letty? Ah, te referi la lady Mayfield. 

— Insistă să-i spun pe numele mic. După cum spuneam, 
este o excentrică. Dar nu cred că m-ar păstra în serviciul ei 
dacă aş fi contruntată cu o acuzaţie serioasă în privința 
moralității mele. Dacă ar face una ca asta, ar deveni cu 
siguranţă subiect de bîrfă şi de amuzament în societate. 

— Înţeleg. Edison cumpăni cîteva momente cele auzite. 
Atunci, miss Greyson, mi se pare că amîndoi avem motive 
suficient de puternice să păstrăm secretul asupra propriilor 
noastre afaceri. 

— Da. Emma se relaxă vizibil. Pot să consider că veţi 
păstra tăcerea în privinţa incidentului de la Ralston Manor 
atita vreme cît eu consimt să nu spun nimănui că aţi venit la 
Ware Castle ca să scotociţi prin dormitoarele invitaţilor? 

— Absolut. Este un acord între gentlemeni, domnişoară 
Greyson? 

— Nu, domnule, este un acord între un gentleman şi o 
lady, răspunse Emma relaxată. 

— Vă cer respectuos scuze, îşi înclină el capul cu gravi- 
tate. Un acord între un gentleman şi o lady, desigur. Spune-mi, 
sublinierea dumitale în privinţa egalității înseamnă că eşti o 
cititoare a lui Mary Wollstonecraft? 

— Am citit cartea ei În apărarea drepturilor femeii, 
răspunse Emma ridicîndu-şi încet fruntea. Am găsit în ca o 
mulțime de lucruri rezonabile şi de bun-simt. 

— Nu vreau să-ţi contrazic concluziile, spuse el cu voce 
blîndă. 
` — Orice femeie obligată să se descurce singură ajunge 
să cunoască în amănunt şi să aprecieze concepţiile lui 
Wollstonecraft în privinţa importanţei educaţiei şi drepturilor 
femeii, adăugă Emma. 

— Dumneata te afli într-o situaţie similară, miss Greyson? 
Eşti absolut singură pe lume? 

Emma îşi dădu seama că discuţia devenise, pe 
neașteptate, surprinzător de intimă. De fapt, cu cîtăva vreme 
în urmă, împărtăşiseră o intimitate încă şi mai mare în dulapul 
lui lady Ames. Spera din tot sufletul să nu mai roşească de 
fiecare dată cînd îşi amintea senzaţia pe care o avusese cît 
fusese lipită de trupul lui, foarte cald şi foarte puternic. 

— Nu în întregime, sir. Din fericire, am o soră mai mică. 
Daphne urmează „Școala pentru tinere domnișoare“ a 
doamnei Osgood, din Devon. 

— Înţeleg. 

- Din nefericire, trebuie să plătesc următoarea rată a 

taxei pînă la sfîrşitul lunii. Pur şi simplu nu pot să pierd slujba 
asta. 

Edison o privi gînditor. 

— Spune-mi, domnişoară Greyson, eşti lipsită în 
întregime de resurse financiare? 

— Pentru moment, da. Îşi îngustă ochii. Dar starea asta 
de lucruri nu are să dureze la infinit. Acum două luni, una din 
investițiile mele a întîrziat să dea roadele scontate. Am însă 
toate speranțele că situația se va schimba în bine cît mai curînd. 

— Şi dacă nu? 

— Va trebui să mă gîndesc la altceva. 

— N-aş îndrăzni o clipă să mă îndoiesc, miss Greyson. 
Tonul amuzat al lui Edison era dublat de o undă de respect. 
Este clar că eşti o doamnă dăruită cu putere şi resurse spirituale 
extraordinare. Pot să te întreb ce s-a întîmplat cu rudele 
dumitale? 

— Părinţii mei au murit cînd Daphne și cu mine eram 
foarte mici. Ne-a crescut bunica, o femeie foarte înţeleaptă. 
Datorită influenței ei am citit-o pe Wollstonecraft şi pe alții. 
Dar bunicuța Greyson a murit cu cîteva luni în urmă. Au 
rămas foarte puţini bani, de fapt numai casa. 

— Ce s-a întîmplat cu casa? 

Emma clipi, uimită de degajarea cu care atinsese punctul 
cel mai sensibil al poveștii ei. Îşi aminti atunci şi de şoaptele 
pe care le schimbau între ei ceilalți musafiri spunîndu-şi că 
Stokes are investiţii serioase şi de mare însemnătate. Asta 
însemna că trebuie să fie priceput la afaceri. 

— Da, casa. Emma zîmbi trist şi amar, Aţi atins exact 
miezul problemei, sir. ; 

— Ai de gînd să-mi spui ce s-a întîmplat cu ea? 

— De ce nu? N-am nici o îndoială că ați ghicit răspunsul. 
Casa era tot ce aveam pe lume, Daphne şi eu. Casa aceea, sir, 
urma să ne ofere o sursă de existenţă şi un acoperiş deasupra 
capului. 

— Să înţeleg că s-a întîmplat o mare nenorocire cu casa 


aceea? 
Emma respiră adînc şi îşi înfipse unghiile în braţele 
încrucişate la piept. 


— Am vîndut casa, domnule Stokes. Am păstrat cîteva 
lire ca să-i pot plăti surorii mele prima parte a taxei la pensionul 
doamnei Osgood şi cu restul am făcut o investiţie riscantă. 

— O investiţie. 

— Da, răspunse ea printre dinți. Am dat curs unui mo- 
ment de inspiraţie. De obicei mă pot baza fără teamă pe intuiţia 
mea. Dar, cu fiecare zi care trece, mi-e din ce în ce mai clar 
că am făcut o greşeală gravă. 

Se lăsă tăcere. 

-Cu alte cuvinte, rupse tăcerea Edison, ai pierdut foarte 
mult. 

— Nu neapărat. Mai am încă speranţe. Emma tăcu brusc. 
Nu este nevoie decît de timp şi de puţin noroc. 

— Am considerat întotdeauna norocul ca un punct de 
plecare nepotrivit pentru orice fel de plan, răspunse Edison 
cu o voce lipsită de inflexiuni. 

Emma se încruntă, regretînd deja straniul impuls care 
o împinsese să-i facă atîtea confesiuni. 

— Nu am nevoie de lecţiile dumneavoastră, sir. Unui 
om bogat şi puternic îi este întotdeauna uşor să emită 
consideraţii defetiste în privința norocului. Nu uitaţi însă că 
există o mulţime de oameni care nu au altceva pe care să se 
bazeze. 

— Mîndria dumitale îmi aminteşte, în mod neplăcut, de 
propria mea mîndric, spuse el cu blîndeţe. Mă crezi sau nu, 
ştiu prea bine cum e să te trezești fără un ban şi singur pe 
lume. 

Emma scoase un hohot de rîs amar şi sceptic. 

— Vreţi să spuneţi că ați fost pe vremuri sărac, domnule 
Stokes? Găsesc că e un lucru foarte greu de crezut. 

- Poţi să-l crezi, miss Greyson. Mama mea era 
guvernantă şi a fost concediată fără referinţe cînd un oaspete 
al stăpînilor ei a sedus-o şi a lăsat-o însărcinată. Depravatul 
care a fost tatăl meu a alungat-o și el, în momentul cînd a 
aflat că nefericita aşteaptă un copil. 

Resimţi din plin şocul surprizei. Deschise gura, o închise, 
apoi o deschisă din nou fără să poată scoate un sunet vreme 
de cîteva clipe. 

— Îmi pare rău, domnule. Nu mi-am dat seama... 

— Vezi, deci, că situația dumitale nu mă lasă rece. Din 
fericire, mama a reușit să evite azilul. S-a dus să trăiască la o 
mătuşă din Northumberland. Mătuşa a murit în scurtă vreme 
şi ne-a lăsat un venit care ne-a permis să ne ducem zilele. 
Bunica din partea tatălui meu ne trimitea din cînd în cînd 
ceva bani. 

— Cîtă bunătate din partea ei! 

— Nimeni din cei care o cunosc, spuse el cu răutate, 
n-ar face greşeala de neiertat să o numească pe lady Exbridge 
bună. Ne trimitea bani pentru că simţea că este de datoria ei 
s-o facă. Noi eram un motiv de ruşine pentru ea; nu făcea 
decît să îndeplinească, cu conştiinciozitate, ceea ce ea numea 
îndatoriri familiale. 

— Domnule Stokes, nu prea ştiu ce să spun. 

— Nu văd ce ar fi de spus, zise Edison făcînd cu mîna 
un gest de renunțare. Cînd aveam şaptesprezece ani, mama 
mea a murit din cauza unei infecţii pulmonare. Nu cred că a 
renunţat vreodată la speranţa că tatăl meu își va da seama 
într-o bună zi că o iubește cu adevărat şi îşi va recunoaşte fiul 
nelegitim. 

Tonul voit nepăsător al vocii lui nu reuşea să ascundă 
în întregime gheaţa din spatele cuvintelor rostite. Biata lui 
mamă nu a fost singura care spera că depravatul care o lăsase 
însărcinată îşi va face pînă la urmă datoria față de odrasla 
nelegitimă, gîndi Emma. Se părea, însă, că Edison reuşise în 
cele din urmă să îşi stăpînească mînia care îl măcina; dar 
durerea veche nu putea să dispară fără urmă, indiferent cît de 
bine ar fi fost controlată. 

— Pe tatăl dumneavoastră, sir, începu Emma pe un ton 
şovăitor, l-aţi întîlnit vreodată? 

Chipul lui Edison se schimonosi într-un zîmbet forțat, 
ce îi sugera Emmei rînjetul unei feline. 

— M-a vizitat o dată sau de două ori, după ce soția lui a 
murit la naştere, împreună cu pruncul care trebuia să-i fie 
moștenitor. N-am fost niciodată ceea ce s-ar putea numi 
apropiați. A murit cînd aveam nouăsprezece ani. Mă aflam în 
străinătate la vremea aceea. 

— Ce trist. 

— Cred că am vorbit destul despre subiectul ăsta, miss 
Greyson. Trecutul nu mai are nici o importanță. Ţi-am 
pomenit despre lucrurile acestea numai ca să te conving că 
am multă simpatie şi înțelegere pentru situația dumitale. Tot 
ceea ce contează este că, în seara asta, noi doi am făcut un 

pact — să ne păstrăm secretele unul celuilalt. Am deplină 
încredere că vei îndeplini întocmai partea dumitale de 
promisiune. 

— Aveţi cuvîntul meu, domnule. Acum, dacă vreți să 
mă scuzați, am să mă întorc la castel. Sper să nu vă simțiți 
jignit, dar nu-mi pot permite să fiu văzută la ora asta, în 
grădină, în compania dumneavoastră sau a oricărui alt oaspete 


. aflat aici. 
- Da, sigur. Problema moralității. 
Emma suspină. 


— Devine de-a dreptul obositor să-ţi faci mereu griji 
pentru propria-ți reputaţie, însă în cariera mea este un aspect 
de importanţă capitală. 

Încercă să alunece degajat pe lîngă el, dar se simţi prinsă 
de braţ cu un gest în acelaşi timp delicat şi ferm. 

— Dacă nu te superi, mai am o întrebare. 

— Şi anume, sir? 

— Ce vei face dacă Chilton Crane îşi aminteşte cine eşti? 

O scutură un fior rece. 

— Nu cred că o să-şi amintească. În perioada cînd am 
lucrat la Ralston Manor aveam perucă şi nu purtam ochelari 
de vedere. 

— Dar dacă îşi aminteşte chipul dumitale? 

— Voi găsi ceva atunci, pe loc. Întotdeauna găsesc. 

Edison zîmbi, pentru prima oară din toată inima. 

— Asta o cred fără rezerve. Ceva îmi spune că, în ciuda 
situației financiare actuale, nu rămîi niciodată complet 
descoperită, miss Greyson. Fugi acum. Promit că îţi voi păstra 
secretele. 

— Şi eu le voi păstra pe ale dumneavoastră. Noapte bună, 
domnule Stokes. Şi succes în descoperirea obiectului furat 
prietenului dumneavoastră. 

— Îți mulțumesc, domnişoară Greyson, spuse el cu o 
curtenie neașteptată. Îţi urez noroc în efortul de a-ţi recupera 
investiția neînţeleaptă. 

Emma îi cercetă chipul prin întuneric. Un bărbat ciudat, 
gîndi ca, şi probabil unul periculos în anumite circumstanţe, 
Intuiţia îi spunea însă că poată să se încreadă în cuvîntul de 
onoare pe care i-l dăduse în seara aceea. 

Cît de mult îşi dorea să se poată încrede din nou în 
propria-i intuiţie! 

2 e toţi dracii, unde mi-e tonicul, Emma? Am cea 
k ~F mai cumplită durere de cap în dimineața asta. . 

Letiţia, lady Mayfield, se trînti înapoi pe perne după ce 
privi cu dezgust tava cu o ceaşcă cu ciocolată fierbinte pe 
care tocmai i-o adusese o servitoare. l 

— Mi-e teamă că am băut puțin cam mult din şampania 
franțuzească a lui Ware. În seara asta o să fiu mai atentă. 

Nu-mi prea vine să cred, gîndi Emma în timp ce se 
apropia cu tonicul de pat. Cînd e vorba de şampanie, Letty 
este oricum, numai atentă nu. 

— Pofieşte, Letty. 

Privirea uşor încetoşată a lui Letty se opri pe sticla din 
mîna Emmei, cercetindu-i conținutul. 

— Slavă Domnului. Nu ştiu cum m-aş descurca fără 

„tonicul meu. Face adevărate minuni. 

Emma bănuia că tonicul respectiv nu este decit o doză 
zdravănă de gin amestecată cu alte cîteva ingrediente la fel 
de detestabile, însă se abţinea să spună cu voce tare acest 
lucru. Se ataşasc destul de mult de patroana ei în ultimele 

cîteva săptămîni. Începuse s-o considere chiar un model. Pe 
vremuri, nici ea nu avusese nimic. Îşi începuse viaţa ca Letty 
Pigpins, fiica unui fermier sărac din Yorkshire. Îi plăcea să 
spună că, în urmă cu cîţiva ani, cînd sosise la Londra, singurele 
ei bunuri de valoare erau virginitatea şi sînii superbi. 

„Mi-am investit bunurile cu mare înțelepciune, scumpo, 
şi uite unde am ajuns astăzi. Sper ca povestea mea să-ţi fie 
învățătură. “ 

Din ceea ce reuşise să adune Emma puţin cîte puțin, 
din frînturi de confesiune scăpate fără voie sau aluzii ale celor 
din jur, bunurile de valoare ale lui Letty, puse în evidenţă de 
un decolteu generos, atrăseseră atenţia vîrstnicului lord 
Mayfield. S-au căsătorit cu dispensă specială. Mayfield murise 
trei luni mai tîrziu, lăsîndu-i tinerei sale soții un titlu şi o avere. 
Însă admiraţia pe care o simţea Emma pentru cea mai recentă 
patroană a ei nu se datora faptului că aceasta reuşise să pună 
mîna pe un soț bogat. Era un lucru bine ştiut că Letty îşi 
petrecuse ultimele trei decenii continuînd să investească cu 
înțelepciune, de această dată bani, nu farmece fizice. De fapt, 
reuşise să tripleze moştenirea lăsată de răposatul lord Mayfield. 

Cu siguranță un model bun de urmat, gîndi Emma. 

Letty îşi turnă într-o ceaşcă o doză generoasă de tonic 
şi o bău pe-ndelete. Apoi se lăsă pe perne, scoțînd un oftat de 
satisfacție. 

— Ar trebui să-şi facă efectul. Mulţumesc, draga mea, 
spuse ea, întinzîndu-i Emmei sticla. Vrei să ai tu grijă de ea 
pînă mîine? Probabil că voi avea nevoie din nou de un întăritor. 
Şi-acum, spune-mi cu ce distracţii demodate şi rustice 
plănuieşte Ware să ne pună nervii la încercare astăzi. 

— Cînd am fost jos, ceva mai devreme, începu Emma, 
menajera mi-a spus că domnii vor participa la curse pe 
hipodromul din apropierea conacului, iar doamnele se vor 
întrece la trasul cu arcul şi la alte sporturi. 

Chipul lui Letty oglindi o descurajare melancolică. 

— Aş prefera să merg la curse, dar bănuiesc că nu-i 
posibil. i 

— Mica nobilime locală ar rămîne cu siguranță şocată 
să vadă o doamnă pariind cot la cot cu fermierii şi negustorii 
din oraş. Apropo, bucătarul mi-a spus că micul dejun va fi 
servit din nou tîrziu. 

— Aşa speram şi eu, oftă Letty masîndu-şi tîmplele. Mă 
îndoiesc că voi fi în stare să mă urnesc din patul ăsta mai 
devreme de o oră. Nu suport gîndul de a mînca ceva, cel 
puțin pînă la prînz. Mă tem că nici ceilalți nu sînt în stare. 
Eram cam învîrtejiţi aseară, cînd am reuşit să ne tîrîm în 
propriile paturi. 

— Nu aveam nici o îndoială în privința asta. 

Letty îți privi domnişoara de companie printre pleoapele 
îngustate. 

— Bănuiesc că tu te-ai trezit proaspătă şi cu noaptea-n 
cap, ca de obicei. 

— Mă trezesc devreme de cînd ţin minte, murmură 
Emma. Ştiu foarte bine că, după onorabila dumitale părere, 
dimineaţa nu se petrece nimic demn de băgat în seamă, dar 
unii oameni sînt obişnuiţi, de voie de nevoie, cu un astfel de 
program. 

Nu avea nici un rost să-i explice lui Letty că se trezise 
mai devreme ca de obicei fiindcă dormise destul de rău. Și, 
destul de ciudat, nu grijile legate de Chilton Crane o ținuseră 

trează. Gîndurile ei se concentraseră tot timpul asupra întîlnirii 
nocturne cu Edison Stokes. 

Grozavă schimbare, filozofă ea. De obicei, cînd nu 
reuşea să adoarmă, spectrul dezastrului financiar în care se 
afla îi bîntuia gîndurile. Edison Stokes era cu siguranță mult 
mai interesant decît viitorul ei nesigur. 

Îi trecu prin cap că, ţinînd cont de pactul destul de 
periculos pe care-l făcuse cu el, ar fi fost în avantajul ei să 
afle cît mai multe despre acest enigmatic Edison Stokes. Letty 
fusese întotdeauna o sursă excelentă de informaţii despre cei 
bogaţi şi puternici. Îşi drese glasul: 

— Aseară am schimbat cîteva cuvinte cu domnul Stokes. 
Este un bărbat interesant. 

- Bah. Banii au darul de a face orice bărbat să pară 
interesant, spuse Letty savurîndu-și vădit afirmaţia. Şi Stokes 
are destui, aşa că poate fi considerat de-a dreptul fascinant. 

Emma dădu cu prudență din cap. 

— Investiţii, bănuiesc. 

— Bineînţeles. N-avea un ban cînd era mic. S-a născut 
de cealaltă parte a gardului căminului conjugal, dacă 
mă-nţelegi. Tatăl lui, moştenitorul Exbridge, a lăsat o 
prăpădită de guvernantă gravidă. 

— Înţeleg. 

— Şi, crede-mă, lady Exbridge nu şi-a iertat niciodată 
nepotul. 

— Nu prea văd cum poate fi învinuit domnul Stokes că 
s-a născut în afara căsătoriei. 

Letty făcu o grimasă sugestivă. 

— Mă îndoiesc că o va putea convinge vreodată pe 
Victoria de asta. De fiecare dată cînd îl vede, îşi aminteşte că 

fiul ei, Wesley, n-a reuşit să lase un urmaş legitim înainte de 
a-şi rupe gâtul prosteşte într-un accident de călărie. Asta o 
macină. 

— Vrei să spui că a transferat mînia pentru fiul ei asupra 
nepotului? 

— Cam aşa ceva. Şi nu-i doar faptul că Wesley şi-a permis 
să moară înainte să-şi facă datoria față de titlul moștenit din 
strămoşi. Individul reuşise să piardă la cărți toată averea 
familiei chiar înainte de a muri. 

— Se pare că acest Wesley era cel puţin consecvent. 

— Categoric. A fost o adevărată ruşine publică. În orice 
caz, tînărul Stokes s-a întors din străinătate cu o avere 
frumuşică. A plătit creditorii şi a refăcut averea Exbridge. A 
salvat-o pe Victoria de la faliment. Natural, bătrîna nu-l poate 
ierta nici pentru asta. 

Emma ridică din sprîncene. 

— Pun rămăşag că asta n-a oprit-o să-i accepte banii. 

— Bineînţeles că nu. Nimeni n-a spus vreodată că 
Victoria ar fi proastă. N-am prea văzut-o în ultimii ani. N-am 
fost niciodată prietene, doar simple cunoştinţe. După moartea 
lui Wesley s-a închis în conacul ei şi n-a mai onorat nici o 
invitație. Cred că merge din cînd în cînd la teatru, dar atîta 
tot, 

— Se pare că nepotul ei este ceva mai sociabil. 

— O să te miri, dar nu este, răspunse Letty gînditoare. 
Nu cunosc personaj important din Londra care să nu fie dispus 
să ucidă numai să-l poată aduce în propriu-i salon, îți dai 
seama? Dar el nu prea pare preocupat de viața mondenă. E 
chiar ciudat că se află aici, la petrecerea lui Ware. 

— Bănuiesc că s-o fi simţit plictisit. Domnii din ziua de 
azi se plictisesc cît ai bate din palme. Sînt mereu în căutarea 
unor distracții proaspete. 

— Nu şi Stokes. Un singur motiv l-ar fi putut face să 
accepte invitaţia lui Ware, rosti Letty privindu-şi interlocu- 
toarea cu o expresie de persoană atotştiutoare. 

Emma îşi tinu respirația. Era oare posibil ca patroana 
ci să fi ghicit adevăratul motiv pentru care Stokes se afla la 
castel? 

— Care ar fi acela? 

— Cu siguranță speră să-şi găsească o nevastă. 

Emma o privi interzisă. 

— O soție? 

Letty dădu din cap cu convingere. 

— Este clar că omul are nevoie de ceva îndrumări în 
domeniu. Greu de închipuit că ar putea găsi pe aici vreo 
fecioară de familie bună. Cînd Basil Ware dă o petrecere, 
singurul lui scop este distracţia. 

— Adevărat. Singurele femei neînsoțite pe care le-a 
invitat sînt văduve bogate, precum lady Ames. Categoric nu 
sînt genul care să atragă atenţia unui bărbat în căutarea unei 
mirese cu reputație impecabilă. 

N-ar fi putut în nici un caz să explice de unde ştia că 
Edison nu se află în căutarea unei mirese, cel puțin pentru 
moment. Asta nu însemna că, o dată ce-şi încheia misiunea, 
nu s-ar fi putut hotărî să examineze ofertele de pe piața 
matrimonială. 

O bătaie în uşă îi întrerupse gîndurile. 

— Intră, spuse Emma şi zîmbi la apariția servitoarei care 
intrase grăbită şi aferată. Bună dimineaţa, Polly, pofteşte. 

— "Mneaţa domnişoară Greyson. 

— Sper că acolo-i cafeaua mea, spuse Letiţia privind cu 
speranță tava din mîinile lui Polly. 

— Da, doamnă. Şi nişte pîine prăjită, aşa cum aţi cerut. 

Polly lăsă tava pe măsuţa de lîngă pat. 

— Mai doriţi ceva, doamnă? 

— Da, să iei de-aici ciocolata aia dezgustătoare. Nu 
reuşesc să-mi închipui cum poate cineva să-şi înceapă ziua 
cu blestemata asta de ciocolată fierbinte. Eu nu suport decît 
cafeaua. 

— Da, doamnă. 

Polly luă grăbită tava pe care se afla ceaşca cu ciocolată. 

Letty se întoarse spre Emma. 

— Tu ai luat un ceai sau o cafea, draga mea? 

— Da, Letty, mulțumesc. Am băut nişte ceai mai 
devreme, cînd am coborât. 

— Hmm, mormăi Letty făcînd ochii mici. Cum te 
descurci singură acolo sus, la etajul al treilea? 

— Foarte bine, o asigură Emma. Nu-ţi face griji pentru 
mine. Doamna Gatten mi-a dat o cămăruță plăcută. Este 
liniştită şi retrasă. 

În realitate, ura dormitorul mic şi sumbru de la etajul al 
treilea. Atmosfera i se părea apăsătoare. Nu, este mai mult 
decît atît, gîndi ea. N-ar fi fost surprinsă să afle că în camera 
aceea, cîndva, în istoria castelului, cineva pierise într-un mod 
violent. 
— Scuzaţi-mă, don'şoară, menajera v-a dat camera aia 
cu gândul că a fost înainte a lui miss Kent. Cred că doamna 
Gatten şi-a închipuit că, dacă fusese destul de bună pentru 
ea, v-ar fi potrivită şi dumneavoastră. 

— Cine este miss Kent? întrebă Emma. 

— A fost domnişoara de companie a lui lady Ware, 
răposata mătușă a stăpînului meu, stăpîna castelului pînă să 
moară. Lady Ware a angajat-o pe miss Kent în ultimele cîteva 
luni de viață, cînd era deja foarte bolnavă. După aceea a 
dispărut. 

— Lady Ware? întrebă Letty ridicînd din umeri. Nu mă 
miră deloc. Majoritatea morţilor au bunul-simţ să dispară 
după ce pun mîinile pe piept. 

— Nu vorbeam de lady Ware, doamnă. Sigur că bătrîna 
stăpînă e moartă şi îngropată, Dumnezeu să-i odihnească în 
pace sufletul. Domnişoara Kent e cea care a dispărut precum 
o fantomă. 

— Nici ea nu avea mare lucru de făcut, ținînd cont de 
circumstanţe, replică Emma răutăcios. O dată ce patroana ei 
murise, nu mai avea cine să-i plătească salariul. Probabil că 
s-a angajat în altă parte. 

Polly scutură din cap. 

— Nu prea cred. 

— Ce vrei să spui? se încruntă Emma. 

— A plecat fără referinţe, domnişoara Kent a noastră. 

— Pentru numele lui Dumnezeu, de ce să fi făcut una ca 
asta? 

— Doamna Gatten crede că pentru că şi-a dat în petic 
cu stăpînul. L-a lăsat să-i umble sub fuste, asta-i. Şi după 
aia s-au certat, ceva de speriat. 

— Pentru ce s-au certat? 

— Nimeni nu ştie. A fost la cîteva nopți după ce-a murit 
lady Ware. A doua zi dimineaţă era bună plecată, cu toate 
lucruşoarele. 

— Vai, Doamne, suspină Emma. 

Polly se însufleţise povestind. 

— A fost destul de curios, dacă mă-ntrebaţi. Începuse 
să se poarte ciudat din seara aceea. 

— Ciudat? Ce vrei să spui, scumpo? întrebă Letty cu o 
umbră de interes. 

— Vedeţi, eu am fost cea care a găsit-o. Pe lady Ware, 
adică. Glasul lui Polly cobori, căpătînd un ton confidenţial. 
Tocmai îi duceam un ceai în cameră, camera asta, era... 

Ochii lui Letty se măriră de groază. 

-— Sfinte Dumnezeule, vrei să spui că ăsta a fost 
dormitorul personal al lui lady Ware? Cel în care a şi murit? 

Servitoarea dădu afirmativ din cap. 

— Chiar aşa. Oricum, vă ziceam că îi duceam nişte ceai. 
Cum treceam prin hol, l-am văzut pe domnul Ware ieşind din 
camera asta. Părea foarte serios. Cînd a dat cu ochii de mine, 
mi-a spus că lady Ware tocmai murise în somn, că se ocupă 
el de toate cele şi că anunţă personalul. 

— Ei bine, nu se poate spune că moartea bătrinei a venit 
pe neaşteptate, replică Letty pe un ton filozofic. 

— Nu, doamnă, fu Polly de acord. Noi ne miram cu toții 
cum de rezistă atîta. Oricum, cu am intrat aici. Tocmai trăgeam 
cearşaful peste faţa lui lady Ware cînd s-a întîmplat un lucru 
ciudat. 

- Bi, o îmboldi Letty, care a fost lucrul ciudat? 

— Miss Kent a ieşit, valvîrtej, din camera de toaletă. 
Polly făcu un semn cu mîna spre uşa ce separa camera mai 
mică de dormitorul propriu-zis. Era supărată, supărată rău, 
continuă Polly. Şi speriată. De parcă tocmai ar fi văzut o stafie. 


40 


— Poate chiar văzuse, spuse Letty. Statia lui lady Ware. 

Emma se încruntă la ea. 

— Letty, doar n-o să-mi spui că crezi în spirite. 

Lady Mayfield ridică din umeri. 

— Cînd vei ajunge la vîrsta mea, scumpo, o să afli că 
există tot soiul de lucruri ciudate pe lumea asta. 

Emma îi ignoră răspunsul şi se întoarse spre Polly. 

— Poate că miss Kent era pur şi simplu supărată din 
cauza morții lui lady Ware. 

— Şi ce căuta ea în camera de toaletă? sună întrebarea 
servitoarei, cu o nuanţă evident retorică. Ştiţi ce cred eu? 

— Sînt sigură că ai de gînd să ne spui, o încurajă Emma. 

Polly îşi încreți, ştrengărește, nasul. 

— Cred că ca şi cu stăpînul aveau o mică partidă de 
sport acolo, în camera de toaletă, cînd a murit lady Ware. 
Bănuiesc că n-a fost prea plăcut pentru miss Kent cînd a ieșit 
de-acolo şi a văzut că i-a răposat stăpîna. 

Letty părea să se amuze. 

— Biata femeie. Să descopere că i-a murit patroana în 
timp ce ea se zbenguia niţel în camera alăturată! Nu-i un lucru 
prea plăcut. 

— Să nu mai pomenim de momentul cînd şi-a dat seama 
că a rămas fără slujbă, spuse Emma în şoaptă, ca şi cum ar fi 
vorbit cu sine. 

- Şi, cum v-am mai zis, după cîteva zile a plecat, 
continuă Polly, şi chipul îi deveni brusc serios. Doamna Gatten 
mi-a spus că probabil miss Kent n-avea să mai capete niciodată 
o altă slujbă. Nici o doamnă respectabilă nu s-ar gîndi să 
angajeze o persoană care nu are referințe ca lumea de la 
ultimul stăpîn. 

Asta se mai poate aranja, gîndi Emma. Dar hotărî că 
este mai bine să nu pomencască de aşa ceva în faţa actualei ei 
patroane. 

Letty clătină din cap cu o expresie de regret de 
circumstanță. 

— O tînără trebuie să-şi păzească cu mare grijă şi 
înţelepciune bunurile şi să le investească ținînd cont de viitor. 
Orice fetişcană care îşi calcă în picioare cinstea şi reputaţia 
din cauza unei aventuri mărunte trebuie să fie conştientă că 
n-o să ajungă prea departe. 

— Totuşi, e păcat, mai spuse Polly din uşă. Miss Kent 
era aşa de bună cu lady Ware. Petrecea ceăsuri întregi lîngă 
ea, chiar dacă biata bătrînă nu mai era conştientă din cauza 
opiului pe care-l lua mereu ca să-i potolească durerile. Miss 
Kent stătea totuşi lîngă ea şi broda. Era foarte talentată la 
lucrul cu acul. 

După ce uşa se închise în urma lui Polly, în încăpere se 
lăsă tăcerea. Emma se gîndea la nenumăratele riscuri pe care 
le implica meseria ce şi-o alesese. 

— O poveste destul de banală, mă tem, spuse Letty în 
cele din urmă. Nu prea sînt şanse să-și găsească un alt post ca 
domnişoară de companie, mai ales că nu are referinţe de la 
ultima ei patroană. E tare trist cînd o tînără îşi risipeşte cu 
nesăbuinţă calitățile. 

— Hmm, mormăi Emma cu gîndul la referinţele pe care 
şi le scrisese cu propria-i mînă în ultimele săptămîni. Uneori 
se pot mima nişte calități. 

Sprîncenele subțiri şi arcuite ale lui Letty se ridicară 
deasupra ochilor ce exprimau malițiozitate. 

— Dacă-i o fetişcană destul de isteață să facă una ca 
asta, cel mai bine ar fi să-şi facă iluzia că va găsi un bătrîn 

bogat şi destul de prostănac care s-o ia de nevastă. Crede-mă 
pe cuvînt, dacă reuşeşti una ca asta, te poţi bucura în 
continuare de viață. 

Emma se gîndi cum ar fi să se dăruiască unui bărbat 
pentru care nu simţea nici iubire, nici respect. Îşi încleştă 
mîinile în poală, zicîndu-şi că poate soarta va fi mai blîndă cu 
ca şi cu Daphne. 

— Nu-mi trece prin cap să mă mărit, Letty. 

Lady Mayfield îşi îngustă ochii, privind-o cercetător 
printre gene. 

— Asta din cauză că nu mai ai bunul cel mai de preţ ca 
să-l pui la bătaie sau te oripilează ideea de a-l vinde pe piaţa 
matrimonială? 

— Dacă s-a bîrfit vreodată, pe undeva, că mi-am pierdut 
cinstea, cu siguranță n-aş recunoaşte una ca asta acum, de 
(camă că mi-aş putea pierde postul de domnişoară de 
companie a dumitale, nu-i aşa? 

Letty izbucni în râs. 

— Eşti grozavă, scumpo. Deci nu te interesează să-ți 
pui la bătaie calitățile în schimbul unei verighete? 

— E drept că m-a cam părăsit norocul în ultima vreme, 
spuse Emma, dar nu într-atât încît să fiu silită să mă vînd. 


Ziarele de la Londra sosiră cu puțin înainte de prînz. 
Basil Ware, asemeni majorităţii nobililor de la țară, era abonat 
la mai multe publicaţii, inclusiv la The Times. 

Emma își petrecuse ultima oră singură în bibliotecă, 
așteptînd cu nerăbdare sosirea poştei. Membrii personalului 
de serviciu îşi începuseră activitatea însă, pînă atunci, prea 
puțini invitați se aventuraseră să coboare. Cînd doamna 

Gatten, o femeie grăsuță și placidă, intră în bibliotecă ținînd 
ziarele în mîinile deformate de muncă, Emma aproape că se 
aruncă asupra ei. 

— Mulţumesc, doamnă Gatten. 

Smulse ziarele din strînsoarea mfinilor menajerei şi se 
îndreptă grăbită spre un fotoliu aflat în faţa ferestrei. 

— Cu plăcere. N-am văzut niciodată pe cineva atît de 
nerăbdător să citească jurnalele. Nu s-ar zice că se poate găsi 
în ele şi cîte-o veste bună, spuse doamna Gatten. 

Emma aşteptă ca menajera să plece, apoi îşi smulse 
ochelarii inutili aruncîndu-i deoparte şi începu să frunzărească 
agitată fiecare ziar, căutînd informaţiile privitoare la navigație. 

Nu se pomenea nimic despre Orhideea de aur, nava în 
care îşi investise aproape toți banii obţinuţi în urma vînzării 
casei părinteşti din Devon. Vasul avea deja o întîrziere de 
mai bine de două luni. 

Probabil s-a rătăcit pe mare. 

Emma citise întîia oară cumplitele cuvinte în spaţiul 
acordat informaţiilor privitoare la navigaţie în urmă cu şase 
săptămîni, însă nu-şi permitea deocamdată să renunţe la orice 
speranță. 

— Navă blestemată. Asta-i ultima oară cînd mai țin seama 
de intuiție, spuse ca trîntind ultimul ziar frunzărit peste 
celelalte. 

Ştia, însă, chiar din clipa în care rostea legămîntul, că 
se minte singură. Uneori presimțţirile ei erau pur şi simplu 
prea puternice ca să fie ignorate. 

— Vă doresc o zi bună, miss Greyson. Acesta este numele 
dumitale, nu-i aşa? Mă tem că nu v-am văzut prea des de 
cînd aţi sosit. 

Emma tresări la auzul vocii lui Basil Ware. Își puse 
imediat ochelarii potrivindu-i cu grijă pe nas şi se întoarse 
spre bărbatul care stătea în uşa bibliotecii. 

— Domnule Ware! Bună ziua, sir. Nu v-am auzit intrînd. 

Basil Ware era un bărbat atrăgător, genul celor robuşti, 
căliţi în aer liber şi prin mişcare. Arăta deosebit de bine în 
costumul de călărie pe care-l purta în dimineaţa aceea. Rareori 
era văzut fără o cravaşă în mînă, pe care o purta ca pe un 
baston. În ciuda anilor petrecuţi în America, reprezenta 
chintesenţa nobilimi engleze mijlocii, împătimit de vînătoare 
şi călărie; practicant al sportului, se simţea cu adevărat în 
elementul lui doar între ogari, cai şi tovarășii de vînătoare. 

Din cele povestite de Letty, Emma aflase că Basil Ware 
avusese parte de destinul clasic al fiului mai mic. Neglijat şi 
cu totul lipsit de perspectiva vreunei averi, plecase în America 
să-şi caute norocul. Revenise în Anglia la începutul anului 
trecut, cînd îi parvenise vestea că mătuşa lui este pe moarte şi 
că el era singurul moştenitor în viață. 

Încă înainte de a intra în posesia moştenirii, Basil intrase 
în cercurile selecte ale lumii bune cu o uşurinţă şi un farmec 
ce l-au făcut imediat extrem de îndrăgit. 

— Este ceva interesant prin ziare? întrebă Basil în timp 
ce străbătea încăperea. Trebuie să mărturisesc că nu m-am 
prea ţinut la curent cu evenimentele din capitală în ultimele 
zile. Am fost ocupat pînă peste cap încercînd să-mi distrez 
musafirii. 

— N-am văzut nici o ştire importantă. 

Emma se ridică în picioare netezindu-şi fusta din stofă 
de un cafeniu şters. Era pe punctul de a-şi cere scuze şi de a 

părăsi încăperea cînd apăru în uşă un bărbat înalt şi foarte 
solid, îmbrăcat în livreaua albastru cu argintiu, specifică 
personalului aflat în slujba lui lady Ames. 

Swan*, lacheul personal al Mirandei, nu se asemăna 
cîtuşi de puţin cu graţioasa lui tiză. Avea un gît atît de gros, 
încît părea inexistent, obraji imenși şi fălci masive. Materialul 
scump al livrelei se întindea gata să plesnească peste muşchii 
puternic reliefaţi ai braţelor şi pieptului. Mîinile şi picioarele 
lui îi aminteau Emmei de un urs pe care-l văzuse pe vremuri 
la un bîlci. 

Nu e de mirare că Chilton Crane a şters-o seara trecută 
cu toată viteza din dormitorul Mirandei după ce aceasta l-a 
amenințat că îşi cheamă lacheul, gîndi Emma. 

În contrast cu înfăţişarea oarecum înspăimîntătoare, 
ochii lui Swan aveau o privire blîndă. Omul nu era o brută, 
avea doar ghinionul să semene cu una. În plus, după cum se 
observa cu uşurinţă, îi era foarte devotat stăpînei lui. 

— Vă cer iertare, sir, începu lacheul cu un glas care 
amintea de scîrțiitul unei balamale. Am un mesaj pentru 
dumneavoastră din partea stăpînei mele. Lady Ames mi-a 
cerut să vă spun că va fi încîntată să le întrețină pe doamnele 
invitatele dumneavoastră, în timp ce vă veţi afla la curse 
împreună cu ceilalți domni. 

— Excelent. N-o să mai am nici un motiv să mă îngrijorez 
că doamnele se plictisesc în lipsa noastră, a bărbaţilor, nu-i 
aşa? 

Swan îşi drese vocea. 

— Am un mesaj şi pentru dumneavoastră, miss Greyson. 

— Pentru mine? De la lady Ames? întrebă Emma uluită. 


* Lebădă — lb. engl. (n. tr.). 

— Da, domnişoară. Mi-a cerut să vă invit să vă alăturaţi 
ei şi celorlalte doamne la distracţiile pe care le-a plănuit pentru 
după-amiaza aceasta. Mi-a spus că nu mai doreşte să vă ştie 
plimbîndu-vă de colo pînă colo, singură şi fără nici un ţel, aşa 
cum ați făcut ieri. 

— Are dreptate, interveni Basil pe un ton jovial. Fiind 
domnișoara de companie a lui lady Mayfield, sînteţi oaspete 
aici, la fel ca toți ceilalți. Vă rog din tot sufletul să vă alăturați 
Mirandei şi celorlalte doamne în după-amiaza aceasta. 

Era ultimul lucru pe care Emma ar fi vrut să-l facă, însă 
nu găsea nici o scuză pentru a refuza politicos invitaţia. 

— Vă mulțumesc, domnule Ware. 

Se întoarse spre Swan, chinuindu-se să arboreze un 
zîmbet. 

— Spune-i, te rog, lui lady Ames că-i sînt foarte 
recunoscătoare pentru interesul ce mi-l arată. 

— Stăpîna mea este cea mai bună şi mai atentă femeie 
din câte există; sînt onorat să mă aflu în serviciul ei. În tonul 
aspru al vocii lui Swan se distingea ceva ce semăna cu adoraţia. 

Sfinte Dumnezeule, gîndi Emma. Bietul om este 
îndrăgostit de ea. 


calul era unul cu totul special, le explicase Miranda 

ceva mai devreme. I-l prepara, dintr-un amestec 

special de ierburi, un comerciant de pe Bond Street. Adusese 

destul cu ea la Ware Castle ca să poată invita şi pe alții să-l 
guste. 

— Nu puteam să las ceaiul în grija dragului de Basil, nu-i 
aşa? spuse Miranda după ce doamnele primiseră cîte o ccaşcă. 
Bărbaţii nu se pricep deloc la asemenea lucruri delicate. 

Emma îşi puse ceaşca pe masă cu mişcări foarte încete. 
O senzaţie bruscă de amețţeală îi tulbură stomacul, stîmindu-i 
greața. Ar fi murit de ruşine dacă i se lăcca rău acolo, în faţa 
atîtor doamne nobile adunate în cerc în jurul ci. 

Din fericire, nici una din ele nu remarcă măruntul inci- 
dent. Erau absorbite cu totul de noua distracție propusă de 
Miranda. Părea un soi de joc de-a ghicitul. 

Miranda strălucea în rolul ei de gazdă pentru acca după- 
amiază. Părul negru, strălucitor, era picptănat după ultima 
modă. Albastrul puternic al rochici se armoniza perfect cu 
cel al ochilor. Este nu numai foarte frumoasă, gîndi Emma, 

ci de-a dreptul încîntătoare. În plus, posedă priceperea de a 
se menţine tot timpul în centru atenţiei, indiferent de ceea ce 
se întîmpla în jurul ei. 

Swan, lachcul ei credincios, o privea cu o adoraţie care 
pe Emma o copleşea. 

— Cine poate să-mi spună ce carte am întors cu faţa în 
jos? întrebă Miranda într-o dispoziţie excelentă. Suzanne? 
Vrei să încerci tu? 

— Un as de treflă? rosti şovăind Suzanne, lady Tredmere. 

- Nu. Miranda privi întrebător spre doamna aşezată 
alături. E rîndul tău, Stella, 

— Lasă-mă să mă gîndesc. Femeia înaltă şi blondă se 
prefăcu a medita cîteva clipe, apoi izbucni în rîs. N-am nici 
cea mai vagă idee, Miranda. Poate un trei de caro? 

— Mă tem că nu. Zîmbetul Mirandei devenea din ce în 
ce mai artificial. Cine urmează? Nu încerci tu, Letty? 

- N-am fost niciodată prea bună la lucruri de genul 
ăsta. Cărţile mă interesează numai atunci cînd sînt şi bani în 
joc. 

— Măcar încearcă, insistă Miranda. 

Letty sorbi din ceai şi privi cartea. 

— Bine, dacă spui tu. Stai să mă gîndesc puțin. 

Emma inspiră adînc şi încercă să se adune. Ce se 
întîmpla cu ca? Ştia că este sănătoasă. De fapt, se simţise 
perfect pînă în urmă cu cîteva momente. 

Cu toate că n-avusese nici un chef să se alăture 
doamnelor cînd ieşiseră pentru concursul de tras cu arcul, 
Miranda insistasc, aşa că făcuse tot posibilul să fie politicoasă. 
Participase apoi conştiincioasă la jocul de şarade care urmase, 
şi acum încerca să ia parte la jocul acela de cărți. 

Surprinzător, Miranda fusese aproape cordială cu 
Emma întreaga zi. Puțin condescendentă, poate, dar nu 
neprietenoasă. Şi se dovedise neaşteptat de interesată de 
participarea ei la jocul de cărți. 

— Rege de cupă, spuse Letty în cele din urmă. 

— Greşit. Miss Greyson? Miranda se întoarse spre 
Emma. E rîndul dumitale să ghiceşti. 

— Îmi pare rău, eu... Emma se opri încercînd să se 
concentreze, de teamă să nu se facă de ruşine. Ce era? 

— Asta te întreb eu pe dumneata, miss Greyson, spuse 
Miranda cu o urmă de nerăbdare în voce. Înțelesesem că 
doreşti să participi la joc. 

— Da, desigur. Emma înghiţi încercînd să-şi înăbuşe 
greata care o asalta şi privi fix cartea de pe masă. 

Tot ce avea de făcut era să numească o carte, orice 
carte. Jocul Mirandei nu cerea vreo îndemînare anume. Era 
vorba doar de noroc. Cu siguranță că nimeni nu se aştepta ca 
ca să dea răspunsul corect. 

Îşi ridică privirea şi se uită în ochii Mirandei. Apoi, 
brusc, ştiu ce carte era aşezată cu faţa în jos pe masă. 

— As de cupă, murmură ea politicos. 

Un fulger ce putea fi interpretat drept surprindere, sau 
chiar emoție, străbătu privirea Mirandei, care întinse mîna şi 
întoarse cartea cu faţa în sus. 

— Ai ghicit, miss Greyson. Este un as de cupă. 

— O încercare norocoasă, spuse Emma aproape în 
şoaptă. 

— Să mai încercăm o dată. 

Miranda luă pachetul de cărți şi începu să le amestece. 

— Swan, toarnă te rog tuturor din ceaiul meu special. 

— Da, doamnă. 

Swan, care stătea ca de obicei aproape de stăpîna lui, 
ridică ceainicul voluminos de argint. 

Cynthia Dallencamp îl urmări pe lacheu cu o privire 
din care răzbătea interesul sexual în timp ce acesta îi turna, 
îndatoritor, o altă ceaşcă de ceai. 

— Unde Dumnezeu l-ai găsit pe Swan, Miranda? întrebă 
ca, de parcă acesta ar fi fost invizibil. Este cu siguranţă cea 
mai amuzantă creatură pe care mi-a fost dat s-o văd. Ceea ce 
mă atrage în primul rînd la un bărbat este gabaritul, pe tine 
nu? 

Swan tresări, dar reuși să se stăpînească şi continuă să 
toarne impasibil ceai într-o altă ceaşcă. În ciuda tuturor 
problemelor ei, Emma simţi că-i pare foarte rău pentru el. 

— A venit să lucreze pentru mine la începutul sezonului, 
răspunse Miranda arcuind o sprînceană neagră şi foarte 
subțire. Te asigur că e cît se poate de util în preajma casei. 

— Cred şi eu, murmură Cynthia. Ai fi de acord să mi-l 
împrumuţi vreo zi sau două? Numai cît să mă dumiresc dacă 
la el totul este atât de mare cât sper. Îţi jur că este teribil de 
dificil să găseşti un bărbat suficient de mare încît să-şi 
îndeplinească mulțumitor îndatoririle în toate privinţele. 

Cîteva doamne izbucniră într-un rîs repede înăbuşit la 
auzul şocantei insinuări cu tentă evident sexuală. 

Swan se oprise în spatele Emmei, cu chipul crispat şi 
stacojiu de ruşine. Tînăra observă că ceainicul îi tremura în 
mâini. Se gîndi cu teamă că atunci cînd avea să toarne va 
vărsa ceaiul, provocînd noi hohote de rîs, iar urmarea imediată 
va fi alungarea irevocabilă din serviciul lui lady Ames. 

— Nu, mulțumesc, spuse repede Emma. A fost suficient. 

— Dar insist, răsună aspru glasul Mirandei. Este un 
întăritor excelent. 

— Da, sînt sigură că este, 

Emmei îi trecuse prin cap că s-ar fi putea să se simtă 
atît de rău din pricina ceaiului aceluia neobișnuit. Trecu în 
revistă toate doamnele din jurul ei, dar nici una nu părea să 
aibă probleme. 

— Toarnă-i ceai domnişoarei Greyson, Swan! plesni ca 
un bici glasul Mirandei. 

— Pe cuvîntul meu, şopti Cynthia cu o voce pe care o 
putea auzi toată lumea, îmi place grozav cum stă livreaua pe 
Swan; ţie nu, Abby? Îi pune în evidenţă trupul. Văzută din 
spate, priveliștea este de-a dreptul interesantă. 

Picături de ceai fierbinte ajunseră pe degetele Emmei. 
Aceasta tresări şi îşi trase mîna cu un gest brusc. Imediat auzi 
icnetul scurt, disperat al lui Swan. 

— Cretin împiedicat, izbucni Miranda cu o voce rece ca 
gheaţa. Priveşte ce-ai făcut. Ai vărsat ceai pe miss Greyson. 

Swan înțepeni. 

Cu un considerabil efort de voinţă, Emma reuşi să se 
concentreze. 

— Swan n-a vărsat ceaiul, lady Ames. Eu am mișcat 
ceaşca chiar în momentul cînd el începea să toarne. A fost 
doar vina mea că mi-au căzut cîteva picături pe mînă. Nu s-a 
întîmplat nimic rău. Eram, oricum, pe punctul de a mă scuza. 

Chipul lacheului oglindea o recunoştinţă patetică. 

~ Dar unde pleci? întrebă Miranda, uitînd imediat de 
supărarea ei. Abia începusem jocul. 

— Cred că mă voi retrage în camera mea, dacă nu vă 
supăraţi, spuse Emma ridicîndu-se cu mare grijă. Observă cu 
uşurare că, atîta vreme cît se mişcă încet, poate să-şi 
stăpînească ameţeala. Aţi fost nespus de bună să-mi acceptați 
prezenţa însă, din anumite motive, eu... eu nu mă simt chiar 
în apele mele în clipa asta. 

Letty se întoarse îngrijorată. 

— Ia stai, te simţi bine, Emma? 

— Da, sigur că da, zîmbi ea slab, cu degetele încleştate 
de speteaza scaunului pe care se sprijinea. Doar o durere de 
cap, l 

— Vai de mine. Zîmbetul Mirandei părea sculptat într-un 
ghețar. Mă tem că am cam copleşit-o pe biata miss Greyson; 
au fost prea multe emotii. Ea nu-i obişnuită să participe la 
jocurile de societate pe care le practicăm noi, cei din lumea 
bună. Asta este, miss Greyson? 

Emma ignoră sarcasmul. 

— Da, doamnă, cu siguranță. 

Se întoarse cu grijă şi ieşi încet din bibliotecă. Scara 
aflată la celălalt capăt al vastului hol din piatră i se părea 
foarte departe. Se îmbărbătă, şi o porni într-acolo. 

I se păru că trecuse o veşnicie pînă ajunse la etajul al 
treilea. Constată însă că se simte ceva mai bine. Cu toate 
acestea, nu-şi dorea decît să stea întinsă pe pat pînă aveau să 
dispară în întregime toate efectele neplăcute ale ceaiului ciudat 
pe care-l băuse. 

Holul era pustiu, dar acest lucru nu o surprinse deloc. 
Fusese singurul oaspete care primise o cameră la acel etaj. 
Celelalte încăperi ce se aliniau de-a lungul coridorului păreau 
destinate păstrării lenjeriei sau ca loc de depozitare. 

În timp ce răsucea cheia în broască, îşi dădu seama că 
se simte mult mai bine. Deschise ușa şi intră în dormitorul ei 
strîmt, sumar mobilat. Privi patul îngust, lavoarul minuscul, 
ferestrele mici. Singura pată de căldură şi culoare venea de la 
un goblen înrămat, atîrnat pe perete deasupra lavoarului. 

Emma îşi scoase ochelarii şi se întinse pe pat, oftînd 
uşurată. Îşi aranjă pernele sub cap şi prinse să privească pînza 
cusută de pe perete. Era un crîmpei de grădină, cusut probabil 
de miss Kent. Polly spusese că era mereu cu acul în mînă. 

Se întrebă absentă de ce şi-o fi lăsat nefericita 
domnişoară Kent goblenul în camera aceea atunci cînd 
plecase. Mintea ei stăruia încă asupra întrebării, cînd alunecă 
într-un somn superficial. 

Se trezi brusc, din cauza țipetelor înăbuşite ale unei 

femei. 
— Vă rog, domnu” Crane, vă rog mult, nu-mi faceţi una 
ca asta. Mă mărit curînd, domnule, credeţi-mă! 

— Păi atunci ai un motiv foarte bun să-mi mulțumeşti că 
te învăţ cîte ceva despre plăcerile patului conjugal, nu-i aşa, 
scumpo? 

— Nu, vă rog, nu trebuie. Sînt fată cuminte, domnule, 
credeți-mă. Vă rog, nu-mi faceți rău. 

— Ţine-ţi gura. Dacă te aude cineva şi vine să vadă ce 
se întîmplă, vei fi dată afară fără referinţe. Asta a păţit ultima 
muiere peste care am dat într-o debara de albituri. 

Țipătul scurt de teamă şi disperare a lui Polly fu înăbuşit 
brusc. 

Emma nu mai aşteptă altceva. O cuprinse un val de 
furie oarbă. Se ridică din pat, observînd în treacăt că-i trecuse 
ameţeala, apucă mînerul unui încălzitor de pat foarte greu, 

confecţionat din fier, şi fugi spre uşă. Ajunse pe coridor exact 
la timp ca să vadă închizîndu-se una din uşile încăpenilor aflate 
pe acelaşi palier cu dormitorul ei. În dreptul acesteia zăcea 
pe jos o bonetă mică din muselină albă. 

Îşi ridică putin fusta şi jupoanele, ca să n-o încurce, şi 
se grăbi într-acolo. Cînd ajunse în faţa uşii, auzi zgomot 
înfundat de luptă. Cu încălzitorul ținut sus, apăsă pe clanța 
veche care cedă fără zgomot. Îşi tinu respiraţia şi se pregăti 
să deschidă uşa cît mai silențios posibil. Ar fi vrut, dacă îi 
stătea în putință, să nu-l lase pe ticălos să-şi dea seama de 
prezenţa ei. În clipele acelea, cel mai important era să-şi 
coordoneze bine mişcările. 

Aşteptă pînă auzi o bufnitură mai puternică decît 
celelalte, urmată de ţipătul disperat al lui Polly şi împinse uşa. 
Se trezi într-o debara micuță şi aglomerată, care primea lumină 
printr-o singură ferestruică îngustă, tăiată sus în perete. 

Crane se afla cu spatele la Emma. Reuşise deja să o 
imobilizeze pe Polly pe podea şi se chinuia să-şi desfacă 
bretelele. Nu părea să o fi auzit pe Emma intrând. 

Tînăra se apropie ținînd strîns încălzitorul de pat. 

— Tîrfuliță proastă! Ar trebui să te bucuri că un adevărat 
domn s-a deranjat să-ți ridice fustele! 

Crane respira sacadat, iar vocea îi era alterată de 
excitare. 

Privirea rătăcită şi îngrozită a micuței servitoare o şocă 
pe Emma. Chipul fetei era o imagine vie a disperării şi 
descurajării. Emma ştia exact ce simte. Scăparea din acea 
încercare însemna cu siguranță concedierea, deci o soartă cel 
puțin la fel de nemiloasă, ținînd cont de şansele mici de a-şi 
putea găsi în altă parte o ocupaţie decentă. 

— Îmi pare bine că nu te-ai lăsat fără luptă. Asta face să 
fie totul mai interesant, spuse Crane ţintuind-o pe Polly la 
podea sub greutatea lui, în timp ce îşi descheia pantalonii. 

— Sînt convinsă că ţi se va părea şi asta la fel de 
interesantă, şopti Emma şi-l lovi zdravăn în cap cu încălzitorul 
de pat. 

Se auzi un pocnet înlricoşător. Pentru o clipă, timpul 
păru că a încremenit. Apoi, fără să geamă sau măcar să ofteze, 
Chilton Crane căzu lat. 

— Pe bunul Dumnezeu, l-aţi omorît, şopti Polly cu gasul 
gîtuit. 

Emma privi încurcată trupul nemișcat al lui Crane. 

— Chiar crezi că-i mort? 

— O, da, sînt sigură de asta, don'şoară. 

Polly se trase afară de sub Crane. Expresia de uşurare 
din ochii ei se schimbă pe neaşteptate într-una de spaimă 
paralizantă. 

— Şi-acuma ce ne facem? O să ne spînzure pe amîndouă, 
pentru c-am ucis un nobil, aşa să ştiţi. 

— Eu sînt cea care l-a lovit, încercă Emma să o 
liniştească. 

— Or să mă învinovăţească şi pe mine, ştiu sigur, se 
văită Polly. . 

Era foarte posibil ca servitoarea să aibă dreptate. Emma 
se scutură de spaima cumplită care amenința să o facă să 
încremenească exact în locul unde se afla. 

— Lasă-mă să mă gîndesc. Trebuie să existe o rezolvare. 

— Ce?! întrebă Polly îngrozită. Ce-am putea face noi 
două? Vai, don'şoară, sîntem amîndouă ca şi moarte, aşa să 
ştiţi. 

— Refuz să mă las spînzurată din cauza secăturii ăsteia. 

Emma se aplecă şi îl apucă hotărită de glezne. 

— Ajută-mi să-l duc pînă la scări. 

— La ce bun? întrebă Polly, dar îl apucă pe Crane de 
încheieturile mîinilor. 

— O să-l împingem pe scări în jos şi o să spunem că s-a 
împiedicat şi a căzut. 

Chipul lui Polly se lumină. 

— Chiar credeţi c-o să meargă? 

— E singura noastră şansă, oftă Emma încercînd să-l 
mişte pe Crane. Of, Doamne, că greu mai e! 

— La fel de greu ca scroafa de mi-a adus-o tătuca 
săptămîna trecută de la tîrg, răspunse Polly clătinîndu-se sub 
greutatea trupului inert. 

Reuşiră să-l mute cîţiva centimetri mai aproape de ușă. 

— Trebuie să ne mişcăm repede. 

Emma prinse mai bine gleznele lui Crane şi se încordă, 
mobilizîndu-şi toate forțele. 

~ Doamnele au oare nevoie de o mînă de ajutor? se 
auzi dinspre ușă vocea politicoasă a lui Edison Stokes. 

~ Sir! Polly icni şi scăpă mîinile lui Crane. Făcu un pas 
în spate cu o mînă la gît şi alta la gură, ca şi cum ar fi vrut 
să-şi înăbuşe un țipăt. Ochii îi înotau în lacrimi. 

~ S-a zis cu noi! 

Emma rămăsese nemişcată, fără să lase din mîini 
pleznele victimei ei. E prea tîrziu să-ți fie teamă, îşi spuse ea. 
Dacă domnul Stokes te denunță autorităților, eşti ca şi moartă. 

Îi aruncă lui Stokes o privire peste umăr. Ochii lui 
enigmatici spuneau puţin, foarte puțin, dar cînd îi văzu 

îndreptîndu-se spre încălzitorul de pat, îşi dădu seama că el 
înțelesese ce se întîmplase. 

Ăsta nu-i un bărbat preocupat de toate chițibuşurile legii, 
îşi spuse ea. Intră pe ferestre în camerele altora, se ascunde 
prin dulapuri şi face tîrguri cel puţin lipsite de scrupule cu 
femei de condiția mea. 

— Da, spuse ea cu voce sigură. Chiar am avea nevoie 
de puţin ajutor, domnule Stokes. Domnul Crane, aici de faţă, 
a încercat s-o siluiască pe biata Polly. L-am lovit cu încălzitorul 
de pat, după cum puteţi vedea. Se pare însă că l-am lovit 
puţin cam tare. 

— L-a omorît, gemu Polly. 

Edison o ignoră cu desăvîrşire. 

— Eşti sigură că-i mort? o întrebă el pe Emma. 

— S-a prăbuşit ca secerat, domnule, se repezi Polly. 

— Pare destul de ţeapăn, admise Emma. 

— Hai să vedem întîi cum stau lucrurile înainte de a ne 
grăbi să-i dăm un brînci pe scări, spuse Edison. Nu că n-ar 
merita-o... i 

Închise uşa şi traversă micuța încăpere spre locul unde 
zăcea Crane. Se lăsă pe un genunchi şi-şi lipi două degete de 
gîtul celui căzut. 

~ Pulsul se simte puternic, se întoarse el spre Emma. 
Are o țeastă zdravănă, fără îndoială. Va trăi. 

— Adevărat? Emma scăpă din mîini gleznele lui Crane. 
Sînteţi sigur? 

— Foarte sigur. 

— Vai, don'şoară! Speranţa înflorea din nou pe chipul 
lui Polly. Sîntem salvate. Dar, în clipa următoare chipul 
servitoarei se întunecă din nou. 

— Dacă îşi revine, o să facă sigur plîngere la poliție. O 
să spună că l-aţi atacat cu încălzitorul ăla, miss Greyson. 

— Ultimul lucru pe care l-ar face Chilton Crane, spuse 
Edison, ar fi o plîngere către autorităţi. Cred că a fost destul 
pentru voi. Trebuie să fiți epuizate după atîta efort. Daţi-mi 
voie să fac eu curat pe-aici. 

Emma clipi neîncrezătoare. 

— Cum aveţi de gînd să procedaţi, sir? 

— Am fost întotdeauna de părere că poveştile simple 
sînt crezute cel mai uşor, mai ales cînd ai de-a face cu fiinţe 
mai slabe de minte. 

— Nu înţeleg, spuse Emma. Ce veţi face? 

Edison se aplecă, apucă trupul inert al lui Crane şi îl 
săltă pe umăr cu o uşurinţă uimitoare. 

— Am să-l duc la el în dormitor. Cînd se trezeşte, o 
să-i spun că a suferit un accident. După cîte ştiu, oamenii 
care leşină în urma unei lovituri la cap rareori îşi amintesc cu 
exactitate ceea ce s-a întîmplat înainte să-şi piardă cunoştinţa, 
indiferent de durata leşinului. Va fi obligat să creadă orice 
I-aş spune. 

— Pe mine nu m-a văzut înainte să-l lovesc, interveni 
Emma, însă îşi va aminti cu siguranță că a tîrît-o pe Polly în 
debaraua asta şi că era pe punctul de a o silui înainte să aibă... 
ăăă... accidentul ăsta. S-ar putea foarte bine să ştie că 
dormitorul meu se află la etajul acesta şi nu-i va fi prea greu 
să ghicească... 

— Totul va fi bine, spuse Edison liniştit. Lasă asta în 
seama mea. Singurul lucru pe care dumneata şi Polly îl aveți 
de făcut este să păstraţi tăcere absolută în privința celor 
întîmplate. 

— Eu n-o să scot o vorbă, spuse Polly tremurînd încă. 
Mă apucă frica cînd mă gîndesc ce i-ar face Jack al meu lui 
domnu” Crane dac-ar fi să afle ce era să mi se întîmple. 

— Cît despre mine, nu voi discuta acest subiect, rosti 
Emma crispată. Dar n-o să fie deloc uşor să-l duceți pînă jos 
în camera lui. Aţi atrage atenţia oricui s-ar afla pe scări în 
acel moment. l 

Edison nu părea deloc îngrijorat. 

— Voi folosi scara de serviciu. 

Abia în clipa aceea, Emma simti o profundă uşurare. 

— Trebuie să vă spun că faceți un gest admirabil, 
domnule Stokes. 

Edison ridică din sprâncene şi o cîntări cu o privire lungă, 
atentă, stînjenitoare. 

— Într-adevăr, nu-i aşa? 


hilton Crane gemea slab în patul impunător din 
propriul dormitor. 

— Oh, Doamne, capul meu. 

Edison se întoarse de la fereastra la care veghease cu 
mare atenție pînă atunci. Îşi scoase ceasul din buzunar, 
deschise capacul de aur şi se uită să vadă ce oră era. 

— Nu cred că ai fost rănit prea rău, Crane. Ai lost 
inconştient doar cîteva minute. Ai avut mare noroc că nu 
ti-ai rupt gîtul în debaraua aia. Pentru Dumnezeu, ce te-a 
făcut să intri acolo? 

— Hmm? 

Crane se foi, clipind des de cîteva ori înainte de a reuşi 
să-şi țină ochii deschişi. Apoi se holbă la Edison cu o expresie 
de uluială tîmpă. 

— Ce s-a întîmplat? 

— Nu-ţi aminteşti? Edison reuşise să-şi compună o 
expresie de mirare plină de înţelegere. Eram în drum spre 
camera mea și am auzit nişte zgomote neobişnuite ce veneau 
de la etajul de deasupra; am urcat să văd ce se întîmplă. Cînd 

am ajuns, tu tocmai intrai pe uşa debaralei. Te-ai împiedicat 
de un cufăr vechi ce stătea în drum. 

— Aşa a fost? 

— Probabil că în cădere te-ai lovit cu capul de unul dintre 
sertare. Am auzit că loviturile la cap pot avea urmări uneori. 
Ar fi bine să-ți petreci restul zilei în pat. 

— Am o durere de cap cumplită, asta-i sigur, se strîmbă 
Crane. 

— Nu mă surprinde, îi răspunse Edison, schițînd un 
zîmbet. 

— O să-i cer lui Ware să-mi trimită un doctor. 

— Poţi să faci cum dorești, desigur, dar eu unul n-aş 
avea curaj să-mi încredinţez capul unui doctor de ţară. 

Crane îl privi alarmat. 

— Ai dreptate. Cei mai mulți dintre ei nu sînt decît nişte 
şarlatani. 

— Ai nevoie doar de odihnă. Edison închise cu zgomot 
capacul ceasului şi-l puse la loc în buzunar. O să te rog să mă 
scuzi. Acum, că ţi-ai revenit, o să dispar. Ware a invitat bărbaţii 
în sala de biliard. 

Crane se încruntă. 

— Aş putea să jur că era o servitoare în debara. O puicuţă 
dulce, cu ţîţe mari. Îmi amintesc că-mi spusesem că-i numai 
bună de una scurtă. Oare nu ea... l 

Edison se opri cu mîna pe clanță. 

— Pentru Dumnezeu, sir, sînteți pe cale să-mi mărturisiți 
că una din cameristele de-aici a avut îndrăzneala să vă refuze 
avansurile? Ce amuzant! Nici nu îndrăznesc să-mi închipui 
ce vor spune ceilalți deseară, cînd vă veți povesti aventura. 

Chipul lui Crane deveni stacojiu. 

— Nu asta voiam să spun, ci că mai era cineva pe-acolo. 

— Pot să te asigur că nu exista nimeni prin preajmă, 
cînd te-am găsit. Am văzut numai cufărul de pe podea. Vrei 
să-ți chem valetul? 

— Pe toți dracii, murmură Crane. Da, te rog, trimite-mi-l 
pe Hodges. El va şti ce să facă pentru bietul meu cap. Ce zi 
groaznică, naiba s-o ia! Întîi am pierdut o sută de lire la curse, 
şi acum uite ce-am pățit. 

— Eu cred că ar fi mai bine să-i mulțumeşti lui Dumnezeu 
că nu ţi-ai rupt gâtul, spuse Edison cu voce moale. 


Edison urcă la etajul al treilea, îndreptîndu-se spre ca- 
mera Emmei, atent să nu fie văzut de cineva. Bătu încet la 
uşă şi i se deschise imediat. 

— Pentru Dumnezeu, Sir, intraţi înainte să vă vadă cineva 
la uşa mea. 

Amuzat de tonul ei sever, Edison se supuse. O dată 
intrat, o privi cum cercetează coridorul cu atenţie. Mulțumită 
că nu-l zărise nimeni, Emma închise grăbită uşa şi se întoarse 
cu faţa la el. 

— Ei bine, domnule Stokes? V-a crezut Crane? L-aţi 
convins că s-a împiedicat de un cufăr? 

Edison studia încăperea, inhalînd absent izul unui săpun 
cu miros proaspăt. Era aceeaşi aromă pe care o savurase cu o 
scară înainte în spaţiul restrîns şi intim al dulapului din 
dormitorul unde era găzduită Miranda Ames. Deveni exagerat 
de conştient de prezența patului din alcov. Făcu un efort de 
voinţă şi se concentră asupra problemei care-i preocupa pe 
amândoi. 


63 


— Nu pot să afirm cu siguranță dacă l-am convins sau 
nu pe Crane în privinţa detaliilor pe care i le-am dat. Cert 
este că nu are nici un chef să recunoască deschis că o subretă 
arătoasă i-a respins avansurile, ba mai mult chiar, că a fost 
mai puternică decît el şi a reuşit să scape. Indiferent de ceea 
ce crede, nu va contrazice versiunea mea. 

Sprîncenele Emmei se arcuiră deasupra ochelarilor cu 
rame din aur. 

— Foarte inteligent, sir. Polly şi cu mine vă vom fi 
recunoscătoare pe veci. 

— Dumneata ai fost eroina zilei, miss Greyson, nu eu. 
Nici nu vreau să mă gîndesc ce s-ar fi putut întîmpla în 
debaraua aceea dacă nu interveneai cu încălzitorul de pat. 

— Nu-mi pare rău că l-am lovit aşa de tare, spuse Emma 
ridicînd din umeri. Nu-l suport pe omul acela. 

— Te asigur că, pînă la urmă, Crane va plăti pentru faptele 
lui. l 

— Va plăti, oare? întrebă Emma neîncrezătoare. 

Edison înclină capul. 

— Voi avea eu grijă. Lucrurile de genul ăsta se rezolvă, 
însă la momentul potrivit. Am nevoie de timp. 

— Nu înţeleg. 

— N-ai auzit niciodată că răzbunarea este un fel de 
mîncare pe care e cel mai bine să-l consumi rece? 

— Acum vă înțeleg şi vă cred, sir. 

— Poţi să fii sigură că aşa va fi. 

Edison străbătu distanţa care îi separa şi se opri exact 
în faţa Emmei. 

— Mi-aş fi dorit, miss Greyson, să fi fost prin preajmă 
cînd Crane a dat buzna peste dumneata în debaraua pentru 

lenjerie de la Ralston Manor. Atunci răzbunarea mea n-ar 
mai fi trebuit să aştepte. 

— Atunci n-am avut la îndemână decât o oală de noapte 
pentru țeasta lui, spuse ea cu o strîmbătură. N-am reuşit să-l 
fac să leşine, l-am ameţit doar. Trebuie să recunoaștem că 
secătura are un cap extraordinar de rezistent. 

Stokes zîmbi amuzat. 

— Vrei să spui că ai reuşit să te... hm... salvezi cînd te-a 
atacat la Ralston Manor? 

— N-a reuşit să mă violeze, dacă asta vreţi să aflați, îi 
răspunse Emma frămîntîndu-şi mîinile. M-a făcut însă să-mi 
pierd slujba. Cînd patroana mea a deschis uşa debaralei, eram 
încă întinşi pe podea amîndoi. A fost o scenă penibilă, ca să 
folosesc un cuvînt blînd. Natural, lady Ralston a dat toată 
vina pe mine. 

— Înţeleg, spuse Edison înclinîndu-şi capul. Permite-mi 
să-ţi spun că eşti o femeie extraordinară, domnişoară Greyson. 

Tînăra încetă să-şi mai frămînte mîinile, cu timiditate. 

— Vă mulţumesc pentru tot ce-ați făcut în după-amiaza 
aceasta, domnule. Sincer, nu găsesc cuvinte să spun mai mult. 
Nu sînt deloc obişnuită să fiu salvată. 

— E limpede că nu prea ai nevoie să fii salvată, miss 
Greyson. Nu cred să fi întîlnit vreodată o femeie asemeni 
dumitale. 

Ochii Emmei străluceau puternic şi se dovedeau 
îngrijorător de pătrunzători în spatele lentilelor ochelarilor. 
Edison simţea că este cercetat şi cîntărit cu atenţie, şi se întrebă 
dacă va trece testul la care-l supunea ea, indiferent care ar fi 
fost acela. 

— Aprecierea este reciprocă. 

— Chiar aşa? 

— Da. Vorbea ciudat, de parcă n-ar fi avut destul aer. 
Sînt sigură că nici cu n-am mai întîlnit o persoană ca 
dumneavoastră. Admiraţia pe care v-o port este nelimitată. 

— Admiraţie, o îngînă Stokes cu o voce neutră. 

— Şi recunoştinţa mea, sir, nu are limite, completă ea 
grăbită. 

— Recunoştință. Ce drăguţ. 

— Vă Jur că n-am să uit niciodată ce-aţi făcut astăzi 
pentru mine. O să-mi fac chiar o datorie de onoare 
pomenindu-vă în rugăciunile mele în fiecare seară. 

— Ce emotionant, bombăni el. 

— Domnule Stokes, spuse tînăra încruntîndu-se 
nedumerită, nu vă înţeleg. Am spus ceva care v-a supărat? 

— Pe toți sfinţii, ce te face să crezi că-s supărat? 

— Bănuiesc, după felul în care mă priviţi, că lucrurile 
nu sînt deloc cum ar trebui să fie. S-ar putea să fi greşit 
încercînd să mă explic adineauri. Nu prea am experienţă în 
genul acesta de discuţii. 

— Nici eu. 

Emma îşi ridică ochii spre tavan, cu o expresie de 
disperare pe chip. Apoi, cu o mişcare rapidă şi absolut 
surprinzătoare, sc ridică pe vîrturi, îl îmbrăţișă şi îi atinse buzele 
Uşor. 

Edison încremeni de teamă că, mişcîndu-se, ar fi 
spulberat vraja acelei clipe. 

Emma a fost cea care a pus capăt îmbrățişării, scoțînd 
un scîncet mic şi trăgîndu-se înapoi cu obrajii în flăcări. 

— lertați-mă, sir. Nu vreau să vă stînjenesc cu îndrăzneala 
mea. Îmi cer scuze. E limpede că purtarea mea v-a surprins. 

— Să trecem peste asta. 

— Ăsta e felul în care eroinele romanelor siropoase îşi 
arată recunoştinţa față de eroii cutezători, spuse ea cu un ton 
mai degrabă aspru. 

— Chiar aşa? Văd că va trebui să-mi lărgesc aria 
preferințelor literare. 

— Domnule Stokes, vă rog, ar trebui să plecaţi acum. 
Dacă dă cineva peste noi... 

— Da, ştiu. Problema moralității. 

— N-ați mai găsi că e atît de amuzant dacă întreaga 
dumneavoastră existență ar depinde de o reputaţie nepătată, 
spuse Emma privindu-l țintă. 

— Ai dreptate. A fost o reacție nesăbuită. 

Observă imediat că ea priveşte stăruitor spre uşă. Nu 
avea nici un drept să-i pericliteze postul de domnişoară de 
companie. Dacă ar fi fost concediată fără referinţe din cauza 
lui, nu l-ar fi considerat cu nimic mai bun decît Chilton Crane. 

— Linişteşte-te, plec numaidecit. 

În timp ce trecea pe lîngă ea, Emma îi atinse cu timiditate 
mîneca hainei. 

— Ce v-a adus la acest etaj în clipa aceea? 

— Am observat că individul urcă scările, spuse el ridicînd 
din umeri. Ştiam că dormitorul dumitale se află la etajul al 
treilea. Mi-a fost teamă că şi-ar fi putut aminti unde şi cînd 
te-a întîlnit ultima dată şi m-am hotărît să... 

Fraza pluti cîtăva vreme prin aer, neterminată. 

— Înţeleg. Aveţi un spirit de observaţie foarte bine 
dezvoltat, sir. 

Edison nu-i răspunse. N-avea nici un rost să-i spună 
despre furia rece care-l cuprinsese cînd îl văzuse pe Chilton 
Crane strecurîndu-se pe scara de serviciu. 

Emma îşi luă mîna de pe mîneca lui şi îşi frecă tîmplele. 

— Cerule, ce zi a fost azi! 

Edison zîmbi slab. 

— Tocmai am auzit o remarcă similară din gura lui 
Chilton Crane. 

— Chiar aşa? Nu mă surprinde. După lovitura pe care a 
primit-o în cap, cu siguranță că se simte oarecum confuz şi 
amețit. 

Stokes tresări alarmat. 

— Te simţi rău, miss Greyson? 

— Acum nu, slavă Domnului, dar mai devreme nu mi-a 
fost deloc bine. Din cauza asta am urcat să mă odihnesc şi 
i-am auzit pe Crane şi pe Polly. 

— Aţi mîncat ceva ce nu v-a căzut bine? 

— Am băut ceva, se strîmbă ea. Lady Ames a insistat să 
gustăm toate din ceaiul ei special şi ne-a obligat apoi să jucăm 
un joc prostesc de-a ghicitul. 

Edison se simţi de parcă ar fi ieşit la suprafață din 
adîncurile înspăimâîntătoare ale unei ape şi ar fi văzut țărmul 
în apropiere. 

— Lady Ames v-a tratat cu un ceai special? întrebă el. 

— O fiertură scîrboasă. Emma îşi încreţi nasul. Nu înțeleg 
de ce îi place atît. Am impresia că nici una dintre noi n-a 
reușit să termine de băut o ceaşcă. Abia m-am putut concentra 
la jocurile alea puerile. 

Edison se întoarse şi aproape că o îmbrăţişă. 

— Te rog, descrie-mi jocul acela de-a ghicitul. 

Îl privi cu ochii măriţi, oarecum stînjenită de mîinile 
mari care îi strîngeau umerii. 

— N-am jucat prea mult timp. Oricum, lady Ames punea 
pe măsuţă o carte de joc cu fața în jos şi noi încercam, pe 

rînd, să ghicim ce este. Am cîştigat, dar nu mă simţeam deloc 
bine, aşa că n-am putut să continuu. 

Edison o cerceta cu atenţie. 

— Ai cîştigat? Vrei să spui că ai ghicit corect? 

— Da. Am avut noroc, atîta tot. De cînd mă ştiu am fost 
bună la genul ăsta de jocuri. Lady Ames insista să continuu. 
M-a indispus insistînd să nu urc la mine în cameră. N-a avut 
însă nici o şansă, mă simţeam prea rău. 

Pe toţi dracii, gîndi Stokes. Nici el, şi nici Lorring nu 
luaseră în considerare posibilitatea că hoţul care furase rețeta 
clixirului putea să fie o femeie. Îi trecu apoi prin cap că, dacă 
într-adevăr avea de urmărit o femeie, i-ar prinde foarte bine 
ajutorul alteia în cercetările sale. ` 

— Miss Greyson, aseară mi-ai spus că lucrezi ca 
însoţitoare cu scopul de a-ţi reveni în urma crizei financiare 
prin care treci. 

— Numai nevoia o poate împinge pe o femeie să accepte 
un asemenea post. 

— Ce părere ai avea de o altă slujbă, mai interesantă şi 
mai bine plătită? 

Cîteva clipe, Emma păru absolut nedumerită. Apoi roşi 
pînă la incandescenţă. O lumină rece, tăioasă, alungase orice 
urmă de căldură din ochii ei. Și totuşi, sub ostilitatea ei 
ncaşteptată părea că se ascunde şi altceva. Arăta în acelaşi 
timp rănită şi dureros dezamăgită. 

Nimic din tot ce am învăţat în anii de studiu petrecuţi 
în grădinile din Vanzagara nu mi-a fost de vreun folos cînd a 
fost vorba de a înţelege o femeie, îşi spuse Edison. 

— Nu mă îndoiesc că vă aşteptaţi să mă simt măgulită 
de o asemenea propunere, sir, izbucni ca. Dar vă asigur, nu 
sînt chiar atît de disperată. 

— Poftim?! Edison înţelese brusc şi gemu. Pricep acum. 
Ai crezut că îţi ofer o altfel de slujbă? 

Emma se eliberă de mîinile lui, se întoarse cu spatele şi 
începu să bată uşurel din pictor. 

— Dumneavoastră şi lady Mayfield aveţi o mulțime de 
lucruri în comun. Ea e de părere că ar trebui să mă vînd prin 
intermediul căsătoriei. În ce vă priveşte, îmi sugeraţi o 
modalitate mai puţin formală. Pentru mine e același lucru. 
Oricum, nu intenţionez să urmez nici una din aceste căi. Voi 
găsi o altă posibilitate să ies din mizeria asta. Jur că voi găsi. 

— Te cred, miss Greyson. Dar ai înțeles absolut greşit 
ce ţi-am spus. Nu-ţi ofeream posibilitatea de a deveni amanta 
mea. Nu voiam decît să te angajez ca asistentă. 

ÎI privi peste umăr, cu ochii verzi îngustaţi a neîncredere. 

— Asistentă plătită? 

— Nu o să trebuiască să renunti la slujba pe care o ai 
acum pe lingă lady Mayfield ca să îndeplineşti îndatoririle ce-ţi 
revin ca asistentă a mea. De fapt, din punctul meu de vedere, 
situaţia în care te afli acum este mai mult decit convenabilă. 

O sclipire de viclenie apăru în ochii ei de un verde intens. 

— Vreţi să spuneți că aş avea două slujbe? Că aş primi 
salariu și de la lady Mayfield, şi de la dumneavoastră? În acelaşi 
timp? 

— Exact, răspunse cl după cîteva clipe de tăcere 
intenționată. Nu sînt un patron zgîrcit, miss Greyson. Voi 
recompensa generos serviciile dumitale. 

Emma ezită o vreme, apoi se întoarse spre el. Pe chipi 
se citea speranţa. 

— Aţi putea fi mai clar în privinţa înţelesului pe care îl 
dați dumneavoastră cuvîntului generos? 

Stokes îşi ascunse cu greu zîmbctul. Era important acum 
să nu o sperie promițîndu-i o sumă prea mare şi să-i trezească 
astfel suspiciunea. Ştia că slujba ei de domnişoară de companie 
cra plătită destul de prost, deci nu strica s-o impresioneze 
puțin. 

— Să zicem... dublul salariului dumitale actual? 

Ea bătu nervoasă darabană pe căpătiiul patului. 

— Acordul meu cu lady Mayfield include casă şi masă, 
pe lîngă suma de bani pe care o primesc trimestrial. 

- Evident, eu nu-mi pot permite să-ţi ofer casă şi masă. 

— Evident. Şi-apoi, nu cred că veţi avea nevoie de 
serviciile mele prea multă vreme. 

— Adevărat. Cel mult pînă la sfîrşitul săptămînii, după 
cum bănuiesc. 

În ochii ei verzi juca o flăcăruie de şiretenie. 

— Dacă aveţi atîta nevoie de serviciile mele, sir, să 
spunem țriplul salariului meu pentru un întreg trimestru. 

— Triplul salariului dumitale trimestrial pentru o 
săptămînă de muncă? întrebă el cu sprîncenele ridicate a 
mirare. 

Expresia Emmei se schimbă într-o clipă, interesul vădit 
[ind înlocuit de nesiguranță şi de teama că a mers prea departe 
cu îndrăzneala. 

— Bi bine, dar spuneaţi că aveţi nevoie de ajutorul meu. 

— Ai dreptate. Îmi impui un târg dur, miss Greyson. Poate 
că ar trebui să auzi cerinţele pe care le implică noua dumitale 
slujbă înainte de a fi de acord. 

— Să fiu sinceră, sir, asta nu mă interesează în mod 
deosebit. Atîta vreme cât sînteți de acord să-mi plătiţi de trei 
ori suma pe care mi-o dă lady Mayfield pentru un trimestru şi 
nu aveți pretenţia să vă încălzesc patul, accept slujba. 


71 


— S-a făcut. În concluzie, tot ce-ţi cer, miss Greyson, 
este să accepți toate invitaţiile lui lady Ames, să-i bei ceaiul 
acela special şi să continui să joci cărți. 

— Este absolut necesar să beau ceaiul? întrebă ea cu 
buzele strîmbate într-un rictus de scîrbă. 

— Numai puţin. Doar atît cît s-o convingi că ai băut. 

Emma suspină. 

— S-ar putea să par impertinentă, sir, mai ales în conditiile 
tîrgului nostru, dar v-ar deranja foarte mult să-mi explicați şi 
mie despre ce este vorba? 

Edison o privi în ochi, obligînd-o să nu-i evite privirea. 

— Am toate motivele să cred că Miranda doreşte să facă 
anumite experimente pe dumneata cu băutura aceea. 

— Experimente? Emma îşi duse repede mîinile la stomac. 
Simţea că o apucă iar ameţeala. Ceaiul ăla scîrbos e cumva 
vreun soi de otravă? 

— Te asigur că n-ai nici un motiv să te temi că ţi-ar 
putea face rău. 

— Atunci ce anume ar trebui să-mi facă, întrebă ea 
privindu-l ncîncrezătoare. 

— Conform legendei... 

— Legendă? 

— Doar nişte aiureli oculte, îţi jur. Aseară ţi-am spus că 
sînt în căutarea unui obiect ce a fost furat. Obiectul acela este 
o carte străveche provenită din templul unei insule foarte 
îndepărtate, numită Vanzagara. Călugării templului o numesc 
Cartea secretelor. 

— Vanzagara. Emma se încruntă. Am auzit de ca. 

— Sînt impresionat. Nu ştiu prea mulți despre insula 
asta. 

— Bunica mea era pasionată de studiul geografiei. 

— Mda. Ei bine, îmi desfăşor cercetările la cererea unui 
om care a descoperit Vanzagara cu ani în urmă. Este un foarte 
bun prieten al meu. 

— Înţeleg. 

— ÎL cheamă Lorring. Ignatius Lorring. Şi este pe moarte. 

Emma îi cercetă stăruitor chipul şi bărbatul intui că ea 
simţise unda de compasiune din glasul lui. Această constatare 
îl făcu să se simtă stingherit. Se gîndi că trebuia să se păzească 
de mintea neobişnuit de pătrunzătoare a acestei femei. 

— Îmi pare rău, murmură ea. 

— Ultima dorinţă a lui Lorring este să recupereze cartea 
furată şi să o înapoieze călugărilor din Vanzagara. Se simte 
vinovat, înţelegi? 

— De ce? 

— Pentru el este cel care a descoperit insula şi a făcut-o 
cunoscută în Europa. Din cauza lui au ajuns acolo tot felul 
de oameni. Este convins că, dacă n-ar fi fost el, insula ar fi 
rămas necunoscută încă mulți ani de-acum încolo. Şi n-ar fi 
ajuns acolo un hoţ care s-o jefuiască de comoara cea mai de 
preț. 

— El ştie cine a furat cartea? 

— Nu. Dar s-a zvonit că hoțul a dus Cartea secretelor 
în Halia şi a vîndut-o unui om pe nume Farrell Blue. Pare 
foarte plauzibil, fiindcă Blue a fost unul dintre puținii savanţi 
care ar fi putut descifra limba străveche în care sînt scrise 
retetele. 

— Am observat că v-aţi referit la acest Farrell Blue la 
timpul trecut. Bănuiesc că există un motiv pentru care ați 
făcut-o. 

— A murit într-un incendiu care i-a devastat vila din 
Roma. 

— O întîmplare nefericită, fără îndoială, Cît despre 
aiurelile acelea oculte, sir... 

— Fleacuri fără sens, ţi-am spus doar. Însă, conform 
legendei, băutura respectivă te înzestrează cu darul 
clarviziunii. De exemplu, te ajută să ghiceşti o carte de joc 
aflată cu faţa în jos. Se spune însă că nu dă rezultate decît 
dacă este băută de o femeie cu o intuiție naturală foarte 
puternică. 

— O intuiţie feminină? 

— Exact. Călugării susțin că are efect doar asupra 
femeilor, dar nu a tuturor. Sînt foarte puţine care posedă o 
intuiție deosebită, asupra cărora are efect. 

— De aici nevoia de a face experimente? se strîimbă 
Emma. 

— Da, răspunse Edison împreunîndu-şi mîinile la spate. 
Se pare că Miranda şi-a dat repede seama că băutura nu are 
nici un efect asupra ei. Nu mă miră, e greu de crezut că ar 
avea asupra oricui altcuiva. Ea, însă, crede cu tărie că fiertura 
aceea de plante poate să aibă efect asupra cuiva, aşa că face 
experimente. Probabil că-şi caută un complice. 

— Complice, făcu Emma gînditoare, ca şi cum ar fi 
cîntărit cuvîntul. Nu sună prea grozav, nu-i aşa? 

— Nu ai priceput încă? Ea crede că posesia unei 
asemenea poțiuni îi va permite să trişeze la cărți, deci 
posibilitățile ar fi nelimitate. 

— La jocurile de cărți practicate în lumea bună se cîştigă 
şi se pierd deseori averi. Mii şi mii de lire sînt înghiţite de 
mesele verzi la serate sau baluri, în fiecare săptămînă. 

— Ai dreptate. 

— Este uluitor, spuse Emma după o scurtă tăcere, în 
care îl studie cu atenţie. Dar ați spus că elixirul este doar o 
legendă dintr-o carte străveche. Atunci de ce îl căutați? 

— Dacă identific persoana care posedă reţeta, pot da şi 
de cea care a furat cartea. 

-— Da, înţeleg. Dar dacă elixirul n-are efect... 

— Încearcă să pricepi. Nu am nici o îndoială că băutura 
în sine este nefolositoare. Cu toate acestea, oamenii au fost 
întotdeauna dispuşi să se expună unor riscuri, enorme ca să 
obţină ceva ce consideră valoros. Din cauza acestei blestemate 
de rețete au murit deja destui oameni. Ultimul a fost un 
farmacist din Londra. 

— A murit pentru că a băut din elixir? întrebă Emma cu 
ochii măriți de spaimă. 

— Nu. Bănuiesc că a fost ucis de propriu-i client, de 
persoana căreia i-a vîndut unele din plantele speciale din care 
se prepară băutura. 

— Deci cunoaşteţi ingredientele rețetei? 

— Nu, însă ştiu sigur că plantele acelea sînt foarte rare 
în lume, iar unele dintre ele cresc numai pe insulă. Lorring a 
alertat cîțiva farmacişti din Londra care au plante provenite 
din Vanzagara. Le-a cerut să-l anunţe imediat ce le solicită 
cineva, l 

— Pricep. Şi unul dintre ei i-a transmis că vînduse din 
plantele acestea rare. 

- Da. Lorring este atît de bolnav, încît nu mai poate ieşi 
din casă, aşa că am mers cu să discut cu farmacistul, imediat 
ce a sosit mesajul. Din păcate, am ajuns prea tîrziu. L-am 
păsit înjunghiat. A mai trăit doar atît cît să-mi spună că 

persoana care ceruse plantele avea de gînd să participe la 
petrecerea lui Ware. 

— Dumnezeule mare, spuse Emma, cuprinsă de un alt 
val de spaimă. Credeţi că Miranda l-a omorît pe bietul om? 

— Dacă ea este persoana în posesia căreia se află rețeta, 
este absolut posibil să-l fi ucis pe farmacist. Poate şi pe alţii. 
Dar nu te teme, domnişoară Greyson. Vei fi în siguranță atîta 
timp cît vei juca rolul neştiutoarei. 

— Cred că mă pricep destul de bine. În profesia mea, 
asta este o cerință de bază. 

Edison îi zîmbi ciudat. 

— Ştii, pînă să te cunosc, n-aveam idee că domnişoarele 
de companie pot fi atât de inteligente şi pline de resurse. 

— Vă asigur, sir, este o profesiune foarte pretențioasă. 

— Cred şi eu. Edison făcu o pauză plină de tîlc. Dacă 
eşti mulțumită cu descrierea noilor dumitale îndatoriri, mai 
este un singur lucru pe care aş dori să-l clarific o dată pentru 
totdeauna. 

— Și anume? 

— Dacă o să ajungi vreodată în patul meu, domnişoară 
Greyson, nu va fi din cauză că te-am plătit să faci asta. 


cara următoare, înainte să se îmbrace pentru 

cină, Edison aprinse o lumînare şi o puse pe 

podea. Se aşeză apoi în faţa lumînării, cu picioarele încrucișate, 
şi se concentră asupra flăcării. 

Trecuse ceva vreme de cînd renunţase la majoritatea 
ritualurilor Vanza, însă din cînd în cînd, mai ales dacă simţea 
nevoia să-şi analizeze în profunzime gîndurile, folosea 
lumînarea. 

Meditaţia în faţa lumînărilor parfumate şi colorate era 
o veche practică Vanzagara. Călugării o utilizau în temple, şi 
liecare maestru Vanza îşi învăţa elevul cum să folosească 
(lacăra pentru a se concentra mai bine. 

Tradiţia cerea ca fiecare elev să primească primele 
lumînări de la maestrul său. Culoarea şi mirosul erau proprii 
fiecărui maestru în parte. Exista chiar şi un vechi proverb 
Vanzagara: Dacă vrei să şti cine e maestrul, uită-te la 
lumînarea elevului. 

De obicei, elevul folosea lumînări primite de la maestru 
pînă ajungea în Cercul al Treilea. După aceea îşi fixa 

propriile lumînări de meditaţie, alegîndu-şi singur culoarea 
şi aroma. 

Edison primise primele lui lumînări de la Ignatius 
Lorring. Fuseseră de un roşu puternic, întunecat, cu un parfum 
exotic pe care nu-l va uita niciodată. 

Aproape la fel de exotic ca şi parfumul Emmei. 

De unde naiba mi-a venit gîndul ăsta? se miră el. lritat 
de lipsa lui de concentrare, îşi aținti din nou privirea la flacără. 

Cam în vremea cînd ar fi trebuit să înceapă să-şi facă 
lumînările singur, ieşise afară din Cerc. În rarele ocazii cînd 
se mai cufunda în meditaţie, folosea orice lumînare obişnuită 
avea la îndemînă. 

Bunul-simţ îi spunea că nu culoarea, nici parfumul 
deosebit erau cele care îl ajutau să ajungă în locul acela calm 
şi tăcut, unde sălăşluia adevărul. Era nevoie doar de voinţă şi 
concentrare. 

Îşi ațintise privirea la flacără. Îşi supusese trupul unui 
proces metodic de relaxare, astfel ca mintea să-i devină 
limpede şi puterea de concentrare să-i crească. Se simţea 
cuprins de pace şi nemişcare. 

Flacăra ardea parcă mai strălucitor, ajutîndu-l să vadă 
mai limpede tot ce se afla în inima lui. Gîndurile îşi urmau 
cursul nestingherite şi, după o vreme, începură să prindă formă 
şi substanță. 

Hotărtrea de a o implica pe Emma Greyson în 
complicata căutare a cărții furate se putea dovedi pînă la urmă 
o greşeală foarte gravă. Însă, după ce o examină mai atent, 
observă mulțumit că logica lui fusese fără cusur. Dacă lady 
Ames furase cartea, şi dacă credea că Emma reacționează la 
elixir, atunci biata fată era deja prinsă în plasă. Se putea chiar 
ca, într-o bună zi, să fie în pericol, dar deocamdată nu o 

pîndea nici o primejdie. În definitiv, dacă raţionamentul lui 
cra corect, Miranda avea nevoie de Emma şi nu-şi putea 
permite să-i facă vreun rău. 

Angajînd-o să îl ajute în cercetări acolo, la Ware Castle, 
avea mai multe posibilități să vegheze asupra ei. 

Flacăra strălucea mai puternic. Edison se lăsă atras mai 
udînc în miezul ei fluid, în locul unde se aflau adevărurile 
cele mai fierbinţi. Acolo nu era nimic clar. În cel mai bun caz, 
putea să întrezărească doar fragmente din sinele său profund. 

Vechea mânie și durerea ce-i chinuiseră sufletul de copil 
mai ardeau încă acolo. La fel ardea şi singurătatea copleșitoare. 
Tot acolo era şi sursa hotărtrii de neclintit care l-ar fi ajutat să 
ajungă Mare Maestru Vanza, dacă ar fi ales această cale. El 
preferase, însă, să-şi construiască imperiul financiar. 

Se uită îndărătul adevărurilor vechi şi se concentră 
asupra luminii pîlpfitoare a unuia nou, pe care-l simţea acolo. 
Privi atent, vreme îndelungată, pînă văzu cum se conturează 
limpede, pentru cîteva clipe, suficiente ca el să-l pătrundă, să 
înțeleagă și să conştientizeze. O secundă mai tîrziu, dispărea 
în inima flăcării. Dar îl văzuse suficient că să ştie că trebuie să 
îi recunoască prezența, chiar dacă avea sentimentul neplăcut 
că urma să-l obsedeze pentru totdeauna. 

Ceea ce văzuse în flacără era adevărat, îi spuneau toate 
gîndurile. Nu o angajase pe Emma considerînd că avea să-i 
[ie folositoare în următoarea săptămînă. Nu o luase ca asistentă 
fiindcă voia să o apere sau să o ajute financiar. Tot ce făcuse 
fusese doar pentru a profita de şansa de a şi-o apropia. 

Un asemenea motiv era cel puţin neobişnuit pentru el. 
ŞI, probabil, periculos. 

Constată că nu dorea să privească mai adînc în flacără. 

— Ai cîştigat din nou, miss Greyson, spuse Delicia Beau- 
mont închizîndu-şi cu un plesnet sec evantaiul pictat. E mai 
mult decît nedrept, pe cuvîntul meu. Pentru a treia oară 
consecutiv ai ghicit cartea scoasă din pachet. 

Din micul cerc de doamne care acceptaseră să participe 
la „jocul“ cel nou al Mirandei se auzeau şi alte murmure de 
nemulțumire. 

Emma privi pe furiş grupul de femei elegante. 
Conştientizase deja nemulţumirea crescîndă a companioanelor 
ei de joc. Una era să tolereze în mijlocul lor o domnişoară 
„nimeni“ atîta timp cît avea destul bun-simţ să piardă, şi alta 
cînd cîştiga cu încăpăținare. 

Numai Miranda părea mulțumită de norocul constant 
al Emmei. îmbrăcată într-o rochie de seară uluitoare, o creație 
complicată în negru şi auriu, foarte strîmtă şi decoltată, lady 
Ames trona la masa de joc cu acelaşi aer cu care ar fi prezidat 
o şedinţă de consiliu al Coroanei. 

Multe din doamnele strînse în jurul ci continuaseră să 
bea şampanie şi brandy după cină. La vremea cînd bărbații, 
terminîndu-şi trabucele şi vinul de Porto, li s-au alăturat, cele 
mai multe erau ametite binişor. 

Emma sorbise din cînd în cînd din licoare, evitînd cu 
dibăcie fiecare nouă invitaţie a Mirandei de a mai lua o portie 
din ceaiul ei special. Rezultatul a fost că nu se mai simţea 
chiar atît de amețită şi nu-i mai cra la fel de rău ca în ziua 
precedentă. În orice caz, senzaţia pe care o încerca era 
categoric neplăcută: creierul îi plutea într-o ceață întunecoasă. 

— Încă o tură, spuse Miranda cu însufleţire în timp ce 
amesteca cărțile. Haideţi să vedem dacă vreuna dintre noi 
poate să o învingă pe miss Greyson. 

Delicia se ridică brusc. 

— M-am săturat de jocul ăsta ridicol. Mă duc să iau 
puţin aer. Mai vine cineva cu mine, întrebă privind în jur la 
femeile aşezate la masa de joc. 

— Eu vin. 

— Şi eu vin. 

— E de-a dreptul plictisitor cînd cîştigă aceeaşi persoană 
de fiecare dată, se auzi vocea înțepată a Cordeliei Page, care 
se ridică de la masă cu un gest trufaş. Of, sper să înceapă mai 
repede dansul. 

În foşnet de fuste din satin, mătase şi muselină, 
doamnele se îndreptau spre terasă. 

Miranda îi zîmbi Emmei cu bunătate. 

— Mă tem că prietenele mele nu prea ştiu să piardă, 
miss Greyson. Nu poate fi în nici un caz vina dumitale că ai 
noroc la cărți în seara asta, nu-i aşa? 

Excitaţia nesănătoasă ce se citea în ochii Mirandei o 
sperie pe Emma. Îndeplinindu-și întocmai îndatoririle de 
angajată a lui Edison Stokes, acceptase să participe la jocul 
inițiat de lady Ames. Dar ce-i prea mult nu-i sănătos, cel puţin 
pentru o singură seară. Era vremea să mai şi piardă. În plus, 
nu credea că ar fi fost o idee bună ca Miranda să devină prea 
increzătoare în efectele băuturii aceleia dezgustătoare. 

— Încă o tură, şi apoi am să urc în camera mea. 

O umbră de nemulțumire, repede alungată, întunecă 
chipul Mirandei. Alese apoi trei cărți din pachet, aparent la 
intimplare, le privi un moment şi le aşeză pe masă cu faţa în 
jos. 

— Foarte bine, miss Greyson. Încă o tură. Poți să începi. 
Să vedem dacă de data asta reuşeşti să le ghiceşti. 

Emma atinse prima carte. Prin ceața densă şi moale care-i 
învăluia creierul văzu un patru de pică atît de limpede, de 
parcă ar fi întors cartea și ar fi privit-o. 

— Rege de cupă, spuse ea cu voce ștearsă. 

Miranda se încruntă şi aşeză cartea cu faţa în sus. 

— N-ai ghicit. Swan, toarnă-i lui miss Greyson încă o 
ceaşcă cu ceai. 

Swan se apropie cu ceainicul. 

— Nu, mulțumesc. Nu mai vreau ceai. 

— Prostii. Bineînţeles că mai vrei, spuse Miranda 
aruncînd spre lacheul ei o privire nervoasă şi plină de nerăbdare. 
Ți-am spus să-i mai torni domnişoarei Greyson nişte ceai, 
Swan. Fă-o imediat. 

Swan o privire rugător pe Emma, care nu avu nevoie 
nici de ceai, nici de intuiţie ca să-şi dea seama că bietul om 
era pus într-o situație foarte dificilă. Îi zîmbi lacheului cu 
înţelegere. l 

— De ce nu? În definitiv, cred că aş mai bea o ceaşcă. 
Mulţumesc, Swan. 

În ochii bărbatului strălucea recunoştinţa, iar ceainicul 
îi tremura uşor în mâini în timp ce turna fiertura. Cînd termină 
de turnat şi se retrase, Emma se prefăcu că prinde ceaşca cu 
o mişcare neîndemînatică şi o răsturnă pe covor. 

— Vai, Doamne, uite ce am făcut. 

Miranda părea gata să explodeze. 

— Trimite o servitoare, Swan! 

— Da, doamnă. 

Swan dispăru cu repeziciune în direcţia holului. 

— Mă tem că mi-am vărsat nişte ceai pe rochie, zise 
Emma în timp ce se ridica. Vă rog să mă scuzati, lady Ames. 
Oricum aveam de gînd să mă retrag. 

Miranda o fixă cu o privire tăioasă. 

— Dar, miss Greyson, e încă devreme. 

— După cum ştiţi, eu nu prea ies în lume, aşa că nu sînt 
obişnuită cu un astfel de program. Nu cred că-mi va observa 
cineva lipsa, încheie Emma cu un zîmbet dulceag. 

— Greşeşti, miss Greyson. Am s-o observ eu. Miranda 
se aplecă înainte, radiind o căldură stranie. Vreau să mai joc 
încă o tură, insistă ea. 

Emma fu cuprinsă de o senzaţie ce ajunsese deja să-i 
devină familiară; îşi simţi părul de pe ceafă ndicîndu-se şi, în 
palme, o mîncărime uşoară. 

Mi-e frică, gîndi ea, copleșită de presimţirea unui 
pericol. Murea de frică, aparent fără nici un motiv. 

S-o ia naiba pe muierea asta. N-o să o las să-mi facă 
una ca asta. 

Miranda o privea cu expresia cu care pisica pîndeşte 
șoarecele. Simţi cum o cuprinde un alt frison de spaimă, ca 
un semnal de alarmă. Ce se întîmplă cu mine? Doar nu-mi 
[ine un pistol la tîmplă. 

Cu un remarcabil efort de voință, Emma îşi adună 
puterile o dată cu poalele rochiei'de un cenușiu tern pe care o 
purta. 

— Noapte bună, lady Ames. Am jucat destul în seara 
uccasta, 

Nu îndrăzni să privească peste umăr, ca să vadă efectul 
care-l avusese asupra Mirandei această concediere fără drept 
de apel. Nu dorea decît să se vadă cît mai departe de masa de 
joc. În drum spre scări, se opri în uşa sălii de bal, ca să vadă 
ce făcea patroana ei. În încăperea spațioasă se adunase o 
mulțime de lume. Pe lîngă oaspeții lui Ware, în seara aceea 
fuseseră invitaţi şi numeroşi membri ai nobilimii locale. 

Spre uşurarea ei, Chilton Crane rămăsese în camera lui 
toată ziua. Îi transmisese gazdei că are o durere cumplită de 
cap. 

O zări pe Letty într-un mic grup, în partea opusă a 
încăperii. Patroana ei, îmbrăcată într-o rochie din satin ce 
cădea în falduri ample şi grele, foarte decoltată, ținea în mîna 
înmănuşată un pahar cu şampanie. Rîsul ei se ridica strident 
peste rumoarea sălii. Fără îndoială că dimineaţă avea să-i ceară 
din nou tonicul, dar în seara aceea nu mai avea nevoie de 
serviciile domnişoarei de companie. 

Încîntată că se achitase pentru restul serii de îndatoririle 
faţă de cei doi patroni ai săi, Emma începu să urce scările. Îşi 
spuse că, din cele două slujbe pe care le avea în săptămîna 
aceea, cea pentru care o angajase Edison Stokes avea să fie 
mai dificilă. Dacă n-ar fi acceptat de bunăvoie să lucreze 
pentru el, nu s-ar fi atins de nici o picătură din ceaiul otrăvit 
al Mirandei. l | 

Toată vorbăria aceea ridicolă despre cărți dispărute şi 
elixiruri misterioase îi dăduse serios de gîndit în privinţa noului 
ei patron. Se întrebă chiar dacă Stokes nu este nebun. Însă, 
Chiar dacă aşa stăteau lucrurile, era foarte bogat. Şi, dacă 
rezista o săptămînă în serviciul lui, avea să cîştige o multime 
de bani. Gîndul la bani o făcu să-și reconsidere părerea şi să-l 
privească pe Edison Stokes ca pe un om absolut sănătos la 
cap şi foarte inteligent. 

Ajunse la palicrul etajului al doilea şi se pregăti să 
pătrundă în întunericul etajului următor. Personalul de serviciu 
nu făcea risipă de luminări pentru iluminatul aripii izolate 
unde se afla dormitorul ei. 

De jos, din sala de bal, se auzea încă sunetul muzicii. 
Răzbăteau uneori voci ascuţite şi rîsete de oameni amețiţi. 

Cînd ajunse la etajul al treilea şi o luă spre coridorul 
unde se afla camera ci, zgomotele din sala de bal deveniră 
nişte ecouri stinse din depărtare. Paşii ci răsunau pe pardoseala 
lipsită de covoare. 

Cînd se opri în faţa uşii şi îşi deschise poşeta ca să scoată 
cheia, un fior de teamă îi străbătu şira spinării. 

Ceaiul ăla blestemat! Edison părea sigur că n-o să-i 
facă rău. Dar dacă se înşela? 

Pe lîngă faptul că o ameţea, încerca şi impresia neplăcută 
că avea într-adevăr efectul atribuit de legendă. În general 
reușea să ghicească datorită intuitiei, dar norocul avut în seara 
aceea la cărți părea exagerat. Îşi promise ca, în ziua următoare, 
să se facă doar că bea din băutura aceca detestabilă. 

Se întrebă dacă trebuia să-i împărtăşcască lui Edison 
temerile ei legate de ceai. După cîteva clipe de gîndire, hotări 
să nu-i spună nimic. Destul că ea se îndoia de sănătatea lui 
mentală; nu era cazul ca şi el să-şi pună aceleaşi întrebări în 
ce o privea. | 

Intră în cameră, închise uşa în urma ei şi o încuie cu 
cheia. Nici ritualul familiar al pregătirilor pentru noapte nu 
reuşi să-i potolească agitația. Învăluită într-o cămaşă de 
noapte largă, cu o bonetă micuță pe cap, se urcă în pat. 

Se temea că nu va reuşi să adoarmă. Brusc, simţi nevoia 
imperioasă de a lua aer înainte să se culce. Poate că o scurtă 
plimbare avea să-i împrăștie din cap aburii nocivi ai ceaiului 
preparat de Miranda. O mică hoinăreală pe zidul gros al 
bătrînului castel i se părea din ce în ce mai îmbietoare. 

leşi din aşternut, îmbrăcă un halat la fel de tern ca şi 
restul hainelor pe care le purta, încălță papucii de casă şi ieşi 
pe coridor. Încuie ușa, o verifică cu un gest reflex şi se îndreptă 

spre uşa masivă din stejar ce dădea spre parapetul larg şi 
crenelat al castelului. Ajunse la ea şi trebui să se opintească 
din toate puterile ca să o deschidă. Se trezi pe culmea zidurilor 
străvechi. Păşi atentă pînă la margine şi privi peste parapet. 
Jos, în mijlocul grădinilor aproape sălbatice, strălucea castelul 
scăldat în lumina lunii. Pădurea deasă ce înconjura domeniul 
Tămînea întunecată, parcă neatinsă de strălucirea astrului 
ceresc. 

Inspiră adînc aerul răcoros şi porni spre capătul 
îndepărtat al zidului. Muzica şi vocile din sala de bal răzbăteau 
prin noapte, pînă la ea, dar pe măsură ce înainta deveneau 
din ce în ce mai stinse. 

La capătul sudic al zidului se întoarse şi porni spre est. 
Aerul proaspăt alungă rămăşiţele efectelor ceaiului, dar nu 
reuşi să-i spulbere senzaţia de teamă şi presimţirile rele. 

La naiba cu toate presimţirile! Nu putea să rămînă acolo 
tot restul nopții doar pentru că simţea o nelinişte inexplicabilă. 

Porni din nou de-a lungul meterezelor, hotărită să se 
întoarcă în cameră. Ajunse la uşa ce dădea spre coridor şi 
trebui să-şi folosească ambele mîini ca să mişte clanţa străveche . 
din fier. Reuşi în cele din urmă să deschidă uşa grea şi păşi în 
penumbra întunecoasă a coridorului. În aceeași clipă se simţi 
fulgerată de o presimţire stranie, dar persistentă, a unui pericol 
iminent. Era gata să se îndrepte spre ușa dormitorului în care 
era găzduită, cînd auzul ei încordat prinse ecoul unor paşi pe 
pardoseala de piatră. 

Cineva urca scările în spirală ce dădeau în celălalt capăt 
al coridorului. 

O cuprinse spaima. Servitorii nu aveau nici un motiv 
să circule prin aripa aceea la o oră atît de tîrzie. De fapt, cu 

exceptia ei, nimeni n-ar fi avut vreun motiv să se afle atunci 
acolo. Hotărî că nu putea să rişte întorcîndu-se la ea în cameră, 
uşa că trecu rapid în revistă posibilităţile care îi rămîncau. Şi, 
la fel cum făcuse cu cîteva seri în urmă, se repezi spre uşa cea 
mai apropiată. Clanţa cedă cu uşurinţă sub apăsarea palmei 
ci transpirate. Se strecură în încăperea goală, nefolosită şi 
închise fără zgomot uşa în urma ei. Îşi lipi apoi urechea de 
lemnul uşii şi ascultă, avînd impresia că propria ei respirație 
face un zgomot asurzitor. 

Paşii se opriră brusc. Auzi clinchetul unor chei înşirate 
pe un inel, apoi un scrîşnet metalic, atunci cînd una din chei 
fu introdusă în broasca uşii dormitorului ei. 

Emma închise strîns ochii şi se strădui să respire cît mai 
încet. 

O înjurătură înăbușită îi dădu de ştire că intrusul nu 
reuşise să deschidă uşa cu prima cheie. Imediat fu încercată o 
alta. Probabil a pus cineva mîna pe inelul cu chei al 
menajerei, îşi spuse Emma. Oricine ar fi fost, părea hotărît să 
încerce toate cheile, pînă o va găsi pe cea potrivită. 

O altă cheie vîrită în broască, o altă înjurătură şoptită. 
lira vocea unui bărbat care începuse să-şi piardă răbdarea. 
Apoi auzi sunetul uşii care se deschidea. Se cutremură. Intrusul 
se afla acum în camera ei. Dacă n-ar fi ieşit cu cîteva minute 
în urmă să se plimbe pe metereze, ar fi fost prinsă în capcană, 
complet lipsită de apărare, în patul ei. 

— Ce-i asta?! Vocea lui Chilton Crane, ascuţită de furie, 
se auzi prin ușa deschisă, răsunînd ciudat de puternic în 
coridorul pustiu. Te ascunzi sub pat, obrăznicătură mică şi 
istcață? 

Spaima care o cuprinsese pe Emma se transformă în 

furie greu de controlat. Mizerabilul! Era clar că nu-l lovise 
suficient de puternic în ziua precedentă. Ce păcat că Edison 
o împiedicase să-i facă vînt pe scări, cu capul în jos. 

— Deci, nu eşti sub pat? Atunci te ascunzi cu siguranță 
în dulap. Nu-ţi ajută la nimic, scumpă domnişoară Greyson. 
Ştiu că eşti pe-aici, pe undeva... 

Crane tăcu brusc, apoi întrebă cu voce schimbată: 

— Cine-i acolo? 

Emma simţi cum îi îngheaţă sîngele în vene. Mai era 
cineva acolo, probabil pe coridor. Se concentrase atît de mult 
asupra vocii lui Crane, încât nu sesizase al doilea rînd de paşi 
ce se apropiau. 

Se părea că nici Chilton Crane. 

— Hei, ce faci aici? Ce se întîmplă? 

Nu se auzi nici un răspuns, însă cînd Crane vorbi din 
nou în glasul lui se simţea panică. 

— Nu, stai puţin. Pentru Dumnezeu, lasă pistolul ăla din 
mînă. Nu poţi face una ca asta. Ce vrei să... 

Sunetul împuşcăturii frînse vocea lui Crane. O clipă 
mai tîrziu, se auzi zgomotul înfundat al unui corp ce se 
prăbuşea pe podea. 

În camera întunecată şi goală unde se adăpostise, Emma 
îşi ţinea ochii strîns închişi şi se lupta să nu respire. 

După un răstimp ce îi păru o veşnicie, auzi uşa de la 
camera ei închizîndu-se. Nu distinse zgomot de paşi pe 
pardoseală dar, după o vreme, deveni sigură că cel de-al doilea 
intrus plecase. Mai aşteptă încă vreo cîteva minute şi îşi făcu 
curaj să iasă din ascunzătoare. 

Nu se auzeau strigăte de alarmă, nici paşi grăbiţi pe 
scara principală. Nu era surprinsă că împuşcătura nu fusese 

auzită. Pereţii groşi din piatră absorbiseră probabil zgomotul 
aproape în întregime. Restul fusese acoperit de muzica din 
sala de bal. 

Emma se opri în fața uşii dormitorului ei, zicîndu-şi că 
nu poate rămîne pe coridor pentru totdeauna şi că trebuie să 
facă ceva. 

Îşi luă inima-n dinţi şi deschise încet, foarte încet uşa 
ncîncuiată. O întîmpină mirosul de sînge. 

Îşi roti privirea prin camera luminată de lună şi văzu 
trupul prăbuşit pe podea. Sîngele care păta piepții albi ai 
cămăşii lui Chilton Crane părea negru în lumina argintie. 

De data aceea, mizerabilul era mort de-a binelea. 


PR son ridică lumînarea pîlpîitoare în așa fel încît să 

A lumineze şirul de sticluţe mici şi opace pe care le 
descoperise pe fundul cufărului de călătorie al Mirandei. 

Alese una la întîmplare şi-i scoase dopul. Un iz vag 
familiar, aspru şi oarecum puternic, se revărsă din recipient. 
Nu cunoştea numele plantei uscate şi mărunţite dinăuntru, 
însă mirosul îi trezea amintiri. ÎI mai simţise cu ani în urmă, 
în grădinile templului Vanzagara, şi îl păstrase pentru 
totdeauna în memorie legat de vremea cît purtase roba 
cenuşie a iniţiaţilor în artele Vanza. Îi trezea amintiri... Se 
revăzu tînăr, studiind filozofia sub îndrumarea călugărilor 
îmbrăcaţi în robe purpurii, cu capetele rase. Îşi aminti de 
antrenamentele din zori, desfăşurate în zona de contact a 
grădinii luxuriante cu jungla; rememoră orele acelea 
nesfîrşite de practicare a străvechilor tehnici de luptă, care 
erau însuşi spiritul cultului Vanza. 

Alungă vechile imagini, puse la loc sticluța fumurie şi o 
deschise pe următoarea. Mirosul dulce al plantei uscate 
dinăuntru îi evocă din nou îndepărtata insulă. 

Fără îndoială, erau ingredientele folosite pentru 
prepararea unui elixir magic. Din păcate însă, nici urmă de 
Cartea secretelor. - 

Era gata să închidă capacul cufărului cînd degetele lui 
atinseră o casetă din piele. O scoase şi o deschise rapid. La 
lumina lumînării strălucea un şir de gloanţe. Mai era şi o cutie 
cu praf de puşcă. Locul unde se păstra pistolul de dimensiuni 
reduse era gol. 

Se întrebă dacă Miranda avusese pistolul în poşetă în 
acca seară, ceva mai devreme, cînd îl abordase pe terasă. Ar 
li fost interesant de aflat reacția unora dintre bărbaţii pe care-i 
cucerise la aflarea faptului că obişnuia să-şi ducă la bun sfîrşit 
cuceririle avînd un pistol la îndemînă. Răspîndirea unui 
asemenea zvon ar fi avut, fără îndoială, un efect cel puțin 
inhibant asupra majorităţii domnilor din înalta societate. 
Femeile şi armele de foc nu sînt deloc o combinaţie obişnuită 
în lumea bună. 

Edison ridică lumînarea şi privi de jur-împrejur 
încăperea. 

- Mă surprinzi, Miranda, zise el în şoaptă. Te 
consideram suficient de deşteaptă ca să rămîi mai presus de 
asemenea fleacuri oculte. Acum, trebuie să descopăr dacă 
mă poți duce la cel care a furat Cartea secretelor. 

Auzi risete pe hol, apoi murmurul unui glas de femeie, 
crescînd şi descrescînd. Începe devreme zbenguiala în seara 
asta, îşi spuse el amuzat. Deci, adio speranțelor de a părăsi 
«dormitorul într-o manieră comodă. Nu putea risca să fie văzut 
ieşind din acea cameră. 

Stinse lumânarea şi o porni grăbit spre fereastră. 

„Măcar am aflat răspuns la o întrebare“, îşi spuse el în 
timp ce deschidea fereastra şi sărea pe pervazul lat de piatră. 

Dovada era mai mult decît evidentă. Miranda intrase, într-un 
fel sau altul, în posesia rețetei tradusă de Farrell Blue înainte 
de a muri, din Cartea secretelor. Cum pusese mîna pe ea, şi 
dacă ştia sau nu despre locul unde se află cartea, erau lucruri 
ce puteau fi aflate ulterior. Oricum, pînă nu primea răspuns la 
aceste întrebări, nu o va scăpa pe enigmatica lady Ames din 
ochi. 

Privi în jos şi constată cu uşurare că nu era nimeni în 
grădină. Apoi scoase frînghia încolăcită în jurul taliei, aruncă 
jos unul din capete şi pe celălalt îl legă bine. Smuci frînghia 
zdravăn, de cîteva ori. Era bine fixată. 

Mulţumit că îşi mai amintea încă să facă un nod Vanza, 
începu să coboare, proptindu-şi picioarele încălțate în cizme 
uşoare în zid în timp ce cu mîinile înmănușate strângea ferm 
fiînghia. În scurt timp ajunse jos, şi se făcu nevăzut în umbrele 
proiectate de nişte tufe înalte. 

După ce simți pământul ferm sub tălpi, smuci de fiînghie 
în lateral. Nodul din capătul superior se desfăcu şi frînghia 
căzu grămadă la picioarele lui. O adună cu grijă. 

Nu fusese deloc rău, ţinînd cont că nu mai făcuse un 
asemenea lucru de mai bine de zece ani. 

Rămase o vreme la adăpostul umbrei, plănuindu-și 
următoarea mişcare. Din sala de bal mai răsuna încă muzica. 
Era aproape ora două noaptea, însă petrecerea continua 
netulburată, 

Dacă se întorcea în sala de bal, putea să fie obligat să 
suporte din nou avansurile Mirandei. Avusese destulă activitate 
fizică în seara aceea; şi-apoi, nu era deloc cazul să uite că 
trecuse demult de optsprezece ani. În plus, dacă era să 
recunoască adevărul, singurele avansuri care i-ar fi făcut 

plăcere în acel moment ar fi fost cele venite din partea noii 
lui angajate. 

Gîndul la Emma îl făcu să zîmbească. Îi trecu prin minte 
că ar avea cu siguranţă suficientă vigoare tinerească să 
răspundă oricărui avans pe care i l-ar fi făcut ea. Din nefericire 
însă, erau prea puţine şanse să aibă vreodată ocazia de a-şi 
pune în valoare asemenea performanţe. 

Blestemata problemă a moralității. 

În sfârşit luă hotărârea să intre în castel printr-o uşă foarte 
rar folosită, aflată lîngă bucătării. 

Urcă neauzit pe scara de serviciu. Ajuns la etajul al 
doilea, străbătu unul din coridoare pînă la dormitorul lui, se 
opri în faţa uşii și se căută prin buzunare după cheie. O găsi 
repede, dar nu o băgă imediat în broască. Lumina răspîndită 
de o aplică aflată pe peretele opus, destul de slabă, era 
suficientă pentru a vedea că nu există nici o amprentă pe 
praful cenușiu pe care-l presărase pe clanța uşii ceva mai 
devreme, înainte să-şi înceapă hoinăreala prin castel. Nu 
intrase nimeni în dormitorul lui, după ce coborise pentru cină. 

Precauţia părea puțin ridicolă şi evident inutilă, însă 
preceptele Vanza spuneau că prevederea este mama 
înţelepciunii. 

Se întrebă dacă trebuia să-l îngrijoreze faptul că, pe 
măsură ce înainta cu cercetările, revenea tot mai mult la vechile 
lui obiceiuri de practicant al artelor Vanza. 

Intră în dormitor şi încuie ușa. 

Bătaia uşoară, temătoare, veni doar cu cîteva clipe mai 
tîrziu, cînd abia apucase să aprindă lumînarea de la căpătiiul 
patului. 

Îşi reprimă un geamăt. Era Miranda, fără îndoială. 

Femeia părea ferm hotărită să-i adauge numele pe lista 
cuceririlor ci. 

Reveni la uşă şi o deschise cîțiva centimetri, doar atît 
cît să poată vorbi prin deschizătură. 

— Miranda, mă tem că trebuie să invoc o durere cumplită 
de cap în seara asta... 

— Domnule Stokes. Sir, sînt eu. 

Edison deschise uşa cu o smucitură puternică. 

— Sfinte Dumnezeule, Emma. Ce naiba te-aduce aici? 

Emma îşi cobori cu un gest absent mîna pe care o 
ridicase pentru a bate în ușă, aruncă o privire scurtă în susul 
şi în josul holului şi privi spre el cu ochii măriți de spaimă. 

Remarcă imediat că nu purta ochelarii și nu avea privirea 
aceea înceţoşată şi nici nu clipea des, ca majoritatea celor 
miopi. Privirea ei era limpede, și evident înspăimîntată. 

— Regret nespus, sir, că am apărut aşa, dar trebuie să vă 
vorbesc imediat. Am aşteptat în dulapul de la capătul 
coridorului o vreme care părea că nu se mai sfirşește. 
Începusem să mă tem că nu vă veţi întoarce niciodată în 
cameră, şopti ea în timp ce-şi strîngea în jurul gîtului reverele 
halatului de noapte. 

— Intră repede, înainte să apară cineva pe-aici. 

O prinse de braţ şi o trase cu blindeţe peste prag. Cercetă 
apoi imediat coridorul şi, constatînd că este pustiu, închise 
uşa. Se întoarse şi o privi atent. Nu-i venea să creadă că se 
află acolo, în faţa lui, îmbrăcată în cămașă de noapte, cu bonetă 
şi halat. 

— Ce naiba se petrece? Aveam impresia că îți pasă de 
reputaţia ta. Pe toți dracii, ce crezi că s-ar fi întîmplat dacă te 
vedea cineva intrînd astfel îmbrăcată în camera mea? 

— Din nefericire, sir, la ora asta am o problemă mult 
mai importantă, spuse ea cutremurîndu-se. Of, Doamne, va 
fi tare greu să vă explic. 

Era limpede că se află în stare de şoc. 

Edison fu cuprins imediat de un val de furie atît de 
puternic, încît nu reuşi cu nici un chip să se stăpînească. Se 
apropie de ea şi o prinse de umeri. 

— Pe toţi dracii! A încercat Crane din nou să te siluiască? 
De data asta îl omor cu mîna mea, o jur. 

— Nu mai e nevoje, sir. Emma înghiţi cu greutate. Este 
deja cît se poate de mort. De asta am venit aici. Am nevoie 
de ajutorul dumneavoastră ca să scap de cadavru. Sau cel 
putin să-l mut în altă cameră. 

— Cadavru? Lui Edison nu-i venea să-şi creadă 
urechilor. Vrei să spui că... în dormitorul dumitale este 
cadavrul lui Crane? 

— Da. Numai că de data asta nu-l mai pot arunca pur şi 
simplu pe scări, cu capul în jos, astfel încît să se creadă că a 
căzut şi şi-a rupt gâtul. Vedeţi, de data asta are o gaură cam 
mare în piept. 

De undeva, de la etajul superior, răsună țipătul îngrozit 
al unei femei. 

— Crimă! Veniti repede! A fost omorît cineva! 


Emma tresări violent. 

— Oh, Doamne, e prea tîrziu. Cineva a găsit cadavrul, 
spuse ea cu glas stins şi încercă să se elibereze din prinsoarea 
mîinilor lui Edison. 

— Stai puţin, Emma. Unde crezi că pleci? 

Ea privi cu disperarea unui animal încolțit spre fereastră. 


95 


— Trebuie să dispar de-aici. De data asta chiar că mă 
vor spînzura. La naiba, trebuia să fi ştiut că, mai devreme sau 
mai tîrziu, mizerabilul o să-mi distrugă viaţa. Vă rog, sir, 
dați-mi drumul, spuse ca zbătîndu-se în braţele lui Edison. 
Nu am vreme de pierdut. 

— Nu poţi să dispari pur şi simplu în noapte. Pentru 
Dumnezeu, nu-ţi dai seama cum eşti îmbrăcată? 

— O să iau un cal din grajd. 

Stokes o prinse de încheieturile mîinilor şi o împinse 
spre pat. 

— Doamne, Dumnezeule, ce vreti să faceţi, domnule? 

— Cînd eşti lăsată de capul dumitale, domnişoară 
Greyson, de obicei te descurci binişor, dar mă tem că planul 
dumitale de a o şterge cu un cal furat nu este ideea cea mai 
bună. 

Se aşeză pe pat şi începu să-şi scoată cizmele. Emma îl 
privi stupefiată. 

— Aveţi una mai bună? reuşi să întrebe ea. 

— Da, cred că da. 

Îi eliberă mîinile ca să-şi poată scoate haina. Îşi descheie 
apoi cîțiva din nasturii de la cămaşă, cu urechea ciulită la 
agitația de pe scări. Pe palierul de deasupra se auzeau paşi 
grăbiţi şi strigăte. 

— Sir, ce aveţi de gînd să ... 

— S-ar putea să nu fii de acord cu planul meu, spuse el 
în vreme ce-şi încheie pregătirile, dar va fi mult mai bine pentru 
dumneata. Vino. Trebuie să ieşim acum, încheie el cu glas ce 
nu admitea refuzul, după ce-şi suflecase mînecile cămăşii. 

— Sir, domnule Stokes... 

O apucă de-o mînă şi o împinse spre uşă. 

— Unde mergem? întrebă ea cu respirația tăiată. 

— Să ne alăturăm celorlalti privitori îngroziți, bineînţeles. 
Deschise ușa şi o trase pe Emma după el, pe coridor. Cînd 
ajungem la locul faptei, vom fi la fel de surprinşi şi 
înspăimântați ca toţi ceilalți. 

— Dar cadavrul lui Crane e la mine în dormitor. 

— Da, dar dumneata nu eşti acolo, nu-i aşa? 

— Păi, nu, dar... £ 

— Nici o vorbă în plus, miss Greyson. Eşti angajata mea. 
În asemenea situații pretind ascultare deplină. 

ÎI privi speriată şi absolut dezorientată. 

— Mă tem că, deocamdată, va trebui să ai încredere în 
mine, Emma, spuse el cu blîndeţe. 

Lumina tremurătoare a cîtorva lumînări arunca umbre 
ciudate pe coridor şi pe scări. Zeci de paşi duduiau pe deasupra 
lor, iar zgomotul lor semăna cu un şir de tunete îndepărtate. 

Ajunseră pe palier şi nimeni nu observă cînd se alăturară 
celorlalți. Toată lumea se străduia să arunce o privire la locul 
crimei. 

— Repede, strigă cineva. Aveţi de gînd să vă mişcaţi o 
dată, acolo sus? 

Pe coridorul cu pricina, la etajul al treilea, lumea se 
întorcea şi o lua la fugă. | 

Edison aruncă o privire pe deasupra capetelor celorlalți 
şi văzu o servitoare cu chipul schimonosit de spaimă, 
încremenită în fața unei uşi. Fata avea gura larg deschisă, ca 
într-un țipăt mut, şi ochii ieşiţi din orbite. Îşi spuse că ea trebuie 
să fie cea care a dat alarma. Ar fi vrut să afle ce căuta acolo, 
la acea oră din noapte. 

Pe măsură ce mulțimea se rărea, cercetă cu grijă locul. 
Zări o tavă grea de argint căzută pe pardoseală. În jurul ei 
erau împrăştiate cioburile unei cești, ale unei zaharniţe şi ale 
unui vas ce fusese probabil un ceainic de porțelan foarte 
scump. 

Edison o trase pe Emma mai aproape de el şi înclină 
capul ca să-i poată vorbi la ureche. 

— Ai trimis tu după ceai mai devreme? 

— Ce ?! ÎI privi încruntîndu-se nedumerită. Ceai? Nu. 
Aveam de gînd să merg direct la culcare după o scurtă plimbare 
sus, pe metereze, De ce întrebaţi? 

— Nu contează. Îţi explic mai târziu. 

Edison îşi propuse să o găsească pe servitoare după ce 
se va fi potolit agitația. Dorea să afle cine o trimisese să-i 
ducă Emmei ceaiul la ora aceea. 

Cînd primii oaspeți curioşi ajunseră în fața dormitorului 
Emmei, se auziră din nou țipete. 

- E adevărat! strigă cineva. Omul a fost împuşcat. 

— Cine este? întrebă o femeie. 

— Este Chilton Crane, confirmă un alt bărbat cu voce 
puternică. Ce naiba căuta aici? 

— Înghesuia vreo biată cameristă, probabil, spuse ca 
pentru sine lordul Northmere. Individul nu se putea ţine 
niciodată departe de servitoare, guvernante şi altele de soiul 
ăsta. 

- Sfinte Dumnezeule, ea trebuie să-l fi împuşcat, spuse 
o altă femeie. Priviţi sîngele. Doamne, cît sînge! 

- — Faceţi loc. Basil Ware îşi croia drum prin mulţimea 
înghesuită. Vă rog frumos, dați-mi voie să văd ce mama naibii 
se petrece în propria mea casă! 

Basil fu întîmpinat cu o tăcere adîncă, respectuoasă. 

Edison o simţi pe Emma cutremurîndu-se și o strînse şi 
mai tare de mînă. 

— Este Chilton Crane, şi-i mort cu siguranță, spuse 
Basil după ce cercetă camera Emmei. Bănuiesc că va trebui 
să trimitem pe cineva în oraş, să cheme autoritățile. Asta-i 
camera domnişoarei Greyson. A văzut-o cineva? 

— Emma! Ţipătul lui Letty reverberă prelung în pereţii 
de piatră. Doamne, Dumnezeule, are dreptate. E dormitorul 
domnişoarei mele de companie. Unde-i Emma? 

Se înclinau capete, se ridicau umeri. Un murmur surd 
străbătca întreaga asistenţă. 

— Pun rămăşag că a încercat să o violeze pe biata fată... 

— Miss Greyson l-a împuşcat... 

— Cine ar fi crezut? Miss Greyson, criminală... 

— Părea o tînără atât de liniştită. Şi deosebit de plăcută... 

— Predaţi-o imediat autorităţilor... 

Emma se încleştase atît de strîns de braţul lui Edison 
încît acesta îi simţea unghiile intrîndu-i în carne. Aruncă o 
privire spre ca şi o văzu cu ochii aţintiţi pe chipul lui Basil 
Ware. Apoi întoarse capul spre el, ţintuindu-l cu o privire 
acuzatoare. Fără îndoială că se gîndeşte la calul pe care voia 
să-l fure de la grajduri, îşi zise el. O strînse mai aproape, 
într-un gest pe care-l dorea cît mai liniştitor, apoi prinse 
privirea lui Basil Ware, peste capetele mulțimii. 

— Miss Greyson e cu mine, Basil, spuse el calm. Şi asta 
de cînd a părăsit petrecerea. Ținînd cont că a fost lîngă mine 
atîta vreme, pot să te asigur că nu are nimic de-a face cu 
moartea lui Crane. 

Ca la un semn, toată lumea se răsuci ca s-o vadă pe 
Emma. Peste întreaga adunare se lăsă o tăcere adîncă atunci 
cînd se observă că tînăra era în halat şi cămașă de noapte. 
Apoi toate perechile de ochi se îndreptară spre Edison Stokes. 
Privirile stăruiau fascinate pe cămaşa lui descheiată şi pe 
picioarele goale. Arăta ca şi cum tocmai ieşise dintr-un pat 
cald şi trăsese în mare grabă pe el ce găsise la îndemină. 

Concluzia era evidentă, însă Emma, în starea de agitaţie 
în care se afla, nu pricepu nimic. 

Edison le adresă tuturor un zîmbet plin de regret şi ridică 
mîna Emmei la buze. 

— Evident, nici unul dintre noi nu avea de gînd să facă 
anunţul într-un asemenea fel, însă, ţinînd cont de circumstanţe, 
sînt sigur că veţi avea bunătatea de a înţelege. Permiteţi-mi 
să v-o prezint pe logodnica mea, domnişoara Emma Greyson. 
În seara aceasta a avut bunăvoința să accepte să se mărite cu 
mine. 

Emma simţi că n-are aer. Apoi icni şi începu să tuşească. 
Edison o bătu cu blîndeţe pe spate. 

— Mă consider, desigur, cel mai fericit bărbat din lume. 


Fă concediați? Emma privi speriată spre Letty 
A care îşi bea cafeaua în pat, sprijinită în perne. 
Aveţi de gînd să mă daţi afară? Letty, lady Mayfield, vă rog, 
nu-mi faceţi aşa ceva. Am nevoie de slujba asta. 

Cu o privire jucăușă, Letty făcu un gest de mustrare cu 
degetul arătător. 

— Foarte amuzant, draga mea, dar mi se pare ridicol. 
Tu chiar îţi închipui că mă poți convinge să te cred că vrei 
să-ţi continui cariera de domnişoară de companie după ce 
te-ai logodit cu Edison Stokes? 

Emma strînse din dinți. Dimineaţa nu începea grozav. 
După ce plecase judecătorul, îşi petrecuse restul nopții pe 
canapeaua camerei de toaletă alăturată dormitorului lui Letty. 
Nu putea să doarmă în fosta ei cameră, unde sîngele lui Crane 
păta încă podeaua. 

Letty fusese foarte înţelegătoare, în felul ei snob. 

— Categoric că nu mai poţi dormi în cămăruţa aia 
nenorocită, draga mea. În definitiv, eşti logodită cu un bărbat 
extraordinar de bogat. Ce-ar zice lumea? 

Emma se gîndise că patroanei ei îi scăpa esenţialul, dar 
nu mai insistă. Draga de Letty roşise de-a dreptul feciorelnic, 
cînd Edison îi mulțumise pentru bunătatea arătată /ogodnicei 
lui. 

Emma se foi în aşternuturi pînă în zori, apoi se strecură 
tiptil pe lîngă patroana ei, care dormea şi sforăia zdravăn, şi 
se duse să bea o ceaşcă de ceai. 

Jos, în bucătăria caldă, o întîmpină o atmosferă ciudată. 
Murmurul discuţiilor încetă imediat ce îşi făcu apariţia şi toate 
privirile se întoarseră spre ea. Nu înţelese prea bine ce se 
petrecea, pînă cînd Cook îi aduse o ceaşcă cu ceai şi nişte 
pîine prăjită. 

— Uite-aşa, omul ăla îngrozitor a căpătat exact ce merita, 
spuse Cook cu voce aspră. Luaţi de mâncaţi ceva, miss 
Greyson. Aţi avut o noapte grea. 

— Dar nu l-am împuşcat eu. 

Cook rînji larg. 

— Sigur că nu, don'şoară. Aveţi un alibiu grozav, nu? Şi 
apoi, judecătoru” a zis că a făcut-o vreun spărgător care se 
furişase în timp ce toată lumea era la dans. 

Emma ştia că judecătorul fusese obligat să tragă o 
concluzie atît de puțin plauzibilă fiindcă, mulțumită lui Edison, 
nu găsise absolut nici o dovadă care să-l acuze pe vreunul din 
oaspeţii prezenţi în castel. Înainte să poată găsi un răspuns, 
doamna Gatten intră în bucătărie şi îi zîmbi. 

— Miss Greyson, vrem să ştiţi că nici unul dintre noi nu 
vă acuză pentru ce ați făcut. 

Emma avea încă mintea înceţoşată din cauza lipsei de 
somn. 

— Poftim? 

Doamna Gatten aruncă o privire rapidă în jur şi cobori 
vocea vorbind aproape în şoaptă. 

— Ştim cu toţii ce soi era Crane ăsta. Ne-aţi avertizat, 
doar. Polly mi-a spus cum aţi salvat-o aseară din mîinile 
nemernicului care o înghesuise într-o debara, sus la etajul 
trei. 

— Doamnă Gatten, vă repet, nu l-am omorît eu pe 
mizerabil, vreau să spun, pe domnul Crane. Vă rog să mă 
credeţi. 

— Sigur că nu, don'şoară, zîmbi menajera complice. Şi 
nimeni n-o să spună altceva, acum că îl aveţi pe domnu’ 
Stokes. El e om bun, nu ca filfizonii ăştia. 

Emma renunță să mai dea explicaţii. Îşi înghiţi la 
repezeală ceaiul și urcă înapoi, în camera lui Letty. 

Situaţia mea se înrăutățește rapid, îşi zise ea. Sînt pe 
cale să pierd încă o slujbă. 

Apropiindu-se de pat, Emma i se adresă lui Letty: 

— Crede-mă chiar vreau să rămîn în serviciul dumitale. 
De altfel, nu ţi-am dat nici un motiv să mă concediezi. 

Letty îşi dădu ochii peste cap. 

— Nu încerca să mă zăpăceşti, scumpo. E prea de 
dimineaţă pentru glume. Ştii foarte bine că nu poți rămîne în 
serviciul meu, acum că eşti logodită cu Stokes. 

— Lady Mayfield, vă implor... 

— Sînt mîndră de tine, scumpo. Trebuie să recunosc că 
eşti o fată de nădejde. Ai luat bine seama, asta ai făcut. Şi 
ti-ai investit bunurile cu înțelepciune. 

Emma o privi interzisă. 

— Poftim?! 

— E drept că domnul Stokes nu are chiar toate calitățile 

pe care ți le recomandam pentru un soț. După cum arată, e 
foarte posibil s-o mai ducă mulţi ani de-aici înainte. Dar un 
bărbat încă tînăr şi sănătos are de oferit alte avantaje. 

—Letty! 

— Sper că o să înveţi să te porţi cu el astfel încît să nu 
trebuiască să aştepţi să încrucişeze mîinile pe piept ca să te 
poţi bucura de averea lui colosală. 

Emma prinse să-şi frămînte mîinile. 

— Nu înţelegeţi nimic. 

— Ba înţeleg prea bine, draga mea, spuse Letty cu un 
zîmbet asemănător cu cel al doamnei Gatten. După părerea 
mea, strategia ta a fost niţel hazardată. Eu una sînt convinsă 
că o fată trebuie să-şi țină bunurile sub cheie pînă cînd se 
vede cu verigheta pe deget. Norocul tău e că Stokes a făcut 
anunţul în public. Cunoscîndu-l, sînt convinsă că se va ţine 
de cuvînt. 

Emma înghiți cu greutate. 

— Adică? 

— EI nu-i ca majoritatea bărbaţilor din lumea bună, gata 
oricînd să-i promită unei fete că o iau de nevastă ca să o 
poată seduce, şi-apoi, cînd se plictisesc de ea, să o părăsească 
fără nici o mustrare de conştiinţă. Omul are reputația că-și 
ține întotdeauna cuvîntul, 

— Lady Mayfield, nu ştiu cum să vă explic, dar... 

— Sigur, unii vor gîndi că alegerea lui e un pic cam 
ciudată. Însă eu cred că ştiu de ce a făcut-o. 

— Chiar? 

— Da, răspunse Letty cu o privire vicleană. Stokes are 
reputația de a fi un excentric. De fapt, nu-i genul care să se 
lase păcălit de nişte zîmbete false şi răsfăţuri de duzină. Şi 

apoi, îi disprețuiește profund pe toți cei care îl priveau strîmb 
la început din cauza circumstanțelor nefericite în care s-a 
născut. E limpede de ce a preferat să-şi aleagă o soţie care nu 
face partea din lumea bună. 

Frustrarea Emmei lua proporții. N-avea nici o şansă. 
Nimic n-ar fi putut-o convinge pe Letty să-i permită să rămînă 
în slujba ei. Ideea că proaspăta logodnică a unui om atât de 
bogat ca Edison Stokes insistă să rămînă în continuare o 
însoţitoare plătită le-ar fi părut tuturor deplasată, dacă nu 
ridicolă. 

Nu mi-a mai rămas decît un singur lucru de făcut, gîndi 
Emma, şi îşi adună fortele pentru ceea ce urma să spună. 

— V-ar deranja foarte mult să-mi daţi nişte referințe, 
lady Mayfield? 

— Nu fi ridicolă, scumpo. Acum nu mai ai nevoie de 
aşa ceva, zise ea izbucnind într-un rîs puternic. Auzi la ea, 
referințe! Ce nostim! 

— Sînt terminată, şopti Emma cu glas stins. 


O oră mai tîrziu, Emma descoperi că ziua, care începuse 
atît de descurajant, era pe cale să devină şi mai neplăcută. 
Edison îi trimisese vorbă prin Polly că o invită la o partidă de 
călărie. 

— Pentru Dumnezeu, spune-i că nu pot, Polly. 

O cuprinse din nou teama, gîndindu-se că era în pericol 
să-şi piardă şi cea de a doua slujbă. Dacă Edison auzea cănu 
se mai află în serviciul lui lady Mayfield, ajutorul pe care-l ceruse 
pentru cercetările lui nu mai avea obiect. 

Îşi spuse că are nevoie de timp. Inspiră adînc, încercînd 
să se adune şi începu să caute o scuză rezonabilă ca să evite 
inevitabilul. 

— Fii bună şi anunță-l pe domnul Stokes că nu am costum 
de călărie. 

Din nefericire, dar absolut previzibil ţinînd cont de felul 
în care soarta îi jucase feste în acea zi, micul truc cu care 
încercase să evite plimbarea călare eşuă lamentabil. 

Polly reveni după cîteva minute, cu ochi strălucitori de 
emoție, purtînd grijulie în braţe un costum splendid de călărie, 
din catifea de culoarea smaraldelor, la care se adăuga o 
pereche de cizme mici şi delicate, ca de copil. 

— Doamna Gatten a găsit toate astea, explică ea mîndră. 
Au fost ale lui lady Ware. Înainte să cadă la pat, răposata 
stăpînă călărea zilnic. Cred că vă vin numai bine. 

Emma se holba aiurită la superbul costum. Avea chiar 
o pălărioară cochetă, împodobită cu o pană. 

În clipa aceea, Letty ieși ca o furtună din camera de 
toaletă, o apariție uluitoare în mătase galbenă, cu un decolteu 
generos care-i punea în valoare sînii încă frumoşi. 

— Se va asorta perfect cu părul tău roşcat, draga mea. 

Emma îşi dădu seama că nu mai avea nici un rost să 
încerce să se salveze de la dezastrul care o amenința. 

„Se pare că ar trebui să mă obişnuiesc cu şuturile în 
dos“, îşi zise ea posomortă. 


Patruzeci de minute mai tîrziu, se lăsa instalată în şa. 
Luă frîul în mâini şi observă cu mulțumire că armăsarul masiv 
pe care i-l alesese grăjdarul părea foarte blînd. Se temea că 
uitase să călărească. Nu mai încălecase dinainte de a muri 
bunicuţa Greyson. 

Edison alesese un cal pursînge, musculos şi plin de 
neastîmpăr. Sări în şa cu uşurinţă şi eleganță şi porniră amîndoi 

pe cărarea care străbătea pădurea deasă din vecinătatea 
castelului. 

După cîteva minute, umbra deasă a pădurii îi învălui. 

Abia stăpînindu-se, Emma aştepta ca el să aducă în 
discuţie inevitabilul subiect. Dar Edison se mulțumea să rămînă 
tăcut, cufundat în propriile-i gînduri. 

În orice alte condiţii, ar fi fost încîntată de ocazia de-a 
călări. Dimineaţa era clară şi strălucitoare. Fu nevoită să 
recunoască faptul că simţea o adevărată ușurare că se află 
pentru o vreme departe de castel. 

Încercă să privească situaţia dintr-un punct de vedere 
mai optimist. Dacă lua partea bună a lucrurilor, nu se mai 
afla în pericol să fie spînzurată. Alibiul pe care i-l furnizase 
Edison era distrugător pentru cariera ei, însă patronul reuşise 
ceea ce-şi propusese — să o scoată basma curată, cel puţin în 
faţa judecătorului local. Poate că acesta nu-i crezuse povestea, 
însă nu putea să facă mare lucru. Autorităţile din sat 
renunţaseră, probabil, la orice speranță de a rezolva vreodată 
acel caz. Era aproape imposibil să obligi atîţia membri de 
vază din lumea bună să răspundă unor întrebări delicate atîta 
vreme cît nu doreau să o facă, sau nu exista o dovadă evidentă 
a vinovăţiei cuiva. 

Emma bănuia că servitorii de la Ware Castle ny erau 
singurii care ajunseseră la concluzia că ea îl omorîse pe Chilton 
Crane. Citise asta şi în ochii oaspeţilor. De bună seamă, nici 
unul dintre ei n-ar fi avut curajul să-i conteste alibiul. Asta ar 
fi însemnat să-l facă pe Edison mincinos şi ea se îndoia că ar 
exista cineva atît de inconştient încît să încerce una ca asta. 
Totuşi, teama respectuoasă față de Edison nu avea cum să-i 
împiedice pe blazații membri ai înaltei societăți să-şi formeze 

propriile opinii, la fel cum procedase şi personalul de la castel. 
Ei nu-i mai rămânea decît să spere că nimeni nu-l iubise pe 
Crane atît de mult încît să caute să se răzbune. 

Incapabilă să mai suporte tensiunea, Emma se apropie 
de Edison. 

— Cine credeţi că l-a omorît pe Chilton Crane, sir? 

— Identitatea ucigașului n-are nici o importanţă, 
răspunse el privind-o gînditor. 

— Pentru Dumnezeu, Sir, doar nu vă închipuiţi că l-am 
omorît eu? 

— După cum ţi-am spus, n-are importanţă. Apropo, am 
stat puţin de vorbă cu menajera. Nu ştie cine a trimis aseară 
servitoarea la tine în cameră, cu ceaiul. Instrucţiunile au ajuns 
în bucătărie printr-un bilet nesemnat. 

— Mda... Emma nu avea nici un chef să-şi bată capul 
cu detalii nesemnificative. 

— Aţi aflat probabil că nu mai sînt în serviciul lui lady 
Mayfield, spuse ca brusc, fără nici o legătură cu cele discutate 
pînă atunci. 

Edison îi aruncă o privire rapidă; chipul lui exprima 
surprindere şi nu prea. 

— Nu, n-am auzit că ţi-ai părăsit slujba. 

— N-am părăsit-o de bunăvoie, sir. Am fost concediată 
fără dtept de apel. 

"—Nu mă surprinde. Greu de crezut că lady Mayfield 
şi-ar permite să-mi folosească logodnica pe post de însoțitoare 
plătită. 

Mîinile Emmei smuciră involuntar frîul, făcînd 
armăsarul să scuture capul în semn de protest. În aceeaşi clipă, 
Emma slăbi strînsoarea. Nu avea nici un motiv să-şi descarce 
nervii pe bietul animal. 

— Ei bine, sir? 

— Ei bine, ce? 

— V-aţi dat seama cu siguranță că situaţia mea actuală 
nu-mi mai permite să vă ajut în cercetările dumneavoastră. 
Bănuiesc că-mi voi pierde şi această slujbă. 

— De ce-aş face una ca asta? întrebă Edison încruntat. 

— Nu e nevoie s-o luaţi pe ocolite, şi nici să îmbrăcaţi 
realitatea neplăcută cu haine frumoase. Sînt foarte conştientă 
că m-aţi invitat să călărim ca să-mi comunicaţi că nu mai 
aveţi nevoie de serviciile mele. Vă gîndiţi, probabil, că ar 
trebui să mă mulțumesc cu ceea ce aţi făcut pentru mine aseară. 
Vă sînt recunoscătoare. Dar numai pînă la un punct. 

Stokes o privi cu o expresie de interes şi amuzament şi 
spuse gînditor: 

— Înţeleg... 

— Ştiu foarte bine că m-aţi salvat de la ştreang. Însă, din 
cauza felului în care ați făcut-o, mi-am pierdut slujba de la 
lady Mayfield şi, cum mă tem că nici dumneavoastră nu vă 
mai sînt utilă, voi fi obligată să-mi caut alta. 

— Emma... 

— Ceea ce nu va fi deloc uşor, fiindcă lady Mayfield 
refuză să-mi dea referinţe. 

— Ah! 

Era o înţelegere absolută în această simplă exclamație, 
făcută pe tonul cel mai blînd. 

Emma îl privi printre pleoape. 

— Letty spune că nu mai am nevoie de referințe, acum 
că sînt logodnica dumneavoastră. Nu puteam să-i explic că 
lucrurile nu stau aşa fără să-mi distrug alibiul. 

— Nu, spuse el privind-o gînditor. 

— Îmi va fi imposibil să-mi găsesc un alt post la Londra 
deoarece cînd oaspeţii domnului Ware se vor întoarce în oraş, 
vor spune tuturor că am fost logodită pentru scurtă vreme cu 
dumneavoastră, sir, şi că e foarte posibil să fiu o criminală. 

— Da, înţeleg că asta ar implica anume dificultăţi. 

- Dificultăţi?! Furia pe care şi-o înăbuşise toată 
dimineaţa îi scăpă de sub control. Folosiţi un cuvînt mult prea 
blînd, sir. Imediat ce veţi anunţa că logodna noastră a luat 
sfîrşit, voi fi un om terminat. 

— Îmi dau seama că, ţinînd cont de circumstanţe, o 
logodnă ruptă ar provoca un scandal. 

— Va provoca un dezastru, sir. Mulțumită felului în care 
dumneavoastră ați găsit cu cale să-mi furnizaţi un alibi, toată 
lumea este convinsă că, chiar dacă nu sînt o ucigaşă, am o 
aventură cu dumneavoastră. Lipsită fiind de protecţia unei 
logodne oficiale, voi fi considerată ceva mai respectabilă decât 
o femeie de moravuri uşoare. De fapt o tîrfă de meserie. 
Nimănui nu îi va mai trece prin cap să mă angajeze ca 
însoțitoare. 

- Ah, da, problema moralității. 

— Mai mult ca sigur va trebui să-mi schimb numele, 
să-mi fac rost de o altă perucă şi să-mi caut slujbă undeva, în 
nord. Poate chiar în Scoţia. 

— Cumplită soartă, aprobă el. 

Emma simți cum pîlpîie în ea flacăra şovăitoare a unei 
speranţe. Cel puţin Edison nu încerca să-şi nege responsa- 
bilitatea ce-i revenea. 

— Vedeţi, deci, că sînt confruntată cu o situație foarte 
nefericită şi asta din vina dumneavoastră, sir. 

— Da, bănuiesc că s-ar putea spune şi aşa, aprobă el. 

Ceva mai înviorată, Emma se grăbi să fructifice micul 
avantaj cîștigat. 

— Ţinînd cont de circumstanțe, ar fi o nedreptate 
strigătoare la cer dacă aţi refuza să-mi plătiți salariul pe care 
mi l-aţi promis. 

— Într-adevăr, o nedreptate strigătoare la cer, spuse el 
abia stăpînindu-şi rîsul. 

— V-am explicat despre taxele şcolare ale surorii mele. 

— Da, mi-ai explicat. 

Începea să se simtă mai bine. Pînă la urmă, nu avea să 
fie prea greu. Putea să pretindă ceva mai mult. 

— Sînt convinsă că, pe lîngă suma pe care am convenit-o, 
nu v-ar fi greu să-mi daţi nişte referințe. 

— Referinţe? întrebă el cu sprâncenele ridicate a mirare. 

- Da. Cu nişte referinţe semnate de mîna unui om cu 
importanța dumneavoastră în societate, mi-ar fi mult mai uşor 
să-mi găsesc de lucru în nord. 

— Înţeleg. 

Emma cîntări la repezeală detaliile planului ei. 

— Din fericire, am la mine c6pii ale ultimelor două 
referinţe, pe care mi le-am scris singură. Vi le împrumut, dacă 
doriţi. Le puteți folosi drept model. Trebuie să recunosc că 
sînt excelente. 

— Strălucite, fără îndoială. 

— Într-adevăr. Sînt foarte mulțumită de ele. O să vi le 
aduc imediat ce ajungem la castel. 

— Eşti foarte drăguță. 

— O să mă gîndesc la un nou nume, ca să-l puteţi trece 
în referinţe. Nu îndrăznesc să-l folosesc pe al meu, cel puțin 
o vreme. Bîrfele se răspîndesc repede. N-are rost să-mi asum 
un asemenea risc. 

— Emma... 

— Dacă nu vă supăraţi, continuă ea parcă fără a sesiza 
întreruperea, v-aş fi foarte recunoscătoare dacă le-aţi putea 
scrie în după-amiaza aceasta. După toată agitația, bănuiesc 
că mulți dintre invitaţii la Ware Castle vor hotărî să se întoarcă 
imediat la Londra. 

— Ai dreptate. Toată lumea este nerăbdătoare să 
împrăştie bîrfa despre uciderea lui Chilton Crane. 

— Categoric. Este exact genul de poveste care poate 
alunga destulă vreme plictisul lumii bune. 

„Edison o studie cu o privire de nepătruns. 

— Îți apreciez cum se cuvine oferta de ajutor, miss 
Greyson, dar nu cred că va fi necesar să copiez una din 
referinţele dumitale. 

— Sînteți sigur? Am destulă experienţă în domeniu. Am 
învăţat, de exemplu, că există anumite cuvinte care au un 
efect excelent. 

Edison deveni brusc interesat. 

— Ce cuvinte? 

Emma recită pe nerăsuflate cuvintele pe care şi le 
întipărise în memorie de multă vreme. 

— Blîndă, sinceră, timidă, supusă, discretă, ochelari de 
vedere. 

— Ochelari de vedere? 

— Potenţialii patroni pun mare preţ pe ochelarii de 
vedere. 

— Pricep. E ciudat că ai pomenit de ei. Chiar aveam de 
gînd să te întreb de ochelarii dumitale. 

Emma se încruntă Şi strînse frîul, determinînd armăsarul 
să se oprească. 

— Ce-i cu ei? 

— Chiar ai nevoie de ochelari de vedere sau îi porţi ca 
să-ți completezi imaginea de ființă blîndă, timidă, discretă, 
etcetera, etcetera? 

— N-am nevoie de ei ca să văd mai bine, dacă la asta vă 
referiţi, răspunse ea ridicînd din umeri. Am însă impresia că, 
din punctul de vedere al carierei mele, adaugă exact nota de 
seriozitate necesară. 

Edison se aplecă spre ea şi-i scoase ochelarii cu multă 
blîndeţe. 

— Nu mă înţelege greşit, miss Greyson. Consider că 
ochelarii dumitale sînt de-a dreptul fermecători, însă, în 
viitoarea dumitale slujbă, nu ti se va mai cere să afişezi un aer 
de blîndeţe şi timiditate. Nici nu va mai trebui să te sileşti să 
fii discretă. Din contra. 

— Poftim? clipi ea nedumerită. 

— Dragă domnişoară Greyson, dă-mi voie să fiu cît se 
poate de clar. Am fost de acord să-ţi plătesc triplul salariului 
dumitale trimestrial de domnişoară de companie a lui lady 
Mayfield. Mă aştept să lucrezi în continuare pentru mine, cel 
puţin pînă îţi vei achita serviciile pentru banii primiți. 

Emma se uită la el cu gura căscată. 

— Dar nu mai sînt în situaţia de a fi asistenta 
dumneavoastră, sir. V-am spus doar, lady Mayfield m-a 
concediat în dimineaţa aceasta. 

— Consider că, în calitate de logodnică, vei putea să-mi 
fii mai folositoare decît ca însoţitoare plătită a lui Letty 
Mayfield. 

— Aţi înnebunit, sir? 

Edison zîmbi amuzat. 

— Poate. Dar asta nu te priveşte pe dumneata. Doar 
dacă n-ai vreo reținere de a lucra pentru un nebun. 

— O persoană aflată în situația mea nu poate fi prea 
selectivă cînd e vorba de patroni. 

— Excelent. Deci am căzut de acord asupra acestui as- 
pect. Vei juca rolul logodnicei mele şi-mi vei fi asistentă pînă 
ce îmi termin cercetările. 

Emma dădu din cap, mirată. 

- — Chiar credeți că planul dumneavoastră va merge, sir? 

— Nu prea am de ales. Cu agitația de aseară, n-am avut 
cînd să-ți spun că am cercetat dormitorul Mirandei şi am găsit 
la ea anumite plante uscate. În concluzie, e limpede că a pus 
mîna pe reţeta elixirului, ceea ce înseamnă că s-ar putea să 
mă ducă la cel care a furat Cartea secretelor. 

— Şi de ajutorul meu aveţi nevoie fiindcă lady Ames 
este convinsă că băutura are efect asupra mea. 

— Da. 

Perspectiva de a ingurgita din nou ceaiul acela 
dezgustător nu era prea tentantă, însă n-avea de ales. 

- Domnule Stokes, trebuie să vă spun cu toată 
sinceritatea că nu pot garanta în privinţa calității serviciilor 
mele. Una era să joc rolul domnişoarei de companie, şi alta 
rolul de logodnică. Nu sînt sigură că mi se potriveşte. 

Edison se aplecă spre ea şi o bătu uşurel pe obraz. 

— Dimpotrivă, domnişoară Greyson. Găsesc că eşti 
persoana cea mai potrivită pentru o asemenea situație. N-ai 
nevoie decît de puţin exercițiu. 

În timp ce-i vorbea, începuse să-şi încline uşor capul. 
Emma îşi dădu seama cu uimire că are de gînd să o sărute. 

— Încă ceva, sir, începu ea cu răsuflarea tăiată. 

El se opri, cu gura la cîţiva centimetri de buzele ei. 

— Da? 

— Dată fiind natura neobişnuită a slujbei mele, mă văd 
obligată să insist să-mi dați acum referinţele. 

Buzele lui Edison se crispară uşor. 

— Mă voi ocupa de asta cît de curînd. 

Emma observă o mişcare în desişul din spatele lui 
exact cînd Edison se apleca iar s-o sărute. 

Foşnct de frunze şi o rază de soare reflectată de o 
suprafață metalică. 

— Sir, un pistol. 

Edison reacționă fulgerător. O apucă pe Emma de braţ, 
îşi scoase picioarele din scările şeilor şi săriră amîndoi de pe 
cai. Aterizară exact în clipa în care pădurea răsuna de 
zgomotul împușcăturii. 

VY de cîteva secunde nu se mai auzi decît 
[zgomotul făcut de galopul cailor speriați. Păsările 
tipau şi îşi luau zborul speriate, adăugînd întregului tablou 
gălăgie şi panică. Edison folosi acest răstimp preţios ca s-o 
tragă pe Emma în frunzişul des de lîngă cărare. 

În timp ce zgomotul copitelor se auzea din ce în ce mai 
slab, pierzîndu-se în depărtare, Edison şi Emma se ascunseră 
la pămînt, îndărătul unui zid dens de verdeață. 

În pădure se lăsase o tăcere amenințătoare. 

— Stai aici, şopti Edison. Să nu te mişti pînă mă întorc. 

— Pe bunul Dumnezeu, sir, doar nu vreţi să mergeţi 
după braconierul ăla? 

— Vreau numai să arunc o privire în jur. 

— Edison, nu! Nu trebuie să-ți asumi un asemenea risc, 
spuse ea pe nerăsuflate, ridicîndu-se într-un cot şi scuipînd o 
frunză din gură. Vino înapoi. Probabil că te-a confundat cu 
un paznic. Nici nu vreau să mă gîndesc ce se poate întîmpla. 
Braconierii pot fi foarte periculoşi. 

Edison o privi atent. Stătea ghemuită pe pămînt, într-un 
maldăr de catifea de culoarea smaraldelor. Pălăriuţa cochetă 

căzuse pe jos, împreună cu cîteva din acele ei de păr. Nişte 
şuviţe rebele, buclate, îi cădeau pe umeri. Îi privea rugător. 

I-au trebuit cîteva clipe pînă să desluşească teama din 
ochii ei strălucitori. Cînd şi-a dat sema, a simţit cum îl cuprinde 
o căldură ciudată. Fusese ea însă ţinta unui glonţ, aruncată 
jos de pe cal şi tîrîtă în tufişuri, dar era îngrijorată pentru el. 

Conştientizarea faptului că era cu adevărat îngrijorată 
pentru el îl surprindea în mod plăcut. De la moartea mamei 
lui, în afară de Ignatius Lorring nimeni nu arătase prea multă 
grijă în ce-l privea. 

— E-n regulă, murmură el. 

Se ridică şi porni aplecat, profitînd de paravanul tufelor 
dese printre crengile cărora se împletise iedera. Din pădure 
nu venea nici un zgomot. 

Cu puţin noroc, îşi spuse Edison, atentatorul va rămîne 
ascuns în pădure, sperînd că nu avea să vină nimeni să-l caute. 
Cine ar fi fost nebun să pornească tîrîş printre tufişuri în 
căutarea unei persoane înarmate a cărei ţintă tocmai fusese? 

Un nebun care nu era deloc obișnuit să se tragă în el. 
Şi cu atît mai puţin să aibă în serviciul lui o femeie pe care să 
o expună riscului. 

Zgomotele pădurii se potoleau cu încetul. Păsările 
zburau prin copaci şi ciripeau deasupra capului său. Într-un 
tufiş din apropiere se auzeau foşnete puternice. Un iepure, 
sau o veveriță, îşi spuse el absent. 

După ce se asigură că ieşise din bătaia armei oricui l-ar 
fi urmărit de cealaltă parte a cărării, Edison se ridică şi intră 
repede în desiș, îndreptîndu-se spre locul unde presupunea 
că stătuse cel care trăsese spre el. 

Rămii unde eşti, îl îndemnă Edison. Dau eu imediat de 
fine. 

Atentatorul păru să-i fi citit gîndurile şi să-şi fi dat seama 
de pericolul în care se afla. Îşi părăsi ascunzătoarea în mare 
grabă, stîrnind un zgomot puternic, şi dispăru în adîncul 
pădurii. 

Păsările ţipau din nou cu glas ascuțit şi băteau indignate 
din aripi. 

„La naiba! N-are nici un rost să-l mai urmăresc acum. 
S-a îndepărtat prea mult şi pădurea e prea deasă ca să-l pot 
zări. Licheaua!“ 

leşi din spatele trunchiului de copac după care se 
ascunsese. Emoţia urmăririi, care îl făcuse să trepideze cu 
cîteva minute în urmă, se transformă în frustrare. 

— Sir? Domnule Stokes? 

— E-n regulă, Emma. A plecat. 

Tînăra sări în picioare şi porni grăbită spre el. 

— Slavă Domnului. Sper să nu mă înțele geți greşit, sir, 
însă după părerea mea ceea ce ați făcut n-a fost un lucru prea 
inteligent. 

— Nu găsesc că e un mod convenabil de a te adresa 
singurului patron care ţi-a mai rămas. 

— Asta n-are importanță. Nu aveaţi nici un motiv să vă 
riscați pielea, sir. În definitiv, individul era înarmat. Putea foarte 
bine să încarce din nou şi să tragă în dumneavoastră. 

Edison aruncă o privire scurtă peste umăr, spre locul 
unde fusese ascuns răufăcătorul. Apoi o privi pe Emma. 

— Vrei să spui că ar fi tras din nou?. 

Îi răspunse privindu-l, cu ochii măriţi de spaimă şi uimire 
în timp ce se străduia să-şi aranjeze pe cap pălăriuța cochetă. 

— Doamne sfinte! Chiar credeţi că dumneavoastră aţi fi 
fost ţinta, sir? Eu mă gîndisem că-i doar un braconier care a 
zărit caii ŞI i-a confundat cu nişte căprioare. 

Edison aprecie rapid situaţia. În final, hotărî că nu are 
nici un rost să-i explice că majoritatea braconierilor folosesc 
capcane şi laturi. Cei care vînau cu arme de toc preferau 
puştile, nu pistoalele. Acestea din urmă aveau mult prea puţină 
precizie la distanțe mari, deci erau inutile la vînătoare. 

Dacă s-ar fi apucat să-i explice ce anume îl făcea să 
creadă că glonţul îi era destinat, risca să o sperie şi mai tare. 
De altfel, încă nu avea idee de ce ar fi vrut cineva să-l împuşte. 
Nu că ar fi dus lipsă de duşmani. Nici un bărbat nu putea 
ajunge la situaţia lui actuală fără să-și facă cîțiva. Totuşi nu 
găsea nici un motiv care să-l fi determinat pe vreunul dintre 
ei să-l urmărească pînă la Ware Castle ca să încerce să-l 
omoare. Pînă nu reușea să rezolve aceste necunoscute, nu 
avea nici un rost să o alarmeze pe Emma. 

— Ai dreptate, miss Greyson. Era, fără îndoială, un 
braconier. 

Emma îşi scutura nervoasă frunzele şi praful de pe haine. 

— Sigur că am dreptate. Pădurile astea aparțin domnului 
Ware. Braconierii sînt problema dumnealui, nu a noastră. 

Edison o privi cum îşi potriveşte fusta costumului de 
călărie. Cînd începu să-şi prindă buclele rebele înapoi în 
pieptănătură, veni mai aproape de ea. 

— Emma, nu prea ştiu cum să-ți spun asta. 

— Asta, ce, sir? întrebă Emma preocupată să-şi înghesuie 
părul sub pălărioară. 

Edison mai făcu un pas. Era foarte aproape, însă ea nu 
părea să fi remarcat. Îşi ținea capul aplecat şi se chinuia să-şi 
strîngă părul. Edison simţi o dorință irezistibilă să-şi cufunde 
mîinile în praful acela auriu-roşcat. 

— Pînă acum n-am fost niciodată în situaţia de a trebui 

să-i mulțumesc unei femei că mi-a salvat viaţa, începu el cu 
glas blînd. Va trebui să mă ierți dacă nu o fac cum trebuie. 

— Viața dumneavoastră? 

Ridică ochii spre el atît de brusc, încît calota înaltă a 
pălăriei îl lovi peste obraz şi, din cauza impactului, se rostogoli 
pe cărare. Buclele ei roşcate, imposibil de disciplinat, i se 
răspîndiră din nou pe umeri. 

De data aceasta, Edison nu mai rezistă. Se aplecă și îşi 
strecură degetele prin coama aurie. 

— Dacă nu m-ai fi avertizat, aş fi putut să primesc glonţul 
ăla în spate. 

— Doamne sfinte, chiar credeţi că braconierul acela v-a 
țintit pe dumneavoastră? 

Stokes examină zgîrietura proaspătă făcută în coaja unui 
copac ce se afla exact în spatele ei. 

— N-a tras rău, ţinînd cont că a folosit un pistol. De 
bună seamă că se afla foarte aproape. În orice caz, trebuie 
să-ți mulțumesc. | 

— Dacă credeţi într-adevăr asta, spuse ea cu voce 
sugrumată, atunci s-ar putea spune că sîntem chit. Aseară 
m-aţi salvat dumneavoastră de la spînzurătoare. 

— În concluzie, se pare că am format o asociație foarte 
profitabilă, domnişoară Greyson, zise el zîmbind încântat. Apoi 
îi ridică cu blîndeţe bărbia şi o sărută. Emma scoase un sunet 
sugrumat şi se prinse de umerii lui cu atîta putere, încît Edison 
îi simți unghiile pătrunzîndu-i în carne. 

— Domnule Stokes! 

Urmă un moment de ezitare şi-apoi, ca prin minune, îi 
răspunse la sărut. 

Cînd îşi dădu seama că Emma doreşte acel sărut, 

aproape la fel de mult ca el, avu un simțămînt ciudat, de 
mîndrie amestecată cu nerăbdare şi o savuroasă anticipație. 

Doar să o gust acum, gîndi el strîngînd-o şi mai tare în 
braţe. O mostră foarte mică. În definitiv, se aflau în mijlocul 
unei cărări, din pădurea unui domeniu privat. Nu era nici 
locul, nici momentul să facă dragoste cu ea. Dar voinţa lui, 
devenită deja subiect de legendă, nu se dovedea la fel de 
puternică ca de obicei. Amintirea felului în care arăta ceva 
mai devreme, zăcînd la pămînt într-un maldăr de catifea fină, 
îl tulbura profund. 

Auzi un geamăt dulce şi îşi dădu seama că prinsese cu 
una din mîini sînul Emmei. Strînse uşor degetele, savurîndu-i 
tăria. Îşi zise că nu o poate culca pe jos în mijlocul cărării, dar 
că mai departe, în pădurea deasă, va găsi cu siguranță un loc 
mai retras. 

Emma se smuci pe neaşteptate, eliberîndu-se din 
îmbrățişare şi se îndepărtă cu cîțiva paşi. 

— Vă spun sincer, sir, nu cred că e o idee prea bună, 
tinînd cont de situaţie. 

Edison nu reuşea să înţeleagă la ce se referă. Avea 
impresia că mintea îi este paralizată de valul uriaş de dorință 
ce-l stăpînea. 

— Situație? repetă el nedumerit. 

— Sînteţi patronul meu, sir. Mai mult chiar, singurul 
meu patron în acest moment. 

— Și? 

— Se ştie că este cel puţin lipsit de înţelepciune ca o 
femeie aflată în situația mea să intre în relaţii intime cu cel 
care-i plăteşte salariul. 

— Înţeleg. 

Emma se aplecă şi îşi culese pălăria de pe jos. 

— Există mii de exemple de femei aflate în situația mea 
care au fost distruse de asemenea legături. Îşi trînti neatentă 
pălăriuța pe cap şi continuă pe un ton vehement: Cerule, zilele 
astea am folosit camera unei domnişoare de companie despre 
care mi s-a povestit că a făcut greşeala de nciertat să aibă o 
legătură cu domnul Ware în timp ce se afla în serviciul mătuşii 
acestuia. 

— Vrei să spui că fosta domnişoară de companie a lui 
lady Ware a avut o legătură cu Basil? 

— Asta e bîrfa care circulă printre servitori. O cheamă 
Sally Kent, dacă nu mă înşel. Polly mi-a spus că domnul Ware 
a concediat-o după ce relaţia a devenit incomodă. Emma 
vorbea cu capul plecat, încercînd să-și aranjeze părul. 

— Să înțeleg că anunţul public al logodnei noastre nu 
diminuează în ce te priveşte pericolul unei asemenea legături? 
întrebă Edison după cîteva momente de ezitare. 

— Nu, categoric nu. Dacă stau bine să mă gîndesc, nu 
face decât să complice simțitor situația. Dar cum în momentul 
de față nu am prea multe alternative în privința unei slujbe, 
va trebui să fac față situaţiei cît pot mai bine. 

— Cît curaj din partea dumitale, dragă miss Greyson, 
spuse Edison, înclinîndu-se curtenitor. 

— Să ştiţi că e într-adevăr curaj. În concluzie, sper că 
nu vor mai exista asemenea incidente. Şi, în altă ordine de 
idei, vreţi să fiți atît de bun şi să căutaţi caii? Ar trebui să ne 
întoarcem la castel; nu sînteţi de aceeaşi părere? 

— Ai dreptate. De fapt, am hotărît să pornim spre Londra 
în după-amiaza aceasta. Dacă nu facem nici o haltă, ajungem 
acolo înainte de miezul nopții. 

Emma îl privi mirată. 

— Doriţi să vă întoarceţi astăzi la Londra? Eu credeam 
că vă veţi continua investigaţiile aici, la castel. 

— După cum ai observat foarte just adineauri, cei mai 
mulți dintre oaspeţii lui Ware ard de nerăbdare să se întoarcă 
în oraş și să răspîndească bîrfa proaspătă. 

— Şi dacă lady Ames nu se întoarce? 

— Ceva îmi spune că Miranda te va urma, dragă 
domnişoară Greyson, spuse el zîmbind. 

— V-aţi gîndit şi unde voi locui la Londra, atîta vreme 
cît trec drept logodnica dumneavoastră? întrebă ea privindu-l 
cu atenţie. 

— Fiindcă tot ai adus vorba, intenționez să discut cu 
fosta dumitale patroană despre acest aspect minor. 

— Cu lady Mayfield? Ce legătură are ea? 

— Vreau să-i solicit ajutorul pentru introducerea dumitale 
în înalta societate. 

Ochii Emmei exprimau o spaimă reală. 

— Oh, nu! Fără îndoială că nu vreţi ca lady Mayfield 
să...să... 

— Să te introducă în societate? De ce nu? E cea mai 
potrivită. Cunoaşte pe toată lumea şi, în plus, cred că îi va 
face o deosebită plăcere. 

— Toate astea sînt necesare? 

— Da, sînt. Cu cît mă gîndesc mai bine, cu atît mai mult 
îmi place ideea. De fapt este o soluţie perfectă. Planul meu îți 
va permite să mă ajuţi în cercetări fără să trezeşti nici cea mai 
mică suspiciune. 

Emma închise ochii. 

— Ştiam eu că veţi fi un patron foarte dificil, sir. 

— Dar plătesc foarte bine, miss Greyson, îi aminti el cu 
o voce catifelată. Şi, după cum foarte bine ai observat și 
dumneata, nu prea mai ai alte alternative. 

— În orice caz, postul ăsta este cel puţin nesigur. Mă 
văd silită să insist să-mi scrieți referințele cît mai repede cu 
putință. 

ouă ore mai tîrziu, Emma cobora în impunătorul 
LJ rol al castelului. Spre marea ei uşurare, biblioteca 
era goală. Văzu pe o masă mormanul de ziare proaspăt sosite 
de la Londra şi îşi alese cîteva. 

Se aşeză cu ele în poală pe scaunul de la fereastră şi 
începu să caute nerăbdătoare informațiile despre navigație. 
Nu i-a luat prea mult timp să le răsfoiască pe toate. De fapt, 
devenise expertă în depistarea celei mai mărunte referiri 
privitoare la navele care se întorceau în Anglia. 

Zece minute mai tîrziu, se dădu bătută. Nu exista nici o 
ştire despre Orhideea de aur. 

— Lua-te-ar toți dracii, navă idioată! 

Împături ultimul ziar şi îl puse nervoasă peste celelalte, 
apoi privi absentă pe fereastră la agitația din curtea castelului, 
unde mai multe echipaje elegante aşteptau pregătite de 
plecare. Majoritatea musafirilor plănuiseră să părăsească 
imediat după prînz castelul. Cenal aveau să plece, fără 
îndoială, a doua zi. 

Îşi spuse că trebuie să urce și ea, să-și termine pregătirile 
pentru întoarcerea la Londra. Nu era deloc încîntată la gîndul 
acestei călătorii. 

N-are nici un rost să te mai jeluieşti acum, îşi spuse ea 
încercînd să se mai îmbărbăteze. Pînă la urmă, şederea la Ware 
Castle nu era un lucru pe care să-l regrete. În decursul 
ultimelor două zile fusese obligată să bea o băutură scîrboasă, 
fusese concediată dintr-un post excelent, şi abia scăpase de 
viol şi spînzurătoare. Mai fusese şi incidentul neplăcut din 
pădure. Viaţa în marele oraş o să fie reconfortantă după 
spaimele trăite la ţară. 

Luînd partea bună a lucrurilor, reuşise să obțină o nouă 
slujbă, foarte bine plătită. Îşi permise cîteva momente de visare, 
făcînd planuri de viitor. Dacă reuşea să-şi păstreze noul post 
suficientă vreme ca să primească salariul, ar dispune de banii 
necesari ca să închirieze o căsuță pentru ea şi Daphne. Cu 
puţin noroc, s-ar putea să-i rămînă ceva bani, ca să-i 
investească într-o altă navă. 

Nu. Categoric nu într-o altă navă, îşi promise ei însăşi. 
De data aceasta va opta pentru altă investiție. Poate într-o 
societate imobiliară şi de construcții. Ceva care să poată fi 
urmărit îndeaproape. O casă sau o bucată de teren nu pot 
dispărea pur şi simplu în mare. O va scoate pe Daphne din 
pensionul doamnei Osgood imediat ce va primi banii. 

Strînse, involuntar, pumnii. Toate visele ei depindeau 
de felul în care va juca rolul de logodnică a lui Edison Stokes. 
Nu trebuia să facă nimic care să-i pericliteze situaţia. În acelaşi 
timp însă, avea de gînd să adopte un comportament strict 
profesional. 

Cu eficienţa-i cunoscută, Edison vorbise deja cu Letty. 
Exact cum prezisese el, lady Mayfield fusese mai mult decît 
încîntată să o introducă pe Emma în cercurile selecte ale lumii 
bune. Era limpede că întrevedea în acest lucru o sursă 
neaşteptată de distracții. 

— Trebuie să te scoatem imediat din rochiile alea de 
acum o sută de ani, declarase Letty entuziastă. O să-ţi stea 
grozav cu ceva mai decoltat. Croitoreasa mea va şti cum 
să-ți pună bustul în valoare. 

Un lucru e sigur, îşi spuse Emma privind absentă la 
trăsurile din curte. Nu vor mai exista îmbrățişări pasionale şi 
săruturi fierbinţi între mine şi patronul meu. Calea asta nu 
duce decît [a dezastru. Nu voi face o asemenea greşeală, jur, 
indiferent cît de repede îmi bate inima cînd domnul Stokes se 
apropie de mine. 

— Miss Greyson, se auzi vocea lui Basil Ware din uşa 
bibliotecii, speram să te găsesc aici. 

Emma tresări surprinsă şi se întoarse, reuşind să afişeze 
un zîmbet politicos. 

— Bună ziua, domnule Ware. 

Basil intră în cameră cercetîndu-i atent chipul. 

— Înţeleg că plecaţi şi dumneavoastră după-amiază 
împreună cu majoritatea invitaţilor mei. 

— Da. Lo... logodnicul meu a hotărît că e cazul să ne 
întoarcem în oraş. Are de rezolvat nişte probleme presante, 
adăugă ea dintr-o suflare, dorindu-și să scape cumva de 
reținerea care o făcea să se bilbiie de fiecare dată cînd rostea 
cuvîntul logodnic. 

Gura lui Basil se strîmbă într-un zîmbet răutăcios. 

— N-are nici un rost s-o iei pe ocolite, miss Greyson. 
Îmi dau foarte bine seama că anunţul neaşteptat al logodnei 
dumitale a creat anumite, să le spunem complicaţii, în viaţa 
dumitale. 

Asta dacă folosim un cuvînt blînd, gîndi ea, dar rămase 
zîmbitoare, Era plătită să joace un rol şi hotărîse să-şi dea 
silinţa s-o facă cît mai bine, 

— Nu am idee la ce vă referiti, sir. 

— Haide, domnişoară Greyson, înţeleg prea bine de ce 
şi cum ai intrat în această situaţie complicată. 

— Nu văd nimic complicat în ea, se încruntă Emma 
nedumerită. 

— Atunci mă tem că ţi se pregăteşte o trezire cam dură 
la realitate. 

— Nu înţeleg ce vreţi să spuneți, sir. 

— Eu cred că mă înţelegi destul de bine. Dumncata eşti 
o femeie inteligentă, miss Greyson. Trebuie să-ţi fi dat seama 
că noua dumitale situaţie este cel puţin precară, asta ca să nu 
spunem mai mult, 

Cu un mare efort de voință, Emma reuşi să afişeze 
aceeaşi expresie calmă. 

~ Ce vreţi să spuneţi cu asta, sir? 

Basil Ware merse la fereastra alăturată şi rămase acolo 
privind agitația din curte cu o expresie întunecată. 

~O şterg cu toții la Londra; ca un roi de albine sălbatice, 
urmându-şi orbeşte regina. Fiecare speră să ajungă primul în 
oraş ca să poată delecta restul cercurilor selecte cu povestea 
uciderii lui Crane şi a logodnei lui Stokes. 

~ Bîrfa e la modă în lumea bună, zise Emma pe un ton 
neutru. 

~ Chiar aşa. Ware îşi întoarse încet capul spre ea şi-i 
aruncă o privire în care se împleteau mila şi un regret profund. 
Mă învinuiesc sincer pentru ceea ce ţi s-a întîmplat. Dacă aş 
fi fost o gazdă mai atentă, aş fi putut să te țin la adăpost de 
avansurile nedorite ale lui Chilton Crane. N-ai fi fost obligată 
să te aperi recurgînd la un gest violent. 

— Credeţi că eu l-am omorît pe Chilton Crane? întrebă 
Emma privindu-l mirată şi indignată în acelaşi timp. 

~ Nici nu-mi trece prin cap să îți aduc o asemenea 
acuzaţie. Crane a primit ce-a meritat, continuă el cu voce 
aspră. Eu unul consider că a avut loc un act de dreptate divină, 
Mi-aş fi dorit doar să nu fii prinsă în labirintul acesta atît de 
complicat. Mă tem că curajul dumitale de a te fi apărat îţi va 
aduce neplăceri. 

— Dar n-am fost prinsă în nici un labirint, sir. Credeţi-mă, 
nu sînt implicată în nici un fel. Alibiul meu e tot atît de puternic 
precum pereții de piatră de la Ware Castle. La ora la care s-a 
comis crima, eram împreună cu domnul Stokes. Domnia sa a 
explicat asta destul de limpede oaspeţilor dumneavoastră 
aseară. 

Basil suspină. 

— Da, desigur. Alibiul dumitale este de necontestat. ŞI, 
de dragul dumitale, mă bucur pentru asta. Dar trebuie să fiu 
sincer şi să-ți spun că nu înţeleg de ce a mers Stokes atît de 
departe, anunțînd logodna voastră. 

— Eu credeam că motivul este mai mult decît evident, 
răspunse Emma ridicîndu-şi sprîncenele. Era reputaţia mea 
în joc. 

— Cînd e vorba de Stokes, nimic nu mai este evident. 
Omul ăsta joacă mereu pe ascuns. Întrebarea este, ce fel de 
joc joacă de data asta. 

~ Ce vă face să credeţi că e un joc, sir? 

Ware îşi întoarse capul, ţintuind-o cu privirea. În ochii 
lui nu se putea citi decît o îngrijorare omenească. 

— Dacă Stokes simţea nevoia să se ridice în apărarea 
dumitale, tot ce avea de făcut era să declare că te aflai cu el în 
momentul uciderii lui Crane. 

Emma încercă din răsputeri să pară şocată. 

— Dar aş fi fost distrusă dacă spunea una ca asta. Eram 
în cămaşa de noapte, sir. Doamne, oaspeţii dumneavoastră 
ar fi crezut că sînt nimic mai mult decît... decît cea mai recentă 
amantă a lui. Vă daţi seama ce ar fi însemnat una ca asta? 
sfîrși ea tirada, sperînd că tonul şi ochii ei exprimau o indignare 
reală. 

Basil făcu un gest de nerăbdare. 

— Domnișoară Greyson, te rog, pentru binele dumitale, 
nu te mai lăsa pradă unor visuri deşarte. Stokes nu 
intenţionează să te ia de nevastă. 

— Dar exact asta intenționează să facă, sir, spuse ea 
încrezătoare, Doar l-ați auzit cu urechile dumneavoastră. 

Basil închise ochii, ca şi cum ar fi simţit o durere. 

— Eşti atît de naivă. 

— Vă rog să vă explicaţi, sir. Ce alt plan ar fi putut avea 
în minte domnul Stokes? 

Ware se încruntă gînditor. 

— Nu ştiu. Nimeni nu-l cunoaşte destul de bine ca să-i 
intuiască viitoarele acțiuni şi, cu atît mai mult motivațiile 
acestora. 

~ Pot să vă întreb de ce simţiţi nevoia de a mă avertiza 
în privinţa intenţiilor domnului Stokes? 

— Mă îndeamnă conştiinţa, miss Greyson. Sînt foarte 
conştient că am eșuat în îndatoririle mele de stăpîn al acestei 
case. Din cauza mea ai ajuns la mîna lui Chilton Crane, iar 
acum eşti la mila lui Edison Stokes. 

— E ciudat ce spuneţi, zise Emma uitîndu-se la Ware cu 
o privire voit enigmatică. Nu sînt la mila nici unui bărbat, 
domnule Ware. De fapt, mă consider cea mai norocoasă 
femeie din lume. Logodna cu domnul Stokes reprezintă 
realizarea visurilor mele. 

Basil ezită cîteva clipe, apoi îşi plecă, încet, capul. 

— Foarte bine. Nu mai e mare lucru de spus; poate doar 
că, dacă lucrurile nu vor merge aşa cum visezi dumneata, te 
implor să mă cauţi. Te voi ajuta cu tot ce-mi va sta în putinţă, 
draga mea. Cel puţin atîta să fac ca să mai răscumpăr din 
neglijenţa de care am dat dovadă ca gazdă a dumitale. 

Înainte ca Emma să poată răspunde, sesiză o mişcare 
ușoară la intrarea în bibliotecă. Se întoarse şi-l văzu pe Edison, 
sumbru şi masiv, țintuindu-l pe Ware cu privirea lui rece ca 
gheaţa, 
— Îmi displace să-mi găsesc logodnica discutînd cu alţi 
bărbaţi, Ware. Sper că am fost destul de limpede. 

— Foarte limpede, Stokes. Ware sc întrerupse, făcu o 
mică plecăciune în faţa Emmei şi continuă: Dacă a existat 
vreo neînțelegere între noi, miss Greyson, îmi cer iertare. Vă 
doresc o călătorie plăcută. 

Se îndreptă spre uşă şi ieşi din bibliotecă fără să se mai 
uite îndărăt. 

Edison îşi studia atent pretinsa logodnică. Amiîndoi erau 
din ce în ce mai conştienţi de tăcerea grea care se lăsase în 
încăpere. 

— Realizarea visurilor tale? Tonul lui Edison era grav. 

— M-am gîndit că sună destul de dramatic. După ce îmi 
voi încheia îndatoririle față de dumneavoastră, voi studia ideea 
unei cariere dramatice. l 


O jumătate de oră mai tîrziu, Polly închidea capacul 
cufărului micut al Emmei. l 

— Asta-i tot, don'şoară. Sînteţi împachetată și gata de 
plecare. O să chem un lacheu să-l ducă jos. 

~ Mulţumesc, Polly. 

Emma privi în jur prin camera îngustă, acum goală, 
asigurîndu-se că nu uitase vreo perie, o jartieră sau vreun 
papuc de casă. O însoţitoare plătită nu-şi poate permite să fie 
neglijentă cu bunurile ei. 

Evită să privească pata de pe podea. Servitorii 
încercaseră să curețe sîngele lui Crane, dar fără prea mare 
succes. Se răsuci încet pe călcâie, verificînd măsuţa de toaletă 
şi lavoarul. 

Privirea îi alunecă pe micul goblen care atîrna pe perete. 
Aruncă o privire în dulapul deschis; era gol. Cele cîteva rochii 
demodate se aflau, împăturite cu grijă, în cufăr. 

Singurul obiect personal ce rămînea în cameră era 
goblenul cusut de Sally Kent. Emma îl privi din nou, 
gînditoare. O însoțitoare plătită nu-şi poate permite să fie 
neglijentă cu bunurile ei. 

Poate că numai o altă femeie cu aceeaşi meserie lipsită 
de perspective ar fi putut înțelege cît de ciudat era gestul lui 
Sally Kent de a nu lua cu ca goblenul, atunci cînd părăsise 
Ware Castle. 

— Polly? 

— Da, don'şoară? 

Tînăra servitoare se oprise în uşă. 

— Crezi că s-ar supăra cineva dacă aş lua cu mine 
goblenul domnişoarei Kent? Fără ramă, desigur. 

Polly privi spre cusătura înrămată, oarecum surprinsă. 

— Chiar vă place? 

— Da, foarte mult. 

— Vorbesc imediat cu doamna Gatten, spuse Polly 
zîmbind larg. Nimănui de aici, de la castel, nu-i pasă de el, iar 
doamna Gatten ar fi foarte mulţumită să-şi arate în modul 
ăsta recunoştinţa. Scoateţi-l liniștită din ramă. 

~ Mulţumesc. 

Emma aşteptă pînă cînd Polly ieşi, apoi se apropie de 
perete și se ridică pe vîrfuri ca să ia micul goblen. I se păru 
surprinzător de greu şi parcă prea gros. l 

Rama din lemn ieşi cu uşurinţă. Cînd: Emma scoase 
căptușeala, o scrisoare, mai multe bancnote şi o batistă mică, 
brodată cu migală, căzură pe podea. i 

Uluită, se aplecă să ridice bancnotele. Le numără cu 
grijă. Nu-i venea să-şi creadă ochilor: erau două sute de lire. 

— O adevărată avere pentru o pîrlită de domnişoară de 
companie, şopti ea. | 

Era de neconceput ca Sally Kent să fi lăsat acolo cele 
două sute de lire din neatenţie. Ar fi putut să-şi cumpere o 
căsuță, ba mai rămîneau cîțiva şi pentru o investiţie modestă. 
Dacă ar fi fost o persoană descurcăreaţă, ar fi putut să-şi 
deschidă o mică pensiune astfel. 

I se părea imposibil ca Sally Kent să fi uitat de cele 
două sute de lire pe care le ascunsese în spatele goblenului. 

Emma privi apoi numele de pe plicul scrisorii. Miss 

Judith Hope. Adresa era din Londra. Scrisoarea, destul de 
scurtă, părea că fusese scrisă în mare grabă. 


Draga mea Judith, 

artă, te rog, scurtimea scrisorii. Știu că îţi faci multe 
griji din cauza mea. Fii liniștită, sînt bine şi în perfectă 
siguranță. Planurile mele se realizează mulțumitor. Am pus 
deja deoparte două sute de lire și mă aştept să primesc alte 
cincizeci în foarte scurt timp. E absolut incredibil. Gîndeşte-te 
numai ce vom putea face noi două cu aceşti bani. 

Nu-ţi mai fă griji. Perspectiva de a scăpa amindouă 
de profesiunile noastre detestabile merită orice risc. 

Abia aştept să se termine totul, scumpa mea. Vom fi 
din nou împreună în mai puţin de o lună şi vom căuta 
amiîndouă o casă. 

A ta pentru totdeauna, 
S. 


PS. Am un cadou pentru tine, ti-am brodat o batistă 
cu flori. Cînd vom avea căsuta noastră, vei putea avea o 
grădină adevărată. 


Emma privi uluită scrisoarea. Zgomotul unor voci ce 
venea de pe coridor o smulse din gînduri. Se întorcea Polly, 
însoțită de un lacheu. 

Ascunse grăbită scrisoarea şi batista în buzunarul 
rochiei, iar banii îi puse într-o punguță legată la talic, pe sub 
rochia gri de călătorie, greoaie și demodată, pe care o purta. 
Lăsă fusta să-i cadă exact în momentul în care intra Polly, 
urmată de un lacheu solid. 


— Ăsta-i Albert, don'şoară. Vă duce el cufărul jos. Că 
veni vorba, doamna Gatten mi-a zis să vă spun să luaţi 
cusătura, cu binecuvîntarea ei. 

Emma îşi drese vocea, emoţionată: 

— Spune-i, te rog, că-i apreciez bunătatea. 

Un lucru e clar, îşi spuse în timp ce-l privea pe Albert 
săltîndu-i cufărul pe un umăr. Orice s-o fi întîmplat în noaptea 
cînd Sally Kent a părăsit Ware Castle, e sigur că nu a apucat 
să-şi strîngă lucrurile. Altcineva făcuse acest lucru. Cineva 
care nu ştia despre banii ascunși în spatele goblenului înrămat, 
O domnişoară de companie concediată fără referințe n-ar fi 
plecat fără să-şi ia banii. Asta nu vorbea prea bine despre 
soarta lui Sally Kent. 

Emma se opri la intrarea micului dormitor şi-l privi 
pentru ultima oară. Pînă la urmă, primele ei impresii se 
dovediseră corecte. Nu era numai un loc deprimant, ci şi 
sinistru. 

Se îndreptă grăbită spre scări, nespus de fericită că 
părăsea Ware Castle. 

Stiam eu că va fi o distracţie pe cinste, zise Letty 
plină de entuziasm pe cînd intra valvârtej pe uşa 
reședinței sale din oraş. Ţi-am spus că ai perspective, scumpo. 

— Într-adevăr ai spus ceva de genul ăsta. 

Emma îşi dezlegă panglicile bonetei şi o urmă pe fosta 
patroană în holul vast. Ca să rezişti la o partidă de cumpărături 
cu Letty îţi trebuia rezistență, nu glumă. Simţea nevoia 
imperioasă de a bea o ceaşcă de ceai. 

— Croitoreasa mea a ştiut ce să facă cu bustul tău, se 
lăudă Letty. Eram sigură de asta. 

— Nu crezi că-mi va răscroi prea adînc rochiile? întrebă 
Emma nesigură. 

- Prostii. Decolteurile adînci fac tot farmecul unei rochii, 
draga mea. 

— Nu-mi rămîne decît să te cred pe cuvînt. 

Croiala decolteului la noile mele rochii este ultimul 
lucru care mă preocupă, îşi zise Emma. 

Rochiile costaseră mult mai mult decît salariul pe care-l 
avea de primit. Se întrebă dacă l-ar putea convinge pe Edison 

să-i permită să le păstreze atunci cînd colaborarea lor va înceta. 
Exista cu siguranță o modalitate să amanctezi rochii, la fel 
cum se amanetau bijuteriile sau sfeşnicele. 

— Cum spui dumneata, Letty, adăugă ea îndreptîndu-se 
spre scări. Dacă nu te superi, o să-mi beau ceaiul la mine în 
cameră. Simt nevoia de odihnă. M-ai extenuat. 

— Fugi, draga mea. Trebuie să te odihneşti cît poţi de 
mult. Am acceptat cel puţin zece invitaţii la cină, şi asta doar 
pentru prima săptămînă. Să nu mai pomenim de vizitele 
obligatorii de după-amiază. 

Din fericire, se gîndi Emma în timp ce urca încet scările, 
nu trebuie să fac față prea multă vreme rigorilor programului 
celor din lumea bună. 

Ajunsă pe palier, se întoarse şi porni de-a lungul 
coridorului spre dormitorul ei. Deschise uşa, suspinînd uşurată. 
Spre deosebire de cămăruța sumbră şi întunecoasă în care 
stătuse la Ware Castle, dormitorul unde era găzduită acum, 
cu tapetul lui luminos, în dungi albe şi aurii, şi cu draperii 
albe, părea vesel şi primitor. Avea şi o deschidere plăcută, 
spre parcul plin de copaci de peste drum. 

Îşi scoase noua pelerină verde şi se aşeză pe un scaun 
tapisat cu satin galben, lîngă o măsuţă de scris. Auzi o bătaie 
în uşă. 

— Oh, Doamne, fă să fie ceaiul, şopti ea, apoi adăugă 
cu voce tare: Intră, te rog. 

În ușă se ivi Bess, una dintre servitoare, urmată de doi 
lachei. Toţi trei erau încărcaţi din greu cu pachete şi cutii. 

— Stăpîna mi-a zis să am grijă de minunăţiile astea de 
rochii noi, zise Bess încîntată. M-a anunţat că o să fiu camerista 
dumneavoastră personală. 

Cameristă personală, grozav! îşi spuse Emma. Viaţa 
ei se schimbase radical în ultimele zile. Avea impresia că 
trăieşte un basm. 

Aruncă o privire spre maldărul de cutii care umplea 
camera. Nu exista nici o şansă să se odihnească. Fără îndoială, 
Bess avea să examineze şi să laude fiecare pereche nouă de 
mănuşi, fiecare bonetă sau jupon. În consecinţă, hotărî deci 
că o plimbare în aer liber avea să-i prindă mult mai bine decît 
o ceaşcă de ceai. Nevoia de a scăpa măcar pentru o vreme de 
atmosfera agitată a noii sale vieţi devenise presantă. În plus, 
avea o problemă foarte importantă de rezolvat, una pe care o 
amînase în cele două zile de la întoarcerea la Londra, din 
cauza angajamentelor luate față de Edison. 

— Foarte bine, Bess. Emma se ridică în picioare, merse 
la dulap şi luă pelerina pe care o atîrnase acolo cu cîteva 
minute mai înainte, Dacă întreabă lady Mayfield de mine, 
spune-i că am ieşit să mă plimb prin parc. 

— Don'şoara doreşte să o însoțească unul dintre lachei? 

— Nu, pot să merg pînă peste drum fără însoțitor. 

Faţa rotundă a lui Bess se încreți trădînd îngrijorare. 

— Chiar credeţi că e bine să ieşiţi singură, don'şoară? 

Emma se încruntă în timp ce îşi încheia pelerina. 

— Şi de ce nu, pentru numele lui Dumnezeu? M-am 
plimbat de atîtea ori prin parc. 

Bess roşise puternic şi se simţea grozav de jenată. 

— Da, dar asta a fost înainte de a vă logodi cu domnu” 
Stokes. 

— Ce naiba, Bess? Doar nu-ţi faci griji pentru reputaţia 
mea! 

— Păi... tocmai asta-i, tinerele don'şoare logodite ar 
trebui să fie tare discrete, răspunse Bess privindu-și vîrfurile 
pantofilor. 

— Aminteşte-ţi că, pînă nu demult, am fost domnişoara 
de companie a lui lady Mayfield. Te asigur că sînt discreția 
întruchipată. 

Bess tresări la tonul aspru al noii ei stăpîne. Supărată 
pe ea însăşi că îşi pierduse cumpătul şi țipase la fată, Emma 
suspină, îşi luă gentuţa şi ieşi grăbită pe uşă. 


I-a luat mult mai mult timp decât se aşteptase ca să 
găsească adresa. Pînă la urmă se opri în faţa unei căsuțe mici, 
lăsată în paragină, în Twigg Lane. Îşi deschise gentuţa, scoase 
din ea plicul adresat domnişoarei Judith Hope, şi verifică 
adresa. Twigg Lane, numărul unsprezece. Aceasta era casa. 

Urcă scările şi bătu la uşă. În timp ce aştepta un răspuns, 
îşi privi ceasul micuţ prins de corsajul noii sale rochii. Nu 
putea să piardă prea mult timp pe-acolo. Edison se va supăra 
dacă nu va fi gata la ora cinci pentru plimbarea călare prin 
parc. Patronii pretind întotdeauna punctualitate din partea 
angajaților. 

Trecu destul de mult pînă auzi paşi în antreu. O clipă 
mai tîrziu, uşa se deschidea. O menajeră acră o privea din 
prag, cu dezaprobare mută. 

— Vă rog s-o informaţi pe domnişoara Judith Hope că 
domnişoara Emma Greyson are să-i transmită un mesaj din 
partea unei prietene. 

Chipul smochinit al menajerei deveni bănuitor. 

— ŞI cine-i prietena aceea? 

— Domnişoara Sally Kent. 

— N-am auzit niciodată de ea, spuse femeia şi vru să 
închidă uşa. 

Emma puse repede un picior peste prag şi ținu uşa cu 
mîna, ca să nu i se trîntească în față. Aruncă o privire scurtă 
în antreul întunecat şi zări un şir de scări înguste. 

— O veţi informa numaidecît pe miss Hope că are un 
vizitator, spuse ea cu glas aspru. 

— Fi, staţi puţin... 

Vocea unei femei, cu timbru grav, se auzi dinspre 
jumătatea superioară a scărilor. 

— S-a întîmplat ceva, doamnă Bowie? 

Doamna Bowie o privi cu reproş pe Emma. 

— Domnişoara tocmai pleca. A greşit adresa. 

— O caut pe miss Judith Hope şi nu plec de-aici pînă nu 
o văd, spuse Emma cu voce tare. 

— Doriţi să mă vedeţi pe mine? 

Vocea femeii ascunse în penumbra scărilor exprima 
mirare şi neîncredere. | 

— Dacă sînteţi miss Hope, răspunsul e da. Mă numesc 
Emma Greyson. Am pentru dumneavoastră un mesaj de la 
Sally Kent. 

— Doamne, Dumnezeule, un mesaj de la Sally? Dar... 
dar asta-i imposibil. 

— Dacă mă primiţi cîteva minute, domnişoară Hope, vă 
voi explica totul. 

— Invitaţi-o înăuntru, doamnă Bowie, spuse Judith după 
o scurtă ezitare. 

— Ştiţi foarte bine că stăpîna nu primeşte nici un fel de 
vizitatori, bombăni femeia. 

— Miss Greyson a venit la mine, nu la doamna Morton. 
Invit-o imediat, ceru Judith cu un ton ferm. 

Menajera continua s-o privească duşmănos. Emma îi 
zîmbi rece şi trecu pe lîngă ca. Traversă repede antreul 
. întunecos şi se îndreptă spre locul de unde auzise vocea lui 
Judith Hope. Cînd o zări, îşi spuse imediat că soarta îşi bătuse 
joc cînd i se dăduse acest nume*. Speranța era un cuvînt ce 
dispăruse probabil de multă vreme din vocabularul tinerei 
femei. 

Judith părea să aibă vreo treizeci de ani, însă chipul ei, 
pe vremuri atractiv, era deja marcat de riduri şi exprima tristeţe 
şi resemnare. Purta o rochie demodată, de un cafeniu tern. 
Părul, pieptănat lins, era strîns cu severitate la spate. Numai 
maxilarele şi pomeţii obrajilor mai dezvăluiau urme ale unui 
spirit profund, mîndru şi hotărît. 

Judith traversă antreul cu o ținută rigidă. 

— Poftiți în salon, miss Greyson. 

Emma o urmă într-o încăpere cu ferestrele acoperite 
de draperii groase şi se aşeză pe o canapea. Judith nu trase 
draperiile, nici nu aprinse o lumînare. Se mulțumi să se aşeze, 
cu spatele la fel de rigid şi mîinile adunate în poală, studiind-o 
pe Emma cu o privire imposibil de descifrat. 

— lertați-mă că am venit neinvitată, miss Hope. 

Pentru prima oară, un licăr slab de emoție însufleți ochii 
lui Judith. 

— Vă asigur că n-am nimic împotrivă, miss Greyson. 
Sînteţi primul meu musafir de cînd am acceptat acest post, cu 
şase luni în urmă. Patroana mea nu încurajează contactele 
sociale. De altfel, nu iese in lume. 


* În timba engleză, hope înseamnă speranţă (n. tr.). 


141 


Emma privi spre tavan, indicînd în tăcere camera de 
deasupra, unde bănuia că se află misterioasa doamnă Morton. 

— Patroana dumneavoastră va avea ceva de obiectat la 
prezența mea aici? 

— Probabil că da. Obiectează la absolut orice, de la gustul 
supei, la cărţile pe care i le citesc. Dar sînt gata să-i suport 
furia dacă îmi poţi da veşti despre Sally. 

— Nu prea ştiu cum să încep. Adevărul e că nu ştiu 
nimic despre Sally. N-am întîlnit-o niciodată. 

— Înţeleg, spuse Judith privindu-şi gînditoare mîinile 
împreunate în poală. Nu mă miră. Sînt cîteva luni de cînd 
bănuiesc că e moartă. 

— Moartă? Cum te poţi gîndi la aşa ceva? 

Judith privi spre draperiile sumbre de la ferestre. 

— Sally şi cu mine eram prietene. Foarte... apropiate, 
pot spune. Cred că aş simți dacă ar mai fi în viață. 

— Ce te face să crezi că e moartă? 

— N-am mai primit nici o veste de la ea, răspunse Judith. 
Dacă trăieşte, ar fi luat pînă acum legătura cu mine. 

— Înţeleg. 

— După cum v-am spus, eram foarte ataşate una de 
cealaltă. Nici eu, nici ea nu aveam familie. Plănuisem să 
economisim cît puteam şi să închiriem o căsuță undeva la 
țară. Asta n-o să se mai întîmple, din păcate. 

Disperarea tăcută şi resemnarea lui Judith aproape că 
frînseră inima Emmei. 

— Îmi pare nespus de rău! 

Judith se întoarse spre ea. 

— Spuneai că ai un mesaj din partea lui Sally? 

— Dă-mi voie, te rog, să-ți explic. Pînă de curînd am 
lucrat şi eu ca domnişoară de companie. În urmă cu cîteva 
zile, mi-am însoțit patroana la o petrecere care a avut loc la 
Ware Castle. 

— Exact acolo s-a angajat Sally, ca domnişoară de 
companie a lui lady Ware, zise Judith cu chipul crispat. 

— Ştiu. Întîmplarea a făcut că primesc dormitorul în 
care a locuit ca. 

Emma îşi deschise gentuța şi scoase din ea scrisoarea 
lui Sally. 
— Am găsit asta sub un goblen cusut de ea. Îţi este 
adresată. | 

— Sfinte Dumnezeule! 

Judith luă scrisoarea şi o deschise cu prudenţă ca şi 
cum s-ar fi temut de ceea ce conţinea. O citi repede şi apoi 
ridică privirea spre tavan. Ochii îi înotau în lacrimi. 

— Îmi cer scuze. Dar acum ştiu sigur că a murit. El a 
ucis-o. 

Emma simti că îngheață. 

— Ce spui acolo? Vrei să sugerezi că Basil Ware a 
omorât-o pe Sally? 

— Exact asta vreau să spun, răspunse Judith cu glas 
scăzut ținînd strîns scrisoarea. Şi nu va fi pedepsit niciodată, 
mulțumită averii Şi poziției lui sociale. 

— De ce ar fi făcut asta? 

— Fiindcă ea devenise incomodă, desigur. Vezi, Sally a 
fost foarte frumoasă. Era sigură că o să-l poată manevra pe 
Ware. Am avertizat-o, dar n-a vrut să mă asculte. Bănuiesc 
că s-a lăsat sedus. Avea un plan, dar mie nu mi-a spus nimic 
despre el. 

— Ce fel de plan crezi că şi-a făcut? 

— Cred că l-a minţit, spunîndu-i că este însărcinată, şi 
i-a promis că pleacă dacă îi dă nişte bani. 

— Înţeleg. 

Judith privi în jos, spre scrisoare. 

— Am avertizat-o să nu-şi asume asemenea riscuri, dar 
era hotărîtă să facă orice ca să ne salveze pe amîndouă din 
situația fără perspective în care ne aflam. E clar că pe Ware 
l-au înfuriat pretențiile ei şi a ucis-o. 

Emma suspină. Logica lui Judith era puerilă. Destră- 
bălaţii din lumea bună nu trebuie să recurgă la crimă pentru a 
se descotorosi de amantele devenite incomode. Nu făceau 
decît să le ignore. Judith, copleşită de durere, simţea nevoia 
să dea vina pe bărbatul care o sedusese pe Sally pentru moartea 
acesteia. 

— Chiar dacă Sally a avut o legătură cu domnul Ware, 
spuse Emma cu multă blîndeţe, asta nu constituia un motiv 
pentru care el s-o omoare. Ştim amîndouă destul de bine cum 
se procedează în asemenea cazuri. Nu trebuia decît s-o 
concedieze, şi scăpa de ea. Şi, din cîte mi s-au povestit, exact 
asta s-a întîmplat. 

— Dacă a alungat-o de la castel, atunci unde este? întrebă 
Judith înfierbîntată. De ce n-a reuşit să-mi trimită scrisoarea 
asta? 

Emma ezită: 

— Nu ştiu răspunsul la toate întrebările dumitale, dar 
scrisoarea nu este singurul lucru pe care l-a lăsat la castel. 

— Ce vrei să spui? 

Emma aruncă o privire spre uşa salonului, pentru a se 
convinge că este închisă. Apoi îşi ridică la repezeală fusta 

noii ei rochii de după-amiază, scotoci în punguţa pe care o 
purta legată de talie şi scoase sulul de bancnote, împreună cu 
batista şi le întinse tăcută lui Judith. 

— Nu înţeleg. Judith privi uluită bancnotele. Cum ai...? 

—Sssst, făcu ea, aruncînd o privire cu subînţeles spre 
intrare. Gîndindu-se că menajera ar fi putut să asculte la uşă, 
Emma se apropie de Judith şi îi şopti la ureche: Dacă aş fi în 
locul dumitale, n-aş sufla o vorbă despre ei. 

— Dar... dar asta-i o avere, şopti Judith. 

— Am găsit banii ăştia, împreună cu batista, alături de 
scrisoare. Este limpede că Sally dorea ca banii să ajungă la 
dumneata. Probabil că i-a primit de la Ware şi plănuise să ti-i 
trimită. 

— Dar... 

Emma luă batista din mîna lui Judith și o despături ca 
să-i arate ciudata floare cu petale purpurii şi violet, brodată 
într-un colț. 

— Splendidă broderie. Păcat că nu cunosc specia. Mă 
întreb dacă a văzut floarea asta în sera lui lady Ware. 

Judith privi ţintă floarea. 

— Sally mi-a brodat o grădină de flori pe batiste. Ştia cît 
de mult îmi plac florile neobişnuite. Spunea mereu că, într-o 
zi, vom avea o grădină adevărată, cu flori adevărate. 

— Înţeleg. 

Emma se ridică în picioare şi reveni la tonul unei 
conversații obişnuite. 

— Acum te rog să mă scuzi, miss Hope. Trebuie să plec. 
Am o partidă de călărie programată pentru după-amiaza asta, 
la ora cinci, cu lo... logodnicul meu. 

Judith se ridică încet. 

— Da, desigur. Miss Greyson, nu ştiu cum să-ți 
mulțumesc. 

— Nu-i nevoie să-mi mulțumeşti. Emma îşi cobori din 
nou vocea pînă la şoaptă. Mi-aş dori doar ca prietena dumitale 
să fie aici, ca să puteţi căuta împreună o căsuţă la ţară. 

— Şi eu îmi doresc asta, răspunse Judith închizînd ochii. 
Minunata, neastîmpărata mea Sally. Doamne, dacă m-ar fi 
ascultat! 

— Bănuiesc că sfatul dumitale înţelept a fost să nu se 
îndrăgostească de domnul Ware. E o mare greşeală să te 
îndrăgosteşti de cel pentru care lucrezi, sfîrşi Emma cu un 
suspin. 

— Să se îndrăgostească de el? întrebă Judith mirată. 
Indiferent ce s-a întîmplat la Ware Castle, pot să te asigur că 
Sally nu l-a iubit niciodată pe Basil Ware. 

— Cum poți să fii atât de sigură? 

Judith ezită cîteva clipe înainte să răspundă. 

— Fără să intru în prea multe detalii, miss Greyson, pot 
să-ţi spun că Sally nu era atrasă de bărbaţi. De aceea mi se 
pare de neconceput că s-ar fi implicat sufletește în aventura 
cu domnul Ware. 

— Înţeleg. 

— Dacă i-a îngăduit s-o seducă, a fost numai pentru că 
spera să primească nişte bani de la el, atunci cînd legătura lor 
avea să se sfirşească. Mereu spunea că trebuie să facem ceva 
ca să ne schimbăm viaţa. 

— Sally a avut grijă ca dumneata să ai suficienţi bani ca 
să-ți poţi schimba viaţa. Ce vei face acum? 

Judith privi din nou spre tavan, apoi zîmbi pentru prima 
oară, un zîmbet cam trist, însă neprefăcut. 

— Păi, probabil că o să-mi dau demisia. 
— Ceva îmi spune că este exact ceea ce ar fi dorit Sally 
să faci, spuse Emma zZîmbind şi ea. 


— Ai făcut progrese însemnate, Edison. 

Ignatius Lorring îi întinse lui Edison un pahar cu brandy 
şi apoi îşi sprijini mîna descărnată de brațul fotoliului. 

— De fapt, mă aşteptam la asta, continuă el. N-a existat 
niciodată un elev mai bun decît tine. Cînd mă gîndesc că ai fi 
putut să te ridici pînă la Marele Cerc Vanza... 

— Ştim amîndoi că stilul de viață Vanza nu mi s-ar fi 
potrivit. 

În încăpere era o prea cald. În cămin ardea un foc 
zdravăn, cu toate că ziua era însorită şi călduță. Edison nu se 
plînse de căldură. Ignatius avea gîtul înfăşurat într-un fular 
de lînă, ca şi cum s-ar fi aflat în mijlocul viscolului, nu în 
propria lui bibliotecă. Pe măsuţa de lîngă el, era o sticluță 
mică, de culoare albastră. Edison îi ştia conţinutul — un 
amestec ce conţine opiu. Laudanum, probabil. 

Edison privi în jurul încăperii familiare. Transformarea 
lui, dintr-un tînăr sălbatic şi agitat într-un bărbat perfect stăpîn 
pe sine, începuse între pereţii aceia. Acolo, în camera cu pereți 
tapetaţi cu oglinzi şi cărți îl cunoscuse pe Ignatius Lorring. 

Edison avea optsprezece ani şi o nevoie disperată de o 
slujbă, orice fel de slujbă. Citise în ziare articolele lui Lorring 
despre Vanzagara şi era convins că celebrul învățat pregătea 
o altă călătorie spre acea insulă misterioasă. 

Îl abordase pe Ignatius făcîndu-i o propunere. Dacă îl 
lua cu el în călătorie, ca intermediar de afaceri, va lucra pentru 

jumătate din salariul obişnuit. Lorring îl angajase fără să stea 
pe gînduri. Cei doi au plecat pe mare spre Vanzagara şi, după 
aceea, nimic n-a mai fost la fel. 

— Cum te mai simţi, prietene? întrebă Edison cu 
bunătate. 

— Am zile bune şi zile proaste. Dimineaţa asta m-am 
simţit destul de bine ca să pot face o plimbare. Însă acum sînt 
epuizat. 

— N-am de gînd să stau prea mult. După-amiază am 
întîlnire cu logodnica mea. Mergem în parc să călărim. 

— Ah, da. Logodnica. 

Sprîncenele argintii ale lui Ignatius se mişcau în sus şi-n 
jos, în timp ce în ochii decoloraţi îi apăru o umbră de interes. 

— Lady Ames o vrea cu orice preţ, iar tu ai controlul 
asupra ei. Excelent, Edison. Absolut excelent. Ai o momeală 
suficient de strălucitoare ca să-i atragă atenţia Mirandei Ames, 
în timp ce tu îţi continui cercetările. 

Edison răsuci paharul în mînă, privind culoarea aurie a 
băuturii. 

— Eu nu o consider pe domnişoara Greyson o momeală. 

— Prostii! Exact asta este, şi nimic mai mult, se răsti 
Ignatius privindu-și cu asprime interlocutorul. Spune-mi, chiar 
l-a împuşcat pe Chilton Crane? 

— Ea neagă că ar fi făcut-o. 

— Bineînţeles că neagă. La ce te aştepţi? 

— Poate da, poate nu. Domnişoara Greyson este o 
persoană imprevizibilă. 

— Înţeleg. 

— În orice caz, dacă nu l-a împușcat ea pe Crane, se 
ridică o întrebare foarte interesantă. 

Ignatius tăcu o vreme, apoi rosti rar: 

— Da. Pricep ce vrei să spui. 

Edison privi spre oglinzile care înconjura şemineul. 

— Înainte de a face orice altă mişcare, cred că ar fi extrem 
de interesant să aflu cum a intrat Miranda în posesia reţetei 
descifrate. 

— Ai dreptate, zise Ignatius gînditor. Nu pricep cum de 
a putut o femeie să afle despre reţetă şi cu atît mai mult să 
pună mîna pe ea. Femeile n-au nimic de-a face cu Vanza. 

Edison se gîndi la glonţul care-l ţintise în pădurea 
domeniului de la Ware Castle. | 

— Spune-mi, Ignatius, crezi că ar fi posibil să mai fie 
cineva pe urma Cărţii secretelor? 

— N-am auzit nici un zvon în privinţa asta, dar nu este 
imposibil. De ce mă întrebi? 

Mîinile descărnate şi subţiri ale lui Ignatius se 
încleştaseră puternic de braţele fotoliului pe care şedea. 

— Încă nu sînt sigur, dar există prea multe elemente 
inexplicabile în povestea asta. Unele s-ar elucida dacă am 
avea certitudinea că mai caută şi alții cartea. 

— Pe toţi dracii! Ignatius era atît de slab la faţă, că i se 
conturau oasele craniului pe sub piele. Dacă mai caută cineva 
cartea, ar putea să considere că îi stai în cale. Ai grijă de tine, 
îmi promiți? Nu mi-ar plăcea să-l pierd pe cel mai bun elev 
pe care l-am avut vreodată, chiar dacă a păşit în cele din 
urmă în afara Cercului. 

— Îţi promit, răspunse Edison aşezîndu-şi paharul pe 
măsuţă. În definitiv, sînt pe cale să mă însor, aşa că trebuie 
să-mi reconsider viitorul. 

— Cum adică, miss Greyson nu-i acasă? se răsti Edison 
la menajera lui lady Mayfield. Ştia al naibii de bine că avem 
întîlnire la ora cinci. 

Doamna Wilton îşi şterse încurcată mîinile de şorțul 
apretat şi alb ca zăpada. 

— Îmi pare rău, sir, dar a ieşit să se plimbe ceva mai 
devreme şi nu s-a întors încă. 

— Unde s-a dus? 

— N-aş putea să vă spun, sir. 

Letty îşi făcu apariţia pe scări. 

— Dumneata eşti, Stokes? Mi s-a părut că îți aud vocea. 
O cauţi pe Emma, nu-i aşa? 

— Da. Ce-i cu plimbarea asta a ei? 

— Exact ce-ai auzit. Camerista ei mi-a spus că s-a dus 
să se plimbe în parcul de peste drum. 

— Tocmai am traversat parcul, dar n-am văzut-o. Edison 
se simţi cuprins de un sentiment neplăcut. Ai zis că servitoarea 
ţi-a spus că a ieşit la plimbare prin parc. Să înțeleg din asta că 
fata n-a însoţit-o pe Emma? 

— Se pare că Emma a vrut să fie singură. Mă tem că se 
simte copleșită de atîtea emoţii. Ştii bine că nu-i obişnuită cu 
aşa ceva. 

Nu-i uşor să o copleşeşti pe Emma, gîndi Edison. Pe 
de altă parte, era foarte posibil să se fi săturat de noile ei 
îndatoriri şi să-şi fi luat o după-amiază liberă. Totuşi el îi 
transmisese clar că voia să o întîlnească la ora cinci. 

Privind pendula din hol, îşi zise că Emma nu întîrziase 
decît cîteva minute. Poate că exagera el. Multe femei aveau 
obiceiul să-i facă pe bărbaţi să le aştepte. Ceea ce îl supăra 

era că nimeni din casă nu părea să ştie precis încotro 
plecase. 

Îi trecu prin minte, pentru prima oară, că nu ştia mare 
lucru despre Emma Greyson. Poate că avea prieteni în Londra. 

Sau un iubit. 

Gîndul îl lovi cu puterea unui trăsnet. Dacă Emma a 
ieşit să se întilnească cu un bărbat? 

Şi ce-l privea pe el, chiar dacă aşa stăteau lucrurile? În 
ciuda circumstanțelor, ea îl considera patronul, nu logodnicul 
ei. De fapt era patronul ei. 

— Pe toți dracii. Nu poate fi prea departe. Mă duc să o 
caut. 

În clipa aceea, uşa de la intrare se deschise. Se auzi 
vocea ascuţită a lui Letty. 

— Unde ai... lată-te, în sfârşit. 

Emma păşi înăuntru şi se opri văzînd micul grup adunat 
în antreu. 

— Vai, Doamne, spuse ea pe un ton puţin cam prea 
nevinovat. Am întîrziat? 

— Aşa e, ricană Edison. Unde dracu: ai fost? 

Stokes observă una din sprîncenele lui Letty ridicată în 
semn de dezaprobare şi regretă imediat tonul aspru pe care-l 
folosise. Bărbaţii proaspăt logodiţi nu vorbesc astfel cu 
logodnicele lor. Trebuia să fie atent şi să nu uite rolul pe care-l 
juca în această şaradă. Îşi drese glasul, şi continuă pe un ton 
evident îmblînzit: 

— Am fost grozav de îngrijorat. 

— M-am plimbat puţin, explică ca veselă şi porni spre 
scări. Mi-e teamă că am mers ceva mai departe decît 
plănuisem. Nu vă îngrijorați, n-o să dureze decît cîteva minute 
pînă o să mă schimb. Voi fi gata imediat, sir. 

Edison o privi încruntat, în timp ce ea urca în goană 
scările. Era îmbujorată. Fără îndoială că se grăbise la 
întoarcerea spre casa lui Letty, dîndu-şi seama că întîrziase. 

La fel de îmbujorată şi de înfierbîntată ar fi fost însă şi 
dacă ar fi venit din braţele unui bărbat. Se înfierbîntase la fel 
şi în pădure, cînd o sărutase el. Botinele ei micuţe erau mînjite 
cu noroi roşiatic, iar aleile parcului erau acoperite cu pietriș. Un 
lucru era cert. Locul în care fusese se afla mult mai departe 
decît parcul de peste drum. 

M N avut dreptate lady Mayfield. Ai făcut, într-adevăr, 
A 


senzaţie. 

Ceva mai tîrziu, în aceeaşi seară, în timp ce o conducea 
pe Emma spre ringul de dans, pe buzele lui Edison înghețase 
un zîmbet de aparentă mulțumire. 

— Nu vă lăsaţi înşelat, sir. Lumea bună mă consideră 
pentru moment interesantă numai datorită circumstanțelor 
neobișnuite în care ne-am logodit. Majoritatea oaspeților lui 
lady Ames mă consideră o criminală. Şi nu-şi pot imagina ce 
v-a făcut să mă scăpați de ştreang. 

Edison o privi impasibil. 

— Vor avea subiect de discuţie pe tot parcursul 
cercetărilor noastre. 

Cine s-ar fi gîndit că, într-o bună zi, se va afla la o 
serată, dansînd în braţele celui mai fascinant bărbat din cîţi 
cunoscuse? Purta o rochie splendidă, de un verde pal; nişte 
frunzulițe, confecționate din mătase, îi erau prinse în păr. Trăia 
povestea cu zîne din copilărie. 

Edison afişa aceeaşi eleganță impecabilă şi dansa cu 
grație, fără nici un efort. Părul lui negru strălucea în lumina 
candelabrelor din sala de bal. Emma se întrebă de unde 
deprinsese gustul cu care îşi armoniza îmbrăcămintea cu 
statura, rezultatul fiind întotdeauna unul care îţi tăia respirația. 
Abia aştepta să-i scrie surorii ei o scrisoare în care să-i descrie 
acea noapte minunată. 

] se părea ciudat, şi puţin deconcertant, că se afla pe 
ringul de dans, în loc să privească de pe margine. Şi mai mult 
decît uimitor că dansa cu Edison Stokes. Momentul ar fi fost 
cu mult mai plăcut, poate chiar emoţionant, dacă patronul ei 
nu s-ar fi dovedit atît de prost dispus. Şi așa fusese toată după- 
amiaza. 

În timpul plimbării afişase o expresie calmă şi 
politicoasă, dar ea ştia că este destinată oamenilor întâlniți 
accidental. După cîteva încercări nereuşite de a deschide 
discuţia, Emma renunță şi îl ignoră pe durata celor patruzeci 
de minute pe care le petrecuseră lăsîndu-se priviţi, cîntăriți şi 
bîrfiți de lumea bună aflată în parc. 

Dispoziţia lui nu se ameliorase nici cînd ajunsese la balul 
Mirandei, unde urma să se întîlncască cu Letty şi cu ea. 

Orchestra cînta un vals. Edison o învîrtea în cercuri 
largi. Emma era absorbită de senzaţia pe care i-o provoca 
mîna lui puternică, pe spate. Celelalte doamne de pe ringul 
de dans, îmbrăcate în rochii scumpe, treceau pe lîngă ei în 
vîrtejuri multicolore, ca nişte meduze din voal transparent 
legănate pe valurile unei mări invizibile. 

Dacă n-ar fi fost proasta dispoziţie a lui Edison, Emmei 
i s-ar fi părut că trăieşte o seară de vis. Răbdarea ci avea, 
însă, limite. 

— Jur că nu sînteţi cu nimic mai bun decît foştii mei 
patroni, izbucni ea. 

Edison se opri brusc în faţa unei uşi ce dădea spre terasă. 

— Poftim? Despre ce vorbeşti? 

— În circumstanţe normale, fără îndoială că n-ar fi avut 
importanță. Nimeni nu se aşteaptă ca patronii să se poarte 
civilizat cu angajaţii lor. În situaţia creată, mă simt obligată să 
vă atrag atenţia că n-aveţi şanse să faceţi impresia pe care 
doriţi atît de mult să o creaţi. 

Observă în ochii lui o scînteie de iritare şi știu că el 
înțelesese ce voia să-i spună. 

— Haide să ieşim puţin afară, îi spuse el prinzînd-o de 
braț. Simt nevoia de aer curat. l 

— Cum spuneţi, domnule Stokes. 

— Să nu mai îndrăzneşti vreodată să foloseşti față de 
mine un asemenea ton. 

— Despre ce ton vorbiţi, sir? 

— Despre ăsta, care sună de parcă te-ai adresa unui idiot 
recalcitrant. 

— Vă asigur, Sir, că nu vă consider un idiot, recalcitrant 
sau altfel, murmură ea în timp ce el o conducea cu destul de 
puţină delicateţe spre terasă. Dificil, morocănos, uneori 
bădăran, dar categoric nu idiot. 

Edison o ţintui cu o privire imposibil de descifrat. 

— Doar încă un patron dificil, în lungul şir de oameni 
de soiul ăsta, nu-i aşa? 

— Da, răspunse ea cu un zîmbet rece. Apropo, mi-aţi 
scris cumva referințele? 

— Nu, încă nu. 

— Dar mi-aţi promis că le scrieţi cît mai curînd cu putință. 
Vă reamintesc că noi doi am făcut un tîrg. 

Mîna lui Edison se crispă, încleștîndu-şi degetele pe 
braţul ei. 

— N-am uitat termenii tîrgului, 

— Au! 

— Scuză-mă. 

Cu greutate îşi recăpătă controlul și slăbi strînsoarea.Se 
opriră la marginea terasei. 

— Am fost foarte ocupat de cînd ne-am întors în oraş. 
N-am avut timp pentru referinţele dumitale. 

— Sînteţi sigur că nu doriţi să vă împrumut una din cele 
pe care le-am scris eu însămi? V-ar fi mult mai uşor. 

Edison îşi lăsă privirea să rătăcească prin grădina 
învăluită de întuneric. 

— Miss Greyson, dacă doreşti să ai semnătura mea pe 
referinţele alea blestemate ale dumitale, permite-mi te rog să 
le scriu cu însumi. 

"Emma tăcu. 

El se întoarse încet, îşi sprijini un picior pe zidul scund 
din piatră şi o privi atent. ! 

— Dacă tot discutăm ca de la patron la angajată, pot să 
mă folosesc de ocazia asta ca să te informez că nu doresc să 
mai ieşi altă dată singură, aşa cum ai făcut-o în după-amiaza 
asta. 

Furia o copleşi pe Emma, ca un şuvoi strălucitor şi 
fierbinte, ca un foc de artificii care ar fi arătat splendid în 
Vauxhall Gardens. 

~ Domnule Stokes, mergeţi prea departe. Fiecare 
angajat are dreptul măcar la o după-amiază liberă pe 

săptămînă. Chiar şi cea mai afurisită din fostele mele patroane 
îmi permitea mai mult de atît. 

— Nu cred că te-ai putea plînge de faptul că sînt un 
patron exagerat de pretenţios. Mă îndoiesc că ai purtat rochii 
atât de frumoase în celelalte posturi pe care le-ai avut. În orice 
caz, ţin să-ţi reamintesc că te îmbrăcai mult mai decent înainte 
să devii angajata mea, spuse el cu glas aspru, uitîndu-se la 
decolteul cam amplu al noii rochii. 

— Lady Mayfield m-a asigurat că rochia asta este ultimul 
strigăt al modei. 

— Strigăt este un cuvînt foarte potrivit, miss Greyson. 
Sînii dumitale au cam strigat ochii bărbaţilor în seara asta. 

— Trebuie să recunosc că uniforma pe care mi-ați pus-o 
la dispoziţie este categoric superioară rochiilor pe care le 
îmbrăcam cît am fost în serviciul altor patroni, dar asta nu 
vă... 

— Uniformă? izbucni el cu ochii la rochia elegantă din 
mătase. Îndrăzneşti să numeşti rochia asta uniformă? Numai 
lacheii poartă uniforme. 

— Din punctul meu de vedere, uniforma este îmbră- 
cămintea pe care un patron o impune angajatului său. Rochia 
pe care sînt obligată să o îmbrac cît timp joc rolul logodnicei 
dumneavoastră reprezintă pentru mine doar o uniformă. 

Edison se aplecă spre ea suficient de aproape pentru ca 
Emma să-i desluşească lucirea periculoasă din ochi. Îşi reprimă 
cu greu nevoia imperioasă de a se da înapoi. 

— Miss Greyson, am dreptate cînd spun că rochia pe 
care o porți a costat mult mai mult decît salariile primite de 
dumneata în ultimele trei posturi, luate împreună? 

— Da, sir, aveţi perfectă dreptate. De fapt, asta mi-a 
amintit de un alt aspect pe care doresc să-l discut cu 

dumneavoastră. Îmi închipui că, atunci cînd colaborarea 
noastră se va încheia, nu veţi avea nevoie de rochiile şi pălăriile 
pe care mi le-aţi pus la dispoziţie. 

— Bineînţeles că n-o să am nevoie de ele. 

— Atunci aş vrea să vă întreb dacă îmi veţi permite să le 
păstrez. 2 

— Chiar crezi că vei avea ocazia să îmbraci o intreagă 
garderobă de rochii costisitoare în viitoarea dumitale slujbă, 
miss Greyson? 

— Puțin probabil. Dar bănuiesc că aş putea să le amanetez 
pe unele. 

Emma se lupta din răsputeri să alunge durerea care o 
cuprindea de fiecare dată cînd se gîndea că nu va rămîne 
prea multă vreme în serviciul lui Edison. 

— Pe toți dracii, se răsti el enervat de-a binelea. Ai de 
gînd să amanetezi rochiile cumpărate de mine? 

— Nu cred că ar putea avea vreo valoare sentimentală, 
sir. 

— Mda. Edison îi prinse obraji în palme. Ce fel de dar ai 
considera tu că are valoare sentimentală? 

— Sir, ne îndepărtăm de la subiect... 

— Răspunde-mi la întrebare! Ce dar ai considera tu că 
are valoare sentimentală? 

Era furios. Nu-şi explica de ce o întrebase un asemenea 
lucru, însă simţea că nu putea fi vorba de ceva valoros, ci mai 
degrabă de ceva mai... personal. În definitiv, era patronul ei 
şi nu-și putea permite să piardă slujba. 

— Păi... bănuiesc că o batistă deosebită sau o carte de 
poezie, răspunse ea precaut. 

— O carte de poezie? 

— Da, îmi place foarte mult Byron, spuse Emma grăbită. 
Îmi plac şi romanele de groază, mai ales cele scrise de doamna 
York. Vă jur, scrie cele mai grozave poveşti cu crime 
misterioase... 

Ceea ce desluşi în ochii lui o făcu să tacă brusc. Pentru 
o clipă, îi trecu prin minte că făcuse o mare greşeală. 
Încercarea ei de a-l calma se dovedise inutilă. Edison părea 
la fel de furios. Deşi îl privea pe furiş, nu putea să nu observe 
forţa uriaşă cu care îşi stăpînea mînia. 

— Ai dreptate, miss Greyson, spuse el mult prea 
prevenitor. Deviem de la subiect. Cred că vorbeam despre 
noile mele instrucţiuni. De acum înainte, nu vei mai dispărea 
ore în şir. Vei avea grijă să fii însoţită de fiecare dată cînd ieşi 
din casă şi îi vei spune menajerei unde te duci şi cînd te întorci. 

Dorinţa de a-l calma dispăru ca spulberată de vînt. De 
mult nu se mai enervase atît de rău. 

— Nu aveţi nici un drept să-mi dați ordine de felul ăsta. 
Timpul meu liber îmi aparţine. Nu sînteți soțul meu, sir. 

— Nu. Nu sînt soţul dumitale. Îţi sînt în schimb patron. 
Şi ai atîta nevoie de slujba asta, încât îmi vei urma instrucţiunile. 
Nu cred că mai este ceva de adăugat. 

— Exact. Aţi spus mai mult decît suficient. 

Emma se răsuci pe călcîie şi porni spre sala de bal. 
Edison o ajunse din urmă şi o prinse de braț. 

— Unde crezi că te duci? 

— În camera de toaletă a doamnelor, sir. Sînt convinsă 
că nu aveţi nici un motiv să vă împotriviți. Sau intenţionaţi 
să-mi interziceţi să dau curs necesităților fiziologice atita 
vreme cît mă aflu în slujba dumneavoastră? 

Emma îl simţi crispîndu-se. Lumina slabă o împiedica 
să vadă destul de bine, dar ar fi putut să jure că năbădăiosul ei 
patron se roşise. Aşa-i trebuia! 

Edison îşi înclină capul cu un aer exagerat de oficial. 

— Vă voi întîmpina la întoarcere, domnişoară. Ne vedem 
la baza scărilor. Cred că am stat destul timp aici în seara asta. 
Nu vreau ca Miranda să-şi închipuie că-i aşteptăm cu 
nerăbdare invitaţiile. Mai bine s-o ţinem în nesiguranță. S-ar 
putea să se dea de gol dacă stă tot timpul în tensiune. 

— Vă înţeleg, sir. Ne vedem la baza scărilor. 

Dracu” să-i ia ochii ăia. Cum poţi să fii formal şi corect 
cînd te priveşte astfel, îşi spuse Emma pierzîndu-se în mulțimea 
care popula sala de bal, fără să se uite în urmă. 


Cîteva minute mai tîrziu, Emma ieşea din camera de 
toaletă şi se întorcea spre scara principală. Era mai mult decît 
mulțumită de ea. Reuşise încă o dată să-şi înfrîneze 
sentimentele şi să-şi pună ordine în gînduri. O îngrijora însă 
efectul pe care-l avea asupra ei prezenţa lui Edison. Îşi propuse 
să nu stea mai mult timp decît era necesar în serviciul lui. Cu 
cît îşi încheia el mai repede cercetările, cu atît mai repede îşi 
va lua ea banii, şi totul se va termina. 

Ecoul muzicii şi al conversaţiilor din sala de bal se auzea 
pînă la ea. Aruncă o privire în lungul coridorului şi observă 
că scările de serviciu erau cufundate în întuneric. În clipa 
aceea, o siluetă familiară ieşi dintr-o cameră şi se pierdu în 
beznă. Era Swan. 

O cuprinse pe loc curiozitatea, şi se întrebă de ce lacheul 
atît de devotat al Mirandei nu luase o lumînare ca să-și 
lumineze drumul pe scara întunecoasă. 

Emma se opri şi rămase pe gînduri. Se poartă ca şi cum 
n-ar dori să fie văzut, îşi zise ea. Următorul ei gînd fu o 
întrebare, cît se poate de logică: de ce încerca să se furişeze 
în casa în care era angajat? 

Swan făcea parte din misterul care o înconjura pe 
Miranda. Emma simţea acest lucru, cu o certitudine care sfida 
logica. Purtarea lui ciudată îi stîrnise curiozitatea. N-ar fi fost 
rău să-l urmărească, ca să vadă ce se întîmplă. 

Ezită cîteva clipe, apoi se întoarse şi porni cu pas uşor 
pe coridor. O dată ajunsă la scările de serviciu, dispăru în 
beznă. Swan se făcuse nevăzut. 

Emma apucă balustrada şi începu să coboare cu mare 
grijă scările înguste. Cînd una din trepte scîrții sub paşii ei, 
simţi că îngheaţă de spaimă, însă Swan nu apăru din beznă ca 
să-i ceară socoteală pentru îndrăzneală. 

După cîteva clipe, continuînd să coboare, trecu prin 
dreptul sălii de bal şi ajunse la parter. Pipăise cu vîrful 
pantofului muchia fiecărei trepte. Ar fi fost absolut penibil să 
se rostogolească pe scara de serviciu din vila Mirandei. Edison 
s-ar fi mîniat din nou, cu siguranță. 

Ajunse în antreul din spatele casei, unde se afla o uşă 
ce dădea în grădină. Se puteau vedea formele întunecate ale 
tufelor prin ferestrele luminate de lună. 

Se opri din nou, în întuneric, şi ascultă încordată. Sala 
de bal se afla undeva deasupra ei, căci se auzea încă muzica. 
Din holul de la intrare răzbăteau vocile invitaţilor care veneau 
sau plecau, însă păreau foarte îndepărtate. Prin ferestre venea 
suficientă lumină ca să distingă contururile unei uşi aflată exact 
în faţa ei. Biblioteca, probabil. Sau o cameră de studiu. 

Cateporic încăperea pe care ar fi ales-o cineva ca să ascundă 
o carte de mare valoare. 

Se întrebă de ce nu îi trecuse oare lui Edison prin cap 
să cerceteze casa în timpul balului. 1 se părea o idee cît se 
poate de bună. Oare nu putea face ea asta? Nu era prea greu 
să cauţi un manuscris străvechi într-o bibliotecă. 

Înainte de a-și pierde curajul, traversă holul şi apăsă 
clanța uşii. Dacă găsea pe cineva acolo, se va scuza spunînd 
că se rătăcise în timp ce căuta camera de toaletă a doamnelor. 

Trase adînc aer în piept, deschise uşa şi se strecură 
înăuntru. Razele lunii, care pătrundeau prin arcadele 
ferestrelor înalte, dădeau naştere unor ciudate forme 
geometrice pe covor. Un glob pământesc, clasicul bust 
decorativ al unui învăţat mort de mult şi biroul masiv îi spuseră 
că se afla în bibliotecă. 

Pe rafturile aflate de-a lungul pereților nu existau prea 
multe cărți. Miranda adoptase părerea la modă care susținea 
că volumele legate în piele nu mai sînt o componentă foarte 
importantă în decorarea unei biblioteci. 

Emma decise să-şi înceapă cercetările cu biroul masiv, 
luminat puternic de lună, ascunzătoare foarte plauzibilă pentru 
o carte furată, Se îndreptă grăbită spre el. Pantofii ei uşori nu 
făceau nici un zgomot pe covorul moale. Înconjură biroul şi 
deschise primul sertar. Dezamăgită, constată că nu conţine 
decît cîteva tocuri şi sticluţe cu cerneală, aşezate în ordine. 
Celelalte două sertare nu ascundeau nici ele ceva interesant; 
găsi un top de hîrtie de scris ordinară, gălbuie şi un morman 
de cărți de vizită şi invitaţii. 

Ultimul sertar era încuiat. 

Emma trepida de emoție. Era cu siguranţă ceva impor- 
tant în sertarul de jos, altfel de ce şi-ar mai fi bătut Miranda 
capul să-l încuic? 

Îşi pipăi părul elegant coafat şi scoase cu mare grijă 
una din frunzulițele din mătase verde. Acul cu gămălie pe 
care-l folosise croitoreasa ca să întărească delicatul accesoriu 
putea să-i fie de folos. N-ar fi fost pentru prima oară cînd 
deschidea un sertar folosind un ac cu gămălie. În ultimele 
cîteva luni ale lungii sale vieți, bunicuța Greyson devenise 
din ce în ce mai uitucă şi mai ciudată. Era convinsă că vicarul 
din sat voia să-i fure cele cîteva lucruri de preţ. De fiecare 
dată cînd omul venea în vizită, bunicuta îşi încuia cameele, 
verigheta și perlele moștenite de la mama ei în sertarul mesei 
de scris. După aceea uita unde a pus cheia. Se plimba agitată 
şi plină de teamă, pînă cînd Emma descuia sertarul şi-i 
recupera bijuteriile. 

Cu mişcări sigure, strecură acul în încuietoarea sertarului 
de la biroul Mirandei. Auzi însă zgomot de paşi pe coridor şi 
rămase nemișcată. Era cineva de cealaltă parte a uşii bibliotecii. 

— Era Şi timpul să te întorci, Swan, se auzi vocea joasă 
a Mirandei, tensionată de enervare. Ce naiba ţi-a luat atîta 
timp? 

Răspunsul lacheului nu fu decît un murmur neinteligibil. 

Emma simţi un fior rece de-a lungul şirei spinării. Cam 
tardivă presimţirea că se afla în pericol. Avea deja necazuri 
mari. lar intuiţia ei părea să nu funcţioneze cum trebuie exact 
atunci cînd avea mai multă nevoie de ea. 

Trebuia să se mişte rapid. Miranda şi Swan erau pe 
punctul de a intra în bibliotecă. Dacă unul din ei aprindea o 
lumînare, ar fi văzut-o imediat. 

Căută, disperată, prin întuneric o ascunzătoare. 
Draperiile de la geamuri, abia vizibile, rămîneau singura ei 
speranţă. Se grăbi spre cea mai îndepărtată dintre ferestre şi 
se ascunse îndărătul cascadei de catifea închisă la culoare. 
Imediat fu învăluită de un întuneric dens, de nepătruns. 

Zgomotul uşii deschise se auzi înainte ca şnurul ce lega 
draperia să înceteze să se mai clatine. 

um adică, n-ai găsit nimic? întrebă Miranda cu 

2/ voce tăioasă. Ai avut destul timp să scotoceşti 
camera de studiu a lui Stokes. Ai fi găsit cu siguranţă ceva 
care mă putea ajuta să aflu de unde vine interesul lui subit 
pentru miss Greyson. 

— Am făcut aşa cum mi-aţi cerut, doamnă, răspunse 
Swan cu vocea răguşită. N-am găsit decît cărți de ştiinţă şi 
nişte hirtii. 

— M-ai dezamăgit, Swan. 

— Am făcut ce mi-aţi poruncit, repetă el disperat. Nu 
puteţi da vina pe mine pentru că în camera de studiu a 
domnului Stokes nu se află nimic interesant. 

— Trebuie să existe ceva în casa secăturii ălei, ceva ce 
i-ar putea explica purtarea de la Ware Castle. Este de 
neconceput că s-a logodit cu miss Greyson numai pentru că 
vrea s-o ia de nevastă. 

— Poate că o iubeşte, sugeră Swan cu blîndețe. 

— Bah! Cu averea şi puterea lui, putea găsi o femeie din 
înalta societate. Trebuie să-ţi fi scăpat ceva. Du-te înapoi şi mai 
caută o dată. Mai ai timp. Nu se întoarce acasă decît în zori. 

— Doamnă, vă rog. Nu-i deloc uşor să intri neobservat 
într-o casă străină. Puțin a lipsit să nu fiu descoperit. 

— Ai să te duci. În seara asta. Acum. 

— Doamnă, dacă sînt prins voi fi acuzat de jaf. 

— Atunci fii foarte atent, zise Miranda fără o urmă de 
compasiune în glas. De data asta încearcă în dormitor. Caută 
orice îmi poate sugera ce fel de joc joacă. Scrisori, poate un 
jurnal. Orice. 

— Dormitorul lui! N-o să pot urca niciodată pe scări 
fără să fiu descoperit, Doamnă, vă implor, nu mă trimiteţi din 
nou în casa aceca. E prea mare riscul. 

— Refuzi să-mi îndeplineşti ordinele? 

— Vă rog, doamnă, nu-mi cereți una ca asta. 

— Deci refuzi? 

— Da, doamnă, da, sînt obligat s-o fac. Vă spun că nu e 
bine. Dacă mă prind, pot fi spînzurat sau deportat. Vă rog, 
doamnă. Pînă acum am făcut tot ce mi-aţi cerut. Nu este drept 
să-mi impuneți o asemenea sarcină. 

— Foarte bine, Swan, poţi să te consideri concediat. 

— Miranda. 

Fu un strigăt de disperare. Emma simţi că o cuprinde 
mila. 

~ Adună-ţi lucrurile şi părăseşte casa asta imediat. O să 
găsesc pe altcineva să-ţi ia locul. Un servitor care va fi 
nerăbdător să-mi îndeplinească toate dorințele. 

Uşa se închise cu pocnet sec în urma femeii. 

Cîteva clipe, camera se cufundă într-o tăcere îngheţată. 
Apoi Emma auzi un bolborosit ciudat. La început nu-şi dădu 
seama ce este, însă după cîteva secunde pricepu că Swan 

| plînge. Suspinele lui înăbuşite îi frîngeau inima. Abia se abținea 

să nu iasă de după draperii ca să-l aline. Tocmai cînd credea 
că nu mai poate îndura, plînsul încetă. 

— Să te ia dracu”, să te ia dracu”, să te ia dracu”! 

Durerea lacheului se transformase în furie. 

— Tîrfă! Te culci cu toți, dar tot la mine vii cînd vrei să 
fii mulțumită. Te-ai întors mereu la Swan, nu-i aşa? El e 
singurul care ştie ce-ţi place, vrăjitoare afurisită. 

Se auzi o bufnitură puternică şi Emma tresări. Apoi îşi 
dădu seama că Swan trîntise pe podea ceva voluminos. Poate 
că a fost bustul, gîndi ea, sau globul pămîntesc. Se auzeau 
alte pocnete și bufnituri, pe măsură ce lucrurile aruncate 
ajungeau pe podea. Emma asculta cu respiraţia tăiată cum 
Swan făcea praf tot ce se afla în încăpere. 

— Ar trebui să te spînzure, aşa cum le spînzurau mai 
demult pe vrăjitoare! 

Urmă altă serie de bufnituri înăbuşite ce păreau că vin 
din apropierea biroului. O cizmă lovind lemnul? 

— Vrăjitoare! Tîrfă! Vrăjitoare! Tîrfă! Te învăţ eu să-l 
mai tratezi pe Swan ca pe un sclav. O să mă ţii minte. 

Lemnul trosni cu zgomot. Emma auzi foşnet de hârtii, 
apoi sunetul aspru al unui chibrit scăpărat. O cuprinse spaima. 
Doamne, Dumnezeule, oare avea de gînd să dea foc casei? 
Avu viziunea aglomeratei săli de bal cuprinsă de flăcări şi 
fum. Nu putea să mai aştepte. Trebuia să acţioneze imediat. 

— Arzi, vrăjitoare, arzi în iad. N-o să-ți mai îndeplinesc 
ordinele niciodată. Mă auzi? Niciodată! O să-ți distrug vraja, 
chiar dacă va fi ultimul lucru pe care-l fac pe acest pămînt. 

Emma trase adînc aer în piept şi ieşi de după draperie. 
Văzu flăcările dar, spre marea ei uşurare, ardeau în şemineu. 
Swan aprinsese un foc, dar în cămin. 

Bărbatul stătea cu capul plecat şi ochii aţintiți în 
vîlvătaie. Umerii lui largi şi statura masivă erau subliniate de 
lumina focului. După o vreme, se întoarse şi păşi înfrânt spre 
uşă. Apăru o clipă în dreptunghiul luminat de lună, şi dispăru 
în întuneric, cînd uşa se deschise şi apoi se închise, în urma 
lui. 

Emma aşteptă cu respiraţia tăiată, temîndu-se că s-ar 
putea întoarce, însă paşii grei se îndepărtau pe coridor. 

Îi scăpă un suspin de ușurare. Trebuia să iasă numaidecît 
de acolo. Singurul lucru de bun-simţ pe care-l putea face era 
să părăsească biblioteca cît mai rapid cu putinţă. Cu toate 
acestea, nu se putu abţine să meargă la cămin ca să vadă ce 
arsese Swan. 

Trecînd pe lîngă birou, observă că sertarul de jos, cel 
pe care plănuise să-l forțeze ceva mai devreme cu un ac cu 
gămălie, era spart. Indiferent ce fusese înainte acolo, dispăruse 
deja în flăcări. 

— Oh, Doamne! 

Emma se îndreptă în goană spre cămin. 

Două jumătăți ale unei cutii mari din piele zăceau pe 
covor în fața şemineului. Hîrtiile care se aflaseră în interiorul 
ei se mistuiau în flăcări. Focul le cuprinsese aproape pe toate, 
însă Emma reuşi să descifreze cîteva pasaje tipărite pe ele. 


Domnișoara Fanny Clifton în rolul Julietei... 

... apare luni, 9 iunie şi în săptămîna următoare în 
Othello 

Un spectacol strălucitor... 

O frumusețe divină, care face inutile reflectoarele de 
pe scenă... 

Programe de teatru, îşi zise Emma. Şi cronici teatrale 
de prin ziare. Toate transformîndu-se încet în cenuşă. 

Se apropie mai mult şi luă vătraiul în mînă. Poate reuşea 
să salveze cîteva. Ceva foşni sub pantoful ei. Ridică piciorul 
şi văzu că o parte din hîrtii căzuseră pe podea atunci cînd, 
furios, Swan golise conţinutul cutiei în cămin. 

Renunţînd la vătrai, ridică de jos un teanc de hirtii. Le 
rulă cît putu de strîns şi le strecură în mica ei poşetă elegantă. 
Apoi se întoarse şi o porni spre ușă. 

De pe coridor nu auzise nici un zvon de paşi care să o 
avertizeze. Avea mîna pe clanţă cînd simți că aceasta se mișcă. 
Îşi tinu respiraţia şi se îndepărtă cît putu de repede, în vreme 
ce uşa se deschidea foarte încet. Nu mai avu timp să se ascundă 
după draperie. 

Edison se strecură tăcut în cameră şi închise uşa în urma 
lui. 

— Mă întrebam unde ai dispărut din nou. 

Emma se simţi cuprinsă de o imensă uşurare. 

— Dacă mă mai speriați vreodată în halul ăsta, vă jur că 
o să leşin. 

— Nu ştiu de ce, dar nu mi te prea închipui leşinînd. 

Edison aruncă o privire la focul pe cale să se stingă şi o 
întrebă răstit: 

— Ce naiba faci aici? 

Emmei vocea lui i se păru ciudată, total lipsită de 
inflexiuni. Îşi zise că se va gîndi la asta ceva mai tîrziu. 

-— E o poveste foarte lungă. Şi nu cred că ar fi o idee 
bună să v-o spun aici. 

— S-ar putea să ai dreptate, şopti el lipindu-și urechea 
de tăblia uşii. Aud nişte paşi. 

— Oh, nu! Nu din nou, 

— Sssst. 

O prinse de braţ şi o îndreptă hotărît spre fereastră. 

— Dacă vă gîndiți să vă ascundeţi, sir, vă recomand 
draperiile de la fereastra din celălalt capăt al camerei. Sînt 
destul de încăpătoare, şopti Emma. 

Edison întoarse capul şi o privi. Strălucirea rece a luminii 
de lună îi transforma trăsăturile într-o mască înghețată. Emma 
îşi dădu seama abia mai tîrziu că era peste măsură de furios. 

— Lasă draperiile. O să ieşim de-aici imediat. 

Edison se opri în faţa unei ferestre, o deschise grăbit, o 
săltă pe Emma fără prea multe menajamente peste pervaz şi 
o urmă. 

Emma scînci cînd pantofii ei delicaţi se cufundară în 
iarba umedă. 

| — Şi-acum, ce propuneţi să facem, sir? 

— Ocolim casa pînă ajungem pe terasă şi intrăm înapoi 
în sala de bal. Dacă ne întîlnim cu alţi musafiri, îşi vor închipui 
că tocmai ne întoarcem de la o plimbare prin grădină. 

— Şi apoi? 

— Şi apoi, începu el pe acelaşi ton prea prevenitor, care-i 
devenise familiar, îmi chem trăsura şi te duc acasă. 

— Dar am venit cu lady Mayfield. Letty are de gînd să 
stea pînă dimineaţă. 

— Letty o să facă ce doreşte. Tu vii cu mine acasă. 
Imediat. 

— Nu e nevoie să folosiți tonul acesta, sir, se răsti Emma. 
Nu făceam decît să încerc să vă ajut în cercetările 
dumneavoastră. 

Edison îi aruncă o privire tăioasă. 

— Să mă ajuţi? Pe toți dracii, nu ţi-am cerut să intri în 
biblioteca aia blestemată. 

— Mă mîndresc că sînt genul de angajat care dovedeşte 
inițiativă. 

— Iniţiativă? Aşa îi spui tu? Mă pot gîndi la o mulțime 
de alți termeni... Pe flăcările iadului! 

Edison o împinse brusc de lîngă el şi sări într-o parte. 

— Ce mama. ..? Emma se împiedică de o tufă şi întinse 
la întîmplare o mînă încercînd să se agate de ceva. 

Prinse o mişcare cu coada ochiului şi se întoarse rapid. 
La început nu văzu nimic. După aceea reuşi să distingă um- 
bra fantomatică, cu o pelerină largă fluturîndu-i pe umeri. 
Exista o graţie felină în felul în care silueta înainta spre prada 
ei. 

Pradă. Cuvîntul o izbi şi brusc îşi dădu seama că nu era 
un spărgător sau un hoț obişnuit. Fiinţa accea îl vîna pe Edison. 

Se răsuci, cu gura larg deschisă, pregătindu-se să țipe 
în semn de avertisment, dar ţipătul îi rămase în gît. Văzu 
limpede că Edison este pe deplin conştient de pericolul care 
se apropia. Întreaga lui atenţie se concentrase asupra siluetei 
care înainta spre el. Atitudinea lui vădea o aşteptare calmă, 
cel puțin ciudată în asemenea circumstanțe. 

Emma se gîndi să strige după ajutor, dar îi era teamă că 
n-o va auzi nimeni, din cauza zgomotului din sala de bal. Nu 
putea decît să privească, îngrozită, cum cei doi bărbați se 
apropiau unul de celălalt. 

Abia atunci îşi dădu seama că şi Edison se mişcă cu 
aceeaşi grație felină, ireală, ca şi adversarul său. Amîndoi 
aveau un aer fantomatic. Îi era greu să-i urmărească. Păreau 
că nu fac nici o mişcare, dar îşi schimbau poziţia cît ai clipi 
din ochi. 

Cei doi adversari executau un dans mortal, ciudat. Cel 
rău făcu prima mișcare. Piciorul lui țîşni într-un arc scurt. 
Edison fandă lateral, evitînd lovitura. 

Cel rău scoase un țipăt scurt şi aspru şi lovi pentru a 
doua oară cu piciorul, iar Edison aflat prea aproape nu reuși 
să o evite complet. Se răsuci, primind lovitura lateral, în coaste, 
în loc s-o primească în piept, dar nu reuşi să-şi menţină 
echilibrul şi căzu la pămînt. 

Cu o succesiune de mişcări şi rotiri ciudate, fantoma 
întunecată se apropia să ucidă. 

— Nu! Nu-l lovi! 

Emma își ridică fustele şi se repezi spre ei, fără să aibă 
nici cea mai mică idee cum l-ar putea opri pe atacator. Ştia 
doar că trebuie să facă ceva înainte ca acesta să-l omoare pe 
Edison. 

— Du-te înapoi, Emma! 

Vocea lui poruncitoare îi opri avîntul. Se uită uluită 
cum îşi întinde cu un zvîcnet piciorul şi îşi loveşte adversarul. 

Silueta fantomatică se dădu înapoi, dezechilibrîndu-se. 
Edison se ridică în picioare cu o mişcare rapidă. În lumina 
rece a lunii, chipul lui arăta cumplit. Avea o expresie atît de 
dură încît îşi dădu seama că în clipa aceea era în stare să 
ucidă. Gîndul acesta o şocă profund. 

Se părea că şi răufăcătorul recunoscuse acea expresie 
ucigaşă şi trăsese concluzia că sortii îi sînt potrivnici. Se răsuci 
pe călcî:ie, sări peste frunzişul unui gard viu tuns impecabil şi 
dispăru în noapte. 

Emma se temu că Edison are de cînd să urmărească 
fantoma. 

— Edison, nu! 

— Ai dreptate. E prea târziu. Mă tem că este binişor mai 
tînăr decît mine şi că m-ar învinge fără îndoială într-o cursă 


de sprint. 
— Te simţi bine? întrebă ea tremurînd. 
— Da. 


Îl privi cum îşi trece de cîteva ori degetele prin păr, 
cum îşi aranjează cravata de un alb orbitor şi îşi îndreaptă 
haina. Cînd termină, afișa aceeași eleganță impecabilă de 
dinainte de luptă. 

Există destule avantaje dacă te îmbraci în negru, îşi spuse 
Emma. E o culoare foarte potrivită ca să ascundă petele de 
iarbă. 

Edison o luă de braţ și o conduse spre sala de bal păşind 
atît de repede încît o făcu aproape să alerge. Nu scoase însă 
nici un cuvînt ca să se plîngă. Cînd ajunseră pe terasă, o privi 
încruntat. 

- Tremuri. 

Emma îl privi şi observă că, deși părea perfect stăpîn 
pe el, focurile blestemate ale luptei îi mai ardeau în priviri. 

— Nu-mi pot da seama de ce, răspunse ca. Poate din 
cauza aerului rece. 

dison reuşi să se abţină pînă cînd vizitiul închise 
== uşa cupeului și se urcă pe capră. După ce 
echipajul porni cu o smucitură uşoară şi o luă în josul străzii, 
trase furios perdelele, se trînti pe banchetă în coltul cel mai 
îndepărtat şi privi spre Emma. 

Tînăra îl cerceta cu o expresie de îngrijorare vădită. 

— Sînteţi sigur că răufăcătorul acela nu v-a rănit? 

— Nu, nu m-a rănit. 

Cel puţin nu foarte grav, continuă el în gînd. Probabil 
că a doua zi va descoperi cîteva vînătăi pe coaste, însă asta 
avea să-i fie învățătură de minte. Reacţionase puţin cam încet. 
Şi apoi, trecuseră ani buni de cînd nu mai participase la o 
luptă Vanza. Cu siguranţă că ultimul lucru la care s-ar fi 
aşteptat în acea seară era o întîlnire cu un practicant al acestei 
arte. De fapt, nimic din ceea ce se petrecea cu el de cînd îşi 
începuse investigațiile nu putea fi considerat ceva obișnuit. 
Mai ales noua lui asistentă. 

O privi pe Emma, conştient de senzaţia stranie care 
punea stăpînire pe el. Nu reuşea să-şi explice propria stare de 

spirit. Îşi amintea foarte bine că o luptă violentă îi stîrnise 
întotdeauna sentimente puternice, care cereau multă voință 
pentru a fi ţinute sub control. Dar ceea ce simţea acum era 
absolut nou pentru el. Nu pricepea despre ce era vorba, dar 
intuia că e cît se poate de periculos. 

Lumina aurie a lămpii de la trăsură se reflecta în părul 
Emmei şi îi transforma ochii în două nestemate verzui. Se 
simţi brusc cuprins de nevoia acută de a se apropia şi a o lua 
în braţe. Strînse pumnii şi se forță să respire adînc şi rar. 

Cu excepţia tremurului care o cuprinsese cu cîteva 
minute în urmă pe terasă, Emma părea calmă, de parcă n-ar 
fi făcut nimic periculos în afara faptului că dansase toată seara. 
Tăria ei îl irita cu atît mai mult cu cît se simțea obligat să 
recunoască deschis că o admiră. 

~ Majoritatea femeilor de la bal ar fi devenit isterice 
pînă acum, bombăni el. 

— Nu-mi pot permite să devin isterică, sir. Mi-am uitat 
sărurile acasă. 

Ironia ei a fost picătura care a umplut paharul. Toată 
seara îl obsedase gîndul că ar fi putut avea un iubit cu care s-a 
întîlnit în după-amiaza aceea. Mai tîrziu, cînd dăduse peste 
ea în bibliotecă, primul lui gînd fusese că are o altă întîlnire 
secretă. Simţea nevoia să rupă ceva în bucăţi, de preferință 
mătasea delicată a rochiei e1 verzi. Și pentru că tot îl purta 
gîndul într-acolo, îşi dori să-i scoată frunzulițele de:mătase 
din păr şi să privească răzvrătita cascadă de bucle căzîndu-i 
pe umeri. Voia să o dezbrace de tot şi să facă dragoste cu ea. . 
Voia să se imprime atît de profund şi de intim în ființa ei, încît 
să nu mai poată dori niciodată un alt bărbat. 

O dorea în ciuda bănuielii că avea, poate, un iubit. 

O dorea sălbatic, orbeşte, imediat. Prezenţa Emmei, 
atât de aproape în interiorul strâmt al trăsurii, îl împiedica să-şi 
impună stăpînirea de sine care îi fusese mereu refugiu şi 
pavăză. 

Dezorientat, îşi dădu seama că este în plină crecţie. 

~ Sînteţi foarte sigur că vă simțţiţi bine? îl întrebă Emma 
cu voce şovăitoare. 

~Da. 

Edison îşi schimbă uşor poziția, căutînd puțină alinare. 

—În momentul acesta aveţi o privire foarte ciudată, sir, 
continuă ea încruntîndu-se. 

— Adică ce fel de privire? 

~ Nu mă pricep s-o descriu. Cine era bărbatul acela 
ciudat care v-a atacat? 

~ N-am idee. Singurul lucru de care sînt sigur e că a 
studiat artele marţiale la aceeași şcoală ca şi mine. 

~ Ce fel de școală? 

— Şcoala templului din Vanzagara. 

~ Vanzagara? repetă Emma cu ochii larg deschişi, 
înțelegînd imediat. Atunci înseamnă că mizerabilul acela este 
implicat în afacerea noastră, sir, 

Edison încercă să se concentreze asupra subiectului pe 
care-l discutau. 

— Da. Probabil că supraveghea casa lui lady Ames. Cred 
că pot spune fără să greşesc că mai caută cineva cartea. Însă 
bărbatul acela părea prea tînăr ca să fi pornit de capul lui într-o 
afacere atît de complicată. 

~ Cum v-aţi dat seama că era tînăr? Avea faţa acoperită 
cu o mască. 

Edison îşi atinse coastele. 

— Sînt foarte sigur de asta. Avea în mişcări viteza şi 
agilitatea tinereţii. Din fericire, n-a avut vreme să înveţe 
trucurile şi vicleşugurile pe care le deprinzi cu vîrsta. 

— Afacerea asta devine din ce în ce mai complicată. 

— Da. Edison privea fix lumina tremurătoare a lămpii 
de la trăsură, încercînd să se concentreze. Eu tot nu pot să 
pricep cum a dat lady Ames peste un secret cunoscut în Anglia 
doar de cîţiva inițiați. 

— N-aţi descoperit absolut nimic despre trecutul ei? 

— Nimic mai mult decît ceea ce a spus tuturor, cînd a 
apărut în Londra, la începutul acestui sezon. Pretinde că este 
văduva unui nobil bătrîn, care a murit anul trecut în Scoţia. 

— Prea multe necunoscute, şopti Emma. Aş putea să vă 
ajut să le elucidaţi pe cîteva dintre ele. 

Edison îşi întoarse privirea spre Emma. 

— Începe cu cea mai importantă dintre ele. Ce dracu’ 
făceai în biblioteca Mirandei acum un ceas? 

— Cum de m-aţi găsit acolo, sir? întrebă Emma clipind 
repede. 

— M-am gîndit să arunc o privire prin bibliotecă în vreme 
ce tu te aflai sus, în camera de toaletă. 

- Doamne sfinte! Mă mir cum de nu ne-am întîlnit toți 
acolo. 

— Toţi? Edison simţi cum i se încleştează fălcile şi-şi se 
auzi dinţii scrîşnind. A mai fost cineva cu tine în bibliotecă 
înainte să ajung cu? 

Emma se aplecă înainte şi începu să vorbească pe un 
ton scăzut: 

— După cum v-am spus mai devreme, e o poveste lungă. 
Poate n-o să mă credeţi, sir, dar în seara asta am descoperit 
nişte lucruri incredibile. 

Nu-i plăcea emoția pe care o citea în ochii ci. I se părea 
bolnăvicioasă. 

— Te ascult. 

— După ce am ieşit din camera de toaletă, l-am observat 
din întîmplare pe Swan, care se comporta cel puţin ciudat. 

— Swan? Lacheul Mirandei? Ce are el de-a face cu toate 
astea? 

— Nu ştiu. Însă, după cum v-am spus, se purta ciudat. 
Aşa că l-am urmărit în timp ce cobora pe scara de serviciu. 

— L-ai urmărit pe Swan?! 

Nervii lui Edison, deja puşi la grea încercare, începură 
să scoată scîntei. Era aproape la fel de rău ca şi cum ar fi aflat 
că avusese o întîlnire amoroasă în bibliotecă. Aproape, dar 
nu chiar la fel. 

— Ai înnebunit? Ar putea foarte bine să fie un ins 
periculos. Dacă descoperea că l-ai urmărit? Ce explicaţii i-ai 
fi dat? 

— Vreți să-mi ascultați povestea, sau nu? întrebă ea 
iritată. 

Edison îşi schimbă poziția. Sta acum cu picioarele 
depărtate, cu mîinile pe genunchi şi arboră o figură voit 
răbdătoare. 

— Pe toţi sfinţii, spune-mi o dată restul poveștii ăsteia 
nesăbuite. 

— L-am pierdut pe Swan pînă să ajung jos, dar am 
observat uşa bibliotecii şi m-am hotărît să arunc o privire 
înăuntru, dacă tot ajunsesem pînă acolo. 

— Pe toți dracii! şuieră Edison. 

— Bineînţeles, nu m-aş mai fi deranjat să fac asta dacă 
aş fi ştiut că intenţionaţi s-o faceţi dumneavoastră. Insist ca 

pe viitor să mă ţineţi la curent cu intențiile pe care le aveți, 
sir, Astfel nu ne vom împiedica unul de celălalt la fiecare pas, 
în timpul cercetărilor. 

— Dă-mi voie să-ţi amintesc, miss Greyson, că dumneata 
lucrezi pentru mine, şi nu invers. Eu sînt cel care decide cînd 
şi dacă trebuie să afli ceva. 

— Cred că vă veţi răzgîndi după ce veți auzi ce-am aflat 
în seara asta. 

Expresia de pe faţa ei exprimă al dracului de multă 
mulțumire de sine, constată Edison. 

— Spune-mi ce ai descoperit. 

— Miranda l-a trimis în seara asta pe Swan la 
dumneavoastră acasă, ca să vă scotocească prin camera de 
studiu, în timp ce eraţi la balul ei. Este hotărîtă să afle de ce 
v-aţi logodit cu mine. Nici nu-i trece prin minte că legătura 
dintre noi poate fi una absolut normală. Emma îşi îndreptă 
spatele, îl privi cu ochi strălucitori şi încheie triumfătoare: 
Asta este, sir. Ce părere aveţi de o asemenea ştire? 

— Nu prea grozavă. Nu mă surprinde că Swan a căutat 
prin camera mea de studiu. Mă aşteptam să facă ceva de genul 
ăsta, 

— Vă aşteptaţi? 

— Ştiu foarte bine că Miranda este foarte curioasă în 
privinţa mea. În definitiv, atîta timp cât eşti logodită cu mine, 
îi cam stau în cale. 

— Aţi ştiut că Swan o să vă scotocească prin camera de 
lucru? 

Emmei nu-i venea să-și creadă urechilor. 

— Era inevitabil să trimită pe cineva. Swan părea cel 
mai potrivit pentru o asemenea treabă. Dar cum ai reuşit tu 
să afli cu ce s-a îndeletnicit el în seara asta? 

— Swan şi Miranda au intrat în bibliotecă în timp ce mă 
uitam prin sertarele biroului. Am fost obligată să mă ascund 
după una din draperii în timp ce ei stăteau de vorbă. 

Edison îşi simţi stomacul cum se strînge. Femeia asta 
avea să-l înnebunească! 

Cu gesturi lente, îşi luă mîinile de pe genunchi şi îi prinse 
încheieturile. 

— Ascultă-mă, Emma, şi să-ţi intre bine în cap. N-ai să 
te mai aventurezi niciodată de capul tău, așa cum ai făcut în 
seara asta. N-o să-ți mai asumi asemenea riscuri atîta vreme 
cît eşti în serviciul meu. Mă înţelegi? 

— Nu, nu vă înțeleg. De ce sînteți aşa de furios? 

Emma părea profund ofensată şi oarecum nedumerită. 

— Din cauza riscurilor la care te-ai expus, aiurită mică. 
Putea să ți se întîmple ceva rău. 

— Nu prea cred. Puteam să mă fac de ruşine, atîta tot. 
Dumneavoastră v-aţi aflat cu adevărat în pericol astă-seară. 
Individul ăla îngrozitor din grădină putea să vă rănească rău. 

— i-ar fi păsat dacă eram rănit în seara asta? 

— Bineînţeles că mi-ar fi păsat, sir. 

— De ce, o întrebă el cu un zîmbet ironic. Pentru că sînt 
cel mai generos dintre toți patronii pe care i-ai avut de cînd 
ţi-ai început cariera şi, ca atare, nu vrei să-ţi pierzi postul 
înainte de a-ţi primi salariul? 

— Nu-i vorba doar de bani... 

— Ah, nu. Atunci poate că grija ta pentru binele şi 
integritatea mea se datorează faptului că încă nu ţi-am dat 
referinţele alea la care ţii ca la ochii din cap. 

— Aş putea să vă pun exact aceeaşi întrebare, sir, izbucni 
Emma cu ochi strălucitori de furie. De ce insistaţi atît să 

nu-mi asum riscuri inutile atîta vreme cît sînt în serviciul 
dumneavoastră? Nu cumva din cauză că aveţi nevoie să fiu 
în formă, ca să puteţi să mă folosiţi în continuare drept 
momeală ca s-o prindeți în cursă pe lady Ames? Nu sînt decât 
o bucată de caşcaval cu care vreţi să prindeţi un şoarece? 

— Dacă-i aşa, eşti cu siguranță cea mai scumpă bucată 
de caşcaval pe care am plătit-o vreodată. Nu-mi rămîne decît 
să sper că te vei dovedi şi gustoasă. 

~ Sir, sînteţi de departe cel mai dificil patron pe care 
am avut nenorocul să-l întîlnesc în decursul întregii mele 
cariere. 

— Spui mereu asta. Important este că plătesc foarte bine, 
nu-i aşa? 

— Cum îndrăzniți să sugeraţi că grija pe care-o manifest 
pentru binele dumneavoastră n-ar fi pe deplin dezinteresată? 

Edison putea să jure că zgomotul produs de prăbuşirea 
zidului de piatră al răbdării sale s-a auzit cît se poate de tare. 

~ Haide să descoperim cît de dezinteresată este grija pe 
care mi-o porți. 

Se răsuci brusc şi se aplecă înghesuind-o într-un colț al 
banchetei. Îi prinse amîndouă încheieturile ca să o ţintuiască 
acolo, şi îşi înclină capul. 

În secunda în care îi atinse buzele, ştiu cu siguranță că 
atitudinea calmă a Emmei fusese la fel de înşelătoare ca şi a 
lui. ŞI ca păşea pe aceeaşi muchie de cuțit. 

După cîteva clipe de ezitare, Emma îşi eliberă mîinile şi 
îl prinse strîns de după gît. 

Valul de dorință care se iscase între ei în ultimele cîteva 
minute deveni imposibil de zăgăzuit. Era de mirare că nu 
luaseră încă foc pernele de pe banchetă. 

Buzele Emmei fremătau sub ale lui, degetele ei i se 
încleștaseră în păr. Poate că avea un iubit undeva, în Londra, 
însă în clipa aceea îl dorea pe el. 

Cu mişcări dezordonate, Edison se lupta să-şi scoată 
haina şi, în cele din urmă, reuşi să scape de ea. Cu gesturi 
febrile, Emma îi scoase cravata. l 

El îşi sprijini un picior pe podeaua trăsurii şi o strivi 
între perne, îmbrățişînd-o mai strîns. Gustul ei îl obseda — era 
sofisticat, aromat şi ameţitor. Nu semăna cu al nici unei alte 
femei din cele pe care le sărutase pînă atunci. 

— Edison. 

Fusta largă a rochiei ei din mătase se încurcase în jurul 
coapselor lui. Îi descheie corsajul, căutînd înfrigurat 
rotunjimea fermă a sînilor ei mici. Simţi un sfîrc întărit 
provocator împungîndu-i palma. Aroma dulce şi caldă a 
trupului ei avea iz de ierburi proaspete. Edison şi-o închipui 
făcînd baie în faţa focului aprins în cămin şi fu pe punctul de 
a-şi pierde şi ultima brumă de autocontrol. 

Îşi dezlipi gura de a ei cu un geamăt, se aplecă şi prinse 
între dinţi stârcul întărit de dorinţă. Emma se cutremură şi se 
arcui în brațele lui. 

Era vag conştient de legănatul trăsurii, de zgomotele 
înăbușite ale străzii, de sunetul potcoavelor cailor pe caldarîm. 
Însă totul păre foarte îndepărtat, foarte vag. Şi total lipsit de 
importanță. Emma trăsese de poalele cămăşii lui, pînă reuşise 
să le scoată din pantaloni. Edison îi simți degetele bîjbiind 
orbește pe cataramele bretelelor. Îi luă mîinile şi le strecură 
sub cămaşă, cutremurîndu-se puternic cînd le simți atingîndu-i 
pielea. Emma se opri brusc. 

— V-a durut? întrebă ca repede. Acolo v-a lovit 
mizerabilul acela? 

El îşi cufundă privirea în ochii ei verzi. 

— Chiar dacă m-a lovit, n-am nevoie decît de atingerea 
ta ca să mă vindec. Nu te opri, te rog. 

— Dar dacă... 

- Nu te opri. Te implor, murmură el cu faţa înfundată 
în adîncitura dintre gîtul şi umărul ei. 

— Bine, atunci, şopti ea cu glasul stins, 

La început grijulie, apoi cu patimă crescîndă, Emma îşi 
răspîndea mîngâierile pe spatele lui. 

— Sînteţi atît de puternic şi de cald, atît de masiv. 

Amuzat de mirarea ei, Edison îi răspunse: 

— Şi tu eşti foarte, foarte moale. 

Învins de dorinţă, Edison apucă straturile de material 
moale care i-o ascundeau şi i le ridică pînă la talie. Lumina 
lămpii împrumuta coapselor ei prelungi o culoare aurie. La 
încheietura picioarelor, cîrlionţii roşcați străluceau în lumina 
aurie. Edison auzi un şuierat și îşi dădu seama că este propria 
lvi respiraţie. 

— Emma, dacă nu vrei asta, spune-mi acum. 

Emma își luă mâinile de pe spatele lui şi îi prinse fața în 
palme. Degetele îi tremurau ușor. ÎI privi cîteva clipe adînc în 
ochi. După care îi spuse cu un zîmbet uşor: 

- E bine. 

Pentru moment nu reuşi să înțeleagă cuvintele ei ciudate. 
Dorinţa care i se citea pe chip îl uimea. Închise ochii, pe 
jumătate convins că era victima unei halucinaţii. Cînd îi 
deschise din nou, Emma îl privea cu aceeaşi dorinţă de care 
se simţea şi el copleşit. 

Îi prinse cu blîndeţe coapsele în miini şi o deschise 
atingerii lui. Emma îi întîmpină cu un geamăt. Mîna lui o 
păsise caldă şi primitoare. 

Nu reuşi să se mai stăpînească. Cu o mişcare puternică 
pătrunse în spaţiul acela strîmt şi umed pe care-l dorise atât. 

Emma scoase un țipăt de protest răguşit, pe jumătate 
sugrumat, şi îşi înfipse unghiile în umerii lui. 

Şocul realității îl dezmetici. 

— Emma! 

Nu făcuse niciodată dragoste cu o virgină, dar avea 
certitudinea că asta i se întîmpla atunci. Indiferent cu cine se 
întâlnise ea în după-amiaza aceea, nu fusese un iubit. 

Emma privi spre el. În ochii ei se stinsese flacăra 
pasiunii. 

— Sper că genul ăsta de activitate se îmbunătăţeşte prin 
practică... l 

Cuvintele sunau de parcă ar fi fost rostite cu dinţii 
încleştați. 

— Da, aşa e, reuşi să rostească Edison. 

— Mă tem că sînteţi mult prea mare ca să vă dedaţi la 
astfel de lucruri, sit, 

— Oh, Emma. l 

Cu un efort de voință, rămase nemişcat permițîndu-i să 
se obişnuiască cu el. Cînd crezu că simte o uşoară relaxare a 
muşchilor care îl strîngeau atît de tare, începu să se miște. 

Trupul ei se închise din nou strîns în jurul lui, trăgîndu-l 
în adînc, închizîndu-l în fierbințeala lui. 

Simţi ca prin vis stropi de sudoare prelingîndu-i-se pe 
frunte şi pe spate. Cămașa i se lipise de piele. Pe neaşteptate, 
Emma începu să răspundă mişcărilor lui de o manieră 
surprinzătoare. 

— Nu, iubita mea, nu trebuie să... 

Era prea tîrziu. Un ultim rest de rațiune îl făcu să se 
retragă cu repeziciune, ca să o protejeze. 

Spasmele puternice ale orgasmului îl scuturară multă 
vreme. Cu ochii închişi şi dintii strînşi, se lăsă prins în vîrtejul 
copleşitor al unei plăceri aproape dureroase. Apoi se prăbuşi 
peste mormane de fuste şi jupoane. Mirosul pasiunii împlinite 
plutea greu în aer. 

La scurt timp şi trăsura s-a oprit în faţa reşedinţei lui 
Letty Mayfield. 


Frumos basm mai trăieşti, îşi spuse Emma abătută. 

Încă mai tremura și avea senzația că visează cînd intră 
înaintea lui Edison în bibliotecă, cîteva minute mai târziu. 
Mulţumi în gînd Cerului că Letty rămăsese la bal, şi că 
servitorii dormeau la ora aceea. Nu era nimeni prin preajmă 
care să-i observe rochia boţită și pătată, părul în dezordine 
sălbatică și expresia feţei, pe care şi-o bănuia cel puţin suspectă. 

Ştia că arată absolut îngrozitor. În orice caz, nu aşa îşi 
închipuia că va arăta după ce făcuse dragoste cu bărbatul pe 
care-l aşteptase toată viața. 

Desigur, nu ştiuse pînă în seara aceea că Edison este 
acel bărbat. De fapt, nimic din tot ce se întîmplase nu decursese 
ca în reveriile ei secrete. Nici aşteptare înfiorată, nici trandafiri, 
nici declaraţii de iubire veşnică. 

Nici o vorbă despre viitor. 

Dar iată că ai făcut-o, îşi spuse ea. Cînd îţi alegi o 
meserie, n-ai nici un motiv să te aştepţi că lucrurile vor decurge 
ca-n romane. 

Aruncă o privire mohorită spre Edison, care îşi făcea 
de lucru aprinzînd focul. Arăta ca de obicei. Era pur şi simplu 
nedrept să fie aşa, ținînd cont de neglijenţa absentă cu care îşi 
refăcuse ţinuta. Nu se mai deranjase să-şi lege cravata, însă 

în rest se prezenta fără cusur. Nimeni dintre cunoscuții ei 
n-ar fi arătat astfel după o încăierare violentă urmată la scurt 
timp de o partidă de amor. 

Edison îşi scutură palmele, se ridică şi se întoarse s-o 
privească. Ochii lui aveau o expresie neliniștitor de întunecată 
şi de hotărâtă. 

~ Trebuie să vorbim, începu el. 

Tonul mult prea calm al vocii lui o sperie. Tot în el găsi 
însă pînă la urmă putere să se adune. Reuşi să compună un 
zîmbet, sperînd din tot sufletul să fie unul suficient de oficial. 

— Da, sir, desigur. 

Edison făcu un pas spre ea şi se opri. 

— Emma, nici nu ştiu de unde să încep. 

Doamne Sfinte, avea de gînd să-şi ceară scuze! Trebuia 
să-l oprească. Din tot ce i se putea întîmpla mai râu, scuzele 
erau fără îndoială lucrul cel mai neplăcut. Teama că va trebui 
să-l asculte spunîndu-i cît de mult regretă interludiul lor 
pasional o făcu să dea un pas îndărăt. Neatentă, se lovi rău de 
biroul lui Letty. Poşeta micuță care îi atîrna la încheietura 
mîinii se izbi de placa de mahon. 

Emma îşi aminti brusc ce avea înăuntru. 

— Da, spuse ea. Sigur că trebuie să stăm de vorbă. Sînt 
foarte bucuroasă că mi-aţi amintit, sir. Îşi deschise grăbită 
poşeta şi scoase hîrtiile culese din biroul Mirandei, după care 
continuă: N-am avut încă ocazia să vă arăt ce-am salvat din 
flăcări. 

— Ce flăcări? Vrei să spui că a încercat cineva să ardă 
hîrtiile astea în căminul din bibliotecă? 

Edison le luă şi le răsfoi. 

- Da, Swan. El şi Miranda s-au certat cumplit cînd ea a 

aflat că nu reuşise să găsească nimic interesant în camera 
dumneavoastră de studiu. L-a concediat imediat. Doamne, 
ce trist! 

— Ce naiba vrei să spui că e trist? 

— Nu i-a dat nici măcar salariul trimestrial, ca să nu mai 
pomenim de referințe. L-a dat pur şi simplu afară. Bietul om, 
îi va fi cu siguranță foarte greu să-şi găsească altă slujbă. ŞI 
asta nu e cel mai rău. 

Edison se apropie încet de ea, 

— Dar ce e cel mai rău? 

— Mi-e teamă că Swan a făcut greşeala de a se îndrăgosti 
de patroana lui, şopti ea cu glas răguşit făcîndu-se că studiază 
cu atenţie hîrtiile de pe birou. După ce a ieşit Miranda din 
bibliotecă, Swan a plîns. Mi s-a frĝînt inima auzindu-l. 

— A plins? 

— Şi după aceea a avut o criză teribilă de furie. A spart 
un sertar al biroului, a luat de acolo o cutie plină cu hirtii și 
le-a dat foc. Am reușit să salvez cîteva dintre ele după ce a 
ieşit din încăpere. 

Edison veni lîngă ea şi începu să studieze hîrtiile, atent 
să nu o atingă. 

— Felul violent în care Swan a încercat să distrugă hîrtiile 
astea m-a făcut să mă gîndesc că erau foarte importante pentru 
Miranda, continuă Emma. Părea că încearcă să-i facă un rău 
la fel de mare ca cel pe care i-l făcuse ea. 

Edison întinse pe blatul biroului mica grămăjoară de 
hîrtii. 

— Programele astea şi articolele de ziar au un singur 
lucru în comun. Toate se referă la o actriţă pe nume Fanny 
Clifton. 

- Mai este şi altceva, sir; priviţi cu atenţie. Nici unul 
din ele nu au legătură cu vreun spectacol dat aici, în Londra. 
Vorbesc despre o trupă de actori ambulanți care pare să fi 
jucat numai în nord. 

Edison luă un articol şi citi cu voce tare. 

Magnifica domnişoară Clifton a oferit o nouă 
interpretare rolului lui Lady Macbeth. Expresia de groază 
din minunaţii ei ochi albaştri a fost evidentă pînă şi pentru 
cei așezați în ultimele rînduri. Silueta ei zveltă şi grațioasă 
a fost deosebit de potrivită cu costumaţia elegantă pe care o 
purta. 

— Minunaţii ochi albaştri, şopti Emma. Silueta zveltă şi 
grațioasă... Îşi ridică ochii spre Edison şi-l întrebă: Aţi ajuns 
la aceeași concluzie ca şi mine, sir? 

— Că este posibil ca Miranda să fi avut înainte o carieră 
de actriță sub numele de Fanny Clifton? 

Edison trînti articolul peste celelalte hirtii, îşi încrucişă 
braţele la piept şi se sprijini de marginea biroului, înainte de a 
continua: 

— Asta ar explica de ce n-am reuşit să găsesc pe nimeni 
care să o fi cunoscut înainte de a sosi în Londra, la începutul 
sezonului. 

— Dar e limpede ca lumina zilei că este foarte bogată. 
Actriţele nu au avere. i 

— Cîteva dintre ele au reuşit să se căsătorească foarte 
bine, remarcă Edison. 

— Adevărat. 

Emma reflectă cîteva momente pe acest subiect. 
Într-adevăr, fuseseră una sau două actriţe faimoase care 
reuşiseră să se căsătorească cu nobili foarte bogaţi. 

— Însă scandalurile care au izbucnit au obligat cuplurile 
să părăsească Londra, îşi continuă ea cu voce tare 
raționamentul. 

~ Poate că Miranda şi misteriosul ei soț, răposatul lord 
Ames, au fost obligaţi să se refugieze din cauza scandalului 
tocmai în Italia. 

~ Atunci de ce-ar minţi, pretinzând că vine din Scoţia? 

— Poate pentru că nu vrea să bănuiască cineva că are 
vreo legătură cu Italia, răspunse Edison încet. 

— Dacă dovediți că Miranda a stat anul trecut o vreme 
în Italia puteți face o legătură între ea şi Farrell Blue, cel 
despre care spuneați că a descifrat rețeta. 

— Da, aşa este. Şi-apoi, poate că n-a existat niciodată 
un lord Ames. 

- O posibilitate demnă de luat în considerare. În 
definitiv, aşa cum cu mi-am inventat referințele, o altă femeie 
îşi poate inventa un soț. Dar asta nu explică de unde are averea. 
Trebuie să provină de undeva. 

— Absolut. Sînt convins că ar fi foarte interesant să aflu 
de unde. Voi începe să fac cercetări în direcția aceasta încă 
de mîine dimineață. Pînă atunci însă, noi doi mai avem ceva 
de discutat. 

Emma se crispă la auzul ultimelor lui cuvinte. 

— Dacă nu vă supăraţi, sir, prefer să nu continuăm 
această discuţie, E tîrziu şi sînt foarte obosită. 

~ Emma... 

— Am avut amîndoi parte de o seară plină, continuă ea 
grăbită. Mă tem că nu sînt obişnuită cu ăăă... rigorile vieții 
sociale. Abia aştept să ajung în pai. 

O clipă avu impresia că Edison se va înfuria din nou. 
Îşi finu respiraţia aşteptînd izbucnirea, însă el părea să fi luat 
altă decizie. l 

Bărbatul își înclină capul cu un gest de o formalitate 
exagerată, aproape caricaturală. 

— Cum doreşte doamna. Dar nu cred că ceea ce avem 
de discutat poate să aştepte la infinit. 

— Cu cît vorbim mai puţin, cu atît e mai bine, murmură 
ea. Noapte bună, sir, 

El ezită cîteva clipe. I se citea în ochi enervarea. Emma 
se temu din nou că o va obliga să discute. În loc de asta, se 
întoarse şi porni spre uşă. 

— Noapte bună, Emma, rosti el cu mîna pe clanţă. 
Dă-mi voie să-ţi spun, ca patron, că în seara asta ţi-ai depăşit 
îndatoririle, însă te-ai întrecut pe tine însăţi. Fii liniştită, vei fi 
recompensată corespunzător pentru această seară. 

Emma simţi că ia foc. Nu putea să-şi creadă urechilor. 
Avea impresia că o să se înăbuşe de furie. 

— Recompensată. Aţi spus cumva recompensată?! 

— Mă simt obligat să mai adaug cîteva lire la salariul pe 
care ţi-l voi plăti la sfârşitul colaborării noastre, continuă el 
grav, 

— Cum vă permiteţi, sir? 

Pe punctul de a exploda, căută din ochi cel mai apropiat 
obiect. Văzu un mic glob pămîntesc și îl aruncă fără ezitare 
în direcția lui Edison, 

— Cum îndrăzniţi să sugerați că aş putea primi bani 
pentru... pentru incidentul acela stupid din trăsură? Sînt 
obligată să muncesc ca să-mi asigur existența, dar nu sînt o 
tirfä. 

Edison prinse globul cu o mişcare aparent neglijentă. 

— Pentru Dumnezeu, Emma, dar nici n-am spus că 
ai fi. 

Păru că nici nu-l aude, atît de furioasă era. Se uită după 
alt obiect ce putea fi aruncat şi apucă în mâini o vază plină cu 
flori. 

— Nu vreau bani pentru ceea ce s-a întîmplat între noi. 
Mă auziti? Mai bine mor de foame într-un azil decît să iau 
bani pentru asta, spuse ca cu o furie rece şi expedie vaza spre 
el cu toată puterea. 

~ La naiba, Emma, caimează-te! 

Edison reuşi să prindă vaza, însă nu şi să-i evite 
conţinutul. Apa și florile îi veniră direct în față, făcîndu-l 
să-şi scuture capul nervos. 

— Mă refeream la o recompensă pentru că ai cercetat 
biblioteca Mirandei. Ceea ce ai descoperit acolo se poate 
dovedi extrem de folositor. 

~ Prostii! se răsti ea lovindu-şi palmele una de alta. Nu 
vă cred. 

Edison simţi cum îşi pierde din nou cumpătul. 

— Îți spun adevărul, ființă afurisită, încăpăţînată şi cu 
un creier cît nuca! 

Urlă la mine, îşi zise Emma uluită. Nu l-am mai văzut 
niciodată atît de furios. 

— Pe cuvîntul dumneavoastră de onoare? întrebă ea fără 
să încerce să-şi ascundă suspiciunea. 

— Pe toate chinurile iadului, femeie! O privea ţintă, cu 
părul ud lipit de frunte şi ochii scăpărînd de mînie. Dacă 
simţeam neapărat nevoia să-mi iau o amantă, căutam o muiere 

cu o fire mai blîndă şi categoric cu mai multă experiență 
amoroasă decît tine. 

Emma rămase cu gura căscată. 

— Acum mă insultaţi pentru că-mi lipseşte experiența? 

— Încerc să-ţi vîr în cap cît se poate de clar că nu con- 
sider ceea ce s-a întîmplat în trăsură un aspect al afacerii 
noastre. Răsplata de care vorbeam era pentru ceea ce ai 
descoperit despre lady Ames, sau Fanny Clifton, sau cum i-o 
mai fi zicînd... | 

Cu un gest de dezgust, îşi scutură cîteva petale de pe 
mîneca hainei. 

— Edison... 

O privi crunt şi deschise uşa cu o smucitură. 

— Şi dacă tot discutăm subiectul ăsta, permite-mi să-ţi 
aduc la cunoştinţă că, dacă îți mai asumi vreodată un asemenea 
risc, nu mai capeţi de la mine nici o referință. 

— Edison, aşteaptă... Îşi prinse poalele rochiei și porni 
în grabă spre uşă. Poate că am fost puţin pripită cu acuzaţiile 
mele. 

Edison nu catadicsi să-i răspundă. Uşa bibliotecii i se 
trînti Emmei în față exact în clipa cînd ajunse la ea. 


16 


dison se îmbărbătă, la fel cum făcea de fiecare 
dată în rarele cazuri cînd era obligat să-i facă o 
vizită bunicii lui. Îi era groază pînă şi să păşească peste pragul 
reşedinţei ei, şi nu casa străveche era cea care îi provoca o 
asemenea reacţie. Dimpotrivă, găsea conacul pe gustul lui. 
Era o structură impozantă în stil Palladian, cu linii clasice şi 
bine împărţit. Cu toate acestea, atmosfera i se părea sumbră 
şi apăsătoare. Cu mult timp în urmă o numea în gînd 
„fortăreaţa Exbridge“. 

Străbătu salonul pînă la sofaua pe care şedea Victoria, 
lady Exbridge, o femeie singuratică, rece şi maiestuoasă ca o 
regină. Se gîndi că, în asemenea circumstanţe, ajunge şi el să 
aprecieze cu adevărat bunele maniere. Întotdeaua se angaja 
în dispute dure cu Victoria, pe cît de civilizate, pe atît de 
tăioase, înfruntări între două săbii cu tăişul periculos de ascuţit. 

— Edison. Era timpul să apari, îi vorbi Victoria afişînd o 
expresie austeră şi dominatoare, care îi devenise o a doua natură. 

— Cred că invitația dumneavoastră menționa ora trei, 
lady Exbridge. Este trei fix. 

Nu-i spusese niciodată bunică. Avea impresia că 
numind-o aşa ceda o părticică din teritoriul pe care jurase 
solemn să-l apere. Nu-l acceptase niciodată ca nepot, nici 
măcar după ce salvase pentru ca averea Exbridge. Blestemat 
să fie dacă recunoștea că şi-ar fi dorit-o de bunică. 

O studie cu o privire rapidă în timp ce îşi înclina foarte 
ceremonios capul deasupra mîinii ei. Din cîte observa, Victoria 
era în dispoziția ei obişnuită, incisivă, poate chiar mai dornică 
de luptă ca de obicei. 

Trecerea timpului mai adăugase cîteva creţuri şi 
zbîrcituri pe chipul ei, pe vremuri răpitor de frumos, însă nimic 
nu reușea să-i îmblînzească ochii de un căprui auriu asemeni 
celor de şoim. Edison ştia prea bine că erau identici cu ai lui. 

Victoria adoptase cu atîta uşurinţă o ţinută plină de 
eleganță şi stil, încît se putea crede că se născuse astfel. Rochia 
ei de dimineaţă, de culoare gri-argintie, cu falie înaltă, guler 
tare şi mîneci ample, era evident creaţia unei croitorese 
tranțuzoaice de primă mînă şi îi punea în evidență părul 
argintiu. 

Edison îşi dăduse seama de mult timp că stilul ei, 
împreună cu situaţia socială, de soţie a unui viconte foarte 
bogat, făcuseră pe vremuri din ea o gazdă strălucitoare. 
Seratele, balurile și zilele ei de primire fuseseră în trecut un 
subiect constant de admiraţie în cercurile lumii bune. Chiar şi 
atunci cînd rămăsese văduvă şi fiul ei, Wesley, împlinise 
paisprezece ani, dominase viaţa socială a înaltei societăţi. 

Din păcate, totul s-a schimbat cîțiva ani mai tîrziu, după 
moartea lui Wesley şi umilinţa de a afla că unicul fiu pierduse 
la cărți întreaga avere a familiei. Atunci s-a retras definitiv 
din vîrtejul vieţii mondene. leşea foarte rar, preferînd 

solitudinea confortabilă a serei ei şi rarele vizite pe care i le 
făceau cîţiva prieteni vechi care-i rămăseseră fideli. 

Nici refacerea averii Exbridge nu o determinase să 
renunţe la recluziunea autoimpusă. Edison se întrebase adesea 
ce aştepta de la ea după ce o salvase de umilința falimentului. 
Să-i fie recunoscătoare? Gestul, făcut de un nepot nelegitim, 
nu putea compensa pierderea unicului fiu şi moştenitor. 

— Ar fi trebuit să vii şi să-mi anunti logodna ta imediat 
ce ai ajuns în oraș, deschise Victoria ostilitățile. Am fost 
obligată să aflu noutatea de la Arabella Stryder. Sînt extrem 
de surprinsă. 

Din cîte ştia Edison, Arabella era una din puţinele 
prietene care o vizitau regulat pe Victoria. 

— Mă întreb dacă un vulcan erupînd aici, în salonul 
dumneavoastră, ar putea să vă surprindă, doamnă, replică el 
zâmbind rece. Cu atît mai mult n-ar putea-o face vreo veste 
despre mine. 

— S-ar putea crede că, dacă cineva ți-ar fi suportat atît 
de des ca mine spiritul de frondă împotriva convențiilor 
sociale, ar fi ajuns imun. În orice caz, de data asta ai mers 
prea departe. 

-— Venind din partea dumneavoastră, doamnă, reproşul 
sună cel puţin ciudat. Dacă îmi amintesc bine, nu mai tîrziu 
de luna trecută m-aţi învinuit că nu reuşesc să-mi găsesc o 
soţie potrivită. 

Din ochii Victoriei țîşniră săgeți de mînie. 

— Potrivită este cuvîntul-cheie. Din cîte am aflat, 
logodnica dumitale este departe de a fi potrivită. 

— Nu sînteţi în situaţia de a formula o asemenea opinie, 
doamnă. Încă nu mi-aţi cunoscut logodnica. 

— Am auzit destule ca să mă conving că ai făcut o alegere 
catastrofală, 

— De ce spuneţi asta? întrebă el cu o blîndeţe rău 
prevestitoare. 

~ Din cîte mi-a spus Arabella, domnişoara Greyson era 
însoțitoarea lui lady Mayfield atunci cînd v-aţi cunoscut. E 
adevărat? 

~ Da. 

— Incredibil. Domnişoara de companie a unei nobile? 
Un bărbat cu situaţia dumitale ar fi putut alege cu uşurinţă 
orice moștenitoare bogată ajunsă la vremea măritişului. 

— Nu cred că mi-aş putea permite să fiu prea pretenţios, 
doamnă, îi răspunse Edison zîmbind subțire. Nu trebuie să 
uităm că nici eu nu sînt ceea ce s-ar putea numi o partidă. M-am 
născut de cealaltă parte a gardului căminului conjugal, dacă 
vă dați puţină osteneală să vă amintiţi. Pe de altă parte, 
descendența domnişoarei Greyson este absolut respectabilă. 

Victoria clocotea de mînie, însă refuză să cadă în 
capcană. 

— Mi s-a mai adus la cunoştinţă şi motivul pentru care 
ai făcut anunţul logodnei voastre. În toiul nopții, din cauză 
că era în pericol să fie acuzată de uciderea domnului Crane. 

— A fost într-adevăr un factor care m-a determinat să 
grăbesc puțin anunţul, recunoscu Edison. 

— Toţi cei care s-au aflat la Ware Castle sînt convinși că 
ea l-a omorît cu adevărat pe Crane. Majoritatea cred că te-ai 
logodit cu o criminală, ca să nu mai pomenim de altele. 

— Pentru mine are prea puţină importanță dacă l-a 
omorît sau nu, ridică el din umeri. Crane merita să fie împuşcat. 

— Cum îndrăzneşti să te arăţi atît de indiferent? Vorbim 
aici despre o crimă dezgustătoare şi despre un om nevinovat. 

— Nu văd cine l-ar putea numi pe Crane nevinovat. 

— Ai uitat cumva că domnul Crane a fost un gentleman 
care se bucura de multă stimă în societate? Frecventa cele 
mai selecte cluburi şi cele mai elevate cercuri ale lumii bune. 
Se înrudea prin mama lui cu marchizul de Riverton. 

— Crane n-a fost decît un desfrînat mizerabil care vîna 
tinere lipsite de apărare în fața poftelor lui libidinoase. Se 
specializase în siluirea cameristelor, guvernantelor şi 
domnişoarelor de companie. La drept vorbind, probabil că 
avea multe în comun cu tatăl meu. 

— Cum îndrăzneşti să spui aşa ceva? izbucni Victoria cu 
glasul vibrînd de mînie. Ţi-am mai spus, şi nu o dată, că Wesley 
n-a siluit-o pe mama dumitale. N-a fost decît o tînără fără 
minte care s-a încurcat cu un tînăr logodit, şi mult mai sus 
decît ea din punct de vedere social. Şi-a pierdut capul, şi pe 
urmă a plătit, 

— A fost fără minte, aprobă Edison politicos. Destul de 
fâră mâînte ca să-l creadă pe tatăl meu cînd susținea că o iubeşte. 
Destul de fără minte ca să aibă încredere în el cînd îi jura că 
este liber să o ia de nevastă. Destul de fără minte încît să-şi 
închipuie că se dăruiește unui om de onoare. 

— Nu uita că ea şi-a terfelit propria onoare făcînd ce-a 
făcut. 

Edison îşi încleștă degetele de reverele hainei şi se forță 
să zîmbească politicos. 

— Desigur, sînt încîntat să discut cu dumneavoastră 
istoria familiei, doamnă. Însă sînt obligat să vă avertizez că 
nu pot sta prea mult, fiindcă am o altă întîlnire la ora patru. 
Dacă mai există ceva ce aţi dori să-mi spuneți, vă propun să 
trecem la subiect. 

Din gura Victoriei nu rămăsese decît o linie subțire. 
Edison observă cum respiră adînc, încercînd să-şi domolească 
furia, la fel cum făcuse el cu cîteva clipe în urmă. Se întrebă 
dacă, după plecarea lui, avea să se retragă în seră. El obișnuia 
să facă astfel atunci cînd simţea nevoia să-şi potolească stările 
emoționale şi periculos de puternice pe care i le provocau 
astfel de conversații. 

O privi atent cum îşi ridică ceaşca de ceai de pe masă. 
Porţelanul delicat tremura abia perceptibil în mîna ei. 

Ar fi trebuit să fie mulțumit ştiind că reuşise s-o oblige 
să-şi iasă din fire. Dar, ca de obicei, acest lucru nu îi 
îmbunătățea cu nimic starea de spirit. Se întrebă din nou, la 
fel cum făcea de fiecare dată, ce dorea de fapt de la această 
femeie excepțională. De ce nu îi ignora pur şi simplu existența? 
Mai ales că ea nu părea că doreşte să-i dea atenţie. 

— Ştii foarte bine că ţi-am cerut să vii astăzi aici ca să 
pot auzi din gura dumitale adevărul despre această pretinsă 
logodnă, rosti Victoria cu o voce rece ca gheaţa. 

— Nu este nimic pretins aici. M-am logodit, cu adevărat. 

— Refuz să cred că ai într-adevăr de gînd să te însori cu 
această... această ucigaşă. 

— Aveţi grijă cum vă jucaţi cu cuvîntul ucigașă, o 
avertiză el cu blîndeţe înşelătoare. Dacă trebuie, sînt pregătit 
să depun mărturie la tribunal că miss Greyson era cu mine în 
perioada cînd a fost ucis Crane. 

— Crane a fost ucis pe la miezul nopţii. Arabella spunea 
că, atunci cînd dumneata şi miss Greyson v-aţi alăturat 
celorlalți, ea era îmbrăcată în cămaşă de noapte, bonetă şi 
halat. Părea că tocmai ieşise din pat. 

— Şi? întrebă Edison cu sprâncenele ridicate. 

— Și asta înseamnă că, dacă nu-i o ucigaşă şi se afla cu 
dumneata cînd a fost împuşcat Crane, este evident că se afla 
în patul dumitale. Ceea ce demonstrează că nu-i cu nimic 
mai bună decît o uşuratică oarecare. Deci nu ai nici o obligație 
să o protejezi. 

— Nu vă permit, nici dumneavoastră, nici altora, să vă 
referiţi la logodnica mea numind-o uşuratică, spuse Edison 
printre dinți. 

Victoria îl privi ţintă. 

— Nu poate fi mai mult decît o aventură trecătoare. 

~ Este viitoarea mea soţie. Edison îşi scoase ceasul din 
buzunar şi îi deschise capacul. 

— Îmi pare rău, dar trebuie să vă anunţ că s-a făcut 
tîrziu. Oricât de mult mi-ar displăcea să întrerup această plăcută 
conversaţie, mă tem că trebuie să vă doresc o zi bună, doamnă. 

~ Dacă ești într-adevăr hotărît să o iei de nevastă pe 
această domnişoară Greyson, spuse Victoria, atunci o faci 
numai pentru că obtii un profit din asta. 

— Profit? 

— Succesul dumitale în materie de afaceri este bine 
cunoscut. Nu ai fi făcut o mișcare atît de serioasă dacă nu 
întrevedeai un important avantaj financiar. Ai descoperit că 
miss Greyson urmează să moştenească vreo avere? 

— Din câte ştiu eu, miss Greyson este la fel de săracă 
precum un şoarece de biserică. Se pare că şi-a pierdut putinul 
pe care-l avea într-o investiție neinspirată. 

Edison se opri în uşă doar atît cît să-şi încline capul 
într-un gest politicos de rămas-bun. 

— Oricum este întotdeauna foarte instructiv să aflu ce 
gîndiți despre mine, lady Exbridge. Devine evident că, pe 

măsură ce trec anii, mă îndepărtez tot mai mult de ilustrul 
exemplu al nobilului meu tată. 


Ceva mai tîrziu, Edison se aşeza într-unul din cele două 
fotolii care flancau şemineul, în salonul clubului său. Se lăsă 
furat de murmurul liniştitor al conversaţiilor purtate pe un 
ton scăzut, al foşnetului ziarelor şi al clinchetelor ceştilor de 
cafea. Toate aceste sunete mărunte ofereau confidenţialitate 
discuţiei pe care urma să o poarte. 

Îl găsise pe Ignatius Lorring stînd deja în fotoliul aflat 
de cealaltă parte a şemineului şi se bucurase că bătrînul lui 
prieten se simțea destul de bine ca să mai treacă pe la club, 
deşi Ignatius arăta mai palid ca de obicei şi îşi aşezase fotoliul 
mai aproape de foc decît altădată. 

Cînd Ignatius lăsă din mînă exemplarul său din The 
Times şi îi zîmbi, Edison observă că ochii vechiului său prieten 
aveau o strălucire pe care o cunoaştea. l 

— Arăți de parcă ai avea nevoie mai degrabă de un pahar 
de brandy, decît de o ceaşcă de cafea, Edison. 

— Pe Dumnezeul meu, aveți dreptate, spuse Edison. 
Tocmai m-am întors dintr-o vizită făcută bunicii mele. 

— Ah, asta explică totul. Bănuiesc că voia să audă 
amănunte despre recenta ta logodnă. Absolut firesc. 

— Nu există nimic firesc la lady Exbridge. Dar nu v-am 
spus nimic nou cu asta, aşa că voi trece la motivul pentru 
care v-am cerut să ne întîlnim. 

Ignatius îşi frecă mîinile descărnate. 

— Dacă speri să primeşti informaţii cu privire la lady 
Ames, mă tem că trebuie să te dezamăgesc. N-am avut mai 
mult noroc decît tine. Se pare că femeia asta a venit pe lume 

precum Atena, din capul lui Zeus, total înarmată şi pregătită 
pentru sezon. | 

— Şi situaţia ei financiară este un mister, recunoscu 
Edison, N-am reuşit să-i descopăr nici o sursă de venit. În 
orice caz, asistenta mea a dat din întîmplare peste nişte 
informaţii care ne vor permite să înaintăm puţin în cercetarea 
trecutului ei misterios. 

-— Abia aştept să-mi spui. 

Edison se aşeză mai comod, îşi întinse picioarele şi îşi 
aținti privirea în focul din cămin. 

— Avem motive să credem că lady Ames a urcat pe 
vremuri pe scenă sub numele de Fanny Clifton. 

— A fost actriță? Asta ar explica foarte multe. Ignatius 
rămase câteva clipe pe gînduri, clătină din cap şi continuă: Eu 
am frecventat teatrele londoneze cu regularitate ani la rîndul. 
După cum bine ştii, a fost una din pasiunile mele. 

— Vă cunosc dragostea pentru teatru, zise Edison 
zîmbind. 

— Ah, da. Dacă m-aş fi născut în alt mediu, sînt convins 
că nimic nu mi-ar fi plăcut mai mult decît o carieră de actor, 
suspină el. Dar n-aş fi descoperit niciodată Vanzagara, nici 
filozofia Vanza, care mi-a oferit atâta fericire şi satisfacţie. În 
orice caz, pot să te asigur că n-am auzit niciodată de o actriță 
cu numele de Fanny Clifton. 

— Lucrul se explica prin faptul că n-a depăşit niciodată 
nivelul unei mici trupe ambulante, care a jucat mai mult în 
nord. Şi-apoi, cred că a avut o carieră destul de scurtă. 

— Înţeleg. Ignatius dădu din cap şi continuă înviorat: 
Asta explică de ce nu-mi este cunoscut numele ei. Foarte 

interesant. Ne oferă cu siguranță o pistă nouă pentru cerce- 
tările noastre. 

— Dacă putem să o legăm cumva de Italia şi de Farrell 
Blue, ne-am dumiri cum de a pus mîna pe reţetă. Între timp, 
a mai apărut ceva. 

— Chiar aşa? 

— Înainte de a vă povesti, trebuie să vă întreb ceva. 

— Da, sigur, ce vrei să ştii? 

— Aseară am avut o întîlnire surprinzătoare cu un 
practicant al artelor Vanza, spuse Edison privindu-l atent. Era 
destul de bun. Şi destul de tînăr, din cîte mi-am dat seama. 

Ignatius ridică mirat din sprîncene. 

— Vrei să spui că ai fost atacat? De un practicant Vanza? 

— Da. 

— Chiar aici, în inima Londrei? Este uimitor. Absolut 
uimitor. ŞI, aş spune, aproape imposibil. Eu sînt singurul Mare 
Maestru în Londra, la ora asta. După cum bine ştii, am renunțat 
cu ani în urmă să mai antrenez aspiranți. 

— Pot să presupun, după reacția pe care aţi avut-o, că 
nu se afla în serviciul dumneavoastră? 

— Categoric nu. Dar ce naiba te-a făcut să crezi că ar fi 
putut să fie? 

Edison schiță un zîmbet. 

— Faptul că, după cum bine ați spus, sînteți singurul 
Mare Maestru Vanza din Londra. Încerc doar să elimin din 
trimite pe cineva să supravegheze casa Mirandei Ames, şi că 
acel cineva nu şi-a dat seama că şi cu actionam în folosul 
dumneavoastră. 

— Dacă aş fi făcut aşa ceva, te informam. 

— Atunci, spuse Edison cu glas scăzut, trebuie să tragem 
concluzia că tînărul practicant Vanza lucrează pentru o altă 
persoană aflată fie în căutarea retetei, fie a Cărții secretelor. 
Sau a amîndurora. 

— Nu i-ai pus cîteva întrebări? 

— Întâlnirea noastră a fost foarte scurtă, dacă pot spune 


aşa. 
— Cum adică? 
— A renunţat la luptă imediat ce şi-a dat seama că şi eu 
practicam acelaşi stil. 


Ignatius căzu pe gînduri. 

— Îţi dai seama ce înseamnă asta? 

- Faptul că mai caută cineva cartea? Da, ştiu ce 
înseamnă. 

Lorring se foi, de parcă fotoliul ar fi fost incomod, şi îl 
privi neliniştit pe Edison. 

— Trebuie să presupunem că, oricine ar fi, nu caută reţeta 
sau cartea din motive altruiste. Dacă şi-ar fi trimis învăţăcelul, 
sau ar fi venit el însuşi în oraş cu un scop cinstit, ar fi luat 
imediat legătura cu mine. M-ar fi anunţat că doreşte să 
participe la căutarea cărții. 

— Aşa este. 

— Faptul că nu a procedat astfel nu poate să însemne 
decît un singur lucru. Indiferent cine este, nu onorează 
adevărata tradiție Vanza. Dacă există şi doreşte să-şi păstreze 
ascunsă identitatea, nu va fi uşor de găsit. 

— Aveţi dreptate, nu va fi uşor de găsit un practicant 
viclean al artei Vanza, care doreşte să rămînă ascuns. Cît 
despre învăţăcelul său, asta e cu totul altceva. 

— Ce vrei să spui? 

Edison aşeză pe măsuţă ceaşca goală de cafea și se ridică 
din fotoliu. l 

— Nu pot fi mulți tineri practicanți Vanza, hoinari prin 
Londra. Nu va fi greu să-l găsesc. Dacă pun mîna pe el, voi 
descoperi identitatea persoanei care l-a trimis în căutarea cărții. 

— Bah! Nu-ţi pierde vremea, Edison. Nu ne putem 
permite să ne lăsăm deturnaţi de la țelul nostru principal. Cel 
mai important lucru este să localizăm cartea, înainte s-o facă 
escrocul acela. Dacă nu reuşim, înseamnă că voi da greş în 
ultima mea acțiune de adevărat Vanza. 

Spain domnişoară Greyson, l-aţi întîlnit pînă 


acum pe dragonul Exbridge? întrebă Basil Ware 
Zîmbind, în timp ce se aşeza pe scaunul tapisat cu catifea 
albastră de lîngă Emma. 

Trebuia să se apropie mult de ea ca să se facă auzit pe 
fondul sonor al rîsetelor şi discuţiilor din loja aglomerată. 
Letty avea o suită în toată regula. În timpul antractului 
apăruseră, rînd pe rînd, admiratori de-ai ei trecuţi binişor de 
prima tinereţe, fiecare aducîndu-i cîte o cupă cu şampanie. 
Se înghesuiau cu toții în jurul sînilor ei formidabili, parțial 
acoperiţi de satinul stacojiu al corsajului. 

Emma purta o altă rochie verde, cu decolteu la fel de 
adînc, tivit cu o cantitate considerabilă de panglici aurii, multe 
dintre ele fiind aşezate astfel încît să-i ascundă sfîrcurile. La 
probă, cînd întrebase timid dacă decolteul nu putea fi acoperit 
cu nişte dantelă, Letty şi croitoreasa au asigurat-o cu exces 
de argumente că ar fi stricat tot farmecul rochiei şi că ideea 
cra mai mult decît demodată. 

Emma fu nevoită să-și învingă şovăiala. În definitiv, ce 
ştia ea despre modă? Era doar o fostă domnişoară de 
companie, nu o doamnă din lumea bună. 

Apariţia lui Basil Ware în lojă, cu cîteva minute în urmă, 
o mirase. La sosirea lui, privea scena care se desfășura în loja 
Mirandei, aflată vizavi de cea în care se afla ea. 

— Dragon, ce dragon? întrebă ea distrată, urmărind 
încruntată prin binoclu cum Edison se apleacă puţin prea 
galant spre mîna înmănuşată a Mirandei. 

Ideea i se păruse foarte bună, cînd o discutaseră 
împreună ceva mai devreme. În pauza dintre acte, Edison 
urma să-i facă o vizită Mirandei în loja ei şi să încerce să cana- 
lizeze astfel discuţia încît să afle câte ceva despre trecutul ei. 

Totul mergea conform planului, însă Emma descoperi 
că nu era deloc încîntată de felul în care patronul ei se agita 
în jurul Mirandei. Nu era nevoie să stea atît de aproape de ea, 
încît să-i permită să îi atingă coapsa cu degetele. Părea un 
gest neintenționat, însă putea să jure că nu era nimic acciden- 
tal în atingerea aceea uşoară. Miranda ieşise din nou la 
vînătoare şi îşi ţesea pînza. 

— Mă refeream la Victoria, lady Exbridge, spuse Basil 
amuzat. Bunica logodnicului dumitale. A venit şi ea la teatru 
în seara asta. Bănuiesc că dumneata eşti motivul. 

Uimită, Emma luă binoclul de la ochi şi se întoarse spre 
Basil cu o privire întrebătoare. 

— Serios? Unde este? 

-— Are loja în partea opusă, pe rîndul al treilea, şopti 
Basil. A patra lojă pe stînga. Nu se poate să n-o vezi. Este 
doamna îmbrăcată în rochie de culoarea lavandei, cu binoclul 
îndreptat spre dumneata. 

— Am impresia că jumătate din teatru are binoclul ațintit 

spre mine, bombăni Emma. Și cealaltă jumătate îi urmăreşte 
pe Edison şi pe Miranda, continuă ea în gînd. 

Se uită totuşi la rîndul al treilea de loje şi numără patru 
de la stînga. O văzu pe femeia scundă, dar impozantă în rochia 
ei scumpă de culoarea lavandei, cu mănuşi asortate. Într-adevăr 
lady Exbridge o studia. A 

— Se spune, murmură Basil, că ea şi Edison se 
disprețuiesc unul pe celălalt. Din nefericire, după moartea 
unicului ei fiu, lady Exbridge a descoperit că singura ei rudă 
rămasă în viață este un nepot nelegitim. 

— Şi el n-o are decît pe ea, murmură Emma mai mult 
pentru sine. 

— Sînt pe picior de război de cînd logodnicul dumitale 
a salvat averea familiei. 

— Îmi dau seama că există o oarecare tensiune în relaţiile 
lor de familie, spuse ea precaută, 

— O spui la modul cel mai blînd cu putință. Tatăl lui 
Stokes nu era prea interesat de problemele financiare sau de 
situaţia averii lui. De fapt, Wesley Stokes a reuşit să-și piardă 
la cărţi întreaga moştenire, după care n-a găsit altceva mai 
bun de făcut decît să-și rupă gâtul într-un accident de călărie. 

— Da, sigur, cunosc povestea, zise Emma crispată. Cred 
că a fost un gest foarte nobil din partea lo... logodnicului 
meu să salveze averea familiei după moartea tatălui său. 

Basil chicoti. 

— Greu de crezut că a fost un gest de generozitate, 
datorat unor puternice sentimente familiale. Toată lumea a 
fost de părere că a făcut-o doar ca s-o umilească pe lady 
Exbridge. 

— S-o umilească? Pentru Dumnezeu, cum putea s-o 
umilească printr-un asemenea gest? 

— Mi s-a spus că spera să o oblige astfel să-l recunoască 
în faţa societăţii alese. Bineînţeles că ăsta era ultimul lucru pe 
care ea l-ar fi făcut. În fond, îi este ruşine cu el. A preferat să 
se retragă definitiv din viața socială decît să fie obligată să 
recunoască legătura de rudenie dintre ei. 

— Ce cumplit! 

— Se spune că Stokes este imaginea fidelă a tatălui său. 
De fiecare dată cînd îl întîlneşte, Victoria îl vede fără îndoială 
pe Wesley şi se gîndeşte ce ar fi putut să fie fiul ei, dacă ar fi 
avut o altă fire. Asta o roade cumplit. 

— Cît de trist, pentru amîndoi. 

Basil izbucni în rîs. 

— Haide, dragă domnişoară Greyson, eşti prea miloasă. 
Nu înţelegi cum merg lucrurile astea în societate. Te asigur 
că nici Stokes, nici lady Exbridge nu-şi pierd timpul cu 
tristețea. Sînt prea ocupați să savureze lupta. 

Emma o văzu pe lady Exbridge abandonîndu-și binoclul 
şi întorcîndu-se să-i spună ceva unei matroane impozante care 
şedea alături de ea. Din cauza distanței, nu putea să-i descifreze 
expresia feţei, însă ceva din ţinuta ei, rigidă şi în acelaşi timp 
fragilă, a convins-o că Basil se înşela. Lady Exbridge nu savura 
deloc războiul purtat cu unicul ei nepot. Nu avea nevoie de 
prea multă intuiție ca să-şi dea seama că bătrîna doamnă era 
o ființă foarte nefericită şi, probabil, foarte singură. 

—Mă întreb dacă... rupse Basil tăcerea afişînd o expresie 
gînditoare. 

— Da? se întoarse Emma spre el. Ce anume vă întrebaţi? 

— Nimic, lasă. N-are importanță. 

-Mi-ar fi greu să fac asta atîta vreme cît vă comportaţi 
aşa de misterios. Ce voiaţi să spuneţi? 

— Nimic din ceea ce m-ar putea privi, desigur, însă... 

suspină Basil. Poate că ar fi totuşi cinstit din partea mea să te 
avertizez. 

— Să mă avertizaţi despre ce? 

El îşi coborî vocea şi se aplecă spre ea cu un aer 
binevoitor. 

— Te rog să consideri intervenția mea doar ca pe grija 
firească a unui prieten. Mi-a trecut prin minte că ai putea să 
devii un pion în războiul Exbridge — Stokes. 

— Pentru numele lui Dumnezeu, ce vreţi să spuneţi? 

Basil își îngustă uşor ochii. 

— Poate aţi auzit că mama lui Stokes a fost o guvernantă 
care s-a nenorocit implicîndu-se într-o relaţie cu Wesley 
Stokes. 

— Da, ştiu. Dar ce legătură are asta? 

— Fie că îi place sau nu, singura rudă de sînge a lui lady 
Exbridge este Edison Stokes. Odrasla fiului ei. Singura ei 
speranță pentru a duce mai departe numele familiei. Stokes a 
reuşit să-şi cumpere un loc în lumea bună. Copiii lui, viitorii 
ei strănepoți, vor fi acceptaţi de la sine în societate. Ea ştie 
asta mai bine decît oricine. 

— Nu văd unde vreţi să ajungeţi, sir. 

— Tocmai mi-a trecut prin minte că nu există nimic care 
să o supere mai rău pe lady Exbridge decît să-l vadă pe Stokes 
alegîndu-şi o soţie cu o situație socială absolut nepotrivită cu 
a lui. O femeie care, înainte de a-i deveni soţie, a fost obligată 
să muncească pentru a se întreține, asemeni mamei lui. În 
definitiv, acea femeie va da naştere, într-o bună zi, viitorilor 
ei strănepoți. 

Şocul produs de insinuările lui îi tăie Emmei respiraţia. 
Apoi încet, încet îşi reveni. În realitate, era singura care 

cunoştea motivul real pentru care Edison anunţase logodna 
lor. Şi acesta nu avea nici o legătură cu bunica lui. 

— Vă înşelați, domnule Ware, spuse ea pe un ton sigur. 

— E foarte posibil, răspunse el prevenitor. Te rog să mă 
ierți. Nu doream decît să-ți atrag atenţia că ai putea fi folosită 
în scopuri Josnice. 

— Nu sînt folosită, sir. 

Cel puţin nu aşa cum vă imaginați, adăugă ea în gînd. 

— Desigur că nu. 

Basil privi mulțimea adunată în loje şi schimbă cu 
uşurinţă subiectul. 

— Văd că Miranda iar s-a pus pe rele. Este o mică 
vrăjitoare încăpățînată, nu-i aşa? După felul în care arată, se 
vede clar că nu e obişnuită să piardă. 

Emma îşi îndreptă atenția spre loja Mirandei, exact la 
timp ca să-l vadă pe Edison privind în direcţia ei. Avu impresia 
că se încruntă văzîndu-l pe Basil stînd atât de aproape de ea, 
însă de la o asemenea distanță era greu de apreciat. În timp 
ce îl privea, el se întoarse să răspundă la ceea ce îi spusese 
probabil Miranda. 

Încearcă să o tragă de limbă despre trecutul ei, simţi 
Emma nevoia să-şi reamintească. Se gîndi că amîndoi pot să 
practice arta subtilă a obținerii de informaţii. 

— Aveţi dreptate, domnule Ware. Lady Ames este foarte 
drăguță. O cunoaşteţi de multă vreme? 

Emma spera din tot sufletul ca tonul ei să fi sunat 
suficient de indiferent. 

— Nu prea. Am făcut cunoştinţă la familia Connerville, 
imediat după începerea sezonului. Am găsit-o foarte 
amuzantă, aşa că am invitat-o la petrecerea mea. 

— L-aţi cunoscut pe soțul ei? 

— Nu l-am întîlnit niciodată, spuse el cu un zîmbet 
sugestiv, însă m-aș putea hazarda să ghicesc cauza morţii lui. 

— Poftim? 

— Lady Ames poate fi extrem de obositoare, chiar şi 
pentru un bărbat tînăr. Din cîte am înţeles, răposatul lord era 
destul de în vîrstă. M-aş aventura să spun că a murit de 
epuizare. 

— Înţeleg. 

Emma simţi cum îi iau foc obrajii. Cu atît mai rău pentru 
talentul ei de amantă. Îşi drese glasul şi se întoarse să privească 
lumea din loje. Observă imediat că Edison dispăruse din loja 
Mirandei, şi că un alt bărbat îi luase locul. 

— Ei bine, cred că e vremea să plec. Basil se ridică brusc 
în picioare şi se înclină adînc spre Emma. Se pare că logodnicul 
dumitale se grăbeşte să revină în loja lui. Poate că l-a deranjat 
să mă vadă stînd de vorbă cu dumneata. 

Din strălucirea de satisfacţie ce i se citea în ochi, Emma 
îşi dădu seama că Basil pleca pentru că îşi îndeplinise scopul. 
Se distrase pe socoteala ei. Pentru el nu fusese mai mult decît 
un scurt episod din distracţia atît de populară în lumea bună: 
flirtul cu soția altui bărbat. Jocul devenise cu mult mai 
interesant în acea seară, din cauza prezenţei lui lady Exbridge. 

— Mai rămîneți, domnule Ware, spuse Emma cu un 
zîmbet rece. Sînt sigură că Edison doreşte să stea de vorbă cu 
dumneavoastră. 

— N-am nici un chef să mă aleg cu o provocare la duel, 
răspunse Ware cu o privire din care dispăruse orice urmă de 
amuzament. Sper din toată inima că nu vei uita ceea ce ţi-am 
spus la Ware Castle, domnişoară Greyson. Dacă vreodată te 
vei afla într-o situație, să-i zicem, nefericită, insist să mă cauti. 

— Vă rog să mă credeți, domnule Ware, nu-mi pot 
imagina o asemenea situaţie. 

— Ai cuvîntul meu că voi avea grijă să nu rămii fără nici 
un prieten atunci cînd Stokes își va încheia jocul. 

Basil ieşi din lojă, înainte ca Emma să-i poată răspunde. 

Cîteva minute mai tîrziu, draperia grea de catifea din 
fundul lojei se ridică din nou. Edison intră, dădu din cap 
morocănos spre bărbații adunați în jurul lui Letty şi se aşeză 
alături de Emma. Nu părea deloc încântat. 

— Ce dracu” căuta Ware aici? întrebă el fără vreun 
preambul. 

Emma reuşi să-şi compună o expresie de mirare 
politicoasă. 

— A venit să mă salute. 

— Pe naiba. Individul ăsta e hotărît să te cucerească. 
N-o să fie mulțumit pînă nu-și atinge scopul. 

— Ce ciudat, murmură Emma. Domnul Ware îmi spunea 
aceeaşi lucru despre dumneavoastră şi Miranda. Este convins 
că lady Ames a pus ochii pe dumneavoastră, şi că nu va avea 
linişte pînă ce n-o să vă cucerească. Cred că a ajuns la 
concluzia asta văzînd-o cum se gudură cînd erați în loja ei. 

Edison o fulgeră cu o privire piezişă. 

— Ştii al naibii de bine ce-am căutat în loja Mirandei 
astă-seară. 

— Sigur că ştiu, sir, replică Emma cu un zîmbet 
strălucitor. Şi, ați avut succes? 

— Nu, mormăi el scîrbit. Nu mă mai îndoiesc că femeia 
asta este într-adevăr actriță. Are un stil grozav de a ocoli 
întrebările neplăcute fără... 

— Emma, scumpo, se auzi vocea melodioasă a lui Letty 
din celălalt capăt al lojei. Numai o vorbă, dacă nu te superi. 

Emma privi peste capul lui Edison spre locul unde stătea 
Letty, înconjurată de admiratorii ei cărunți. 

— Da, doamnă? 

— Bickle, aici de față, începu lady Mayfield şi se opri ca 
să arunce o privire tandră spre corpolentul Bickle, tocmai 
m-a invitat în trăsura lui după spectacol. Mă conduce el la 
serata familiei Turley. Te superi foarte tare dacă te las în grija 
fermecătorului dumitale logodnic pentru restul serii? Sînt 
convinsă că va avea multă grijă de dumneata, sfîrşi ea 
zîmbindu-i lui Edison. 

Emma se crispă. Un fior puternic, jumătate de groază, 
jumătate de emoție, îi străbătu şira spinării. Ea şi Edison nu 
mai fuseseră singuri din noaptea precedentă, cînd el ieşise 
din biblioteca lui Letty şi-i trîntise uşa în nas. Nu era foarte 
sigură că dorea să rămînă singură cu el. Îi era teamă că el va 
dori să aducă în discuţie ceea ce ea numise incidentul din 
trăsură. Pe de altă parte, se temea că ar putea să nu o facă. 

Era prinsă în capcană şi nu întrevedea nici o scăpare. 

— Sigur că nu mă supăr. Distracţie plăcută, Letty. 

— Oh, sînt convinsă că am să mă distrez, spuse Letty 
exuberantă, zîmbindu-i fermecător lordului Bickle, al cărui 
chip căpătase o culoare roşie-vineţie, nesănătoasă. Domnia 
sa este un partener minunat. 

Domnia sa, nu putu Emma să nu observe, era deja 
încălzit binişor. Pantalonii lui strîmți, de modă veche, îl trădau. 

Îşi întoarse rapid privirea, însă nu suficient de repede. 
Edison observase încotro se uită şi îi zîmbi complice şi amuzat. 
Se făcu că nu observă şi îl ignoră pînă cînd cortina căzu, 
după ultimul act din Othello. 

Emma aştepta în foaierul aglomerat al teatrului ca 
Edison să-şi cheme trăsura. Cînd se întoarse să o ia, îl urmă 
tăcută şi se lăsă ajutată să urce. Nu-i trebui prea mult timp 
să-şi dea seama că Edison era cel puţin la fel de tensionat ca 
şi ea. Fusese suficient să-i simtă mîna pe braţul ei. 

Cerul să-mi ajute, îşi spuse ea, are de gînd să vorbească 
despre incident. | 

Edison sări sprinten în trăsură şi se aşeză pe bancheta 
din faţa ei. 

— Trebuie să-ți vorbesc, spuse fără altă introducere. 

Emma respiră adînc şi îşi adună forțele, pregătindu-se 
pentru ce putea fi mai rău. Meseria ei de însoțitoare plătită se 
schimbase într-una de femeie de lume. Cu asta se putea 
descurca. Se hotărîse deja să se poarte ca şi cum nu s-ar fi 
întîmplat nimic deosebit. Părea cel mai înțelept comportament 
şi, cu siguranță, cel mai de bun-simt. 

— Mă simt destul de obosită, sir, zise ea pe un ton blînd. 
Dacă nu vă deranjează, aş prefera să merg acasă. 

— E o idee excelentă, spuse el respirînd uşurat. Chiar 
voiam să ţi-o sugerez, însă mă temeam că ai să te împotriveşti. 

O cuprinse brusc furia la vederea licărului de satisfacție 
ce strălucea în ochii lui. 

— Dacă credeţi că am în vedere vreo... invitație cu 
substrat amoros, ar fi mai bine să vă luaţi gîndul, sir. Nu am 
nici o intenție să permit repetarea incidentului petrecut în 
această trăsură, cu o seară în urmă. 

Oh, inteligent lucrat, dragă Emma. Acum ai adus tu 
în discuţie subiectul incidentului. 

Edison o privi cu un zîmbet malițios. 

— Chiar dacă aş fi atît de norocos încît să primesc o 

asemenea invitaţie din partea dumitale, mă tem că aş fi obligat 
s-o refuz. 

— Poftim?! 

— Tocmai a apărut ceva extrem de interesant. 

Abia atunci îşi dădu seama că el vorbeşte despre cu 
totul altceva decît incidentul cu pricina. 

— Cu câteva minute în urmă, cînd am ieşit după trăsură, 
mă aştepta un ştrengar de pe stradă cu un mesaj. 

— Ce fel de mesaj? 

— De la un vechi asociat de-al meu, contrabandist cu 
jumătate de normă, pe nume Harry O Ureche. Îşi pierde 
vremea hoinărind pe la docuri. În timpul războiului mi-a 
procurat uneori informaţii. Contra cost, desigur. 

Emma simți că îi piere graiul. 

— Dumnezeule! Ce fel de informaţii ar putea să vă vîndă 
dumneavoastră un contrabandist? 

Edison ridică din umeri. 

— Veşti despre plecările şi sosirile navelor în apele 
controlate de francezi. Detalii despre configuraţia terenurilor 
de pe coastă. Localizarea garnizoanelor militare. Lucruri 
obişnuite. 

— Şi de ce anume aţi avea nevoie de asemenea informaţii, 
întrebă Emma sincer mirată. 

— Sînt un om cu interese de afaceri foarte variate. Nu 
puteam să-mi permit să le văd paralizate numai pentru că lui 
Napoleon i-a căşunat să cucerească lumea. 

— Sigur că nu. Ar fi intolerabil să i se permită lui Napo- 
leon să stea în calea intereselor financiare ale cuiva. 

În timp ce vorbea, Emma se gîndi că ar trebui să nu mai 
ceară alte detalii. Nu era sigură că ar fi dorit să afle că Edison 
făcuse puţină contrabandă în timpul războiului cu Franţa. 

Edison se amuza evident de indignarea ei abia stăpînită. 

— Din cînd în cînd ajungeau să se folosească şi 
autoritățile de informaţiile pe care le primeam de la Harry. 
Desigur, eu eram cel care le furniza. 

Deci făcuse şi puțin spionaj pe vremuri! 

— Înţeleg. Aţi avut o viaţă foarte aventuroasă, sir. Ce 
fel de informaţii credeţi că are acest Harry pentru 
dumneavoastră? 

— I-am transmis ieri că sînt gata să plătesc pentru orice 
informaţie despre cel care ne-a atacat în grădina lui lady Ames. 
Harry se pricepe teribil să intre în contact cu indivizi dubioşi. 

— Mda, făcu ea ridicînd din sprîncene. De vreme ce 
sînteti în relații atît de bune cu acest Harry, bănuiesc că aveţi 
şi dumneavoastră acelaşi talent. 

Edison îi zîmbi provocator. 

— Un om cu interese financiare atît de variate trebuie să 
fie flexibil. 

— Se poate spune şi aşa, bănuiesc, 

Edison aruncă o privire spre străzile întunecate pe care 
le străbăteau cu trăsura. | 

— În orice caz, am speranţe că Harry a aflat ceva 
folositor. Lorring mi-a cerut să nu-mi pierd timpul făcînd 
cercetări în direcţia asta, însă presimt că am putea afla 
răspunsuri la unele dintre întrebările noastre. 

Emma simţi cum un fior deja familiar îi îngheaţă spatele, 
la fel cum se întîmplase în faţa teatrului, ceva mai devreme. 
Acum ştia că nu are nici o legătură cu discuţia privitoare la 
cele întîmplate în trăsură. În seara aceea avea să se petreacă 
ceva mult mai periculos. 

— Unde vă întîlniți cu acest Harry O Ureche? 

— Lîngă docuri, la o tavernă numită Diavolul Roşu. 

Pe Emma o străbătu un alt fior de groază. 

— Edison, nu-mi place deloc planul acesta. 

— Nu ai nici un motiv să te temi. 

Se luptă să pună în cuvinte ceea ce nu reuşise niciodată 
să explice. 

— Am o presimțţire neplăcută. Toată lumea ştie că zona 
docurilor este periculoasă, mai ales la ora asta din noapte. 

— Grija pe care o dovedeșşti pentru binele unicului 
dumitale patron este, ca de obicei, corespunzător apreciată, 
îi spuse Edison zîmbind. Nu te teme, Emma, o să trăiesc destul 
ca să-ţi plătesc salariul şi să-ți scriu blestematele alea de 
referinţe. 

Emma nu reuşi să-şi stăpînească furia care o cuprinse 
pe neaşteptate. 

— Domnule Stokes, consider că am beneficiat suficient 
de sarcasmul dumneavoastră. Întîmplarea face să fiu o 
persoană cu multă intuiție, şi am o presimţire în legătură cu 
planul de a vă întâlni cu acel Harry, în seara aceasta. Încercam 
doar să vă avertizez. 

— Consideră că m-ai avertizat, spuse el aplecîndu-se 
înainte şi prinzîndu-i un obraz în podul palmei. Am şi eu un 
avertisment pentru dumneata. 

— Şi anume? 

— Fereşte-te să-l laşi pe Basil Ware să se apropie de 
dumneata cînd eşti singură, îi spuse Edison cu chipul mai 
îngheţat decît un viscol de ianuarie. Fereşte-te de el, Emma. 
Pentru el nu ești decît o recompensă ce trebuie furată într-un 
joc detestabil şi vicios. Dacă reuşeşte, o să-şi piardă orice 
urmă de interes față de dumneata. 

Emma simți că se înăbuşă brusc şi luptă enervată cu 
senzația stînjenitoare. 

— Chiar credeţi că nu ştiu ce fel de om este? Sînt expertă 
în comportarea față de asemenea creaturi, sir. N-am nevoie 
de sfatul dumneavoastră. 

— În orice caz, ca patron, m-am simţit obligat să ţi-l dau. 

— Vă asigur că pot să-mi port singură de grijă. Vă rog 
însă să nu neglijați sfatul meu în seara aceasta, sir. 

— Aşa voi face, l 

Edison îi dădu drumul, se aşeză la loc şi îşi desfăcu 
cravata de un alb imaculat. Emma îl privi neliniştită cum o 
aruncă pe banchetă şi își ridică gulerul pardesiului. Mai aduse 
apoi cîteva modificări minore îmbrăcăminţii şi îşi ascunse 
lanţul de aur al ceasului. 

— Sir, vorbesc foarte serios. Promiteţi-mi că veți fi foarte 
prudent în seara asta. 

Zîmbetul lui i se păru puțin forţat. 

— Îmi dai un sărut ca să-mi poarte noroc? 

Emma ezită o clipă. Apoi, în ciuda zîmbetului rău 
prevestitor, se aplecă şi își atinse uşor buzele de ale lui. Se 
retrase însă imediat ce îşi dădu seama că Edison este pe punctul 
de a-i răspunde. 

El oţintui cu privirea un moment ce părea să nu se mai 
sfîrşească, avînd pe chip o expresie enigmatică. 

— Îţi dai seama că nu putem evita la nesfîrşit să vorbim 
despre ceea ce s-a întîmplat între noi? 

Emma se făcu că nu-l aude. 

— Cred că m-am răzgîndit în privinţa planurilor mele 
pentru seara aceasta, sir. N-o să mai merg acasă. Îi puteţi 
spune vizitiului dumneavoastră să mă ducă la serata familiei 
Smithon. După ce vă încheiați întîlnirea de là docuri, mă puteți 
găsi acolo. O să vreau cu siguranță un raport complet despre 
tot ce ați aflat de la Harry O Ureche. 

a Diavolul Roşu atmosfera era lugubră şi cețoasă, 

= Obişnuită în asemenea localuri. Docheri, răufăcători 

şi prostituate, oameni care-şi duceau viaţa de pe o zi pe alta, 

se înghesuiau pe băncile de lemn. Pete de bere şi firimituri de 
plăcintă cu carne murdăreau mesele grosolane din lemn. 

Harry O Ureche stătea faţă în față cu Edison. Ceea ce îi 
mai rămăsese din urechea stîngă era parțial ascuns de cîteva 
şuviţe soioase de păr şi de o basma decolorată legată în jurul 
capului. Edison auzise pînă atunci cel puţin trei versiuni ale 
poveştii despre felul în care Harry îşi pierduse urechea. Prima 
spunca despre o bătaie cu un marinar beat. A doua, despre o 
prostituată înfuriată care protestase astfel pentru că nu fusese 
plătită. A treia era legată de o bandă de hoţi care încercase să 
fure unul din transporturile lui Harry cu coniac franțuzesc de 
contrabandă. 

Harry îl considera pe Edison prieten, îgsă nu era el omul 
care să lase prietenia să stea în calea afacerilor. Edison trebuia 
să-şi reamintească mereu că întreprinzătorul contrabandist 
vindea informaţii false cu acelaşi aplomb cu care le 

comercializa pe cele reale. Cu toate acestea, avea şi Harry 
principiile lui. El şi Edison trăiseră multe împreună. 

Nobilul îşi spuse că, indiferent cum stăteau lucrurile, 
nu putea fi prea pretentios în privinţa surselor sale de informaţii 
în acea aventură. 

— Mi-am dat seama din prima că se mişcă aşa ca 
*'mneavoastră, domnu” Stokes. Harry aruncă o privire atentă 
prin cîrciuma plină de fum, se aplecă peste masă şi continuă 
pe un ton confidenţial: Aşa, uşor şi tăcut. Ca umbra prin 
pădure. Nici nu-l vezi că-i pe-acolo, dacă nu vrea el să fie 
văzut. Şi umblă înţolit în negru, tot ca 'mneavoastră. 

Edison încerca să ignore mirosul acru, neplăcut care 
venea de peste masă. Putea să jure că Harry face baie numai 
cînd se îmbată cu coniac franțuzesc de contrabandă şi cade în 
rîu. Dar asta nu-i ajuta prea mult, fiindcă apa rîului era cu 
siguranță mai murdară decît el. 

— Cînd l-ai observat prima oară? 

Harry îşi schimonosi fața într-o expresie ce încerca să 
pară gînditoare. 

— A fost... alaltăseară. Aci ne ținem mereu cu ochii pe 
străini, ştiţi bine. Cînd am auzit că întrebaţi de careva care 
umblă în negru şi că plătiți pentru informaţie, m-a dus gîndul 
imediat la el. 

— Spune-mi cum arată, îi ceru Edison. 

— Nu pot să vă spun drept cum i-e chipul. Nu l-am 
văzut niciodată la lumina zilei. 

— Cît e de înalt? 

Harry îşi strînse buzele. 

— Cam ca "mneavoastră, sir. Da’ mai tînăr, zic eu. Mult 
mai tînăr. 

— Este solid? 

Harry îşi privi surprins interlocutorul. 

— Nu, sir. Acu” că mă întrebaţi, aş zice că-i mai degrabă 
subțirel. Slab şi atos. Umblă ca o pisică. 

— N-am de gînd să plătesc pentru informații atît de vagi, 
Harry. Dacă nu ştii cum arată şi unde-l pot găsi, ce fel de 
informaţii vrei să-mi vinzi? 

Ochii lui Harry exprimau lăcomie. Luă rapid o 
înghițitură de bere, îşi şterse gura cu dosul miîinii şi se aplecă 
spre Edison. 

— Cre” că ştiu unde-și are bîrlogul. 

Edison simţi cum îl cuprinde emoția, dar făcuse prea 
mult timp afaceri cu Harry ca să nu ştie că trebuia să şi-o 
ascundă. 

~- Poţi să-mi spui unde stă? 

— Da. Aseară cînd mă tîram spre camera mea, deasupra 
la Sirena Grasă, l-am văzut intrînd pe uşa de la bucătăria unei 
plăcintării din Oldhead Lane. Văduva care are plăcintăria 
închiriază camere, lo cre” că el a fost. 

— Ai vreo îndoială? 

— Se mişca altfel ca ultima dată cînd îl văzui. Nu aşa 
tăcut şi uşor. Părea să-l fi lovit careva, poate un cal. Sau poate 
s-o fi bătut. 

Harry îşi strînse pumnii şi mîrîi demonstrativ. 

Edison se sprijini cu spatele de speteaza băncii din lemn 
şi cîntări cele auzite. Era aproape convins că reuşise să-i aplice 
enigmaticului luptător Vanza cel puțin o lovitură zdravănă în 
coapsă şi alta în umăr. 

— Pe la ce oră l-ai văzut? | 

— Greu de zis, sir. Da” era tîrziu, asta-i sigur. 

Se părea că de data aceasta Harry îi furniza o informaţie 
concretă. Pe de altă parte însă, părea prea simplu. Edison se 
gîndi cîteva clipe înainte de a vorbi. 

— E-n regulă, Harry. Îţi dau banii. 

Gura lui Harry se lăţi într-un rînjet larg, lăsînd să se 
vadă gingiile lipite de dinți. 

— Mulţumesc, sir. Sper să-l găsiți pe nenorocit. Îmi dă 
fiori, pe cinstea mea. N-o să mă supăr să-l ştiu plecat de 
p-aci. 

Îşi îndesă în buzunar bancnotele strecurate de Edison 
pe sub masă, termină berea şi se ridică în picioare. Se întoarse, 
traversă grăbit cîrciuma aglomerată, deschise uşa şi se strecură 
afară, în întuneric. 

Edison mai rămase o vreme. Apoi se ridică, se îndreptă 
spre fundul încăperii, ca şi cum s-ar fi dus la closet, şi ieşi 
afară. În loc să se îndrepte spre şirul de cabine puturoasc, 
dădu colţul şi o luă spre intrarea principală a cîrciumii. 

Lumina gălbuie împrăștiată de felinarul lui Harry 
strălucea slab în ceața uşoară care se adunase pe rîu. În scurt 
timp, dispăru într-o alee întunecoasă. 

Edison o luă grăbit într-acolo. 


Emma se cutremură şi începu să-şi frece amîndouă 
braţele. 

~ Nu ţi se pare că-i frig aici, Miranda? 

Lady Ames aruncă o privire în jur, prin sala de bal 
aglomerată. 

— Chiar deloc. De fapt, mi se pare că-i destul de cald. 
Ți-e frig? 

— Puțin. 

În realitate, Emma se simţise foarte bine pînă cu cîteva 
clipe în urmă. Senzația care făcuse să i se zbîrlească firişoarele 
fine de păr de pe mîini apăruse brusc, din senin, ca şi cum 
încăperea încălzită fusese străbătută de o pală de vînt înghețat. 

Miranda o studie cu o privire în care se amestecau 
interesul şi asprimea. 

— Ai avut parte de prea multă agitaţie în ultima vreme. 
Ce-ar fi să mergem într-una din camerele micuţe de la parter 
şi să ne odihnim cîteva minute? l 

Ideea părea tentantă, însă îşi dorea ca altcineva şi nu 
Miranda să o fi propus. Pe de altă parte, îşi spuse ea 
îmbărbătîndu-se, era angajată ca să servească drept momeală. 
Avea ocazia ideală să încerce să descopere cîte ceva din 
trecutul misterios al Mirandei. l-ar fi plăcut să-i facă lui Edison 
o surpriză, aducîndu-i informaţii pe care el nu fusese în stare 
să le obțină. 

— O idee excelentă, spuse ea. Cred că mi-ar prinde bine 
să stau jos cîteva minute. 

— Ce păcat că n-am la mine ceaiul acela special. Este 
foarte eficient pentru febră şi răceli. 

Emma se strădui din răsputeri să nu răsufle uşurată. 

— Sînt sigură că lady Smithon ne poate trimite nişte 
ceai obişnuit. 

— Da, desigur. 

Îşi croiră drum prin mulțime, pînă în hol. Unul dintre 
lachei le conduse într-un salonaş şi plecă grăbit să le aducă 
ceaiul. 

— Săraca de tine, murmură Miranda în timp ce se aşezau 
amîndouă în faţa focului. Nu prea eşti obişnuită cu ritmul de 
viaţă al societății noastre, nu-i aşa? Bănuiesc că-l găscşti foarte 
obositor, 

— Din fericire, am o constituție destul de robustă, îi 
răspunse Emma zîmbind strălucitor. În fosta mea meserie era 
o cerință de bază. | 

— Îmi imaginez că da. Mă tem însă că solicitările care 
decurg din logodna ta cu Edison se dovedesc mai obositoare, 
chiar dacă sînt de departe mult mai plăcute decît cele la care 
erai supusă ca domnişoară de companie. 

~ Poftim? 

Miranda zîmbi cu un aer complice. 

~ Haide, Emma. Sîntem amîndouă femei de lume. Și 
nu e nici un secret că i-ai permis logodnicului tău să... ca să 
spun aşa, să guste din prăiitură. 

Emma simţi cum îi iau foc obrajii şi îi fu ciudă că roşise. 
Din fericire, chiar în acel moment apăru lacheul cu ceaiul, 
aşa că avu vreme să-şi recapete stăpînirea de sine. 

~ N-am nici o idee la ce vă referiți, doamnă, spuse ea 
pe un ton rece după ce rămaseră din nou singure. 

Miranda rîse scurt şi răutăcios, făcînd-o să se înfioare. 

~ După cum văd, ai de gînd să joci rolul miresei virgine, 
nu? Ce drăguţ! Dar trebuie să te avertizez că efectul a fost 
oarecum diminuat după întîmplările de la Ware Castle. În 
definitiv, te-a văzut toată lumea că purtai cămaşă de noapte şi 
halat. Şi trebuie să-ţi reamintesc că Stokes însuşi le-a declarat 
tuturor că te aflai cu el în timp ce Crane era împușcat. 

Emma îi răspunse cu un gest de lehamite şi mai luă o 
înghițitură de ceai. 

— Să nu-mi spui că nu-i adevărat, izbucni Miranda 
ațițată. 

Oh, nu, vrăjitoare blestemată, n-o să mă faci să vorbesc 
despre asta. | 

— Este foarte adevărat, Miranda. Însă s-a dovedit un 
pericol total pentru reputația mea. În orice caz, nu un pericol 
la fel de mare ca spînzurătoarea. 

— Înţeleg, spuse Miranda, proptindu-şi în palmă obrazul 
delicat şi privind spre Emma cu un aer complice. Nu-i nevoie 
să te ruşinezi. Acum că sîntem doar noi două, nu mă pot 
abține să te întreb ce părere ai despre tatuajul lui Edison. 

Emma aproape că scăpă ceaşca din mînă. 

— Despre ce? 

O doză considerabilă din încrederea de sine aproape 
impertinentă dispăru brusc din ochii Mirandei. 

— Tatuajul lui. Sînt sigură că l-ai văzut. În definitiv, a-ţi 
fost intimi, nu? 

— Nobilii nu au tatuaje, spuse Emma cu convingere. Le 
au marinarii sau piraţii, cel puţin aşa mi s-a spus. În orice caz, 
nu nobilii. 

Miranda se străduia să-şi păstreze zîmbetul pe buze, 
deşi începuse să se înverzească la față.. 

— Poate că nu l-ai văzut din cauza întunericului. 

— Nu pricep despre ce vorbeşti. 

— Doamne sfinte, doar nu vrei să spui că nu se 
deranjează să-şi scoată cămașa cînd face dragoste cu tine, 
izbucni ea cu ochii măriți. Ce păcat! Eu una ador imaginea 
unui piept masculin. 

Emma n-avea de gînd să recunoască, nici sub tortură, 
că singura dată cînd făcuse dragoste cu ea Edison nu-şi scosese 
cămaşa. Îşi aşeză ceaşca pe masă cu mişcări bine calculate şi 
o privi netulburată pe Miranda. 

— Ştiu că sînt o novice în ce priveşte comportamentul 
la modă în lumea bună, lady Ames. Trebuie să mă iertați dacă 

mă înşel, însă aveam impresia că doamnele adevărate nu 
discută despre lucruri atît de intime. Ar fi o dovadă de 


vulgaritate. | 
— Poftim?! se răsti Miranda încruntîndu-se. Ce vrei să 
insinuezi? 


— Nu cred că o doamnă bine educată ar vorbi vreodată 
despre lucruri cum ar fi tatuajele sau piepturile masculine. Cu 
siguranţă că doar un anumit tip de femeie, una din clasa de 
mijloc... Emma făcu o pauză suficient de lungă ca să dea 
greutate cuvintelor pe care se pregătea să le rostească — sau o 
actriță ar putea să se laude în gura mare cu experienţele ei 
sexuale. 

Efectul cuvintelor ei fu instantaneu. Ochii Mirandei se 
rotunjiră şi femeia rămase cu gura căscată. În priviri i se citea 
răutatea, iar furia de care fusese cuprinsă părea să se 
transforme în ceva palpabil. 

— Cum îndrăzneşti să insinuezi că sînt vulgară? izbucni 
ea. Tu eşti cea abia scoasă din noroi. Nu erai decît o biată 
domnişoară de compânie, cînd Edison Stokes a catadicsit să 
te scape de ştreang. Dacă aş fi în locul tău, aş începe să mă 
întreb de ce a făcut-o. Nu eşti genul de femeie cu care s-ar 
însura un bărbat cu situaţia lui. La naiba, nu eşti mai bună 
decît... 

Se întrerupse brusc, se ridică în picioare şi părăsi 
încăperea în foşnet de mătase scumpă. În aer mai trosneau 
încă scîntei de enervare. 

Miranda ştie cum să-şi facă ieşirea, observă Emma. Încă 
o dovadă că mai demult urcase pe scenă. În plus, era limpede 
că atinsese un punct nevralgic cu aluzia ei despre actrițele 
prost-crescute. Asta o s-o înveţe să nu-şi mai măsoare puterile 
cu o domnişoară de companie, gîndi ea mulțumită. 

Triumful nu dură prea mult, căci îşi dădu seama ce 
făcuse de fapt. Aproape că îi spusese deschis Mirandei că 
ştia despre fosta ei carieră de actriță. 

Pentru numele lui Dumnezeu, ce o apucase? S-ar fi 
putut să-şi pericliteze slujba, atît de bine plătită, cu cuvintele 
ci nesăbuite. Dacă Miranda se speria şi îşi lua zborul, Edison 
nu mai avea nevoie de momeală, deci putea renunţa la ea. 

Vrăjitoarea făcuse aluzie la tatuajul lui Edison! Ceea ce 
echivala cu recunoaşterea faptului că ei doi fuseseră intimi 
măcar o dată. 

Cînd se întîmplase oare? se întrebă Emma. La Ware 
Castle? Sau după aceea, aici, în oraş? Îşi aminti felul în care 
se aplecase Edison spre mîna Mirandei, la teatru, în seara 
aceea. Cît de departe mersese încercarea de a afla cîte ceva 
despre trecutul misterios al actriţei? 

O străbătu un alt fior de groază, care o smulse din 
gîndurile sumbre. Senzaţia că a fost atinsă parcă de nişte 
degete fantomatice nu avea nici o legătură cu gîndurile ei 
despre Edison şi Miranda. 

Edison era în pericol, putea să jure asta. Şi ea nu putea 
să facă nimic pentru a-l ajuta. 


Duhoarea de neconfundat a Tamisei i se părea mai 
puternică decît de obicei. Edison ar fi ştiut unde se află, chiar 
dacă ar fi fost legat la ochi. Rîul făcuse din Londra un impor- 
tant port comercial. Din păcate, însă, avea şi rolul de canal 
deversor al oraşului. Nu exista zi să nu vezi plutind la suprafața 
lui mizeria din grajduri şi gropi de gunoi, animale moarte şi, 
cîteodată, cadavre umane, 

Se opri în umbra unui intrînd mascat de ceață şi-l auzi 
pe Harry O Ureche bătînd la uşa unei magazii. 

— Ai face bine să fii acolo, cu tot cu banii pe care mi 
i-ai promis, bastard nenorocit. Harry ciocăni mai puternic. 
lo mi-am împlinit partea mea de tîrg şi-am venit să-mi iau 
banii. 

Locul era pustiu la ora aceea. Depozitele şi magaziile 
închise se profilau întunecate prin palele de ceață. Murmurul 
surd al apelor negre părea amenințător, ca şi cum rîul ar fi 
aşteptat o pradă. Nave de tot felul gemeau, trosneau şi 
suspinau săltînd uşor la capătul frînghiilor ce le țineau 
ancorate. 

Singura sursă de lumină din jur era licărirea slabă a 
felinarului lui Harry, care străbătea sinistru prin ceaţă şi 
permitea să se zărească uşa magaziei. 

Harry continua să ciocănească în lemnul uşii. 

— Am făcut un tîrg, sări-ți-ar ochii. Am venit după banii 
mei. Nime’ nu-l înşală pe Harry O Ureche. | 

Se auzi limpede scîrțiitul unor balamale. Din locul unde 
stătea, Edison putu să vadă o bucată din ușa ce se deschidea. 
Din beznă se auzi o voce. 

— L-ai întîlnit pe Cel care a ieşit din Cerc? 

— Ei, stai uşurel, habar n-am de nici un cerc. M-am 
întîlnit cu Stokes, aşa cum vorbirăm. 

— l-ai spus exact ce te-am învățat să-i spui? 

— Da, şi acu” venii după bani. Unde-s? 

— Dacă ţi-ai îndeplinit însărcinarea, nu-mi mai eşti de 
nici un folos. 

— Cum adică? Harry se trase rapid înapoi. Felinarul din 
mîna lui se clătină puternic. Ei, stai aşa, am făcut un tîrg. 

— Adevărat, am făcut un tîrg, rosti vocea în timp ce uşa 
se deschidea mai tare. Ţi-ai trădat prietenul, nu-i aşa? 

— Asta-i o minciună ordinară, protestă Harry, sincer 
ofensat. Nu l-am trădat pe Stokes. De ce să fac aşa ceva? 
Sîntem prieteni. Facem şi afaceri, cînd şi cînd. 

— ŞI, totuşi, în seara asta l-ai trădat. 

— L-am uşurat numa” de nişte bănuţi, asta-i tot. El n-o 
să le simtă lipsa. Are mai mulți decît îi trebuie 

— Din contră, l-ai atras la această întîlnire, unde va avea 
de înfruntat un duşman periculos. 

— Am făcut pe dracu”, se răsti Harry. Nu l-am momit 
nicăieri. Ştim amâîndoi foarte bine că nu-i nici o plăcintărie în 
Oldhead Lane. 

— El nu-i un prost. Este Cel care ar fi putut să fie Mare 
Maestru. Nu se va duce în Oldhead Lane. Probabil te-a urmărit 
pînă aici, unde legenda lui va fi distrusă pentru totdeauna. 

— Da” opreşte-te naibii un afurisit de minut, spuse Harry 
în timp ce mai făcu un pas înapoi şi ridică o mînă. Dacă te 
duce mintea că i-am spus toate lucrurile alea ca să mă 
urmărească pînă aci, ca să-ți pui tu mîinile blestemate pe el, 
eşti numa” bun de dus la balamuc. 

— Nu sînt nebun, domnule Harry O Ureche. Sînt un 
Iniţiat al Marelui Cerc Vanza. În seara asta am aplicat strategia 
înşelătoriei ca să-l atrag pe Cel care putea să fie Mare Maestru. 

— Da” de ce ai făcut una ca asta? scînci Harry. 

— Cînd îl voi învinge în luptă dreaptă, îi voi dovedi 
maestrului meu că sînt demn să fiu iniţiat în următorul Nivel. 

— Pe sîngele Mîntuitorului, vorbeşti numa” bazaconii. 

— Destul! 

Silueta întunecată se mişcă în penumbra uşii deschise. 
O clipă mai tîrziu, un alt felinar pîlpîi în noapte. 

— Nu am timp de pierdut ca să-ţi explic lucruri pe care 
nici nu poţi spera să le înţelegi. 

Edison ieşi din ascunzătoare, micşorînd distanța dintre 
el şi silueta întunecată ce stătea în uşa magaziei. 

— Cred că e vremea să pleci, Harry, spuse el cu voce 
scăzută, 

— Ce dracu’... Harry îşi ridică felinarul şi se întoarse pe 
jumătate. Stokes? Ce mama naibii faci... 

Uşa magaziei se deschise mai larg, dînd la iveală un 
bărbat îmbrăcat în întregime în negru, cu chipul ascuns sub o 
mască. 

Luptătorul Vanza făcu doi paşi rapizi, sări şi îşi destinse 
brusc piciorul. Lovitura năucitoare îl nimeri pe Harry în 
coaste, 

Contrabandistul scăpă un geamăt înăbuşit, se dezechi- 
libră şi se răsturnă peste balustrada docului, căzînd în apă. 
Felinarul pe care îl ţinuse strîns în mînă se scufundă ca o 
piatră. Lumina pieri în beznă. 

Luminat din spate de felinarul pe care-l aprinsese mai 
devreme, luptătorul Vanza se înclină ceremonios în fața lui 
Edison. 

— O, legendarule, o, tu, Cel care a ieşit în afara Cercului! 
O, tu, Cel care ar fi putut să devină Mare Maestru, mă vei 
onora în seara aceasta acordîndu-mi victoria. 

Edison rînji. 

— Întotdeauna vorbeşti aşa? 

Tînărul luptător se crispă. 

— Vorbesc cu respectul cuvenit unui om care mai este 
încă o legendă. 

— Cine te-a păcălit că aş fi o legendă? 

— Maestrul meu. 

— Nu sînt o legendă, îi spuse Edison cu blîndeţe. Sînt 

un fost practicant al artelor Vanza. Este o foarte mare 
diferență. 

— Maestrul meu mi-a spus că aţi fi putut deveni Mare 
Maestru. 

— Ca să devii Mare Maestru trebuie mai întîi să-i spui 
altcuiva Maestru. Eu n-am fost niciodată suficient de bun la 
aşa ceva. 

Tăcerea din spatele lor începuse să-l îngrijoreze pe 
Edison; nu auzea nici un plescăit. Se întoarse şi merse grăbit 
spre balustradă. 

— Maestrul meu spune că aţi fi putut deveni cel mai 
important Mare Maestru din întreaga Europă. 

— Puțin probabil. | 

Edison aruncă o privire rapidă spre apă şi îl văzu pe 
Harry agăţat de un pilon al cheiului. 

— Şi dacă tot veni vorba, cine este acest maestru al tău? 

— Nu pot să vă spun, răspunse tînărul. Am făcut un 
jurămînt că-i voi păstra secret numele. 

— Un maestru Vanza secret? Ce ciudat. Ei bine, pot 
să-ți spun sigur un lucru. 

— Care anume? 

— Nu este un maestru bun. Orice practicant adevărat al 
artelor Vanza ţi-ar fi spus că nu este onorabil să arunci un om 
de teapa lui Harry în rîu. 

— Sînteţi îngrijorat de soarta acestui om? răsună vocea 
(înărului, plină de neîncredere. Cum se poate una ca asta? 
Spunea că vă este prieten, însă v-a trădat. Nu-i demn de 
încrederea dumneavoastră. 

Undeva jos, în apă, Harry gemu. Era limpede că nu 
mai are putere să se mențină la suprafaţa apei. 

Edison îşi vîrî mîna în buzunar şi îşi încleştă degetele 
pe pistolul pe care-l luase cu el. . 

— Oricum ar fi, după cum ţi-a spus şi Harry, noi doi am 
trăit multe împreună. Trebuie neapărat să-l pescuiesc din rîu. 

— Lăsaţi-l. În seara asta, dumneavoastră şi cu mine ne. 
întîlnim în luptă dreaptă. 

Tînărul luă o poziţie de luptă şi începu să se apropie. 
Edison scoase pistolul şi-l aținti cu nonşalanţă asupra 
luptătorului. 

— Ce-i asta? Un pistol? Vocea tînărului tremura de 
indignare. Aveţi de gînd să folosiți un pistol? Dar asta nu e 
Vanza! 

— Nu, dar e eficient. Unul dintre motivele pentru care 
am ieşit din Cerc este că am găsit în Vanza destule lucruri 
absolut lipsite de simţ practic. 

— Nu voi accepta să mi se refuze victoria. 

— Fă-te nevăzut cît mai repede, altfel vom încerca 
amîndoi să vedem dacă reuşeşti să-ți cîştigi victoria asupra 
unui glonț. 

Tînărul luptător ezită doar cîteva secunde. 

— Va exista o altă confruntare între noi, o jur pe cinstea 
mea, ca Unul care este Vanza. 

— Ştii, pînă la urmă o să te plictiseşti să tot vorbeşti de . 
parcă ai fi pe scenă. 

Edison vorbea cu ceața. Tînărul Vanza se topise în bezna 
unei alei. 

a se simți atît de uşurată la primirea mesajului, 
încît nici nu-i trecu prin cap să se plîngă de modul 
în care îi fusese înmînat. Singurul lucru care conta în acel 
moment era că Edison se întorsese şi se afla, cel puţin aparent, 
în siguranţă. Ajunsese la reşedinţa familiei Smithon şi o aştepta 
în trăsură. Faptul că trimisese un servitor s-o aducă şi nu venise 
personal nu se potrivea cu calitatea lui de gentilom, dar în 
condiţiile date nu prea avea importanță. 

Emma îşi strînse pelerina în jurul gîtului şi cobori în 
grabă treptele spre trăsura care aştepta cu luminile din inte- 
rior stinse. 

Un lacheu îi deschise ușa şi-i întinse mîna, ajutînd-o să 
urce. Edison stătea într-un colț, o formă întunecată greu de 
distins. l 

— Sir, am fost extrem de îngrijorată... Emma tăcu brusc, 
se aşeză şi se strîmbă. Pentru Dumnezeu, ce-i cu mirosul ăsta 
oribil? - 

— E o apă de colonie distilată din bătrîna şi venerabila 
Tamisa. Edison trase perdelele şi aprinse una din lămpi. Mă 

îndoiesc că asta o să devină ultimul strigăt al modei, bombăni 
el. 

— Ce aţi păţit? întrebă ea uluită, fixîndu-l în lumina 
şovăitoare a lămpii. 

Pentru prima oară Edison nu era cîtuşi de puțin elegant. 
Arăta şi mirosea de parcă ar fi căzut într-o groapă de gunoi. 
Stătea ghemuit într-un colţ al banchetei, învelit de la gît pînă 
la genunchi în păturile de rezervă ale trăsurii. Gunoaiele 
ciudate care i se prinseseră de părul ud nu trebuia examinate 
îndeaproape. În jurul unuia din ochi se lăţea o pată întunecată 
şi uleioasă, care-l făcea să pară învinețit în urma unei lovituri. 

Pantalonii, cămaşa, vesta şi haina atît de scumpe şi 
impecabil croite zăceau acum pe podeaua trăsurii — o grămadă 
udă şi murdară de rufe cu miros dezgustător. 

Emma rosti cu voce tare primul gînd care îi trecu prin 
minte. 

— Ce s-a întîmplat cu pardesiul dumneavoastră? 

— Am fost obligat să-l împrumut unui prieten care a 
căzut în rîu. 

— Doamne sfinte! 

Pulpele lui, musculoase, îi atraseră atenția Emmei, care 
le examină cu interes abia disimulat. 

— Scuzele mele pentru felul necivilizat în care te-am 
luat de la bal, rosti Edison. După cum vezi, nu am o ţinută 
corespunzătoare. , 

Emma făcu un efort să-şi ia ochii de la picioarele lui şi 
să-i privească faţa. 

— Arătaţi de parcă dumneavoastră aţi fi cel care a căzut 
în rîu. 

Edison îşi încleştă degetele pe pătură. 

— În nici un caz n-am căzut în rîu. 

— Vreţi să spuneți că v-a împins cineva? Oh, Doamne, 
presimțţirile mele au fost corecte. Aţi fost atacat, nu-i aşa? 
Omul cu care v-aţi dus să vă întîlniți v-a făcut asta? 

_— De fapt, mi-am făcut asta singur, în timp ce-l pescuiam 
pe Harry din apele Tamisei. 

Se simţi oarecum uşurată auzindu-i explicația. 

— Ah, înțeleg. Dar el cum a căzut în rîu? 

— Am avut o întîlnire cu luptătorul Vanza, spuse Edison 
calm. 

— Doamne Dumnezeule, sigur nu sînteţi rănit? 

— Foarte sigur. N-am păţit nimic ce nu se poate repara 
cu o baie bună. L-am pierdut însă pe luptătorul Vanza pentru 
că a trebuit să am grijă de Harry. 

— Măcar aţi aflat ceva folositor? 

— După tot ce s-a petrecut în seara asta, m-am ales doar 
cu mai multe întrebări. Şi cu confirmarea bănuielii mele că 
există cu adevărat un fals Maestru Vanza care operează aici, 
în Londra. Fără îndoială că şi el caută cartea aceea blestemată. 

— Ce veţi face acum? 

— Va trebui să analizez foarte atent situația. Cred că ar 
fi interesant să-l găsesc pe acest maestru şi să-l iau puţin la 
întrebări. 

Emma se înfioră. 

— Cum veţi face asta? 

— Nu cred că îmi va fi greu să dau din nou peste 
învăţăcelul său. Se pare că stau în calea avansării lui. Vrea să-şi 
dovedească talentul provocîndu-mă la o luptă rituală. 

— Adică, la un duel? întrebă Emma în şoaptă, simțind 
cum i se răcesc mîinile în mănuși. Edison, nici n-ar trebui să 

vă treacă prin cap un asemenea lucru. Aţi putea fi rănit sau 
ucis. 

— Ei, haide, domnişoară Greyson. Ai puțină încredere 
în patronul dumitale. Recunosc că nu mai sînt chiar atît de 
tînăr, însă am căpătat mai multă experiență, cu trecerea 
timpului. Am toate motivele să cred că nu m-aş face de rugine. 

— Edison, nu-i momentul pentru bravadă. Pare prozey 
de periculos. Nu-mi place deloc. 

— Te asigur, nu ai de ce să-ți faci griji. 

Edison îşi scutură ceva lipicios şi verzui de pe picior şi 
se aşeză mai comod pe banchetă. 

— Şi dumneata? Sînt convins că n-ai putut rezista 
tentaţiei de a o trage pe Miranda de limbă în timpul petrecerii. 

— Cum v-aţi dat seama că voi încerca să fac asta? întrebă 
Emma mirată. | 

— Ştiu că vrei să-mi dovedeşti că poţi reuşi acolo unde 
eu am dat greş, spuse el cu un zîmbet ironic. Ai avut noroc? 

Emma roşi, dădu dezolată din umeri şi îşi spuse că nu 
are nici o şansă. Trebuia să spună adevărul. 

— Nu numai că am dat greş, dar am făcut-o într-un mod 
cel puţin spectaculos. 

— Vrei te rog să-mi explici? 

— Ştiu că n-o să vă placă ce veţi auzi, sir, dar trebuie să 
vă spun că am distrus planul dumneavoastră de a mă folosi 
drept momeală pentru lady Ames. 

— L-ai distrus? făcu el încruntat. 

— Daţi-mi voie să vă spun că n-a fost vina mea pentru 
ceea ce s-a întîmplat. Am fost provocată. 

— Provocată, repetă el gînditor. De cine, de Miranda? 

— Da. 

— Poate că ar fi mai bine să-mi spui întreaga poveste. 

Emma fixă cu privirea ornamentele pernei din spatele 
lui. 

— Nu-i mare lucru de povestit. Cred că e suficient să 
spun că lady Ames a făcut nişte aluzii nedelicate la adresa 
logodnei noastre. | 

— Mai precis? 

— A tras concluzia că dumneavoastră şi cu mine am fi... 
intimi. 

— Ei şi? Nu părea indignat şi nici jenat. Din întîmplare 
n-a greşit. În noaptea cînd era împuşcat Chilton Crane, în 
dormitorul dumitale, noi ne aflam împreună. 

Emma își jură să nu-i permită să o tulbure. Putea să 
pară şi ea indiferentă şi blazată. Îşi încleştă cu putere mîinile, 
privind undeva peste umărul lui. 

— Problema e că a pus anumite întrebări. 

Emma își dădu seama că a reuşit să-i atragă atenția lui 
Edison, după felul în care o privea. 

— Întrebări? 

— Despre dumneavoastră. Cu caracter intim, aş putea 
adăuga. 

— Înţeleg, zise el cu o licărire de amuzament în ochi. 
M-am întrebat mereu dacă femeile obişnuiesc să trăncănească 
despre lucruri de soiul ăsta. 

Emma se enervă din nou. 

— Mi s-a părut că încerca să insinueze că ați avut o 
aventură cu ea. 

— Ce anume te-a întrebat? 

— Dacă am observat un anumit tatuaj pe... pe trupul 
dumneavoastră. 

— Pe toți dracii! 

Emma îşi ridică ochii şi îl privi țintă. 

— A lăsat să se înțeleagă că l-a văzut cînd dumneavoastră 
Şi ea... ăă... cînd... 

Amuţi, incapabilă să rostească cuvintele. Edison nu mai 
părea deloc amuzat. 

— Un tatuaj? i l-a descris? 

— Nu, nu mi l-a descris. Nici eu n-am invitat-o s-o facă. 
Vedeţi, sir, discuţia era cel puţin neplăcută pentru mine. 

— Pot să-mi imaginez, zise Edison cu o sclipire drăcească 
în ochi. 

— Întrebările ei, cu caracter atît de personal, m-au pus 
într-o situaţie dificilă. 

— Chiar aşa. 

Emma respiră adînc şi dădu drumul unui torent de 
cuvinte. 

— În concluzie, nu consider cinstit din partea dumnea- 
voastră să mă concediați din cauză că am făcut o remarcă 
nefericită despre actrițe. 

Edison o privi gînditor. 

— Ai adus vorba despre acest subiect? 

— Da. 

— Nu a fost o abordare prea subtilă, spuse el pe un ton 
sec. 

— Am impresia că orice fel de subtilitate este inutilă 
cînd e vorba de lady Ames. 

— Ce anume ai spus despre actriţe? 

Emma tuşi ca să-şi dreagă vocea. 

- Ceva despre faptul că doar femeile vulgare, actrițele 
de exemplu, s-ar lăuda în public cu amanții lor, aşa cum făcea 
ea. 

— Aşa deci. 

Vocea lui Edison sunase de parcă şi-ar fi înăbuşit un 
chicotit. Un colț ar gurii îi zvîcnea, stăpînind un zîmbet 
amuzat, 

Emma îl privi bănuitoare. 

— Râdeţi de mine, sir? 

— N-aş îndrăzni să fac aşa ceva. 

— Şi totuşi, rideți. 

Edison nu se mai putu stăpîni şi izbucni în rîs. 

— Jartă-mă, Emma, dar mi-aş fi dat jumătate din avere 
să pot vedea faţa Mirandei cînd ai acuzat-o că se poartă ca o 
actriță vulgară. 

— Acum poate să pară amuzant, dar mă tem că vă veți 
răzeîndi după ce veţi cîntări mai atent consecinţele. 

— Ce vrei să spui? | 

— Nu înţelegeți? După cele ce i le-am spus, o să 
bănuiască că sîntem pe urmele ei. S-ar putea ca planul 
dumneavoastră să se ducă pe apa sîmbetei. 

Edison ridică un umăr în semn de indiferenţă. 

— Din contră. Poate că este un moment foarte favorabil 
să aplicăm anumite elemente din strategia redirecționării. 

— Poftim? 

— Ai folosit, fără să-ți dai seama, una dintre strategiile 
Vanza. I-ai indicat Mirandei că ai putea să cunoşti anumite 
aspecte ale vieţii ei, pe care le considera secrete. 

- Şi? 

— Şi, de fapt, ai aplicat o presiune care s-ar putea să o 
forţeze să se mişte într-o altă direcție. Asemenea schimbări 
neaşteptate de tactică îl fac pe inamic să greşească. Va fi 
interesant de văzut cum va reacţiona. 

Emma rămase tăcută. 

» — Mai este ceva ce ai dori să-mi spui? 

— Nu. ` 

— Mai este ceva ce ai dori să îmi spui, repetă el 
insistent. 

Ea ezită şi îi evită privirea. 

— Nu. 

— Eşti sigură? 

— Absolut sigură. 

— Hmm. Ei bine, ca să clarificăm situaţia creată între 
noi, te asigur că Miranda n-a avut niciodată ocazia să vadă 
semnul Vanza de pe pieptul meu. 

— Vreţi să spuneţi că aveți într-adevăr un tatuaj? întrebă 
ea nevenindu-i să creadă. 

— Un asemenea semn face parte din inițierea în Vanza. 

— Şi sînteţi foarte sigur că Miranda nu l-a văzut? 

— Bănuiesc că mi-aş aminti dacă s-ar fi petrecut un 
asemenea incident între lady Ames şi mine. 

Pe Emma o cuprinse o senzație de ușurare. 

— Înţeleg. Bine, dar de ce mi-a sugerat că l-a văzut? 

— A încercat să te determine să confirmi că sînt membru 
al Societăţii Vanza. Ceea ce înseamnă că ştie despre societate 
şi cunoaște semnul. 

— Adică, ar fi putut vedea acest semn la altcineva? 

— Da. 

Emma îi cercetă atentă chipul. 

— La cine, oare? 

Edison zîmbi din nou, în stilul lui lipsit de umor. 

— De exemplu, la Farrell Blue. 

— Înţeleg. O legătură intimă între Miranda şi Farrell 
Blue ar clarifica multe, nu-i aşa? 

— Da. Am avea o explicaţie pentru felul în care a ajuns 
în posesia reţetei. S-ar putea să o fi furat de la el. 

Emma medită asupra celor auzite muşcîndu-şi uşor buza 
de jos. 

— Aţi spus că Farrell Blue locuia la Roma şi că a murit 
într-un incendiu. Dacă Miranda a avut o legătură cu el, trebuie 
să se fi aflat şi ea în Italia, pînă nu demult. 

— Exact. 

— Dar ea pretinde că vine din Scoţia. Chiar dacă a mințit 
în legătură cu soțul ei şi cu faptul că ar fi locuit acolo, 
programele de teatru şi articolele de ziar pe care le-am găsit 
la ea în bibliotecă atestă că a trăit în nordul Angliei, nu în 
Italia. 

— Articolele erau datate cu doi ani în urmă, îi aminti 
Edison. Cine ştie unde a fost după aceea? 

— Aţi sesizat perfect, sir. Poate că s-a dus în Italia. 

— Poate, aprobă Edison. Sînt încă multe lucruri neclare, 
dar acum, că ai stîrnit-o, nu m-ar surprinde să facă o mişcare 
pripită, care ne-ar putea furniza destule indicii. 

Emma se relaxă. 

— Asta înseamnă că rămîn în serviciul dumneavoastră? 

— Cred că te voi mai păstra o vreme. 

— Vă mulțumesc, sir. Nici nu vă închipuiţi cît de uşurată 
mă simt auzind că nu intenţionaţi să mă concediați. 

Edison mormăi ceva neinteligibil. 

— Credeţi că e un moment potrivit să vă reamintesc de 
referințele mele? întrebă Emma, dorindu-și să o fi făcut cu 
cea mai mare delicateţe. 

— Nu. 

Se lăsă tăcerea. Emma îşi studie un timp mîinile. Apoi 
începu să-şi împletească degetele. 

— La ce dracu” te gîndeşti? întrebă Edison. 

— Mă întrebam de ce ar face un gentleman ceva atît de 
ciudat, cum ar fi de exemplu să se tatueze. 

— Aveam nouăsprezece ani pe vremea aceea. Cred că 
este o explicaţie satisfăcătoare pentru un comportament 
ciudat. 

— Da, sigur că da, murmură ea. 

Edison îi dărui un zîmbet care îi- făcu degetele de la 
picioare să se strângă în pantofii uşor de bal. 

— Emma, ai vrea să-mi vezi tatuajul? întrebă el încet, şi 
se mişcă uşor, ca şi cum ar fi intenționat să scape de păturile 
în care se învelise. 

Emma îl privi speriată. 

— Nu! Nu fiţi absurd, sir. Sigur că nu vreau să văd tatuajul 
dumneavoastră. Nu e treaba mea, şi nici nu cred că s-ar cuveni. 
În definitiv, sînteți patronul meu. 

— Mă întreb de ce uit mereu lucrul ăsta. 

Emma observă cu uşurare că trăsura încetineşte. Era, 
în sfârşit, acasă. Putea să urce în camera ei, să intre în pat şi să 
doarmă buştean. 

Da, va încerca din răsputeri să nu stea cu ochii în tavan, 
gîndindu-se cât de mult şi-ar fi dorit să vadă tatuajul lui Edison. 

| gnatius Lorring privea mohorât flăcările focului ce 
ardea în cămin. 

— Îți dai seama ce-ai spus? Dacă tot ce-am auzit este 
adevărat, înseamnă că un membru de încredere al societăţii a 
ieşit pur şi simplu din Cerc. Mai mult, şi-a creat Cercul lui 
propriu. 

— Aşa se pare. 

Edison aruncă o privire spre ferestrele bibliotecii. Una 
dintre ele era larg deschisă. Îşi dădu seama că fusese deschisă 
înainte de sosirea lui, pentru a acrisi încăperea. Se mai simţea 
totuşi un iz slab lăsat de fumul unei pipe cu opiu. 

În ultima vreme, Ignatius apela din ce în ce mai des la 
opiu; începuse să-l ia prin diverse metode. Se vede că durerile 
s-au întețit, îşi spuse Edison. 

— Este o faptă revoltătoare, se auzi vocea lui Ignatius 
vibrînd de indignare. Una care trebuie rezolvată în mod 
adecvat de conducătorii Societății Vanza. Trebuie împiedicat 
cu orice preț să pună mîna pe Cartea secretelor. 

— Am impresia că este la fel de departe de ea ca şi noi, 

răspunse Edison aşezîndu-se mai comod în fotoliu. Din cauza 
asta şi-a trimis învățăcelul să mă spioneze. 

Se hotărîse să nu mai complice situaţia povestind despre 
provocarea rituală la luptă a tînărului Vanza. Ignatius avea şi 
aşa destule probleme. 

— Mi-a trecut prin minte, spuse el cu voce joasă, că 
falsul maestru ar putea să folosească Strategia înşelătoriei, 
pentru a ne zădărnici cercetările. 

Se întrerupse, geamu, închise strîns ochii şi îşi duse una 
din mîini la stomac. În jurul gurii îi apărură două cute adînci, 
provocate de durere. 

Edison sări rapid în picioare. 

— Să sun să vă aducă cineva medicamentul, sir? 

— Nu, mulțumesc. Ignatius deschise ochii şi respiră 
adînc. Nu pot gîndi limpede cînd iau mizeria aia. Deci, unde 
rămăsesem? A, da, vorbeam despre falsul maestru. Doamne 
Dumnezeule, dacă pune mîna pe carte înaintea noastră? 

— Calmaţi-vă, domnule. Agitaţia nu vă face bine. 

— Un asemenea lucru ar face Societatea de ruşine pe 
veci în ochii călugărilor din templul Vanza. Ar fi cea mai 
cumplită trădare. Nu trebuie să se întîmple aşa ceva, spuse el 
agățîndu-se slăbit de braţele fotoliului. 

— Vă dau cuvîntul meu că, indiferent cine ar fi acest 
fals maestru, nu va ajunge înaintea noastră la Cartea 
secretelor. 

Era timpul să plece. Ignatius trebuia să-şi ia 
medicamentul. 


O jumătate de oră mai tîrziu, Edison urca treptele de la 
intrarea în vila lui lady Mayfield. Trase de cordonul 

clopoțelului şi, în timp ce aştepta să-i deschidă menajera, privi 
neglijent peste umăr. 

Cu şirurile lui de copaci stufoşi şi gardurile vii, tunse 
impecabil, parcul oferea o ascunzătoare ideală unui eventual 
urmăritor. Se întrebă dacă nu cumva tînărul luptător Vanza îl 
spiona, ascuns după o tufă. 

Întreaga poveste pare să se bazeze numai pe nade şi pe 
momeli, îşi spuse el. Emma şi cu mine am început să jucăm 
acelaşi rol. 

Zîmbi pentru sine amintindu-și cum se fîsticise cu o 
seară în urmă, cînd el se oferise să-i arate tatuajul. Era aproape 
sigur că descifrase o urmă de dorință senzuală şi de curiozitate 
feminină în ochii ei strălucitori. 

Uşa se deschise. Doamna Wilton îl întîmpină cu o 
reverență scurtă, privindu-l încurcată. 

— Bună ziua, domnule Stokes. 

— Bună ziua şi dumitale, doamnă Wilton. Vrei să fii atît 
de bună şi să o anunţi pe domnișoara Greyson că sînt aici? 

Doamna Wilton îşi drese vocea, şovăind cîteva clipe. 

— Păi, sir, mă tem că Emma nu este acasă. 

Emoţia revederii, pe care Edison o savurase pe drum, 
dispăru ca spulberată de vînt. 

— A ieşit? Din nou? Pe toţi dracii! Ştia foarte bine că 
am de gînd să trec pe la ea în după-amiaza asta. 

— Îmi pare rău, sir, dar se pare că a intervenit ceva 
ncaşteptat. 

— Unde naiba s-a dus? 

— Acum vreo oră a primit de la o persoană numită lady 
Hxbridge un mesaj, în care i se cerea să o viziteze. Emma 
spunea că veti înțelege. 

O clipă Edison crezu că n-a înțeles bine numele. Apoi 
simți că îngheaţă. 

— Lady Exbridge? Eşti sigură? 

— Da, sir. 

— Pe toți dracii! 

Furia îl copleşi. Era furios mai ales pe el însuşi. 

— Trebuia să mă fi gîndit la asta. Dacă liliacul ăla bătrîn 
a văzut că nu poate ajunge la ea prin mine, a ajuns pe la 
spatele meu. 

Şi-o imagină pe Emma obligată să o înfrunte singură 
pe formidabila lui bunică. Victoria putea să fie nemiloasă. 
Emma, cu tot curajul şi tăria ei de caracter, nu avea nici o 
şansă să-i facă față. 

Douăzeci de minute mai tîrziu, bătea cu pumnii în uşa 
fortăreței Exbridge. Jinkins, majordomul, îi deschise uşa cu 
un aer de dezaprobare. Pe Edison nu-l mai deranja de mult 
mutra majordomului. Bănuia că Jinkins îşi alesese expresia 
din repertoriul stăpînei lui, dedicat în exclusivitate nepotului 
nelegitim. 

— Spune-i lui lady Exbridge că doresc să o văd imediat, 
Jinkins.. 

Majordomul nu se obosi să-şi ascundă expresia de triumf 
din ochi. 

— Lady Exbridge mi-a dat instrucțiuni stricte să spun 
tuturor celor ce o caută că nu este acasă. 

— Dispari din calea mea, Jinkins! 

— Aşteptaţi puţin, sir, nu puteți da buzna astfel într-o 
locuință particulară. 

Edison nu se sinchisi să-i răspundă. Îi dădu la o parte şi 
intră în holul vast şi pustiu al conacului. 

— Sir, vă cer să vă întoarceţi imediat. 

Majordomul îl urma şchiopătînd pe Edison. Acesta îl 
privi peste umăr, şi se opri numai cînd ajunse în fața uşii de la 
salonul principal. 

— Nu te băga, Jinkins. Asta e între lady Exbridge şi 
mine. 

Jinkins şovăi. Părea conştient că pierduse confruntarea. 
Continuă însă să şonticăie, bombănind, în spatele lui Edison, 
dar nu mai făcu nici o încercare să-l oprească. 

Edison rezistă impulsului de a da buzna în încăpere şi 
de a o smulge pe Emma din ghearele Victoriei. Făcu un apel 
disperat la proverbiala lui stăpînire de sine şi reuşi să deschidă 
uşa pe cît de încet, pe atît de civilizat. 

Efortul fu însă inutil. Nici una dintre cele două femei 
nu îl auzise intrînd. Aşezate în celălalt capăt al încăperii, erau 
atente una la cealaltă. Tensiunea dintre ele devenise aproape 
palpabilă. 

— ... nimic mai mult decît o domnişoară de companie, 
spunea Victoria cu glas înghețat. Cum poți să te gîndeşti serios 
la căsătoria asta? E clar că te foloseşte în vreun plan de-al lui. 

— Pentru că sînteți bunica lui Edison, îmi dau seama că 
grija dumneavoastră este fericirea lui. 

— Prostii. Fericirea e scurtă şi efemeră, ca să nu spun 
mai mult. Este departe de a stimula simțul datoriei şi 
responsabilitatea. Dacă e aleasă să stea la baza căsătoriei, dă 
naştere unei jalnice poveşti care distruge familii şi averi. 

Emma sorbi din ceai cu un aer meditativ. 

— Ah, înțeleg. 

— Ce anume crezi că înţelegi, miss Greyson? se răsti 
Victoria. 

— Grija dumneavoastră în privinţa simțului datoriei şi 
responsabilităţii de care dă dovadă Edison este în întregime 
nejustificată, lady Exbridge. Trebuie să ştiţi la fel de bine ca şi 
mine că nu este un desfrînat şi-un risipitor asemeni tatălui 
său. 

În vastul salon se lăsă o tăcere grea. 

— Cum îndrăzneşti, şuieră Victoria după ce-și recăpătă 
glasul. Cine te crezi de îţi permiţi să vorbeşti astfel despre 
Wesley? A fost descendentul uneia dintre cele mai nobile 
familii din Anglia. A fost un bărbat superior, care frecventa 
cele mai exclusiviste cercuri. 

— Ce trist e, nu-i aşa, să vezi că sîngele albastru nu are 
nici cea mai mică influență asupra simțului onoarei. 

Victoria părea gata să se sufoce de furie. 

— Vrei să spui că Wesley Stokes n-a fost un om de 
onoare? 

— Din cîte am auzit, răspunse Emma ridicînd din umeri, 
concepţia despre onoare a fiului dumneavoastră nu diferă 
semnificativ de a multor bărbați din lumea bună. 

— Aşa aş spune şi eu. 

— Cu alte cuvinte, punctă Emma, nu se împiedică de ea 
cînd este vorba să-şi satisfacă plăcerile. 

Victoria o privi mută de uimire. 

— Poftim?! 

— Lady Mayfield mi-a spus că în decursul unei vieți 
scurte, dar extrem de active, Wesley a reuşit să piardă la cărți 
întreaga avere a familiei, a fost implicat în cel puţin două 
dueluri, le-a sedus pe multe din nevestele prietenilor lui şi nu 
s-a sfiit să profite de tinere lipsite de protecţia patronilor sau 
a familiilor lor. 

— Nu ştii nimic despre fiul meu. 

— Dimpotrivă, lady Exbridge, cred că ştiu destule. Din 
întîmplare, lady Mayfield îşi aminteşte bine de el. 

— Şi eu îmi amintesc prea bine de ea, plesni vocea 
Victoriei. Acum treizeci de ani, Letty nu era decît o aventurieră 
sărăntoacă. A avut norocul nesperat să-l seducă pe nebunul 
ăla bătrîn de Mayfield şi să-l determine să o ia de nevastă. 

— lertați-mă, doamnă, dar lady Mayfield mi-a fost, pînă 
nu demult, o patroană bună şi generoasă. Nu permit să fie 
vorbită de rău în prezența mea. E o femeie care îşi tratează 
cu respect şi înțelegere personalul şi, credeți-mă, în ochii mei 
asta înseamnă mai mult decît un monument de virtute. 

— Ceea ce-mi demonstrează cît de limitate sînt 
concepţiile dumitale privitoare la virtute. 

— Trebuie să recunosc că meseria mea de domnişoară 
de companie îmi oferă, adică mi-a oferit, o perspectivă aparte 
asupra lumii. Am învăţat foarte repede să observ firea 
adevărată a celor din jur, mai ales cînd este vorba despre 
desfrînați, ticăloşi şi despre cei înclinați spre cruzime şi viciu. 

— Chiar aşa? spuse Victoria pe un ton glacial. 

— Da, răspunse Emma dînd cu convingere din cap. 
Vedeţi, întreaga mea existență a depins de asemenea observaţii. 
Întotdeauna angajata, oricât de nevinovată ar fi, devine 
vinăvată cînd se întîmplă vreun incident. De fapt, sînt sigură 
că ştiţi asta foarte bine, dacă mă gîndesc la nefericita întîmplare 
cu mama lui Edison. 

Chipul Victoriei se învineţi de mînie. 

— Nu permit să se discute acest subiect în casa mea. 

— Înţeleg. Trebuie să fie cumplit pentru dumneavoastră 
să vă dați seama ce fiu iresponsabil ați crescut. 

— Jresponsabil! 

— Fără îndoială că vă învinuiți pentru asta. Şi apoi, cînd 
vă daţi seama că unicul dumneavoastră nepot trebuie să 
suporte stigmatul nelegitimităţii... 

— Taci. Îţi interzic să mai rosteşti un cuvînt. 

— Trebuie să fi simţit o mare uşurare, continuă Emma 
netulburată, cînd aţi văzut că Edison vă seamănă mai degrabă 
dumneavoastră, decît tatălui său. 

Gura Victoriei se deschidea şi se închidea fără să scoată 
un sunet, asemeni unui peşte aflat pe uscat. Îi luă cîteva 
momente bune să-și revină. 

— Edison? Seamănă cu mine? 

Emma îşi compuse o figură politicos mirată. 

— Eu credeam că asemănarea este evidentă. Numai un - 
om cu tărie de caracter ar fi plecat de unul singur în lumea 
largă, pentru a face avere din nimic. Numai un om cu un 
profund simţ al onoarei şi responsabilității ar fi salvat averea 
familiei din mîinile creditorilor. 

— Stai puţin. Edison a considerat salvarea averii familiei 
un mod de a se răzbuna. Gestul lui nu are nimic de-a face cu 
onoarea. 

— Dacă într-adevăr credeţi asta, doamnă, înseamnă că 
ați permis durerii să vă orbească în privinţa adevăratei firi a 
nepotului dumneavoastră. Dacă Edison s-ar fi gîndit la 
răzbunare, v-ar fi lăsat să suferiți umilința falimentului. În loc 
de asta, astăzi vă aflaţi în splendida dumneavoastră reşedinţă, 
cu toate obiectele de valoare şi toți servitorii. 

Victoria îşi privi interlocutoarea ca şi cînd aceasta ar fi 
înnebunit. 

— Nu vrea decît să mă simt obligată. De asta m-a salvat 

de la faliment. A fost o dovadă de aroganță. Un mod de a-mi 
demonstra că nu are nevoie de mine şi că nu-i pasă de legătura 
noastră de sînge. 

— Prostii, zise Emma aşezînd cu grijă pe măsuţă ceaşca 
cu ceai. Dar bănuiesc că, în privința asemănării, raționamentul 
meu se dovedeşte corect şi în altă privință. Amîndoi sînteți 
uimitor de încăpățînați. | 

— Cîtă neruşinare! Ascultă aici, miss Greyson... 

Edison hotărî că auzise destul. Se îndepărtă de uşă şi îşi 
făcu simțită prezenţa. 

— Îmi cer scuze că am întrerupt acest plăcut tête-à-tête, 
însă mă tem că Emma şi cu mine aveam întîlnire în după- 
amiaza asta. 

— Edison, strigă Emma plăcut surprinsă. Nu l-am auzit 
pe majordom anunțîndu-vă, sir. 

— Asta pentru că Jinkins nici nu l-a anunţat, se răsti 
Victoria la Edison. Ce i-ai făcut bietului om? 

— Nu i-am spus decît să dispară din calea mea. Edison 
sc opri alături de Emma şi zîmbi. Este un sfat pe care îl dau 
tuturor celor care se aşază între mine şi ceea ce doresc, 
continuă el. Eşti gata să pleci, Emma? 

- Da. 

Emma îi cercetă chipul, întrebîndu-se cît de mult auzise 
din discuţia ei cu neînduplecata Victoria. 

Edison decise să o lase o vreme să se întrebe. O merita 
din plin, după ce stîrnise în el atîtea sentimente ciudate cu 
felul înflăcărat în care îi luase apărarea. 

— Atunci e vremea să plecăm. 

O luă de braţ şi o conduse afară din casa neprimitoare 
a bunicii lui. 

veţi de gînd să mai vorbiti vreodată cu mine, sir? 
SA Sau plănuiți să rămîneti zăvorît în tăcere pe 
întreaga durată a colaborării noastre? 

Emma începu să-şi dezlege panglicile bonetei imediat 
ce intrară în holul reşedinţei lui Letty. Edison închise furios 
uşa în urma ei, fără să-i răspundă. 

— Jur că îmi evocaţi un personaj dintr-un roman de 
groază. 

ÎI provoca deliberat. Era o greşeală, fără îndoială, dar 
hotărî că nu mai putea suporta mohorala lui tăcută şi 
amenințătoare. 

Discuţia cu bunica îi fusese suficient pentru a-i strica 
ziua. Scăpase cîteva suspine părăsind-o pe eleganta şi austera 
lady Exbridge, care domnea ca o regină exilată în castelul 
singurătăţii ei autoimpuse. 

O trecură fiorii şi se gîndi la Daphne. Ea şi sora ei erau 
infinit mai norocoase decît Edison şi bunica lui. E adevărat, 
aveau de luptat cu problemele financiare, dar cel puţin găseau 
căldură şi înțelegere una la cealaltă. Nu erau singure pe lume. 

Nu le despărțea nici un zid de netrecut, ca pe lady Exbridge 
şi nepotul ei. 

Edison îşi trînti pălăria în mîinile doamnei Wilton. 

— N-ar fi trebuit să te duci astăzi la lady Exbridge, Emma. 

Erau primele cuvinte pe care le rostea de cînd părăsise 
casa bunicii lui. Emma nu reușea să-şi dea seama dacă tăcuse 
în timpul drumului fiindcă nu voia să se certe cu ea în prezența 
valetului sau pentru că furia îl lăsase fără cuvinte. 

— Fantastic, spuse Emma întinzîndu-i doamnei Wilton 
boneta. În sfîrşit, vorbeşte. 

— Pe toți dracii! 

— Şi ce anume ar fi trebuit să fac dacă am primit o 
invitaţie din partea bunicii dumneavoastră? 

— Ar fi trebuit s-o ignori. 

-Mi-ar fi fost imposibil, sir. În definitiv, vă este bunică. 
Are tot dreptul să mă întîlnească, mai ales că nu v-aţi deranjat 
să ne faceți cunoştinţă. 

— Nu era nevoie să vă fac cunoştinţă. 

Emma simţi cum sîngele îi năvăleşte în obraji. 
Bineînţeles că nu era nevoie să fie prezentată, după cerințele 
bunei-cuviinţe, singurei rude apropiate. În definitiv, ei doi nu 
crau cu adevărat logodiţi. 

— Dumneavoastră şi cu mine putem înțelege asta, sir, 
dar vă asigur că societatea e de altă părere, spuse ea calmă, 
dîndu-şi brusc seama de prezenţa a doamnei Wilton. 

Ochii lui Edison se îngustaseră amenințător. 

— Nu dau nici doi bani pe părerile societății. 

— Aţi fost destul de limpede, sir. 

Emma încercă disperată să-i atragă atenţia asupra 
menajerei. În definitiv, fusese ideea lui Edison să păstreze 
aparențele logodnei chiar şi în faţa servitorilor. 

Edison aruncă o privire tăioasă spre doamna Wilton, 
care frămînta încurcată boneta Emmei în mîini. Apoi se 
întoarse spre Emma. 

— Atîta vreme cît sîntem /ogodiți, Emma, vei face ceea 
ce consider eu că trebuie făcut. Dacă te gîndești bine, sînt 
viitorul tău soţ. Ar fi vremea să te obişnuieşti cu ideea şi să mi 
te supui. 

Asta era prea mult. 

— Sir, aţi mers prea departe. 

— Nu prea departe, după cît se vede, atîta timp cît am 
neglijat să-ți dau instrucțiuni absolut clare în privinţa bunicii 
mele. Îţi ordon să stai departe de lady Exbridge. 

Emma îşi zvîrli mîinile înlături, exasperată. 

— De ce Dumnezeu vă este atât de teamă? 

— E o fiară, se răsti Edison. Dacă are o ocazie cît de 
mică, te mănîncă de vie. 

— Vă asigur că pot să-mi port singură de grijă. 

— În orice caz, nu vreau să te întâlneşti singură cu ea. S-a 
înțeles? | 

— E foarte bine şi frumos că îmi dați acum instrucțiuni, 
însă nu eraţi prin preajmă acum două ore, cînd am primit 
mesajul de la lady Exbridge, şi n-am mai avut cum să vă cer 
permisiunea. 

Doamna Wilton tuşi discret ca să-şi facă simțită 
prezența. 

— Vă cer scuze, don'şoară, dar aveți un mesaj. 

— Încă unul? se încruntă Emma 

— Da, don'şoară. 

Menajera ridică tava de argint de pe măsuţa din hol. Pe 
luciul ei se odihnea o foaie de hîrtie împăturită. 

— A sosit ceva mai devreme, după ce aţi plecat. Băiatu' 
care a adus-o la uşa bucătăriei zicea să vă spun că-i urgent. 

— Mă întreb cine l-o fi trimis. 

Emma luă biletul, conştientă că Edison trepida încă de 
furie. ÎL ignoră dezinvoltă, deschise biletul şi îl citi la repezeală. 


Miss Greyson, 

Din remarca dumitale de aseară despre actriţe, trebuie 
să trag concluzia că ştii mai multe decît bănuiam despre 
acest lucru. M-am gîndit îndelung la asta după ultima noastră 
discuţie. Este evident că te-am subestimat. Sîntem amîndouă 
femei de lume. Am hotărit să fiu sinceră cu dumneata. Este 
neapărată nevoie să stăm de vorbă între patru ochi, cît mai 
curînd posibil. Trebuie să-ți explic anumite lucruri. 

Te asigur, miss Greyson, că este în interesul dumitale 
să ne întîlnim astăzi. Vreau să-ţi fac o propunere, una pe 
care cred că o vei găsi extrem de interesantă şi profitabilă. 

Te rog să vii singură la mine acasă, imediat ce primeşti 
mesajul. Trebuie să te previn că orice întirziere poate fi 
periculoasă. Voi rămîne acasă tot restul zilei, în aşteptarea 
vizitei dumitale. 

A dumitale, 
M. 


Emma ridică ochii şi văzu că Edison o urmărea cu mare 
atenţie. 

— Sfinte Dumnezeule! E de la lady Ames. 

— Ce naiba spui? Dă-mi să văd. 

Edison îi smulse foaia de hîrtie din mînă şi citi mesajul. 
Cînd îşi ridică din nou privirea, Emma zări în ochii lui o 

strălucire ce-i era deja familiară. Bănui că şi în privirile ei se 
putea citi aceeaşi emoție. Ştiau amîndoi ce însemna biletul 
acela. 

Era evident că Miranda cedase presiunii de a afla dacă 
Emma îi cunoaşte cariera de actriță. Cum conştiincioasa 
doamnă Wilton continua să stea aproape de ei, îşi păstră 
expresia calmă. 

— Interesant, sir, nu-i aşa? 

— Foarte. Se pare că Strategia redirecţionării a 
funcționat. 

Emma aruncă o privire spre ceas. 

— Încă nu este patru şi jumătate. Mai am vreme să trec 
pe la lady Ames. 

— Un moment, dacă eşti bună. Aş vrea să cîntăresc mai 
atent situația înainte de a pleca valvîrtej. 

— Nu mai e timp pentru raționamente lungi, sir. 

Emma își smulse boneta din mîna menajerei şi şi-o trînti 
neglijentă pe cap. l 

— Vă rog să mă scuzați, dar trebuie să plec. 

— Pe toți dracii, Emma, stai locului puţin, zise Edison 
aruncînd o privire cruntă spre nefericita doamnă Wilton. 
N-am hotărît cum este cel mai bine să procedăm. 

— Puteţi să mă însoțiți pînă la lady Ames, spuse Emma 
în timp ce se îndrepta grăbită spre uşă. Vom discuta pe drum. 

— Poţi să fii al naibii de sigură că te însoțesc. Trebuie 
să-ți spun cîteva lucruri înainte de a sta de vorbă cu Miranda. 

— Da, sir, desigur. Mai întîi, fiți atît de bun şi găsiți o 
trăsură de piaţă. 

— De ce vrei să te complici cu o mizerie din aia publică? 
întrebă el cu acelaşi ton răstit, privind spre locul unde valetul 

îl aştepta lîngă strălucitorul lui echipaj. Putem să mergem cu 
trăsura mea. 

— Nu. Miranda ar putea să o vadă în stradă şi să o 
recunoască. 

— Şi ce dacă? 

— În biletul ei, îmi atrage atenţia să vin singură. Dacă 
mă însoțiți pînă la ea, va trebui să aveţi grijă să nu fiți văzut. 
O trăsură de piaţă este anonimă. Dacă rămîneți înăuntru, n-o 
să vă vadă. 

Edison o privi cu îndoială, însă nu-i trebui prea mult 
să-şi dea seama că ea avea dreptate. 

— Oare de ce de fiecare dată cînd ajung să fiu convins 
că eu sînt cel care dă ordine, se întîmplă ceva de genul ăsta? 
bombăni el. 

Făcu semn cu mîna unei trăsuri de piață care trecea şi o 
ajută pe Emma să urce. Imediat ce se aşeză, ea strîmbă din 
nas din cauza mirosului, un amestec de vin vărsat şi vomă 
uscată. Nici Edison nu părea mai încîntat de mijlocul de trans- 
port ales. Privea în jurul lui cu dezgust prost ascuns, dar se 
rcținu de la orice comentariu. Apoi se uită la Emma. Era atît 
de emoţionată, încît trecură cîteva secunde pînă să-şi dea 
seama de expresia întunecată a chipului lui. 

— Ascultă, Emma. Trebuie să admitem că Miranda a 
intrat în panică, zise el. 

Emma cîntări la repezeală spusele lui. 

— Într-adevăr. Ştie că îi cunosc trecutul, dar nu-şi dă 
seama cît de multe am aflat. 

— Înseamnă că e convinsă de faptul că nu mai eşti un 
simplu pion, spuse Edison. Ai devenit un potenţial pericol 
pentru ea. În consecință, trebuie să fii foarte, foarte atentă 
cînd discuţi. Mă înţelegi? 

— Cred că aveţi dreptate cînd spuneţi că Miranda şi-a 
dat seama că nu mai pot fi manipulată cu uşurinţă, însă nu 
cred că mă consideră periculoasă. În bilet vorbea despre o 
propunere. Poate că vrea să mă facă părtaşă la planul ei de a 
folosi elixirul. 

— Da, cred că supoziţia dumitale are sens. 

— Poate că intenționa de la bun început o asemenea 
asociere. În definitiv, nu avea cum să mă oblige să cîştig o 
avere la cărţi pentru ea. Mai devreme sau mai tîrziu, tot ar fi 
ajuns să-mi încredințeze secretul. 

Edison rămase pe gînduri, înainte de a vorbi din nou. 

— Ar mai fi o posibilitate. 

— Care anume? 

— Înainte de a-ţi explica, trebuie să te întreb ceva, iar tu 
să-mi răspunzi cu toată sinceritatea. 

— Ce doriți să aflaţi? 

Edison o privi drept în ochi. 

— L-ai împuşcat pe Chilton Crane? 

Emma se enervă cumplit. l 

— V-am spus deja, nu l-am omorît eu. Nu-mi pare rău 
că e mort, dar cu siguranță nu eu am fost cea care i-a pus 
capăt zilelor. 

— Foarte bine. Dacă e adevărat, atunci cred că nu greşesc 
spunînd că Miranda nu plănuia să te ia ca partener egal. Cred 
că intenționa să te oblige să participi la înşelătoria ei. 

— Ce are asta de-a face cu întrebarea dacă l-am împuşcat 
sau nu pe Chilton Crane? se răsti Emma. Şi cum ar fi reuşit să 
mă oblige să o ajut să trişeze la cărți? 

— Şantajîndu-te. 

— Şantajîndu-mă? repetă Emma uimită. Dar ca să facă 

un lucru atît de detestabil, ar fi trebuit să aibă ceva cu care să 
mă amenințe. Ceva care m-ar fi făcut să-mi fie teamă să o 
înfrunt. 

— Poate că a găsit acel ceva, dar i-am smuls arma din 
mînă. 

— Despre ce vorbiți, sir? 

— Chilton Crane. 

Emma rămase cu gura căscată. 

— Chilton Crane? 

— Moartea lui Crane nu m-a deranjat niciodată, însă 
momentul şi locul unde s-a petrecut m-au obligat să-mi pun 
nişte întrebări. Nu cumva Miranda l-a încurajat în acea seară 
să urce în camera dumitale? Poate voia să facă în aşa fel încît 
să fiți descoperiţi împreună. 

Emma ridică din umeri. 

— În eventualitatea asta, lady Mayfield m-ar fi concediat 
cu siguranță. 

— Ai fi fost disperată. Poate suficient de disperată încît 
să te laşi atrasă în capcana Mirandei. 

— Dar nu s-a întîmplat aşa. Nu eram în camera mea la 
venirea lui Crane. V-am spus deja, cineva a venit după el şi 
l-a împuşcat. 

— Dacă spui că nu l-ai omorît dumneata... începu Edison 
pînditor. 

— Jur că nu am făcut-o eu. 

— Atunci a făcut-o altcineva, conchise el. 

— Miranda? întrebă Emma pe un ton şovăitor. 

— Poate. 

— Ce motiv ar fi putut s-o determine să-l ucidă? 

— Poate că l-a urmărit în seara aceea, cu intenţia de a fi 

ea cea care vă descoperă. Dar lucrurile n-au mers conform 
planului ei. Nu te aflai în cameră, ca să fii compromisă. 

Emma înghiți în sec. 

— Chiar credeţi că l-a împuşcat pe Crane cînd şi-a dat 
seama că nu sînt la mine în cameră? Vreţi să spuneți că voia 
să arunce bănuiala asupra mea? 

-— Este foarte posibil ca, dîndu-şi seama că planul ei 
iniţial eşuase, să-i fi trecut prin cap că există o altă cale pentru 
a-şi atinge scopul. Ştia că dumneata vei fi suspectul principal 
dacă Crane va fi găsit mort în camera dumitale. 

— Credeţi că a plănuit să-mi ofere după aceea un alibi, 
salvîndu-mă astfel de ştreang? 

— Dacă reușea, ai fi fost obligată să faci orice ți-ar fi 
cerut. 

Logica lui impecabilă îi dădu fiori. Îşi strînse umerii cu 
mîinile în timp ce alte gînduri înspăimîntătoare îi asaltau 
mintea. Dacă nu s-ar fi dus la Edison în seara aceea, dacă el 
nu ar fi pretins cu atâta tărie că erau împreună în momentul 
comiterii crimei... 

— Stati puţin! Emma se întoarse brusc spre el, privindu-l 
țintă. Conform versiunii dumneavoastră, Miranda ar fi trebuit 
să vină la mine în cameră pregătită să ucidă. Cum putea să 
ştie că planul ei nu va funcționa, pentru că eu lipseam din 
dormitor? Vreţi să spuneți că şi-a luat pistolul cu ea pentru 
orice eventualitate? 

— S-ar putea ca Miranda să poarte tot timpul un pistol 
în poşetă, spuse Edison. Cînd i-am cercetat camera, la Ware 
Castle, am găsit cutia unui pistol. Înăuntru erau cîteva gloanțe 
şi nişte praf de pușcă, dar nu exista nici o armă. 

— Da, atunci s-ar putea să-l poarte într-adevăr cu ea, 
şopti Emma. 

— Probabil că, după ce l-a omorât, s-a dus jos şi a aşteptat 
să fie descoperit cadavrul. Dar vremea trecea şi nu se întîmpla 
nimic. 

— Atunci şi-a pierdut răbdarea şi a trimis o servitoare 
să-mi aducă ceai, ca să precipite lucrurile. 

— Aşa se pare, 

Emma tăcu cîteva clipe înainte de a întreba: 

— Cînd v-aţi gîndit pentru prima oară că Miranda ar 
putea să fie ucigașul? 

Edison ridică din umeri. 

— Mi-a trecut prin minte că aşa stau lucrurile chiar 
atunci, din cauza pistolului. Dar mai erau şi alte explicaţii 
pentru moartea lui Crane, tot atît de plauzibile. 

Emma îi aruncă o privire încărcată de reproş. 

— Inclusiv posibilitatea de a-l fi omorît eu? 

Edison schiță un zîmbet. 

— Ţi-am mai spus, nu mă deranja deloc ideea că tu l-ai 
omorît, însă situaţia implica anumite dificultăți. Prima şi cea 
mai importantă a fost să mă asigur că n-ai să-ţi dai drumul la 
gură şi să distrugi alibiul pe care ţi l-am furnizat. Recunosc că 
m-am concentrat doar în direcţia asta, pînă cînd am părăsit 
amîndoi Ware Castle. 

— Ce vă face acum să mă credeţi că nu l-am omorît eu 
pe Chilton Crane? 

Edison o privi îndelung în ochi. 

— Acum nu mai cred că m-ai putea minți. Nu după ceea 
ce tu ai numit atît de amuzant incidentul petrecut între noi. 

— Vreţi să spuneți că doar pentru că am fost... am fost 
intimi, simţiţi că puteţi avea încredere în mine? 

— De fapt, cred că am început să am încredere în tine şi 

înainte de a fi făcut dragoste, îi răspunse el gînditor. Dar nu 
te-am întrebat pînă acum despre moartea lui Crane, fiindcă 
nu era nevoie să-mi confirmi că n-ai nici o vină. 

— Asta înseamnă, sir, că nu v-aţi gîndit nici o clipă că 
ați angajat o criminală? 

— Nu atîta vreme cît victima a fost Chilton Crane, îi 
răspunse Edison zîmbind. 

Se simţi cuprinsă de un val de căldură. 

— Sînt impresionată, sir. Chiar... chiar impresionată. 
Sînteți cu siguranță unic în lungul şir de patroni pe care i-am 
avut. 

— Am avut dintotdeauna anumite înclinații spre 
excentricitate, zise el ridicînd din umeri. 

Căldura plăcută începu să se risipească. 

- Înţeleg. Deci numai firea dumneavoastră excentrică 
v-a făcut să angajaţi o posibilă criminală. 

— Înîmmm. l 

Dezamăgită, Emma hotărî să insiste: 

— Ați fi procedat la fel cu orice ucigaşă? Sau există un 
anume gen de ucigaşe pe care sînteți doritor să le angajați? 

— Sînt foarte selectiv. 

Emma îşi dădu seama că trebuia să abandoneze 
subiectul. 

— Să revenim la oile noastre. Nu puteți fi absolut sigur 
că Miranda l-a omorît pe Crane. În definitiv, sir, vorbim despre 
o crimă. Sînt convinsă că lady Ames nu ar risca un gest atît 
de periculos numai... numai... 

— Să cîştige o avere? Din contra, eu cred că Miranda 
este doar o oportunistă nesăbuită, care a mai ucis deja o dată 
ca să obțină reţeta descifrată din Cartea secretelor şi, de ce 
nu, chiar cartea. 

— Farrell Blue? 

— Da. Dacă este adevărat, de ce n-ar omoari şi a doua 
oară? 

Emma se întoarse spre fereastră, copleşită de gînduri. 

— Îmi amintesc cât de uimită a fost în seara cînd ați 
anunţat logodna noastră. Atunci mi-am închipuit că e şocată, 
la fel ca toţi ceilalţi, de o alianță atît de nepotrivită. Acum îmi 
dau seama că s-ar fi putut ca acea expresie să se datoreze 
faptului că-şi vedea planurile năruite, pentru o doua oară 
într-o singură seară. 

— A riscat mult comițînd asasinatul, şi nu s-a ales cu 
nimic. Recompensa îi era refuzată. 

Emma strîmbă din nas. 

— Nu-mi place să fiu numită „recompensă“, sir. 

Spre surprinderea ei, Edison păru stînjenit de remarca 
ei. 

— N-am vrut să sune aşa, bombăni el. A fost o exprimare 
neinspirată. 

Emma suspină şi îşi îndreptă spatele. 

— Da, a fost. Deşi, dacă stau şi mă gîndesc, nu e mai rău 
decît să mă consideraţi o momeală. 

Sprâncenele lui se apropiară într-un arc amenințător, 

— Emma... 

— Să revenim la problema noastră, îl întrerupse ea. Eu 
cred că nimic din ceea ce am discutat nu schimbă felul în care 
va trebui să mă port cu Miranda. 

— Eu credeam că ţi-am explicat destul de limpede cît 
este de periculoasă. A ucis cel puţin de două ori. 

— Da, însă astea sînt doar supoziţii, sir, spuse Piia: cu 
un zîmbet larg. Eu sînt singura persoană pe care nu va îndrăzni 

să o ucidă. Are prea multă nevoie de mine, dacă vrea să-şi 
pună planul în aplicare. 

Edison se sprijini de speteaza banchetei, cu mişcări lente, 
nelăsînd-o din ochi. 

— Asta te poate proteja, fără îndoială, de veninul ei, dar 
nu trebuie să-ți asumi nici un risc inutil, Emma. Ascult-o. 
Vezi ce propunere îți face. Află cît poţi mai multe, dar nuo 
provoca. 

— Credeți-mă, sir, acum că ştiu de ce e în stare, voi avea 
grijă să nu fac nimic nesăbuit. 

— M-aş simți mult mai liniştit, dacă nu m-aş teme că 
atribuim cuvîntului nesăbuit sensuri foarte diferite. 

— Un bărbat care se asociază cu contrabandişti notorii 
şi nu dă înapoi de la întîlnirea cu un răufăcător, la docuri, în 
toiul nopții, nu are nici un drept să-mi ţină teorii asupra acestui 
subiect. 

Edison rînji răutăcios. 

— Chiar că eşti mult prea impertinentă ca să ai succes în 
meseria de domnişoară de companie. 

— Cu puţin noroc, starea mea financiară se va stabiliza 
curînd şi nu va mai fi necesar să-mi caut un alt post după 
încheierea colaborării noastre, spuse ea privind pe geam. 
Trăsura încetineşte. Am ajuns pe strada Mirandei. 

Edison privi şi el afară, la şirul de case elegante. 

— Îmi dau seama că încep şi eu să am premoniţii ca 
dumneata: nu-mi place deloc ce se întîmplă. 

— Ce ar putea să nu meargă bine? 

— Aş prefera să nu parcurg acum toată lista cu lucrurile 
care ar putea să nu meargă bine, dacă nu te superi. Mă tem că 


264 


e mult prea lungă. Foarte bine, voi aştepta aici, în trăsură. 
Dar, Emma, trebuie să-mi promiţi că imediat ce ți se va părea 
ceva în neregulă vei pleca. 

— Vă dau cuvîntul meu, sir. 

Vizitiul se opri, aşa cum îi ceruse Edison, la cîteva case 
distanță de reşedinţa Mirandei. Emma coborî grăbită şi 
parcurse restul drumului pe jos. 

Zona arăta altfel la lumina zilei decît i se păruse noaptea 
balului. Atunci, îşi aminti Emma, strada fusese înţesată de 
trăsuri. Scările de la intrarea în casa Mirandei erau pline de 
oaspeţi elegant îmbrăcați. Toate ferestrele casei străluceau 
luminate şi muzica răsuna din sala de bal. O atmosferă de 
agitaţie febrilă şi emoție însufleţise întreaga scenă. Acum, casa 
Mirandei nu mai avea aceeaşi strălucire. Emma urcă scările 
pustii şi trase şnurul clopotului gîndindu-se că totul în jur 
pare nefiresc de tăcut. 

O străbătu un fior de gheaţă şi îşi simți palmele zvîcnind. 
Nu, te rog, gîndi ea. Nu vreau o altă presimțţire. Am avut 
destule în ultima vreme. 

Aruncă o privire peste umăr, în timp ce aştepta să 
răspundă cineva la uşă. Casele din jur păreau tăcute şi pustii. 
Desigur, îşi spuse Emma, este aproape ora cinci, ora cînd te 
duci în parc, să vezi şi să fii văzut. 

Chiar în acel moment, lumea bună, călare pe armăsari 
superbi sau conducînd echipaje splendide, defila pe cărările 
pădurii. Era genul de scenă în care Miranda ar fi strălucit, 
fără îndoială. Faptul că alesese să rămînă acasă toată după- 
amiaza, în speranța că i se va răspunde la invitație, spunea 
mult despre panica în care intrase. 

Nu răspunde nimeni la uşă. Emma îşi strînse mîinile 
înmănuşate, încercînd să scape de senzaţia de mîncărime, fără 
succes. l 

Sună din nou şi aşteptă, atentă să audă zgomot de paşi 
în hol. 

Cîteva minute mai tîrziu, fu obligată să constate că nu 
avea cine să-i răspundă. Se gîndi că Miranda, plictisită de 
aşteptare, se hotărîse pînă la urmă să iasă. Şi totuşi, cineva ar 
fi trebuit să fie acasă. Doar n-or fi plecat toţi servitorii. 

Mîncărimea neplăcută din palme continua să o sîcîie. 
Se dădu cîţiva paşi înapoi şi privi ferestrele. Toate aveau 
draperiile trase. Îi scăpă un suspin. Era imposibil să mai ig- 
nore senzaţia de teamă. În casa Mirandei se petrecuse ceva 
foarte rău. 

Se întoarse repede şi se îndreptă grăbită spre trăsura de 
piață care o aştepta. Era vremea să treacă la fapte. Speră din 
tot sufletul ca Edison să nu fie greu de convins. 

ă intru în casa Mirandei? se răsti Edison. Ai 
înnebunit? 

— Cred că s-a întîmplat ceva. 

Emma aruncă o privire prin geamul trăsurii. Scările din 
(aţa casei erau la fel de pustii. Nu venise şi nu plecase nimeni 
în minutele cît stătuse acolo, certîndu-se cu Edison. 

— Nu sînt nici măcar servitorii acasă, insistă ea. Miranda 
avea o mulțime, dacă vă amintiți. Ar fi trebuit să fie măcar o 
cameristă sau un valet. 

— Pe toţi dracii! Edison se aplecă şi privi pe geam. Ştiam 
cu că nu-i o idee bună. 

— Ei bine, sir? Mergem să vedem ce se întîmplă, sau 


nu? | 

Edison nu-i răspunse imediat. Expresia sumbră din 
priviri o convinse că este la fel de îngrijorat ca şi ea. 

— Nu vom merge nicăieri, spuse el. Tu rămii aici în 
trăsură. Eu mă duc prin spate, să văd dacă nu este cineva prin 
grădină. l 

— Vă însoțesc, spuse Emma hotărîtă. Dacă s-a întîmplat 
ceva, ne vom descurca mai bine amîndoi. 

— Nu, Emma. 

Edison deschise uşa. 

— Aşteptaţi, spuse ea repede prinzîndu-l de o mînecă. 
Ascultaţi-mă puțin. Dacă mergeţi singur, s-ar putea să vă 
confunde cineva cu un spărgător. 

— Ceea ce voi fi dacă lucrurile stau aşa cum mi-ai spus. 
Nu vreau să te implic în aşa ceva. 

— Prostii. Dacă sîntem împreună, putem pretinde că am 
venit să-i facem o vizită Mirandei şi că am devenit îngrijorați 
văzînd că nu ne răspunde nimeni la uşă. Ceea ce este purul 
adevărul. 

— Cam subțire adevăr, după părerea mea. 

Edison deschise uşa, cobori şi se întoarse spre ea. 

— Vei rămîne aici, pricepi? 

Apoi trînti uşa fără să mai aştepte vreun răspuns şi se 
făcu nevăzut după colțul străzii. 

Emma aşteptă pînă nu-l mai văzu, înainte de a-l urma. 

Imediat ce ajunse la colțul străzii, îşi dădu seama că 
aşteptase puţin prea mult. Edison nu se vedea nicăieri. 
Dispăruse pe aleea umbroasă care despărțea două şiruri de 
grădini. ledera şi alte plante agățătoare se revărsau în 
adevărate cascade peste zidurile de piatră ce mărgineau 
grădinile. Coroanele stufoase ale copacilor îşi întindeau 
ramurile, de ambele părţi, pe deasupra aleii. Frunzişul des, de 
sfîrşit de primăvară, crea un baldachin de verdeață peste 
drumeagul îngust. 

Se îndreptă grăbită într-acolo, apoi se opri încercînd să 
se orienteze. Era greu de ghicit care din porți dă în grădina 
Mirandei. Încercă să-şi amintească pe lingă cîte case trecuse 


268 


mergînd spre locuinţa lui lady Ames, cu cîteva minute în urmă. 
Patru? Sau cinci? Nu le numărase. 

Se opri în faţa celei de-a patra porți, dar şovăi să intre. 
Ar fi fost extrem de penibil să nimerească din greşeală într-o 
grădină străină. 

— S-ar putea crede, se auzi vocea moale a lui Edison, 
de undeva din vîrful zidului grădinii, că ar trebui să mă 
obişnuiesc pînă la urmă cu insubordonarea ta. 

Emma sări înapoi şi îşi ridică privirea. 

— Edison! 

ÎI căută cu privirea prin frunzişul luxuriant. Trecură 
cîteva secunde pînă să-l zărească. Era aproape invizibil în 
vegetația ce acoperea zidul. 

— Să nu mai faceți asta niciodată, sir. M-aţi speriat 
cumplit. 

— Poate te înveţi minte! Ei bine, dacă tot eşti aici, ce-ar 
fi să intri în grădină. Este mult mai înțelept să te am aproape 
ca să te pot supraveghea, decît să te las de capul tău. 

Dispăru printre frunze şi, cîteva clipe mai tîrziu, poarta 
se deschise cu un scîrțiit uşor. Emma se strecură grăbită în 
grădină. Tufe înalte şi dese împiedicau vederea spre spatele 
casei. 

— Vino după mine, îi spuse Edison. 

Păşind alături de cărare, o conduse prin iarba înaltă şi 
încîlcită pînă la uşa bucătăriei. Se opriră şi studiară atenţi 
împrejurimile, preţ de cîteva clipe. 

Casa era învăluită într-o tăcere rău prevestitoare. Emma 
îşi dădu seama că, deşi insistase să meargă pînă acolo, nu 
dorea deloc să intre înăuntru. 

— Stai aici, şopti Edison. 

Emma rămase în umbra unui gard viu şi îl privi cum 
urcă treptele şi încearcă uşa. Aceasta se deschise cu uşurinţă. 
Edison aruncă o privire scurtă în spate. Emma ştiu că se 
hotărîse să intre înăuntru. Inspiră adînc, încercînd să-şi adune 
curajul şi o porni spre scări. 

Tăcerea de afară era nimic în comparație atmosfera 
sumbră şi apăsătoare dinăuntru. În bucătărie nu se afla nimeni, 
deşi încăperea oferea imaginea obişnuită. Mesele de lemn 
fuseseră proaspăt frecate cu leşie, un coş plin cu legume aştepta 
pregătit pe o laviţă. Într-o cratiţă erau cîțiva porumbei jumuliţi. 

— Nu arată ca şi cum i-ar fi venti brusc ideea să-şi închidă 
casa şi să părăsească Londra, zise Edison. 

— Nu. 

Străbătură împreună bucătăria spațioasă şi ajunseră în 
holul din spate, pe care Emma îl recunoscu imediat. Acolo 
stătuse în seara balului, cînd îl urmărise pe Swan coborînd pe 
scara de serviciu. Privi în cealaltă parte a holului şi văzu uşa 
închisă a bibliotecii. 

Un fior rece îi trecu pe şira spinării. Nu-şi putea dezlipi 
privirea de uşă. 

— Edison, biblioteca. 

El o privi ciudat, însă nu întrebă nimic. Traversă holul. 
şi deschise uşa. 

Emma îşi tinu respiraţia la vederea dezordinii cumplite 
dinăuntru. Încăperea fusese întoarsă cu susul în jos. Dar nu 
asta o îngrozi, ci mirosul, acel miros inconfundabil al morții. 

Se clătină şi făcu un pas înapoi. Căută instinctiv în poşetă 
o batistă şi şi-o duse la gură. Respirînd întretăiat, privi îngrozită 
silueta prăvălită pe covor. 

— O, Doamne, Edison. Este...? 


270 


Edison intră înăuntru şi se opri lîngă cadavru. 

— Da, este Miranda. Moartă. A fost împuşcată. 

Emma păşi şovăitor în bibliotecă. Nu reuşea să-şi 
desprindă privirea de la pata de sînge care se întindea pe 
corsajul rochiei de după-amiază a Mirandei. 

— Cum s-a putut întîmpla aşa ceva în propria ei casă? 
întrebă Emma. Servitorii ar fi trebuit să audă împuşcătura. 
Şi, oricum, unde-au dispărut cu toţii? De ce n-a dat nimeni 
alarma? 

— Poate că le-a dat liber la toţi înainte să vină ucigașul, 
răspunse el. 

Edison merse pînă la o măsuţă de ceai aflată în apropiere 
şi privi atent obiectele care zăceau împrăştiate pe jos, la 
picioarele ei. 

— Se pare că te aştepta. 

Emma făcu un efort să-şi mute privirea de la trupul 
însîngerat al Mirandei şi privi la obiectele de pe covor: un 
borcănel cu plante uscate, un ceainic şi o singură ceaşcă. 
Alături de ele se afla un pachet de cărți de joc, din care cîteva 
se împrăştiaseră pe jos. 

— E limpede că plănuia să mă supună iar unuia din testele 
ei. Mă întreb de ce. Se convinsese doar că reacționez favorabil 
la elixir. 

— Da, însă dacă avea de gînd să-ţi propună să vă asociați, 
trebuia să te convingă că poți într-adevăr să ghiceşti corect 
cărțile sub influenţa băuturii. 

— Bănuiesc că de asta le-a dat liber tuturor servitorilor 
în după-amiaza asta, şopti Emma. Cum intenţiona să-mi 
demonstreze calitățile elixirului şi să-mi vorbească despre 
intențiile ei, s-a gîndit că ar fi fost mai bine să rămînem singure. 

Edison păşi încet prin cameră, examinînd dezordinea. 
Cele cîteva cărţi pe care Miranda le folosise ca să decoreze 
rafturile zăceau pe podea. Covorul era plin de hirtii 
împrăştiate. Globul pămâîntesc căzuse de la locul lui. Sertarele 
biroului erau larg deschise. 

— S-ar putea să fie un jaf, spuse el. 

— Nu păreţi foarte convins. 

— Nici nu sînt, răspunse el examinînd sertarele biroului. 
Cred că n-am greşi prea mult dacă am afirma că cel care a 
făcut asta căuta reţeta elixirului sau Cartea secretelor. 

— Credeţi că a găsit ceva? 

— N-am certitudinea, dar s-ar putea să fi găsit ceva, 
deoarece a decis că nu mai are nevoie de Miranda. 

— Oh, Doamne Dumnezeule! Şi-acum ce-o să facem? 

— Răspunsul la întrebarea dumitale este evident: trebuie 
s-o ştergem de-aici, spuse el prinzînd-o de încheietura mfinii. 

Emma simți că se sufocă. 

— Edison? 

— Ultimul lucru de care avem nevoie acum este să fii 
legată de o a doua crimă. 

Stomacul Emmei se strînse dureros. | 

— Dar cum ar putea cineva să mă lege de crima aceasta? 

— Nu ştiu şi nici nu doresc să aflu. Trebuie s-o ştergem 
de aici, înainte să se întoarcă servitorii. 

O strânse mai tare de mînă şi aproape că o târî după el în hol. 

— N-o să mă cert cu dumneavoastră, sir. 

— Asta ar fi o schimbare de atitudine îmbucurătoare. 

Părăsiră casa urmînd acelaşi drum pe care veniseră. 
Emma nu-şi dăduse seama cît de tensionată este decît cînd 
ajunseră din nou pe alee. Abia atunci o cuprinse ameţeala. 

— Te simţi bine? întrebă Edison cu glas aspru. Eşti cam 
palidă. 

— Sigur că mă simt bine. Doar n-am văzut pentru prima 
oară un om ucis. Dacă mă gîndesc bine, este a doua crimă în 
decurs de cîteva săptămîni. În ritmul ăsta, n-o să dureze mult 
şi o să mă obişnuiesc, sfirşi ea inspirînd adînc. 

— Ce norocoasă ești, draga mea. În ce mă privește, n-o 
să mai ies din casă fără o sticluţă cu săruri în buzunar. 

Străbătură în grabă alcea şi ieşiră în stradă. Emma văzu 
trăsura de piață aşteptîndu-i la colţ. Vizitiul se ghemuise pe 
bancheta lui şi sforăia liniştit. Caii moţăiau, cu urechile 
pleoștite. Edison bătu în portiera trăsurii. 

— Trezeşte-te, vizitiu! Ți-au venit clienţii. Trebuie să 
pomim imediat. 

Vizitiul sări ca ars şi apucă frîiele suspinînd adînc. 

— Da, sir. Aşa fac întotdeauna, bombăni el, cu glas 
scăzut, spre cai. Mereu își schimbă gîndul. Întii îţi zic s-aştepţi, 
şi cînd te aranjezi ca omul să tragi un pui de somn, te trezesc 
ŞI ţipă ca loviți de streche că trebe” musai să se ducă altundeva. 

Edison smuci portiera trăsurii şi o împinse pe Emma 
înăuntru. Apoi urcă şi el, închise portiera şi trase perdelele. 

Emma suspină, cutremurîndu-se,. 

— Cine ar fi avut motiv să o omoare pe Miranda? 

— Eu unul nu mă îndoiesc că există cîțiva oameni, 
inclusiv vreo două neveste geloase, care ar fi fost bucuroşi 
s-o împuşte. Ţinînd însă cont de circumstanțe, cred că nu 
greşesc prea mult spunînd că, indiferent cine e cel care a ucis-o, 
sigur este implicat în afacerea asta blestemată cu cartea şi 
rețeta dispărute. 

— Da, răspunse Emma masîndu-şi tîmplele. Dar ați 
menţionat şi gelozia drept unul dintre motivele posibile. 

- N-are importanţă. În situaţia dată o asemenea 
explicaţie nu stă în picioare. 

— Uitaţi că există cineva care avea, într-adevăr, toate 
motivele să fie gelos din cauza nenumăraţilor iubiţi ai 
Mirandei. 

Urmă o clipă de tăcere. 

— Ai dreptate, zise Edison încet. Ar fi bine să-l găsim 
pe Swan înainte ca autorităţile să ajungă la aceeaşi concluzie. 
Vreau să-i pun cîteva întrebări. 

— Ce vă face să credeți că vă va răspunde? 

Edison o privi cu obişnuitul lui zîmbet enigmatic. 

— O să-i propun un tîrg. În schimbul unor informaţii 
despre trecutul Mirandei, am să-l ajut să scape de autorități, 
dacă va fi acuzat de crimă. 

Emma se crispă vizibil. 

— Ce s-a întîmplat? o întrebă Edison privind-o atent. 

— Nimic. 

— Pe toţi dracii, Emma, n-am nici un chef de mistere. 
Spune-mi ce anume din planul meu te-a deranjat. 

— Nu are prea mare importanță. M-a surprins doar faptul 
că tîrgul pe care aveţi de gînd să i-l propuneţi lui Swan 
seamănă perfect cu cel pe care l-aţi făcut cu mine. 

Edison păru, în același timp, iritat şi stînjenit. 

— Seamănă pe naiba! 

— Salvarea de ştreang în schimbul ajutorului în 
cercetările pe care le întreprindeți? articulă ea rar, ridicînd 
din umeri. Mie îmi sună suficient de cunoscut. Vă atrag însă 
atenţia că, în cazul lui Swan, nu va funcționa. 


` 

Ochii lui Edison fură străbătuți de un fulger scurt de 
furie care dispăru aproape imediat, ascuns de stăpînirea de 
sine îngheţată pe care o afişa de obicei, fără nici un efort. 

— Nimic din tot ce am de gînd să-i propun nu are nici 
cea mai mică asemănare cu aranjamentele dintre noi, spuse 
el calm. Lasă asta şi spune-mi mai bine ce te face să afirmi că 
n-o să meargă? 

— Eu cred că a iubit-o cu adevărat, şopti Emma. Se 
poate să o fi ucis. Dar nu cred că vă vinde vreo informaţie care 
să-i întineze memoria, nici măcar ca să scape de ştreang. 

— Pari foarte sigură de ce spui. 

— Sînt, spuse ea cu glas sugrumat, încleştîndu-şi mîinile 
în poală. 

— Credinţa dumitale în dragostea adevărată este 
înduioşătoare. În ce mă priveşte, ştiu din experiență că oamenii 
devin extrem de practici cînd e vorba de viaţă, moarte sau 
bani. 

— Țineţi minte ce v-am spus. Nu veţi putea să-l mituiți 
pe Swan. În cazul în care nu a omorât-o el, s-ar putea să vă 
ajute dacă îi promiteţi ceva. 

— Ce să-i promit? 

— Juraţi-i că veți încerca să găsiți persoana care a curmat 
viața femeii pe care o iubea. 

-o să-ți vină să crezi, Emma, dar toată lumea 
spune că servitorul ăla al ei ciudat, Swan, s-a dus 
la Miranda acasă ieri după-amiază şi a împuşcat-o, rosti Letty 
cu o plăcere morbidă. 

Emma lăsă deoparte teancul de cotidiene pe care le 
răsfoia sperînd să găsească veşti despre Orhideea de aur. Ca 
de obicei, nici unul nu anunţa despre întoarcerea navei, cu o 
avere uriaşă pentru investitorii ei. O studie pe Letty, care 
fremăta de emoție. 

Vestea mortii Mirandei zguduise lumea bună imediat 
după micul dejun. E de necrezut, îşi spuse Emma, cît de repede 
circulă bîrfa în înalta societate. 

— Sînt sigure autoritățile că Swan este cel care a omorît-o? 
întrebă ea cu prudenţă. 

În ciuda faptului că îi sugerase exact acelaşi lucru lui 
Edison, nu era satisfăcută în întregime de explicaţie. De fapt, 
cu cât se gîndea mai mult la posibilitatea ca Swan să o fi 
împuşcat pe Miranda, cu atît versiunea i se părea mai puțin 
plauzibilă. 

Nu pentru că n-ar fi reuşit să şi-l închipuie pe Swan 
omorîndu-şi stăpîna într-un acces de furic şi gelozie. Este 
bine ştiut că pasiunile puternice pot provoca reacții periculoase 
persoanelor labile emoțional. Problema era că un răspuns atît 
de simplu şi la îndemînă nu se potrivea în acest caz. Nu se 
potrivea deloc cu afacerea încurcată şi bizară a Cărţii 
secretelor. 

Emma bănuia că şi Edison are aceeaşi părere, cu toate 
că era hotărît să îl găsească pe Swan şi să stea de vorbă cu el. 

— Chiar aşa. De fapt, mi-a spus Calista Durant că l-a 
auzit pe Basil Ware vorbind despre angajarea unui detectiv 
particular din Bow Street pentru a-i da de urmă lui Swan şi 
a-l aduce în faţa justiţiei. 

Letty îşi umplu din nou ceaşca cu ceai şi se reașeză pe 
sofaua tapisată cu catifea galbenă. Îşi scosese pălăria cu cîteva 
minute în urmă, cînd sosise acasă valvîrtej, nerăbdătoare să 
comenteze crima cea mai şocantă a sezonului. Era atît de 
agitată, încît nici nu se sinchisise să se schimbe. Mai purta 
încă rochia pe care o îmbrăcase pentru vizitele de după- 
amiază, o toaletă din muselină galbenă cu violet, cu un 
decolteu atît de adînc încît abia îi oprea sînii să se reverse. 

Emma îşi petrecuse ziua acasă, aşteptînd nerăbdătoare 
veşti de la Edison. Se făcuse ora cinci şi el încă nu venise cu 
noutăţi despre rezultatul căutării lui Swan. 

— Bîrtele spun şi motivul pentru care servitorul a 
omorît-o? 

— După cîte spunea menajera ei, începu Letty clipind 
afectată, nu era nici un secret că omul îşi petrecea nopţile 
destul de des în patul Mirandei. Greu de crezut, nu-i aşa? 

— Nu neapărt, răspunse Emma înțepată. De cînd mi-am 

început cariera de domnişoară de companie, am aflat cu uimire 
că o mulțime de doamne din lumea bună zburdă cu plăcere 
împreună cu un valet chipeş. 

— Da, sigur, draga mea, nu spui nimic nou. Letty se 
opri analizînd subiectul cu buzele strînse. În orice caz, 
continuă ea, eu am găsit întotdeauna că bărbatul ăsta are ceva 
înspăimântător, ceva ce ar putea exercita o anumită atracție 
pentru femeile de genul Mirandei. 

— Femeile de genul Mirandei? 

— Am considerat tot timpul că are gusturi cam discutabile 
în privinţa asta. 

Emma ridică din sprîncene. Nu trecuse prea mult timp 
de cînd Letty o decreta pe Miranda drept „adevărata 
întruchipare a stilului şi bunului-gust“. Se părea că şacalii 
flămînzi ai lumii bune se reped întotdeauna asupra celei mai 
proaspete victime. Nu puteai nici măcar să mori în înalta 
societate, fără să dai prilej la bîrfe. 

— Spuneai că Miranda şi Swan aveau o legătură? 

— Oh, dragă, n-aş merge atît de departe încît să numesc 
genul ăsta de sport drept o legătură. Se pare însă că îl invita 
în patul ei din cînd în cînd, dacă nu avea pe altcineva la 
îndemînă. 

— Asta nu explică de ce ar fi vrut s-o omoare. 

— Se spune că s-a înfuriat pe el în seara balului şi l-a 
concediat. Nici măcar nu i-a dat referinţe. Servitorii spun că 
şi-a strîns lucrurile şi a părăsit casa înainte să se lumineze de 
ziuă. Cu toții sînt de părere că pur şi simplu clocotea de furie. 

— Înţeleg. 

— Se bănuieşte că a dat încă de atunci tîrcoale casei, 
pîndind o ocazie să se răzbune. Ieri, cînd a văzut că servitorii - 

sînt cu toţii liberi, a dat buzna înăuntru, a împuşcat-o pe 
Miranda şi a furat argintăria. 

— Hmmm. 

Emma făcu efortul de a-şi turna încă o ceaşcă cu ceai 
cu mişcări cît mai calme şi ferme. 

— Mă întreb de ce şi-a trimis Miranda toţi servitorii de 
acasă ieri după-amiază. Cam ciudat, nu eşti de părere? 

— Oh, nu-i nici un secret aici. Majordomul a declarat 
autorităților că au primit cu toţii liber ca să poată merge la 
bilci. 

— Cîtă generozitate din partea ei, murmură Emma. Dar 
un asemenea gest nu e deloc în stilul ei. 

Letty chicoti. 

— Dacă mă întrebi pe mine, bănuiesc că dorea să se 
întîlnească nestingherită cu noul ei iubit, aşa că a scăpat de 
servitori în timpul după-amiezei. 

— De ce să fi vrut neapărat să rămînă absolut singură, 
doar pentru o mică zbenguială? Pînă acum nu şi-a ascuns 
niciodată iubiții. De fapt, cred că îi făcea chiar plăcere să se 
laude cu ei. 

— Poate că noul iubit a fost cel care a insistat să păstreze 
secretul. l 

Era limpede că bîrfa lumii bune alcătuise scenariul 
complet al morții Mirandei şi era foarte încîntată de ce făcuse. 
Bietul Swan nu mai avea nici o şansă. Emma spera, spre binele 
lui, să fi avut inspiraţia să părăsească oraşul. Dar dacă nici nu 
aflase de moartea iubitei lui Miranda? În cazul acesta, îşi spuse 
Emma, Edison ar fi putut să-l găsească înaintea detectivului 
particular de pe Bow Street, angajat de Ware. 

— Şi de ce naiba te-aş crede de data asta? 

Edison îşi încrucişă mîinile şi se sprijini de spătarul 
scaunului, privindul pe Harry O Ureche cu o expresie nu prea 
plăcută. Nu îl deranja faptul că Harry îl vînduse luptătorului 
Vanza, cu cîteva zile în urmă. Îşi cunoştea prea bine vechiul 
asociat ca să ştie că, din cînd în cînd, se poate aștepta la așa 
ceva din partea lui. În după-amiaza aceasta, îl enerva mai 
mult faptul că Harry venise direct de la docuri, aducînd după 
el o mulţime de noroi şi gunoaie pe care reuşise să le lase pe 
covorul scump ce acoperea podeaua bibliotecii lui. 

Harry îşi făcuse apariţia în fața uşii lui Edison la cîteva 
ore de cînd o mulțime de oameni, nu doar detectivul de pe 
Bow Street, îl căuta pe fostul servitor al lui lady Ames. 

Îşi ştersese picioarele pe covoraşul de lîngă birou şi 
avusese bunul-simţ să pară ruşinat. 

— Ştiu că sînteţi oleacă pornit pentru ce se petrecu mai 
ieri-noapte. Da” vă jur din nou, domnu” Stokes, nu-mi trecu 
deloc prin cap că amărîtu” vrea să vă facă felu”. A fost doar 
afaceri, ştiţi cum e. 

— Sigur că da. 

— Ştiam că o să pricepeţi. Io încercam să vînd oleacă de 
informaţii la două părți ce părea să se intereseze una de 
cealaltă. De un” să visez că otreapa vrea să vă ia gîtul? 

— Lasă asta, Harry. Nu am vreme de pierdut acum cu 
scuzele tale, chiar aşa sincere cum sînt. 

- Îs sincere, jur pe cinstea mamei mele. 

- Ei bine, bănuiesc că nu-i prea departe de cinstea surorii 
tale. Mai scoate bani din bordelul pe care şi l-a deschis anul 
trecut? 

— Se descurcă grozav, îşi lăți Harry zîmbetul peste 
gingiile ştirbe. Mulţam că ați întrebat de ea. Toată familia îi 
mîndră de Alice. Oricum, vi-s dator pentru că m-aţi tras afară 
din rîu. Un bărbat adevărat trebe să-şi plătească datoriile, aşa 
că de-aia venii. 

— Ai venit în legătură cu ceea ce am răspîndit prin oraş 
că mă interesează? 

— Chiar aşa. Şi nu vă cer nici un bănuţ pe informaţie, 
aşa că trag speranță să mă credeţi că vreau să-mi plătesc 
datoria. 

Edison îl privi cu interes. 

— Ai ceva pentru mine? 

— Auzii că vreţi să-l aflați pe unu”, Swan, o namilă de 
lucra pentru o doamnă care-a murit. 

— Şi? 

— Cre” că ştiu unde-i, spuse Harry cu un aer de sinceritate 
deplină. Adică, unde era azi-dimineaţă, în zori. 

— Unde anume era? 

— La docuri. Căuta de lucru. Atunci nu știui nimica. 
l-am zis că n-am nevoie de oameni. Da” după ce auzii că-l 
căutați, am încercat să dau de el. 

Instinctul şi experiența îi spuneau lui Edison că, da 
această dată, Harry nu minţea. 

— Şi, ai reuşit? 

— Nu chiar. Da’ Moll de la Diavolu” Roşu mi-a zis că 
l-a văzut mai tîrziu. Zicea că arăta tare ciudat, de parcă ar fi 
fost furios şi necăjit. Swan i-a zis că pleacă din oraş. Că s-a 
întîmplat ceva urît, şi că poa” să cadă vina pe el. 

Edison se încruntă. 

— A spus cumva şi încotro se-ndreaptă? 

— Nu, răspunse Harry răsucindu-și în mâini pălăria 
soioasă. Da’ i-a zis lui Moll că trebuie să vadă o doamnă 
înainte să piece. 

Edison îşi sprijini mîinile de tăblia biroului. 

— A pomenit vreun nume? 

— Nu, a zis doar o doamnă. 

Edison fu străbătut de un fior ciudat. Se ridică încet în 
picioare. 

— A spus cumva de ce trebuie s-o vadă pe această 
doamnă înainte să plece din oraş? 

— Moll zicea că Swan spunea cum că se jură că n-o 
să-și mai pună în viaţa lui pielea la bătaie pentru vreo 
blestemată de muiere, dar că asta era altfel. Zicea c-a fost 
bună cu el. Şi că e în pericol. 


După amiază-tîrziu, cum încă tot nu primise nici o veste 
de la Edison, Emma se retrase în liniştea camerei ei ca să 
recitească scrisoarea pe care o primise cu poșta de dimineaţă. 
Veștile o nelinişteau din ce în ce mai mult. O cunoştea prea 
bine pe sora ei. Daphne era categoric pe punctul de a face 
ceva nesăbuit. 


Scumpa mea Emma, 

În ultima ta scrisoare îmi spui că vei avea curînd banii 
care ne trebuie. Mă rog din tot sufletul să ai dreptate, fiindcă 
îți jur că nu mai pot să rămîn aici, la Școala doamnei Osgood 
pentru tinerele domnişoare. 

Trebuie să-ţi spun, doamna Osgood îmbătrineşte pe zi 
ce trece. N-o să-ţi vină să crezi ce s-a întîmplat aseară. Nu 
puteam să dorm şi m-am dus jos să-mi iau o carte. (A sosit 

ieri ultimul roman de groază al doamnei York şi l-am citit cu 
rîndul, cu voce tare.) 

Cînd am ajuns în holul unde se află biblioteca, am 
observat că uşa era închisă şi am zărit o rază de lumină 
pe sub ea. Mi-am lipit urechea de uşă şi am auzit nişte 
sunete grozav de ciudate. Părea că intraseră acolo nişte 
animale sălbatice, care scurmau printre cărți. Apoi au 
răsunat cele mai cumplite gemete şi mormăituri pe care 
mi-a fost dat să le aud vreodată. Imediat a urmat un țipăt 
înspăimîntător. Mi-a fost teamă că a omorit-o cineva pe 
doamna Osgood, aşa că mi-am luat inima în dinţi şi am 
deschis uşa. 

Priveliştea care mi s-a înfățișat a fost mai uluitoare 
decit focurile de artificii pe care le-am văzut împreună acum 
doi ani, la Vauxhall Gardens. 

Domnul Blankenship, un văduv respectabil care are o 
fermă în vecinătate, era pe sofa peste doamna Osgood, dacă 
poți să-ți imaginezi aşa ceva. Pantalonii îi erau căzuţi în 
jurul gleznelor. iar şezutul, foarte mare şi foarte gol, stătea 
ridicat în aer. Picioarele doamnei Osgood, la fel de goale, 
se zbăteau de o parte şi de alta a lui. 

Din fericire, nici unul din ei nu m-a observat. Poți să 
fii sigură că am închis uşa în cea mai mare grabă şi am 
luat-o la fugă pe scări în sus. 

Trebuie să-ți spun, surioară dragă, că bănuiesc că 
scena la care am fost martoră este ceea ce se numeşte a face 
dragoste. Dacă-i aşa, mă tem că toate poeziile şi romanele 
cure ne-au plăcut atît, ba chiar şi emoţionantele versuri ale 
«domnului Byron, ne-au indus, din păcate, în eroare. Te asigur, 
u fost cea mai ridicolă privelişte... 

Emma împături scrisoarea şi privi pe fereastră parcul 
de pe cealaltă parte a străzii. Îşi spuse, gînditoare, că ea nu se 
simtise deloc ridicolă în brațele lui Edison. Clipele acelea de 
pasiune din trăsură aveau să-i încălzească sufletul pentru tot 
restul vieții. 

O bătaie uşoară în uşă o trezi la realitate. 

— Intră, spuse ea. 

Uşa se deschise. Bess, camerista, făcu la repezeală o 
reverență şi-i întinse o bucată de hîrtie. 

— Am un mesaj pentru dumneavoastră, don'şoară. L-a 
adus un băiat la uşa din spate. 

Emma simţi că i se accelerează bătăille inimii. Cu puţin 
noroc, puteau fi veşti de la Edison. Poate reuşise să descopere 
ceva. Se ridică în picioare şi merse grăbită să ia biletul. 

— Mulţumesc, Bess. 

Despături foaia de hîrtie şi citi mesajul scurt, scris de o 
mînă evident nedeprinsă cu scrisul. 


Miss Greyson: 
Vă rog să veniți în parc. Trebuie să vorbesc cu 
dumneavoastră. Sinteţi în mare pericol. 
Al dumneavoastră, 
Swan 


— Sfinte Dumnezeule, spuse Emma ridicîndu-și privirea 
spre tavan. Merg să mă plimb puţin prin parc, Bess. Dacă 
vine cumva domnul Stokes, fii bună şi roagă-l să mă aştepte, 

— Da, don'şoară. 

DĂ A DA d dai? cer ze ăi ai 


Emma trecu grăbită pe lîngă femeie şi deschise ușa. 
Cobori rapid scările, își înşfăcă boneta din cuier şi ieși din 
casă. Cobori treptele largi de la intrare, traversă strada printre 
două căruţe încărcate cu fîn şi intră grăbită în parc. În jurul 
ci, frunzele copacilor se mişcau alene, în bătaie unui vînticel 
ciudat. 

Se opri dîndu-şi seama că nu avea de unde să ştie în ce 
loc o aşteaptă Swan. Îşi închipui că se ascunde după vreuna 
din tufele dese. Poate chiar supraveghease casa, îşi spuse ea, 
deci m-a văzut acum cîteva clipe, cînd am ieşit. 

— Miss Greyson. 

Emma se răsuci la auzul vocii răguşite, bine cunoscută. 

— Swan. 

Se încruntă văzîndu-l stînd la adăpostul unui copac 
stufos. Arăta jalnic; nu mai purta livreaua frumoasă, albastră, 
ca atunci cînd fusese în serviciul Mirandei. Trupul lui uriaș 
cra acoperit de o cămaşă veche, zdrenţuită, o haină plină de 
pete şi nişte pantaloni cam scurţi. De unul din umeri îi atîrna 
un sac marinăresc. Emma bănui că înăuntrul lui era toată 
bruma de lucruri pe care le adunase. Se vedea limpede că nu 
se bărbierise de cîteva zile. Însă ceea ce îi frînse inima fu 
expresia de disperare din ochii lui. 

Merse grăbită pînă lîngă copac şi se opri în faţa lui Swan. 
Cu un gest instinctiv, îşi aşeză mîna pe mîneca hainei lui plină 
de pete. 

— Te simţi bine? 

— Au pus un detectiv pe urmele mele, miss Greyson, 
spuse Swan frecîndu-şi fruntea cu dosul mîinii. Dar reuşesc 
cu să nu-i stau în cale pînă plec în nord. 

— Ai omoriît-o pe Miranda? 

— Dumnezeule, mi-a trecut de cîteva ori prin minte după 
ce m-a alungat, dar jur că n-am făcut-o eu. Altcineva a omorit-o. 

Swan îşi strînse tare pleoapele. După cîteva secunde, 
cînd deschise ochii, Emma observă că ochii îi erau umezi. 

— Te cred... 

— Aţi fost bună cu mine la Ware Castle, don'şoară. 
Dumneavoastră nu sînteţi ca celelalte doamne. N-aţi rîs de 
mine, şi nici n-aţi întrebat-o pe Miranda dacă nu mă 
împrumută pentru o noapte. De asta am venit să vă previn, 
miss Greyson. 

— Să mă previi despre ce? 

— Sînteţi în mare pericol. Trebuie să mă credeţi. 

— Eu? întrebă Emma uluită. De ce aş fi în pericol? 

Înainte ca Swan să poată răspunde, tufele din spatele 
lui foşniră uşor. Lacheul se întoarse fulgerător, privind în 
direcţia de unde venise zgomotul. Sacul îi alunecă de pe umeri: 
şi căzu la pămînt. 

Din frunzișul bogat îşi făcu apariţia Edison. Chipul lui 
exprima concentrare. 

— Da, Swan. Spune-ne de ce este miss Greyson în 
pericol. 

-am omorât-o pe Miranda, sir, vă jur. Swan se 
dădu un pas înapoi, gata să cadă. Îşi întinse în 
faţă o mînă tremurătoare, ca şi cum ar fi vrut să se apere de 
însuşi diavolul. Vă rog, sir, trebuie să mă credeţi. Nu-s un 
ucigaş. Nu merit să fiu spînzurat. 

Emma se încruntă la Edison, plină de reproş. Trebuia 
să-şi dea seama că, dacă îl speria prea tare pe Swan, nu vor 
mai afla nimic. Edison nu dădu importanţă avertismentului 
mut. Continua să îl țintuiască pe bietul om cu o privire 
neîndurătoare, care îl intimida. 

— Aveai ceea ce s-ar putea numi un motiv excelent, nu-i 
așa? întrebă el pe un ton exagerat de lejer. 

N-o să ajungă nicăieri aşa, gîndi Emma, şi făcu un pas 
înainte interpunîndu-se între Swan şi patronul ei. 

— Domnul Stokes te crede, Swan. Apoi, întorcîndu-se 
spre Edison, continuă: Nu-i aşa, sir? 

Edison şovăi. Într-un tîrziu, ridică din umeri. 

— Vreau să verific toate posibilitățile. Mă refer la cele 
plauzibile. 

Swan nu părea deloc convins. Emma îl privi rugător 
pe Edison, nu înainte de a-i zîmbi încurajator fostului lacheu. 

— Domnul Stokes îl va găsi pe adevăratul ucigaș, spuse 
ea. 

— Adevărat? întrebă Swan cu ochii măriți. 

— Da, e adevărat. Dar, mai întîi, trebuie să ne ajuţi şi să 
ne răspunzi la cîteva întrebări. 

Edison continua să-l fixeze pe Swan cu aceeaşi privire. 

— Nu te-am întrebat dacă ai ucis-o pe Miranda. Te-am 
întrebat de ce crezi că miss Greyson este în pericol. 

Miîinile uriaşe ale lui Swan se frămîntau spasmodic. 

— Chiar asta încercam să-i explic, sir. Mi-e teamă că 
persoana care a omorit-o pe Miranda va porni acum pe urmele 
lui miss Greyson. 

— Ce motiv are să mă omoare? întrebă Emma. 

Swan îi aruncă o privire scurtă. 

— Aţi înţeles greşit, don'şoară. Nu cred că ar vrea să vă 
omoare. Cel puţin, nu imediat. Mai degrabă cred că ar încerca 
să vă folosească. 

— Cît de liniştitor, spuse Emma înțepată. 

Edison îl înşfăcă pe Swan de gulerul cămăşii decolorate. 

— Pe toți dracii, omule! Cine e pe urmele lui miss 
Greyson? 

— N-n-nu ştiu exact, sir, se bîlbii Swan disperat. Nu ştiu 
exact cine este. Ştiu doar că Mirandei îi era frică de el şi 
acum e moartă. Şi cred că acum vrea să pună mîna pe miss 
Greyson. 

— De ce? întrebă Edison. 

Swan arăta ca şi cum ar fi fost în pragul leşinului. Spaima 
din privirile lui deveni prea greu de suportat pentru Emma. 

Se întoarse şi atinse cu un gest calm mîna pe care Edison o 
ținea încleştată de gulerul tînărului. 

— Daţi-i drumul, sir. Puteţi vedea şi singur că îl speriați 
de moarte. 

— Nu dau doi bani pe frica lui, se răsti Edison. Vreau 
nişte blestemate de răspunsuri. 

— Ei bine, n-o să le obţineţi niciodată în felul ăsta, spuse 
ea strîngînd mai tare brațul lui Edison. Pentru numele lui 
Dumnezeu, sir, o să-l sugrumaţi. Mă întreb dacă mai poate să 
respire. Daţi-i drumul. După aceea, ne va răspunde. Nu-i aşa, 
Swan? 

— D-d-da, şopti tînărul fără să-şi poată dezlipi ochii 
mării de spaimă de pe chipul crunt al lui Edison. 

Edison şovăi. Apoi, cu o strîmbătură de dezgust, îşi luă 
mîna de pe gulerul lui Swan. 

— Foarte bine, acum eşti liber. Vorbeşte. Dar dă drumul 
mai repede gurii ăleia blestemate. 

Emma îi zîmbi liniştitor fostului lacheu. 

— Va fi mai uşor dacă o iei de la început. Spune-ne 
despre Miranda. 

Swan clipi de cîteva ori, apoi îşi mută privirile la Emma. 

— Ce-ar fi de spus? Am fost destul de prost să cred că 
mă iubeşte. Pe mine, lacheul ei, nici mai mult nici mai puţin, 
spuse el trecîndu-şi peste sprîncene dosul pumnului său uriaş. 
Acum, cînd mă gîndesc la timpul pe care l-am petrecut cu ea, 
mi se pare c-a fost un vis. 

— Cînd ai întîlnit-o prima oară? întrebă Emma cu 
blîndeţe. 

— La începutul sezonului. Cînd a ajuns în oraş, nu avea 
servitori. A angajat mai mulți printr-o agenţie. Eu am fost 

unul dintre ei. Am crezut c-o să lucrez în bucătărie sau în 
grădină. Am rămas fără grai cînd mi-a dat o livrea minunată 
şi mi-a spus că o să fiu lacheul ei personal. 

— Cât timp a trecut pînă să te transformi din lacheu în 
amant? întrebă Edison aspru. 

— Nu prea mult, răspunse Swan suspinînd şi privindu-şi 
vîrfurile cizmelor uzate. Cred că m-am îndrăgostit de ca în 


clipa în care am văzut-o. Era atît de frumoasă! Nu voiam - 


decît să o servesc. Cînd m-a chemat prima dată la ea în pat, 
m-am crezut în rai, împreună cu un înger. 

— Aş zice că era mai degrabă o vrăjitoare, nu un înger, 
interveni Edison cu acelaşi glas aspru. 

Swan rămase cu privirile pironite în pămînt. 


— Aveţi dreptate, sir. Dar eu n-am văzut asta decît | 
mult mai tîrziu. Mi-a luat destulă vreme să pricep că mă 


accepta pentru că o distram. Cam ca un animal domestic, 
dacă mă-nțelegeti. 

— Oh, Swan, şopti Emma. 

Tînărul îşi ridică privirile spre ea şi continuă trist: 

— Mă voia doar atunci cînd se simţea plictisită de iubiții 
ei nobili şi rafinați. Ar fi trebuit să mă gîndesc de două ori 
înainte să mă îndrăgostesc de o doamnă. 

— Oh, Swan, repetă Emma. Noi, cei care îi servim pe 
alții, trebuie să fim foarte atenți cu lucrurile de felul ăsta. 


Edison îi aruncă o privire nervoasă şi se întoarse spre 


Swan. 

— E timpul să trecem la aspecte ceva mai importante 
decît starea inimii tale. Cum ai descoperit că Miranda a fost 
pe vremuri actriță? 

Swan păru sincer mirat. 

— Aţi ştiut de cariera ei pe scenă? 

— Cîte ceva, spuse Edison vag. Spune-ne ce ştii tu despre 
asta. 

— Nu-i mare lucru de spus. Cred că nu voia să afle nimeni 
despre asta. Într-o seară, după ce s-a întors de la un bal, era 
într-o dispoziția ciudată. Băuse foarte multă şampanie. Tot 
vorbea despre cît de proşti sînt cei din lumea bună. Şi cît de 
uşor era să-i duci de nas. 

— Atunci ţi-a spus că a fost actriță? 

— Nu chiar atunci, răspunse Swan roşind. Întâi a vrut să 
fac dragoste cu ea. Chiar acolo unde ne aflam, în biblioteca 
ci. Pe birou, dacă vă vine să credeţi. 

— Pe birou? întrebă Emma şocată. 

— Cei din lumea bună au uneori idei ciudate, explică 
Swan. 

— Da, ştiu, dar chiar pe birou? 

— O dată a insistat s-o facem pe scări, mărturisi el 
roşindu-se mai tare. 

— Sfinte Dumnezeule! 

— A fost al naibii de incomod, recunoscu Swan. 

— Pot să-mi închipui. Scările alea tăioase... Vreau să 
spun, cum e posibil... 

— Am impresia că ne îndepărtăm de la subiect, îi 
intrerupse Edison morocănos. Ce s-a întîmplat după... ăăă... 
incidentul de pe birou, Swan? 

— Cum v-am spus, era într-o stare ciudată în seara aceea. 
Voia să vorbească cu cineva. Avea iubiţi frumoşi şi nobili, o 
mulțime de prieteni de rang înalt, dar cred că în realitate se 
simţea singură. 

— Singură, ca un păianjen pîndindu-şi prada, bombăni 
l:dison. 

Emma îi aruncă o nouă privire mustrătoare. 

— Povesteşte mai departe, Swan. 

— Mi-a spus că, mai demult, a fost o actriță celebră. 
Vorbea despre cum o iubea toată lumea cînd era pe scenă. 
Mi-a spus că nimic nu se compară cu senzația pe care o avea 
cînd făcea o sală plină să izbucnească în aplauze frenetice. 
Apoi a descuiat un sertar al biroului și mi-a arătat o cutie 
plină cu programe de teatru vechi şi articole de prin ziare. 

— Ţi-a spus şi cum s-a transformat din actriță în membră 
a înaltei societăți? întrebă Emma. 

Swan rămase pe gînduri, cu sprîncenele încruntate. 

- Îmi amintesc foarte vag, credeţi-mă. Am impresia că 
mi-a vorbit despre un nobil bogat care s-a îndrăgostit de ea şi 
a luat-o de nevastă, în ciuda împotrivirii familiei. Au mers să 
trăiască în Scoţia, fiindcă tatăl lui l-a lăsat fără nici un ban. 
Mai tîrziu, după ce părinţii lui au murit, a moştenit o mare 
avere. 

— Ăsta să fi fost răposatul şi deloc jelitul lord Ames? 
întrebă Edison. 

Swan încuviință cu o mișcare din cap. 

— Da. În orice caz, Miranda spunea că ar fi murit la 
scurt timp după ce şi-a primit moştenirea. 

— Foarte convenabil, remarcă Edison. Dar ai dreptate 
în ce priveşte aspectul vag al poveştii. Am făcut nişte cercetări, 
însă n-am reuşit să găsesc nici o rudă de-a Mirandei. Există 
un lord Ames în Yorkshire, dar n-are nici o legătură cu el. 

— Miranda spunea că soțul ei nu mai avea nici o rudă. 

Edison ridică din sprîncene. 

-— Aşa că Miranda a pus mîna pe întreaga moştenire, 
nu? 

— Ea spunea că a folosit banii ca să se reîntoarcă în 
Anglia şi să-şi facă intrarea în lumea bună. Asta e tot ce ştiu 
despre trecutul ei, vă jur. În afară de... 

— În afară de ce? întrebă Emma. 

— Nu cred că a moştenit o avere prea mare, spuse Swan 
încruntat. De fapt, doar atît cît să-i ajungă pentru un sezon. 

— Asta ar explica de ce n-am reuşit să obțin nici o 
informaţie despre investiţiile ei, spuse Edison. Nu avea nimic. 

— Ce te face să crezi că nu avea bani decît pentru un 
singur sezon, Swan? interveni Emma. 

— Pentru că era obsedată de un plan care să-i aducă 
bani. Lăsa să se înțeleagă că, dacă planul funcționa, n-avea 
să mai aibă grija banilor niciodată. Nu ştiu nimic mai mult 
despre planul ăsta, dar sînt convins că avea legătură cu 
dumneavoastră, miss Greyson. 

Edison îl privi gînditor. 

— Cînd ţi-ai dat seama că Miranda avea nevoie de miss 
Greyson ca să-şi pună planul în aplicare? 

— În timpul petrecerii de la Ware Castle. Acolo s-a 
întîmplat ceva care a convins-o pe Miranda că în curînd avea 
să fie mai bogată decît Cresus. Nu ştiu ce a fost, ştiu doar că 
avea nevoie de miss Greyson pentru ca planul ei să meargă. 

Edison o privi scurt pe Emma, apoi îşi îndreptă atenția 
spre Swan. 

— A pomenit Miranda vreodată despre o carte deosebită 
sau despre un manuscris? 

Sprîncenele lui Swan prinseră să se frămâînte din nou. 

— Nu. N-o prea interesau cărțile sau altele de soiul ăsta. 

— Ce ştii despre ceaiul acela special? întrebă grăbită 
limma. 

Swan făcu un gest indiferent cu mîna. 

— Nimic mai mult decît că-l servea întotdeauna noilor 
ei prietene cînd veneau pentru prima dată să joace cărţi la ea. 
Spunea că e un tonic grozav însă, ca să vă spun adevărul, ea 
nu se prea omora după el. | 

— A pomenit vreodată de unde are reţeta ceaiului? 

"— Nu. Poate o aflase cînd locuia în Scoţia. Am auzit că 
acolo oamenii mănîncă şi beau chestii ciudate. 

— Crezi că Miranda şi soțul ei au călătorit vreodată în 
Europa? întrebă Edison. 

— Spunea că n-au avut niciodată bani să călătorească, 
răspunse Swan încruntîndu-se din nou. Dar m-am întrebat o 
dată... 

— Ce te-ai întrebat? Emma avea un ton rugător. 

— Nu-i mare lucru. O dată, Miranda şi-a ieşit din fire 
din cauza unei servitoare care a vărsat nişte ceai pe una din 
prietenele ei. A înjurat-o pe fată într-o limbă pe care n-o mai- 
auzisem niciodată. După aceea, musafirii au rîs şi i-au făcut 
complimente pentru excelentul accent cu care vorbea limba 
italiană. 

Emma zări în ochii lui Edison o strălucire familiară. 
Ştiu la ce se gîndeşte, dar îi atrase atenția cu un gest uşor al 
capului, cerîndu-i să rămînă tăcut. Apoi îi zîmbi din nou lui 
Swan. 

— Multă lume învață italiana, ca şi franceza sau greaca, 
spuse ea. 

— Mă îndoiesc că sînt multe actrițe care au învățat 
asemenea limbi, spuse Edison. Mai ales din cele care n-au 
depăşit nivelul unei trupe de provincie. 

Emma nu-i dădu nici o atenţie. 

— Swan, ai tras cumva concluzia că Miranda a stat o` 
vreme în Italia doar pentru că ştia din întîmplare cîteva cuvinte 
în limba italiană? 

— După ce au lăudat-o musafirii, Miranda a spus ceva 
despre un meditator pe care l-a avut în copilărie. Cineva a 
remarcat că nici un meditator n-ar preda un limbaj atît de 
grosolan. Atunci ea a rîs şi a schimbat subiectul. Eu am marcat 
că s-a înfuriat. M-am întrebat atunci care o fi fost adevărul. 
De ce să fi minţit referitor la faptul că a călătorit sau nu în 
străinătate? 

— Chiar aşa, de ce? repetă Edison pe un ton blînd. 
Spune-mi, ce căutai în noaptea cînd mi-ai răscolit camera de 
lucru? 

Swan se albi la față. 

— Ştiţi despre asta? Vă jur că n-am furat nimic, sir. Doar 
m-am uitat puțin pe-acolo. | 

— Ştiu că n-ai furat nimic. Dar ce sperai să găseşti? 

— Nu ştiu. Şi chiar asta era problema, dacă înțelegeţi ce 
vreau să zic. 

— Ciudat mod de a face o investigație, spuse Edison 
încet, pentru sine. 

Swan îşi umezi buzele şi privi rugător spre Emma. Apoi 
se întoarse spre Edison. 

— V-am spus, din cînd în cînd Miranda avea ida ciudate. 
După ce ne-am întors de la Ware Castle, era obsedată să o 
atragă pe miss Greyson în planul ei. Cred că ar fi fost în stare 
chiar să o oblige cumva într-un fel. Spunea că îi staţi în cale, 
sir. Voia să afle mai multe despre dumneavoastră. 

— L-a împuşcat pe Chilton Crane pentru a o face pe 
miss Greyson să-şi piardă slujba de domnişoară de companie 
a lui lady Mayfield? 

O expresie tristă, chinuită, alteră şi mai mult trăsăturile 
lui Swan. 

— La vremea aceea, mi-am spus că frumoasa, minunata 
mea Miranda nu ar fi în stare să ucidă ca să-şi pună planul în 
aplicare. Acum nu mai sînt atît de sigur. Ştiu doar că aproape 
şi-a ieşit din minţi de furie în seara cînd ați anunţat logodna 
dumneavoastră cu miss Greyson, sir. A doua zi mi-a spus că 
ați stricat totul, însă n-a menţionat în ce fel. =, 

— Era convinsă că logodna este o farsă, spuse Emma. 
De aceea te-a trimis acasă la domnul Stokes, ca să găseşti o 
dovadă. 

Swan suspină adînc. 

— Cînd m-am întors fără nici o informaţie, s-a enervat 
cumplit şi mi-a spus că nu-i sînt de nici un folos. Atunci 
m-a concediat. 

— Tu ai fost cel care a tras în mine în pădurile domeniului 
Ware? întrebă Edison pe un ton indiferent. 

Se vedea limpede că întrebarea îl şocase pe Swan. 

— Să trag în dumneavoastră, sir? Nu, vă jur, n-am făcut 
niciodată aşa ceva. 

Emma îi aruncă o privire rapidă lui Edison. Acesta 
rămase o vreme pe gînduri, apoi îşi înclină capul, ca şi cum ar 
fi fost satisfăcut de concluzia la care ajunsese. 

— Atunci s-ar putea să fi fost Miranda, spuse el, de parcă 
incidentul din pădure n-ar fi fost nimic mai mult decît o întîlnire 
scurtă şi fără importanță cu o insectă sîcîitoare. O încercare 
disperată de a scăpa de mine înainte de a ne întoarce cu toţii 
în oraş. 

— Ştia cîte ceva despre pistoale, admise Swan. Avea 
întotdeauna unul la ea, dar, pînă la urmă, nu i-a fost de nici 

un folos. Am întrebat-o o dată dacă se teme de hoți sau 
vagabonzi. Mi-a spus că o îngrijora un alt soi de răufăcător. 

— Ţi-a spus despre ce fel de răufăcător era vorba? 

— Nu, răspunse Swan întărindu-şi negația cu o mişcare 
a capului. Nu cred că ştia cine este. Mai degrabă simţea că 
cineva ar fi vrut să-i ia ceea ce avea. Pînă la urmă avut dreptate. 
A omorît-o. 

Edison părea că se îndoieşte de ceva, dar nu zise nimic. 

—E adevărat, v-o jur, sir. N-a vrut niciodată să vorbească 
despre asta. Şi, oricât de mult aş fi dorit să o apăr, n-o puteam 
obliga să-mi spună, nu-i aşa? În definitiv, nu eram decât valetul 
ei, încheie Swan cu glasul stins. 

Edison îl privi atent. 

— De ce crezi că răufăcătorul acesta misterios i-ar face 
rău domnişoarei Greyson, acum că Miranda este moartă? 

Swan şovăi. 

— Spune-mi, insistă Edison. 

— Ei bine, sir, asta mi-a trecut prin cap abia după ce am 
auzit de moartea Mirandei. Singurul lucru de care îi păsa era 
planul acela secret de a face avere. 

— Şi? interveni Emma. 

Răspunsul i-l dădu Edison. 

— Swan a ajuns la o concluzie logică, Emma. Dacă 
Miranda avea nevoie de tine ca să-şi pună planul în aplicare, 
înseamnă că cel care a ucis-o ca să-i afle secretul va avea 
nevoie de tine. 

Reţeta ceaiului ăluia blestemat, şopti ea ca pentru sine, 
apoi rosti cu glas ferm: 

— Înţeleg. 

Swan îi aruncă o privire îndurerată. 

— Îmi pare foarte rău, miss Greyson. 

Emma îşi puse din nou mîna pe brațul lui. 

— Nu trebuie să te simţi vinovat pentru cele ce s-au 
întîmplat, Swan. Nu e vina ta. 

— Ar fi trebuit să-i ascult pe ceilalți, spuse Swan disperat. 
Absolut toţi, de la vizitiu la menajeră mi-au dat acelaşi sfat, 
dar eu nu le-am dat atenţie. 

— Ce sfat ţi-au dat? întrebă Emma şoptit. 

— M-au avertizat că nu este nimic mai prostesc şi mai 
periculos decît să te îndrăgosteşti de persoana pentru care 
lucrezi. 

= îteva clipe mai tîrziu, Emma stătea la umbra unui 
copac, cu braţele încrucişate la piept şi îl privea 
pe Swan cum se îndepărtează pe una din aleile parcului. 

— Am avut dreptate. Trebuie că a fost amanta lui Farrell 
Blue în Italia, spuse Edison încet. Probabil că l-a ucis după ce 
acesta a reuşit să traducă reţeta elixirului. 

— Fiindu-i amantă, a aflat probabil suficient despre Vanza 
ca să-şi închipuie că mai existau şi alți oameni care căutau 
cartea. 

Edison aprobă cu o mişcare a capului. 

— Aşa că a dat foc vilei şi a aruncat cartea în flăcări, 
sperînd să-şi acopere astfel urmele. Acum se potrivesc toate 
elementele disparate pe care le-am obţinut. 

Emma asculta foşnetul frunzelor de deasupra capului, 
foarte conştientă de prezența lui Edison alături de ea. Îşi 
sprijinise una din mîini de trunchiul copacului, aproape de 
capul ei. 

Privea şi el în direcția în care dispăruse Swan. 

— A fost un gest frumos să-l trimiteţi pe Swan la moşia 
dumneavoastră din Yorkshire, rupse ea tăcerea. 

— Frumos? repetă el încruntat. N-a avut nimic de-a face 
cu frumusețea. A fost cel mai practic lucru pe care-l puteam 
face. 

— Da, desigur, sir, spuse Emma ascunzîndu-și zîmbetul. 
Ar fi trebuit să înțeleg imediat că, atunci cînd i-aţi spus să 
plece imediat la moşia dumneavoastră, erați doar practic, ca 
de obicei. Să adăposteşti un om căutat pentru uciderea uneia 
din cele mai proeminente figuri ale lumii bune este, categoric, 
cel mai obişnuit lucru cu putinţă. 

Edison o privi iritat. 

— Swan va fi în siguranță la Windermere, pînă cînd voi 
clarifica situația aici. Important este faptul că nu-mi va sta în 
cale. 

— Vreţi să spuneți că nu va mai trebui să vă faceţi griji 
pentru el în timp ce vă desfăşuraţi investigațiile. 

— Nu am nevoie de preocupări în plus, mormăi el. 

— Da, desigur. Dacă tot veni vorba de complicaţii... 
spuse Emma cu glas şovăielnic. 

— Ce-i cu ele? 

Inspiră adînc, să-şi facă curaj. 

— Tocmai mi-a trecut prin minte că am devenit şi cu o 
complicaţie. 

— Ce naiba vrei să spui? 

— M-aţi angajat pe post de momeală, ca să-i atrag 
Mirandei atenţia în timp ce dumneavoastră căutați cartea 
dispărută, spuse ea liniştită. Acum că lady Ames a murit, nu 
mai am nici o misiune de îndeplinit. În consecință, bănuiesc 
că n-o să mai aveţi nevoie de mine. 

— Pe toți dracii, Emma. 

— Vă înţeleg foarte bine, sir, îl asigură ea. Atîta doar că 

înțelegerea noastră s-a încheiat într-o manieră oarecum 
neaşteptată. 

— Da, bănuiesc că omuciderea intră în categoria 
întîmplărilor neaşteptate. 

— Ceea ce înseamnă, desigur, că anumite aspecte care 
nu au fost rezolvate la vreme devin acum presante. 

— Presante? 

— Aţi tot promis că o să vă ocupați de asta, spuse ea cu 
vocea încărcată de reproş. Dar n-aţi făcut-o. Şi acum, cînd 
colaborarea noastră se încheie, mă văd obligată să insist să vă 
îndepliniţi promisiunea. 

Edison îşi întoarse încet capul şi o privi cu ochi 
strălucitori. 

— Dacă e vorba de referinţele alea blestemate... 

— Mi-aţi promis că le scrieți. 

— Contrar părerii tale, nu ţi-ai îndeplinit încă misiunea 
pentru care te-am angajat. 

— Ce-aţi spus? 

Îşi lăsă mîna care se sprijinea de trunchi să aliet sub 
capul ei şi se apropie. 

— Mai am nevoie de tine. 

Gura lui se afla doar la un centimetru distanță de a ei. 
Emma îşi dădu seama că abia mai poate respira. 

-Mai aveți? 

— Da, miss Greyson, cu siguranță că mai am. 

O prinse de după gît, cu o mişcare atît de uşoară, încît 
Emma nu-şi dădu seama cum ajunse ţintuită de trunchiul 
copacului. Era prea tîrziu să mai protesteze, chiar dacă ar fi 
vrut s-o facă. Gura lui copleşitoare, fierbinte şi imperativă îi 
acoperi buzele. 

Explozia de senzații pe care o simţea era la fel de intensă 
ca şi în celelalte dăți cînd o sărutase. Unde dispăruse 
convingerea că se va obişnui pînă la urmă cu ele? Scoase un 
'suspin şi îşi înnodă brațele pe după gâtul lui. 

El îi prinse picioarele între coapse, adîncind sărutul. 
Emma i se abandonă, cu genunchii tremurînd, şi scînci 
dezamăgită cîteva clipe mai tîrziu, cînd el îşi desprinse buzele. 
Cînd reuşi să-și deschidă ochii, îl văzu scrutînd-o cu o privire 
întunecată şi enigmatică. 

— Acum trebuie să găsim un mod de a te pune la adăpost, 
spuse el. 

Emma deschise şi închise gura de cîteva ori, fără să 
reuşească să scoată vreun sunct. Sărutările lui aveau, 
categoric, un efect devastator asupra ei. Nu reușea să se adune. 

Apoi, pe neaşteptate, îi încolți un gînd cumplit. Viaţa ei 
avea să devină lipsită de farmec atunci cînd nu va mai lucra 
pentru Edison, cînd sărutările lui nu aveau să-i mai încălzească 
sufletul. 

— Să mă puneţi la adăpost? Ştia că vorbeşte ca o 
retardată mintal, dar nu reuşise încă să-şi adune gîndurile. 

— S-ar putea ca ucigaşul Mirandei să fi căutat Cartea 
secretelor. În cazul ăsta, nu eşti în pericol. Dar e la fel de 
posibil să fi căutat rețeta descifrată, şi în acest caz... 

— Dacă a aflat cumva de experimentele pe care Miranda 
le-a făcut pe mine, ucigașul s-ar putea gîndi că îi sînt de folos. 
Minunat, nu? Dar spuncaţi că reţetele din carte sînt doar 
nişte aiureli oculte. Cine să creadă că dau într-adevăr rezultate? 

— Miranda, de exemplu. 

— Da, cred că da, suspină ea. Dar cine altcineva ar putea 
să fie atît de naiv încît să dea crezare unor ponen vechi de 
cînd lumea? 

— Un membru al Societăţii Vanza, răspunse Edison cu 
glas aspru. 

— Dar sînt sigură că cei mai mulți membri ai Societății 
sînt oameni educați, asemeni dumneavoastră, sir. Le-ar fi 
imposibil să considere rețeta altceva decît un fragment de 
istorie străveche. Şi, categoric, nici unul dintre ei n-ar fi în 
stare să comită o crimă ca să o obțină. 

— Nu-i cunoşti pe membrii Societăţii Vanza. Majoritatea 
sînt doar practicanți entuziaşti ai artelor Vanza. Alţii sînt atît 
de orbiţi de filozofia Vanza, încît au pierdut orice perspectivă 
asupra realității. Cred în cele mai uimitoare aiureli oculte. Şi, 
în cazul acesta, unul dintre ci a mers destul de departe ca să 
omoare din cauza convingerilor lui. 

Emma încercă să alunge senzația neplăcută care punea 
din nou stăpînire pe ea. Nu avea nevoie, în nici un caz, de 
alte presentimente sumbre. Era deja suficient de îngrijorată. 

— Bi bine, sir, va trebui să privim partea bună a lucrurilor. 
Dacă misteriosul ucigaş al Mirandei se află în căutarea reţetei 
şi crede că are nevoie de mine ca să o folosească, e prea puțin 
probabil că mă va omori. 

— Adevărat; ar putea însă să te răpească. 

Emma se gîndi putin la această posibilitate. 

— Oh. Bănuiesc că aţi considera o asemenea întîmplare 
drept un inconvenient neînsemnat? 

Buzele lui Edison se transformată într-o linie subțire, 
amenințătoare. 

— Ceva mai mult decît neînsemnat. De fapt, nu cred că 
vei mai fi în siguranță în casa lui Letty Mayfield. 

— Ce vreţi să spuneți? 

— Am de gînd să angajez doi detectivi particulari care 

să te păzească. N-aş putea să fac asta fără să o informaz pe 
lady Mayfield despre ceea ce se petrece. 

— Şi unde vedeți inconvenientul? Din cîte o ştiu pe Letty, 
o să-i placă la nebunie. 

— Poate că da, dar nu va reuşi să păstreze secretul. Pînă 
mîine noapte, povestea va face înconjurul întregii societăți. 
Dacă se află despre investigaţiile mele, ucigaşul ar putea fi 
avertizat şi s-ar face nevăzut înainte să pun mîna pe el. 

Emma tresări. Edison avea dreptate. Plăcerea lui Letty 
de a bîrfi era cu siguranță mult mai puternică decît orice 
promisiune solemnă de a păstra secretul. i 

— Înţeleg ce vreți să spuneți. 

— Trebuie să găsesc un loc sigur unde să te adăpostesc. 

— Aş vrea să nu mai vorbiți despre mine de parcă aș fi 
vreo podoabă de mare preț care trebuie adăpostită într-un 
seif, bombăni Emma. 

— Ah, dar dumneata eşti un bun de mare preţ, miss 
Greyson. Şi nu am de gînd să te pierd. 

Nu putea să-şi dea seama dacă o ironizează sau nu, aşa 
că hotărî să-i ignore remarca. 

— Îmi propuneţi cumva să mă expediaţi la una din moșiile 
dumneavoastră, la fel ca pe Swan? 

— Nu, asta n-ar ajuta la nimic. Dacă te trimit de-aici, 
ucigaşul ar trage concluzia că-i stau în cale şi ar putea foarte 
bine să facă un gest nesăbuit sau să părăsească imediat țara. 

Emma îşi depărtă mîinile de trup într-un gest dezolat. 

— Se pare că am devenit o complicaţie serioasă pentru 
dumneavoastră, sir. Ce veţi face cu mine? 

— Cea mai practică soluţie, spuse el încetişor, ar fi să te 
muţi la mine acasă. i 

— Nu, răspunse ea crispată. Absolut imposibil. Nu vorbiți 
serios, nu-i aşa? 

— De ce nu? întrebă el privind-o cercetător. 

— De ce nu?! Aţi înnebunit? Un gentleman nu-şi 
instalează logodnica în propria reşedinţă. În ochii lumii pune, 
m-aş transforma imediat în amanta dumneavoastră. Nici o 
referință, indiferent cît de bună, nu ar şterge un asemenea 
stigmat. 

— Emma... 

— Doamne, aş fi obligată să-mi schimb numele, să-mi 
vopsesc părul, să-mi inventez un alt trecut. Vă dați seama 
cîte dificultăţi ar implica toate astea? Şi-apoi, nu uitaţi că o 
am pe sora mea în grijă. Nu pot să dispar, pur şi simplu, de pe 
fața pămîntului. 

— Emma, ascultă-mă puţin. 

— Nu. N-am de gînd să vă las să încercaţi să mă 
convingeţi. Planul dumneavoastră este absolut detestabil. 
Nu-mi pasă cît de mare îmi va fi salariul. Nu mă mut la 
dumneavoastră acasă, şi ăsta e ultimul meu cuvînt! 

— Dacă te deranjează atît de mult gîndul de a fi socotită 
amanta mea, spuse el cu o voce ciudat de neutră, ai putea să 
te muţi ca soția mea. 

— Soţia dumneavoastră? izbunci ea exasperată. Să ştiţi 
că sînteți bun de dus la balamuc. 

— Eu cred că e o idee la care merită să te gîndeşti puțin. 

Emma îl apucă de reverele hainei şi se ridică pe vîrfuri, 
privindu-l ţintă în ochii ai căror expresie îi părea imposibil de 
descifrat. 

— Încercaţi să gîndiți limpede, sir. Un asemenea gest nu 
vă este propriu. Cînd toată afacerea asta se va termina, îmi va 

fi cu atît mai greu să-mi ascund identitatea după ce voi fi 
jucat rolul de soţie a dumneavoastră. 

— Şi dacă am transforma şarada asta în realitate? întrebă 
el în şoaptă. 

Se înfurie atît de rău, încît îi pieri vocea. Cum îndrăznea 
să ia în râs un asemenea subiect? Ei i se frîngea inima, şi lui îi 
ardea de glume. Si 

Îşi desprinse degetele de pe reverele hainei lui cu mişcări 
voit alene şi făcu câţiva pași înapoi. Îi întoarse spatele și privi 
spre stradă. 

— Nu cred că e momentul potrivit să rîdeţi de mine, sir, 
spuse ea rece. Ne confruntăm cu o problemă foarte serioasă, 

Edison rămase tăcut în spatele ei. 

— Îşi cer iertare, rupse el tăcerea în cele din urmă. Ai 
dreptate, desigur. Nu e timp pentru glume. 

— Mă bucur că vă dați seama. 

— Dar asta tot nu ne rezolvă problema; unde vei sta 
pînă cînd se va sfîrşi povestea asta? i 

Emma se strădui să-şi înăbuşe mînia şi durerea care 
amenințau să o copleşească. Gîndeşte, îi ceru creierului ei 
copleșit de emoţii. Gîndeşte repede, înainte să spună el prima 
prostie care îi trece prin cap. 

Ideea îi veni pe neaşteptate, gata formulată. Se afla 
acolo, limpede şi evidentă. O cântări o vreme, analizînd-o din 
toate punctele de vedere, apoi se întoarse spre Edison. 

— Lady Exbridge. 

— Ce-i cu ea? 

— O să locuiesc la ea. 

— Ce?! 

— Gîndiți-vă, sir. E cea mai simplă şi comodă soluție. 

Ce ar putea să fie mai firesc decît faptul că logodnica se mută 
în casa bunicii viitorului soţ? 

Fu rîndul lui să o privească de parcă şi-ar fi pierdut 
mințile. 

— Este cea mai nebunească, cea mai ridicolă şi cea mai 
revoltătoare idee pe care am auzit-o vreodată. 

— De ce? Puteţi să-i spuneţi deschis ce se petrece. Nu 
va bîrfi. Simţul ei de responsabilitate o va împiedica să vă 
trădeze secretul. 

— Nu-ţi dai seama ce vorbeşti, spuse el. Chiar dacă noi 
doi am cădea de acord asupra acestui plan, ea o să refuze. 

— De ce n-o întrebaţi? 


Cu mîinile încleştate la spate, Edison stătea lîngă una 
din ferestrele salonului bunicii sale. Privea ţintă la porţile 
masive care protejau intrarea în fortăreață. Era foarte conştient 
de prezența Emmei în aceeaşi încăpere, stînd cuminte cu 
mîinile adunate în poală. | 

— Înţeleg, spuse Victoria după o lungă tăcere. 

Erau primele cuvinte pe care le rostea de cînd Edison îi 
cxplicase situația în care se aflau. 

Încă nu-i venea să creadă că o lăsase pe Emma să-l 
convingă să ceară ajutorul bunicii lui. Se pregătise sufleteşte 
pentru refuzul Victoriei. Era convins că avea să răspundă cu 
un nu categoric cererii lor. Ideea că ar fi putut să colaboreze 
cu el pentru a o proteja pe Emma era cel puţin rizibilă. 

Ar fi fost totul mult mai simplu dacă Emma ar fi acceptat 
să se mute la el. Dar ea nici măcar nu luase în considerare o 
asemenea posibilitate. 

Spaima pe care i-o citise în ochi cînd îi sugerase să se 

mărite cu el îl făcuse să se simtă însingurat. Cu doar cîteva 
clipe înainte, răspunsese sărutului său cu o pasiune care 
amenințase să-i înmoaie oasele. Şi-apoi refuzase să se 
gîndească măcar la ideea căsătoriei. 

Se întrebă cînd începuse el însuşi să se gîndească serios 
la o asemenea posibilitate. I se părea că ideea fusese tot timpul 
acolo, îngropată undeva în creierul lui, chiar din clipa în care 
o văzuse pentru prima oară. 

— Cu siguranţă a fost o mare uşurare să aflați că logodna 
mea cu nepotul dumneavoastră nu e reală, lady Exbridge, 
spuse Emma pe un ton convingător. Nu făceam decît să joc 
rolul logodnicei, ca să-l ajut să prindă un hoţ. 

Edison reuşi cu greu să-şi înfrîngă pornirea de a merge 
la ea, de a o ridica în braţe din scaunul pe care şedea şi de 
a-i spune că pasiunea pe care o împărtăşiseră era adevărată, 

~- Din motive evidente, continuă Emma persuasiv,: 
nu v-am putut explica aceste detalii cînd m-ați invitat la ceai, 
Însă după moartea lui lady Ames, lucrurile s-au complicat 
serios. 

— Asta dacă folosim un cuvînt blînd, spuse Victoria pe 
un ton rece. 

Edison se întoarse brusc. 

— La naiba, Emma. Ți-am spus că n-o să meargă. Haide, 
trebuie să plecăm. Am pierdut deja destul timp. 

Emma nu dădu nici un semn că ar avea de gînd să se: 
ridice. | 

— Haideţi, sir. Cel mai mic efort pe care l-aţi putea face 
ar fi să-i lăsaţi bunicii dumneavoastră puţin timp să cîntărească 
situația. Am năvălit peste ea cu problemele noastre, fără nici 
un avertisment. Are nevoie de cîteva clipe ca să se gîndească, ' 

Victoria îi aruncă o privire ciudată. 

— Spui că nepotul meu te-a angajat ca să-l ajuţi la 
recuperarea unei cărți furate? 

— Da, doamnă, eu trebuia să fiu momeala, spuse Emma 
cu un zîmbet trist. În vremea aceea, aveam nevoie de o nouă 
slujbă, aşa că am acceptat postul în schimbul unui salariu 
frumos şi a unor referințe corespunzătoare. 

Victoria se încruntă. 

— Referinţe? 

— Sînt convinsă că nişte referinţe semnate de cineva cu 
poziţia socială a domnului Stokes mi-ar deschide o mulțime 
de uşi şi, cum nu ştiu cît mai am de aşteptat pentru a încasa 
profitul unor investiţii pe care le-am făcut, s-ar putea să fiu 
obligată să-mi caut o altă slujbă... 

— Emma, rosti Edison printre dinți. Te depărtezi de 
subiect. 

— Da, mă depărtez, aprobă ea. Ei bine, doamnă, cum 
vă spuneam, acum totul s-a transformat într-o încurcătură 
teribilă. Domnul Stokes spune că avem nevoie de ajutorul 
cuiva în care să putem avea încredere, dacă vrem să ne 
continuăm investigațiile. Cum era şi firesc, ne-am gîndit la 
dumneavoastră. 

— Hmmm. 

— Lady Mayfield are un suflet bun şi, fără să-şi dea 
seama, ne-a ajutat mult. Însă nu îndrăznim să-i mărturisim 
situația noastră. Sînt sigură că înțelegeți. 

Victoria îşi înăbuşi un căscat cu maniere de mare 
doamnă. 

— Letty n-ar fi în stare să ţină un secret, nici dacă viața 
ci ar depinde de asta. Este o biîrfitoare notorie. 

— Mă tem că aveţi dreptate, doamnă. 

Victoria arurică o privire scurtă şi enigmatică spre 
Edison. 

— Şi atunci de ce, dacă-mi permiteţi să întreb, ați venit 
să-mi solicitaţi ajutorul? 

— Domnul Stokes consideră, pe bună dreptate, că nu 
poate să încredinţeze un secret atît de important decît unui 
membru al familiei. Şi, cum se întîmplă să fiți singura lui rudă, 
a venit direct la dumneavoastră. 

Edison se întoarse din nou să privească porțile. Aştepta 
ca Victoria să-i anunţe, cu vorbe usturătoare, că nu avea nici 
o obligaţie să îi ajute. 

— Primul lucru pe care trebuie să-l facem, rosti bătrîna 
doamnă pe un ton înțepat, este să te ducem la o croitoreasă 
bună, miss Greyson. Singurul lucru mai rău decît înclinația 
lui Letty spre bîrfă este gustul ei în materie de modă. Decolteul 
rochiei pe care o porţi este scandalos de adînc. 

V-am spus eu că o să ne ajute. 
mma zîmbi pe furiş în timp ce dansa în braţele 


lui Edison, în seara următoare. 

— Mi-ai spus. 

Edison privi spre partea opusă a sălii de bal, în locul 
unde Victoria stătea înconjurată de un mic grup de matroane 
clegante. l 

Emma îi urmări privirea. Victoria era o apariție uluitoare 
în rochie de satin argintiu tivită cu flori de aceeaşi culoare şi 
un turban asortat. Se juca absentă 'cu un evantai minunat 
decorat, cu intarsii de argint. 

— Doamne, e splendidă în rochia ei, spuse Emma. Le 
cclipsează pe toate celelalte doamne din preajmă. Bunica 
dumneavoastră are cu siguranță un bun-gust desăvîrşit. 

— Asta sînt nevoit să recunosc, răspunse Edison privind 
semnificativ, cu sprîncenele ridicate, decolteul Emmei. Ştiam 
cu că rochiile alese de Letty îți expuneau prea mult sînii. 

— Nu trebuie să o criticaţi pe Letty. Ne-a fost de mare 
ajutor. A făcut exact ceea ce ați dorit să facă, chiar dacă habar 
n-avea de planul dumneavoastră. 

Letty fusese uluită aflînd că Victoria a invitase să se 
mute la ea. 

— Cine ar fi crezut că mumia aia înțepată va ajunge atît 
de departe? chicotise ea cu o după-amiază în urmă, cînd Emma 
îi anunţase vestea. Dar pentru tine e minunat, draga mea. 
Abia aştept să spun tuturor că ruptura dintre Victoria şi nepotul 
ei pare să se fi reparat în sfîrşit. Crede-mă, va fi subiectul 
fierbinte al acestei seri. 
| Plecase valvîrtej să împrăştie cea mai proaspătă bîrfă, 

în timp ce Emma era condusă la o croitoreasă care să modifice 
croiala decolteului tuturor noilor ei rochii. Edison plecase la 
treburile lui misterioase. Dispăruse pentru tot restul după-. 
amiezei, şi nu-şi făcuse apariţia decît la ora la care trebuia să 
le conducă pe cele două femei la balul familiei Broadrick. 

— Acum, că bunica dumneavoastră a acceptat să mă 
găzduiască, ce planuri aveți? întrebă Emma în timp ce se 
roteau pe ringul de dans. | 

— Am angajat doi detectivi particulari să păzească zi şi 
noapte casa. Unul dintre ei vă va însoți, dacă trebuie să ieşiţi 
fără mine. ; 
— Nu credeți că doi detectivi particulari de pe Bow Street 
îi vor atrage atenția răufăcătorului, dacă dau mereu târcoale 
casei? 

— Vor fi deghizați în grăjdari. i 

— Hmmm. Şi dumneavoastră, sir? Cum plănuiţi să vă 
continuaţi cercetările? | 

— Acum, că te ştiu în siguranță, următorul pas va fi Q; 
nouă întîlnire cu misteriosul luptător Vanza. Dacă ajunge în 
mîinile mele, îl voi face să-mi spună numele maestrului său. 

— Credeţi că acest fals maestru Vanza este ucigaşul, 
nu-i aşa? 

— Nu sînt încă convins, dar cred că este implicat serios 
în afacerea asta. Cînd îi voi afla identitatea, voi avea cheia 
întregului mister. 

Emma îl privi grijulie. 

— Ceva îmi spune că nu va fi chiar atât de simplu. 

— Din contra, eu cred că totul se va rezolva elegant. 
Aşa se întîmplă cu toate lucrurile cînd sînt plănuite şi 
îndeplinite după o strategie inteligentă. 

— Şi, dacă-mi permiteti să întreb, ce trebuie să fac eu în 
timp ce dumneavoastră jucaţi acest joc periculos? 

— Nimic. 

— Nimic? repetă Emma încruntată. Dar era vorba să vă 
ajut. De asta m-aţi şi angajat. Insist să mi se permită să-mi 
îndeplinesc îndatoririle. 

— În momentul de față ai o singură îndatorire, să stai cît 
mai departe de necazuri, spuse Edison. Nu vreau să-mi fac 
griji pentru tine în timp ce-l caut pe blestematul ăla de luptător 
Vanza. 

Felul detaşat în care îi retrăgea orice însărcinare o enervă 
la culme. 

— Ei, staţi puţin, eu sînt o profesionistă. Nu voi tolera 
să fiu tratată ca un bagaj pe care îl închizi în dulap pînă ai din 
nou nevoie de el. Ştiţi foarte bine că v-am fost foarte 
folositoare pînă acum. 

— Foarte folositoare. 

Tonul lui condescendent o făcu să vadă roşu. 

— Pe toți dracii, dacă nu-mi permiteţi să-mi îndeplinesc 
îndatoririle pentru care am fost angajată, îmi voi da imediat 
demisia. 

— Nu poți să-ţi dai demisia. Încă nu ţi-am dat referințele. 

— Nu glumesc, sir. 

Edison se opri din dans la cîțiva paşi de locul unde stătea 
Victoria. Nu părea să se amuze. 

— Îndatoririle dumitale constau acum în a juca rolul 
viitoarei mele mirese, spuse el. Îţi sugerez să te concentrezi 
cu mare atenție asupra lor, pentru că uneori felul în care le 
îndeplineşti lasă de dorit. 

Emma se înfurie atît de tare, încît abia se abţinu să nu 
tipe la el ca o nevastă de negustor. Îşi dăduse seama în ultimul 
moment că se află amîndoi în mijlocul unei săli de bal plină 
de oameni din înalta societate. 

— Lasă de dorit, şuieră ea. Lasă de dorit? Cum 
îndrăzniți, sir? Am dat un spectacol absolut strălucitor în rolul 
de logodnică. | 

Edison clătină din cap, cu un aer de regret profund. 

— Uite, vezi? Ca logodnică ar fi trebuit să fii toată numai 
zîmbet şi dulceaţă. Dacă ne priveşte cineva în acest moment, 
crede că ti-ar face plăcere să mă sugrumi. 

Emma îi zîmbi fermecător. 

— Acel cineva n-ar greşi cu nimic. 

Se răsuci pe călcâie şi se îndreptă spre locul unde stătea 
Victoria. 


O oră mai tîrziu, cînd ieşea de la club, Edison mai medita 
mohorît asupra certei cu Emma. Nu reuşea să înțeleagă cum 
se stîrnise o asemenea furtună din senin. Ultimul lucru pe 
care l-ar fi dorit în acea seară era o ceartă violentă cu ea. Nu ` 
voia decît să o ştie în afara oricărui pericol pînă reuşea să-l 
găsească pe ucigaş. 

Strada St. James era învăluită într-o ceață uşoară. 
Edison nu se mai obosi să-l caute prin aburul rece pe cel care 

ştia că-l urmăreşte. Îi simțea pur şi simplu prezența. Tînărul 
luptător Vanza se afla pe urmele lui de două zile. 

Lămpile trăsurilor luminau straniu prin ceață. Edison 
continua să meargă, vag conştient de sunetele familiare ale 
nopții londoneze. Zgomotul potcoavelor lovite de pavaj, 
scîrțiitul înăbuşit al harnaşamentelor din piele răsunau în 
întuneric. Rîsul spart, de beţiv, al cîtorva tineri îmbrăcați 
elegant îi zgîrie auzul. 

Cu colţul ochiului zări tinerii sclivisiți dispărînd pe o 
străduță întunecoasă. Ştia că-şi vor petrece restul nopții 
experimentînd forme din ce în ce mai ciudate şi mai perverse 
ale desfrîului. Pe străduțele acelea înguste şi desfundate îi 
aşteptau taverne pline de fum şi bordeluri unde puteau găsi 
viciul în manifestările lui cele mai decadente. 

Edison simţi vechea mînie din el zbătîndu-se să iasă la 
suprafață. Tatăl lui îşi irosise viaţa cu aceeaşi nepăsare ca şi 
tinerii desfrînați care dispăruseră pe acea străduță. Căutarea 
neobosită de plăceri absurde şi distrugătoare fusese însăşi 
esența concepţiei de viață a lui Wesley Stokes. 

Se gîndi la ceea ce îi spusese Emma bunicii lui, în ziua 
cînd aceasta o chemase la ceai. Trebuie să fie cumplit pentru 
dumneavoastră să vă daţi seama ce fiu iresponsabil aţi 
crescul. 

Emma avea dreptate. Victoria trebuie să fi fost pe deplin 
conştientă de adevărata fire a fiului său. Era prea inteligentă 
să nu-şi fi dat seama că Wesley a fost, în adîncul său, un 
cartofor şi un desfrînat incurabil. Se îngrijise de buna lui 
educaţie şi trebuie să fi fost profund dezamăgită de faptul că 
fiul ei, unicul moştenitor al familiei, a devenit pînă la urmă 
victima viciilor lui. 

Emma avusese dreptate şi în celelalte privinţe. Victoria 

se simțea vinovată pentru asta. De fiecare dată cînd privea 
portretul lui Wesley din salon, era obligată să recunoască în 
sinea ei că dăduse greş. 

Exact cum s-ar învinovăţit el dacă propriul fiu ar fi 
luat-o pe căi greşite. 

Propriul lui fiu. 

Pe neaşteptate, în aburul ceţii, îşi văzu viitorul, pe Emma 
ţinînd în braţe copilul lor, şi simţi nevoia dureroasă de a-şi 
vedea visul împlinit. 

Viziunea părea atît de reală, încît îl făcu să se oprească. 
Îşi scutură capul încercînd s-o alunge și privi în jur. Îşi dădu 
seama că mersese mai departe decît avea de gînd. Constatarea 
îl aduse înapoi, la ceea ce-l preocupa. 

Pentru cîteva clipe, aproape că uitase scopul cu care 
ieşise în seara aceea. Asemenea scăpări puteau fi periculoase. 
Nu se plimba pe străzi ca să-şi analizeze trecutul, prezentul 
sau viitorul. Nu este bine să stărui asupra lucrurilor ce nu pot 
fi schimbate. Crezuse că a învăţat bine această lecţie, cu mult 
timp în urmă. 

Observă o trăsură de piață goală şi se gîndi să o 
oprească. Folosise un asemenea mijloc de transport ca să 
ajungă în strada St. James, după ce îşi lăsase propriul echipaj 
la dispoziţia Victoriei şi a Emmei. Cei doi detectivi pe care îi 
angajase în acea după-amiază aveau să le servească drept 
vizitiu şi valet. Vor avea grijă să le aducă în siguranţă de la 
bal. 

Între timp, avea propriile lui planuri, care-i solicitau 
toată atenția. 

Dădu colțul şi o luă pe o altă străduţă, şi ea învăluită în 
ceaţă. Spre capătul străzii se vedeau luminiţele roşii de la uşa 
bordelurilor. Undeva, în apropiere, se auzeau gîfiiturile şi 

gemetele aspre ale unui bărbat aflat în plin orgasm. Prostituata 
pe care o ţintuise la perete murmura ceva încurajator pe un 
ton evident profesional. 

Edison continuă să meargă spre luminile de iad ale acelei 
lumi subumane care se deschidea înaintea sa. Nu se întorsese 
nici o clipă să privească peste umăr. Nu auzea zgomot de 
paşi, însă ştia că celălalt îl urma de aproape. 

Luptătorul Vanza nu va rezista în fața unei asemenea 
ocazii. Era prea tînăr ca să prețuiască virtuțile Strategiei 
răbdării. 

Edison îşi descheie pardesiul, continuînd să meargă cu 
pas egal spre luminile iadului ce se înşirau la capătul străduței. 
Îşi scoase mîinile din mîneci şi rămase cu el pe umeri, de 
parcă ar fi fost o pelerină. 

Tînărul luptător era bun. Cînd avea să vină, atacul va fi 
fulgerător şi silențios. Dacă Edison nu l-ar fi aşteptat, ar fi 
putut să nu sesizeze zgomotul abia sesizabil al respirației 
adversarului. Pentru că îl aştepta, reuşi să determine exact 
locul în care acesta se afla. 

Edison se mişcă, fentînd lateral şi se răsuci. Lămpile de 
la uşile bordelurilor dădeau suficientă lumină ca să vadă silueta 
cu chipul acoperit de mască ce se apropia dintr-o parte. 

Dîndu-şi seama că fusese văzut, luptătorul Vanza atacă 
cu o lovitură fulgerătoare de picior. 

Edison o evită. 

— Ce-i asta? Fără provocare formală? Sînt ofensat. Unde 
ţi-e respectul pentru tradiție? 

— Dumneavoastră nu onoraţi vechile tradiții, aşa că nu 
vă voi provoca în modul tradițional. 

— O decizie foarte practică. Felicitări. Poate mai există 
ceva speranțe pentru tine. 

— Vă bateţi joc de mine. O, Cel măreț care a păşit afară 
din Cerc. Dar n-o veţi mai face multă vreme. 

— Mi-ai face un mare serviciu dacă ai renunţa să mi te 
adresezi ca unui erou dintr-o legendă veche. 

— Această legendă va lua sfîrşit în seara asta. 

Luptătorul se apropie cu mişcări suple şi elegante. Pe 
neaşteptate, lovi din nou cu piciorul, dar nu-şi atinse ținta. 

— Scoteţi-vă haina! Sau aveţi de gînd să folosiţi pistolul, 
ca data trecută? 

— Nu, n-am de gînd să-l folosesc. 

Edison făcu un pas înapoi şi lăsă pardesiul să-i alunece 
de pe umeri. 

— Ştiam că veţi accepta lupta pînă la urmă, zise tînărul 
cu satisfacție. Mi s-a spus că, deşi aţi ieșit din Cerc, v-aţi 
păstrat onoarea dumneavoastră de Vanza. 

— De fapt, onoarea mea îmi aparține. 

Edison evită o altă lovitură, trecînd pe sub piciorul 
adversarului şi lovindu-l puternic în gleznă. Tînărul icni și se 
înclină într-o parte, dezechilibrîndu-se. 

Edison nu lăsă să-i scape ocazia şi expedie asupra 
adversarului o ploaie de lovituri scurte şi puternice, menite 
să-l oblige să dea înapoi. 

Tînărul Vanza nu ripostă, ci se aruncă la pămînt 
rostogolindu-se spre Edison. 

Era manevra ideală. Edison fu impresionat. Mișcarea 
aparținea Strategiei surprizei. Hotări să adopte şi el o mişcare 
din aceeaşi strategie. În loc să dea înapoi, sări peste adversarul 
ce se rostogolea, se răsuci în aer şi ateriză cu faţa spre adversar, 
Acesta îşi dădu seama prea tîrziu că atacul său fusese 
neutralizat. Încercă să se ridice în picioare, dar nu mai avu 
timp. Edison îl ţintui pe pavajul umed cu o manevră a 

strategiei imobilizării. Teama şi furia îl făcură pe adversarul 
lui să se cutremure. - 

— S-a terminat, spuse el pe un ton calm. 

Urmă un lung moment de tensiune, în timpul căruia se 
temu că luptătorul va refuza să se declare învins. Ar fi fost 
confruntat cu o problemă mult mai serioasă dacă tînărul lua 
o asemenea decizie. Încercă să-și amintească vechile cuvinte 
formale care i-ar fi permis adversarului să iasă cu fața curată 
din acest impas. 

- Chiar dacă am ieşit din Cerc, onoarea mea nu poate 
fi pusă la îndoială de nimeni din Societate sau din Vanzagara, 
spuse el. Pretind de la tine respectul pe care un învățăcel îl 
datorează unui adevărat maestru. Recunoaşte-te învins. 

— Mă... recunosc învins. 

Edison şovăi cîteva clipe, apoi îşi eliberă adversarul şi 
rămase în picioare privind în jos spre el. 

— Ridică-te. Scoate-ţi masca aia ridicolă de pe faţă şi 
apropie-te de lumină. | 

Tînărul luptător se ridică cu mişcări ezitante şi înaintă 
șchiopătînd spre zona luminată de lămpile bordelurilor. Se 
opri şi îşi scoase masca de pe faţă. 

Edison îl privi şi îşi înăbuşi un suspin adînc. Avusese 
dreptate. Luptătorul nu avea decît optsprezece, cel mult 
nouăsprezece ani. Nu mai mult decît avusese el cînd pornise 
spre Orient cu Ignatius Lorring. Îi privi trist. Parcă se uita 
într-o oglindă care reflecta propriul său trecut. 

— Cum te cheamă? întrebă el cu voce joasă. 

— John. John Stoner. 

— Unde locuieşte familia ta? 

— Nu am familie. Mama a murit acum doi ani. Nu mai 
am pe nimeni. 

— Şi tatăl tău? 

— Sînt un bastard, recunoscu John deschis. 

— Ar fi trebuit să-mi închipui. 

Povestea îi era atît de familiară încît Edison se 
cutremură. l 

— De cînd studiezi Vanza, John Stoner? 

— De aproape un an, răspunse tînărul cu mîndrie 
disperată în glas. Maestrul meu spune că învăţ repede. 

— Cine este maestrul tău? 

John îşi țintui privirea în pămînt. 

— Vă rog, nu mă întrebaţi asta. Nu pot să vă spun. 

— De ce? 

— Fiindcă mi-a spus că îi sînteți duşman. Chiar dacă 
m-aţi învins în luptă dreaptă, nu pot să-l trădez pe maestrul 
meu. Dacă aş face astfel, mi-aş pierde onoarea. 

Edison se apropie de el. l 

— Ți-ar fi mai uşor să-mi spui numele lui dacă ți-aş spune 
că maestrul tău este un escroc? Nu ţi-a arătat adevărata cale 
Vanza. 

John îşi ridică brusc capul, şi îl privi îngrozit. 

— Nu. Nu pot să cred asta. Am muncit din greu. Mi-am 
servit maestrul cu credință. 

Edison căzu pe gînduri. Ar fi reuşit probabil să smulgă 
de la John numele renegatului, însă l-ar fi lipsit pe tînăr de 
singurul lucru de valoare care îi mai rămăsese, onoarea. Îşi 
amintea cum este să ai doar un singur bun de preţ, singurul 
pe care să-l poți numi al tău. 

Privi pe fereastra bordelului lîngă care se afla. Lumina 
săracă îi dezvălui chipurile depravaţilor dinăuntru, bărbaţi care 
beau prea mult şi riscă prea mult. Oameni care nu mai aveau 
nimic de pierdut, nici măcar onoarea. Ar fi fost uşor ca John 

să devină unul dintre ei, după eşecul din seara aceea. Asta îl 
ajută să se hotărască. 

— Vino cu mine. 

Se întoarse şi se îndreptă spre intrarea în străduța 
învăluită în ceaţă, fără să privească în spate, să vadă dacă 
John îl urma. 


Ceaţa se ridicase cînd Edison, urmat îndeaproape de 
John, ajunse la docuri. Lumina rece a lunii sublinia conturul 
întunecat al unui vas ce se legăna domol pe apă. În aer plutea 
mirosul familiar al Tamisei. 

Nu făcuseră decât un scurt popas în drum, pentru ca 
John să-şi adune bruma de obiecte personale dintr-o cămăruță 
sordidă situată deasupra unei taverne. 

— Nu înţeleg nimic. De ce m-aţi adus aici? 

John îşi săltă sacul de călătorie pe umăr şi se uită, 
nedumerit, la catargele înalte ale navei Sarah Jane. 

— Ai fost o adevărată pacoste, John, însă ai reuşit să mă 
convingi că doreşti cu adevărat să studiezi Vanza. Bănuiesc 
că nu te-ai răzgîndit în ultima jumătate de oră? 

— Să mă răzgîndesc? Niciodată. În seara asta am dat 
greş, dar n-am să am odihnă pînă nu găsesc echilibrul ce duce 
la adevărata cunoaştere. 

— Excelent, spuse Edison bătîndu-l uşor pe umăr, fiindcă 
am de gînd să-ți ofer ocazia să studiezi Vanza aşa cum trebuie, 
adică în Templul din Vanzagara. 

— Vanzagara? John tresări atît de puternic, încît aproape 
îşi scăpă sacul de pe umăr. Felinarul pe care îl ţinea în mînă îi 
dezvăluia expresia de uluire. Dar asta nu-i posibil, continuă 
el. E prea departe. Nu-i de-ajuns că m-aţi învins? Trebuie să vă 
şi bateți joc de mine? 

~ Sarah Jane este una din navele mele. În zori porneşte 
spre Orientul Îndepărtat. Unul din porturile de escală este 
Vanzagara. Am să-ți dau o scrisoare pentru un călugăr pe 
nume Vora. E un om foarte înțelept. El te va călăuzi pe 
adevărata cale Vanza. 

John îl privi nevenindu-i să creadă. 

— Vorbiţi serios. 

~ Foarte. 

~ De ce aţi face asta pentru mine? Nu-mi datoraţi nimic. 
Nici măcar nu v-am spus singurul lucru pe care doreați să-l 
aflați, numele maestrului meu. 

~ Al fostului tău maestru, îl corectă Edison. Şi te înşeli. 
Îţi datorez ceva. Mi-ai amintit de cineva pe care l-am cunoscut 
cînd eram mult mai tînăr. 

~ De cine? 

~ De mine însumi. 


Edison îl urcă pe fericitul John Stoner la bordul navei. 
Apoi îi dădu instrucţiuni căpitanului. După aceea se reîntoarse 
la cămăruţa pe care tînărul aspirant Vanza o numise „acasă“ 
în ultimul an. 

Nu rămăsese mare lucru în încăperea îngustă, dar 
rămăşiţele ultimei lumînări de meditaţie se aflau încă într-o 
farfurie, pe masa pe care Edison le observase mai devreme, 
dar nu spusese nimic despre ele. 

Traversă camera şi aprinse o lampă ca să poată examina 
bucăţile de ceară rece. Lumînarea fusese vopsită în stacojiu 
intens. Ridică o bucată şi o mirosi. 

Ca să cunoşti maestrul, uită-te la lumînarea 
învățăcelului. 

Cînd îl va găsi pe cel care-i dăduse lui John lumînările 
stacojii, îl va descoperi pe falsul maestru Vanza. 

| eci ai reuşit să învingi dragonul Exbridge. 
Felicitările mele, domnişoară Greyson. Trebuie 
să fii o adevărată vrăjitoare. 

Gura lui Basil Ware se arcuise într-un zîmbet sec, în 
timp ce se oprea cu Emma la marginea ringului de dans. 

Emma aruncă o privire spre Victoria, care stătea de 
vorbă cu două doamne în vîrstă, probabil nişte vechi prietene. 

— Prostii. Lady Exbridge a avut bunăvoința să mă in- 
vite să locuiesc cu dumneaci pînă la nuntă. 

— Pînă în seara asta, nimeni n-ar fi crezut că dragonul 
va catadicsi vreodată să recunoască alegerea făcută de nepotul 
ei nelegitim, spuse Basil gînditor. 

Emma îşi ridică fruntea cu mîndrie. 

— Dacă ne gîndim bine, sir, este totuşi bunica lui. 

Fără să-i mai aştepte răspunsul, se întoarse şi se 
îndepărtă grăbită. Nu dorise de la bun început să danseze cu 
cl. Nu dorise să se întoarcă cu nimeni pe ringul de dans după 
plecarea lui Edison. Nu-i stătea gîndul decît la ceea ce se 
petrecea cu el seara aceea. 

Basil se înființase de îndată ce plecase Edison, iar lady 
Exbridge insistase să-i accepte invitaţia la vals. 

Este destul de greu să o mulțumeşti pe Victoria, reflectă 
Emma în timp ce îşi făcea loc prin mulțime. În răstimpul scurt 
pe care-l petrecuse cu ea, aflase că rochiile ei au nu numai 
decolteul prea adînc, ci şi prea multe volane. I se spusese că 
nuanța de verde cu care Letty decretase că îi şade cel mai 
bine nu era o alegere prea fericită. În plus, fusese informată 
că lady Mayfield îi permisese să accepte prea multe invitaţii 
din partea unor oameni nepotriviţi , fie ei şi membri ai înaltei 
societăți. 

Una peste alta, era fericită că nu avusese ghinionul de a 
lucra ca domnişoară de companie a lui lady Exbridge. Nu 
avea nici o îndoială că s-ar fi dovedit un patron la fel de dificil 
ca nepotul ei. 

Un lacheu îmbrăcat în livrea elegantă trecu pe lîngă ea 
cu otavă încărcată. Emma luă un pahar cu limonadă și îl bău 
pe nerăsufllate. Constatase că dansul îi provoca sete, sete 
accentuată de grija pe care i-o purta lui Edison. 

Se întreba unde este şi ce face pentru a-l scoate pe 
luptătorul Vanza afară din ascunzătoare. Mai era încă supărată 
că refuzase să o ia cu el. 

Căuta un loc unde să lase paharul gol cînd auzi vocea 
Victoriei de după frunzele unui palmier de interior. 

— N-am nici o idee despre ce vorbeşti, Rosemary. 
Criminală? Ce prostii dezgustătoare! 

Emma simți că îngheață. 

— Sînt sigură că ai auzit, Crane a fost găsit mort la ea în 
dormitor, spuse femeia numită Rosemary. 

— Pot să te asigur, vocea Victoriei era rece, că, dacă 


324 


logodnica nepotului meu l-a împuşcat pe Chilton Crane, a 
meritat-o cu siguranță. 

Rosemary scăpă un icnet de indignare. 

— Sînt sigură că glumeşti, Victoria. Vorbim despre 
asasinarea unui nobil din lumea bună. i 

— Chiar aşa? se auzi glasul uşor ironic al Victoriei. Dacă 
este adevărat, înseamnă că a fost, cu siguranță, un eveniment 
memorabil. În lumea bună sînt puţini bărbaţi cu adevărat 
nobili. Ar fi păcat să piară unul dintre ei. În orice caz, de data 
asta nu cred că avem vreun motiv de îngrijorare. 

— Pentru Dumnezeu, cum poți să spui un asemenea 
lucru? întrebă Rosemary, evident scandalizată. 

— Din cîte am auzit, Crane n-a fost un adevărat nobil, 
aşa că societatea nu a pierdut mare lucru. 

Pentru un scurt răstimp se lăsă tăcere. Apoi Rosemary 
schimbă brusc tactica: 

— Trebuie să recunosc că am fost foarte uimită cînd am 
aflat că ai acceptat mireasa pe care şi-a ales-o nepotul tău. 
Chiar dacă faci abstracţie de faptul că numele ei este legat de 
o crimă, fosta ei profesiune nu poate fi ignorată. 

-— Fosta profesiune? 

Simţind un punct sensibil, Rosemary insistă: 

— Nu ţi-a spus nimeni că miss Greyson îşi cîştiga 
existența ca domnişoară de companie pînă în seara cînd s-a 
logodit cu nepotul tău? 

— Și ce-i cu asta? 

- — Îmi închipuiam că ai fi preferat o noră cu o situație 
ceva mai bună, o moștenitoare, de pildă. 

~ Ceea ce prefer, spuse Victoria înțepată, este exact 
ceea ce am. O viitoare notă care dă toate semnele că va fi 
capabilă să-l ajute pe nepotul meu la revigorarea familiei. 

— Cum ai spus? 

— Genealogia la oameni este altfel decît la cai. Ca să ai 
progenituri robuste şi cu minte sănătoasă trebuie să cauţi o 
femeie de spirit şi inteligentă. 

— Nu-mi vine să cred... 

- Priveşte în jurul tău, o întrerupse Victoria. Nu-i păcat 
că atîtea familii din lumea noastră demonstrează că li s-a subțiat 
sîngele? Constituţie firavă, înclinații regretabile spre risc și 
desfrîu... Familia Stokes va fi scutită de o asemenea soartă, 
mulțumită nepotului meu și viitoarei lui soții. 


Emma reuşi să tacă pînă cînd ea şi Victoria se aflară în 
trăsură, în drum spre casă. Cînd vehiculul, păzit de cei doi 
detectivi spătoşi, se încadră în traficul de noapte al Londrei, 
o privi pe femeia în vîrstă. 

— Sînge subțiat? murmură ea. 

Sprîncenele Victoriei se ridicară într-un mod ce îi 
amintea de Edison. 

— Ai tras cu ureche, nu-i aşa? 

— Păcat că n-a fost prezent şi Edison. S-ar fi amuzat 
copios. 

Victoria îşi întoarse capul şi privi pe geam. Şedea cu 
spinarea foarte dreaptă, aproape rigidă. 

— Nu mă îndoiesc. 

Se lăsă tăcerea. Emma privi mîinile înmănuşate ale 
Victoriei. Erau strîns împletite în poală. 

— A fost frumos din partea dumneavoastră să-l ajutaţi 
în situaţia asta atît de complicată, doamnă, spuse Emma pe 
un ton scăzut. Este foarte important pentru el; se simte profund 
îndatorat prietenului său, domnul Lorring, şi călugărilor din 
Vanzagara. 

— Ce ciudat. 

— Poate. În orice caz, este hotărît să-l găsească pe 
răufăcătorul care a furat cartea şi reţeta elixirului. După ce 
evenimentele au început să se precipite, n-ar fi avut Ja cine să 
apeleze în afară de dumneavoastră. 

— De-a dreptul uluitor, spuse Victoria, cu ochii ațintiți 
pe geam. Sînt sigură că Edison n-a avut niciodată nevoie de 
ajutorul meu. 

— Oh, vă înşelaţi, a avut mare nevoie de ajutorul 
dumneavoastră. Atîta doar că n-a ştiut cum să vi-l ceară. 

Victoria îşi întoarse capul cu o mişcare bruscă. 

— Ce vrei să spui? 

— După cum v-am mărturisit, aveți multe în comun, 
mai ales cînd e vorba de mâîndrie şi încăpăținare, îi răspunse 
Emma zîmbind ştrengăreşte. Fără îndoială că fac parte din 
acele minunate trăsături despre care aminteaţi la bal. Cele 
care sînt transmise prin legătura de sînge. 

Buzele Victoriei se subţiară, devenind o linie. Emma 
respiră adînc şi îşi adună curajul, pregătindu-se pentru o replică 
usturătoare. 

Auzi, însă, cu totul altceva. 

— Eşti îndrăgostită de nepotul meu? 

Fu rîndul Emmei să adopte o ținută rigidă şi să privească 
pe geam. 

— O cunoştinţă de-a mea mi-a amintit de curînd că este 
absolut neînțelept din partea unui angajat să se îndrăgostească 
de cel care îi plăteşte salariul. 

— Ăsta nu-i un răspuns. 

— Nu, bănuiesc că nu este, răspunse Emma întorcîndu-şi 
faţa spre ea. 

— Eşti îndrăgostită de el, decretă Victoria după ce îi 
scrută atentă chipul. 

— Nu vă îngrijoraţi, doamnă. Nu voi face greşeala să-mi 
închipui că mă iubeşte, spuse Emma suspinînd. Aşa încep 
întotdeauna tragediile. Cu presupuneri false. 


Nu se luminase încă de ziuă cînd Emma auzi un răpăit 
uşor la fereastra dormitorului ei. Nu dormea. În noaptea aceea 
o copleşiseră gîndurile. O parte din ea aştepta ceva, fără să 
ştie prea bine ce. 

Ping, ping, ping. 

Plouă, îşi zise ea. Apoi îşi dădu seama că era imposibil. 
În ultimele două ore, urmărise şuvoiul de raze argintii înaintând 
alene pe covor. 

Ping, ping, ping. 

Nu plouă. Sînt pietricele. 

— Edison! 

Ţîşni din pat, înhăță halatul şi fugi la fereastră. O 
deschise grăbită, se aplecă în afară şi privi în jos. 

Edison era în grădină, chiar sub geamul ei. Pardesiul îi 
era aruncat neglijent pe umeri, cravata desfăcută îi atîrna şi 
avea capul descoperit. Lumina lunii arunca umbre reci în jurul 
lui. 

Emma fu atît de uşurată că îl vede teafăr, încît simţi că 
o apucă ameţeala. 

— Vă simţiți bine? întrebă ea încetişor. 

— Da, desigur. Vino jos în seră. Vreau să vorbesc cu 
tine. 

Se întîmplase totuşi ceva. Îşi dădea seama după vocea 
lui. 

-- Cobor imediat. 

Închise fereastra, îşi strînse mai tare cordonul halatului 
şi luă de pe măsuţa de noapte o lumînare. leşi în coridor, 
trecu tiptil prin fața uşii Victoriei şi coborî pe scările de serviciu 
pînă în holul din spate. Merse grăbită pînă la uşa serei şi o 
deschise. 

Lumina lunii scălda pereţii de sticlă ai serei cu o 
strălucire care arginta frunzele plantelor. Palmierii îşi decupau 
siluetele pe fundalul întunecat al ferestrelor. Frunzele aruncau 
umbre ciudate. Nenumărate flori exotice se aliniau pe mese, 
în ghivece. Mirosea a pămînt umed şi a parfum de flori. 

— Edison? 

Îl văzu ieşind din spaţiul întunecat dintre doi arbuşti cu 
frunziş bogat şi venind spre ea, luminat de lună din spate. 

— Aici. Vorbeşte în şoaptă. Nu vreau să trezim servitorii. 

— Nu, sigur că nu, spuse ca stingînd lumînarea și punînd-o 
pe un raft. Ce s-a întîmplat? L-aţi găsit pe luptătorul Vanza? 

Edison se opri în faţa ei şi îşi aruncă pardesiul pe o 
bancă. 

— Da, l-am găsit. 

Tonul lui neutru o alarmă aşa cum nimic n-ar fi putut 
s-o facă în acel moment. 

— Ce s-a întîmplat, întrebă ea cu glas sugrumat. Aţi... 
ați fost... obligat să-l omorîţi? 

— Nu. 

— Mulţumesc lui Dumnezeu. Ce i-ați făcut? 

Edison se sprijini de unul din pilonii care susțineau 
acoperişul de sticlă. Îşi încrucişă braţele şi privi țintă undeva 
deasupra capului ei, în întunericul nopții. 

— L-am suit pe o navă care se îndreaptă spre Vanzagara. 

— Înţeleg... Era atît de tînăr precum bănuiaţi? 

— Da. 

— Deci asta a fost. V-a reamintit de dumneavoastră 
înşivă, cînd eraţi tînăr. 

— Uneori ai o minte prea pătrunzătoare, Emma. E un 
obicei supărător pentru un angajat. 

— A fost o concluzie logică, spuse ea încercînd să se 
scuze. 

— Ai dreptate. Mi-a amintit de faptul că n-am fost unicul 
tînăr care s-a trezit de unul singur în lume. Mi-a mai amintit 
cu cîtă disperare caută tinerii o cale prin care să îşi dovedească 
lor înşile că sînt bărbaţi. Cum aceia dintre ei care sînt născuți 
bastarzi caută un simulacru de onoare personală. Da, mi-a 
amintit de mine cînd aveam vîrsta lui. 

Emma îi atinse braţul. 

— Ce vă deranjează acum? Nu sînteţi sigur că aţi făcut 
ceea ce trebuia? 

— Trimiţîndu-l pe John Stoner în Vanzagara? Nu. Dacă 
există vreo speranță pentru el, acolo se află. Oricât de mult aş 
detesta aiurelile metafizice în care cred orbeşte membrii 
Societăţii Vanza, trebuie să recunosc că experienţa dobîndită 
pe insulă m-a ajutat să-mi găsesc locul în lume. 

— Ați aflat identitatea falsului maestru de la John Stoner? 

— Nu. Însă voi şti cine-i escrocul cînd îl voi găsi. E doar 
o chestiune de timp. 

Părea foarte sigur că asta se va întîmpla. Emma ştiu că, 
în realitate, toate gîndurile lui sînt concentrate spre trecut. 
Întâlnirea cu John Stoner îi trezise prea multe amintiri. Ardea 
de dorinţa de a-l consola, dar nu ştia cum să treacă de zidul 
pe care Edison şi-l construise cu ani mulţi în urmă, ca să se 
apere, 

— Îmi pare rău, îi şopti cu blîndețe. 

Edison nu-i răspunse. Stătea pur şi simplu, şi o privea 
țintă. 

— Îmi pare rău că aţi întîlnit o oglindă în care l-aţi 
recunoscut pe tînărul care ați fost. 

— Încă nu mă consider bătrîn, spuse el în cele din urmă. 

— Oh, Edison, izbucni ea, neştiind dacă să rîdă sau să 
plîngă. 

Urmînd un impuls venit de undeva din adînc, îi înlănțui 
mijlocul cu braţele şi îşi lipi fața de pieptul lui. Ca răspuns, 
Edison o strînse în braţe cu putere, aproape brutal. 

~ Emma! 

Gura lui cobori grăbită spre buzele ei ca şi cum lumea 
s-ar fi sfîrşit în următoarele cinci minute. 

Emma îşi dădu seama că el nu căuta alinare, ci altceva 
mai primitiv şi mult mai departe de conveniențele civilizației. 
Fu rîndul ci să ezite. Se afla pentru a doua oară într-o asemenea 
situație, şi ştia cît de periculoasă putea să fie. 

Dar dorinţa lui Edison aprinsese flăcări şi în ea. Nevoia 
de a-l alina se transformă în dorința disperată de a răspunde 
trupului său. 

O ridică în brațe, fără să-şi dezlipească buzele de ale ei, 
excitat la culme. 

— Trebuia să te văd în seara asta, spuse el cu vocea 
răguşită, cu buzele lipite de gura ei. 

— Da. 

Emma îşi trase puţin capul înapoi, îşi ridică braţele şi îşi 
strecură degetele prin părul lui. | 

— Da, Edison, e bine. Mă bucur că ai venit la mine. 

— Oh, Doamne, Emma. 

O lăsă să alunece încet în jos, pipăindu-i trupul cu o 
plăcere barbară. Apoi luă pardesiul, îl trînti pe podea, îşi scoase 
haina neagră de seară, aşezînd-o deasupra, şi se întoarse spre 
ea privind-o întrebător. 

— Emma? 

— Da. Da, Edison. 

Emma făcu un pas spre el. Cu un geamăt aspru, o luă 
în braţe şi o întinse blînd pe pardesiu. Haina groasă din stofă 
de lînă nu o proteja de duritatea pardoselii de piatră, însă era 
caldă şi păstra mirosul lui. Inspiră adînc şi se simţi copleșită 
de o dorinţă de nestăpînit. 

Edison o lipi de el. 

Este bine, îşi spuse ea lăsîndu-se cuprinsă de căldura 
trupului său. Trebuie să fie bine. 

Îi simţi mîna strecurîndu-i-se între coapse şi se 
cutremură. 

— De data asta, o să te rog să-ți scoţi cămaşa, îi şopti ea. 

— De data asta, îi promise el în timp ce trăgea de nasturi, 
voi face tot ce îmi ceri. 

Reuşi să-și descheie cămaşa dar, înainte să o scoată, 
Emma îi atinse pielea cu degetele. Nu putea să-i vadă pieptul, 
fiindcă era aplecat deasupra ei, dar putea să-l simtă. Senzaţia 
părului aspru şi a mușchilor clar reliefați sub piele o înfioră. 

— Eşti minunat, şopti ea. Puternic şi frumos. 

— Oh, Emma. Nici nu ştii ce-mi faci. În seara asta îmi 
promisesem să-mi păstrez controlul. 

— Sînt sigură că practicarea artelor Vanza te-a învăţat 
vreun exerciţiu care poate fi aplicat în asemenea momente, îl 
tachină ea zîmbind. 

— Una din marile lipsuri ale artelor Vanza, murmură el 
răguşit, este că te învaţă să eviti toate pasiunile puternice. 

— Atunci este limpede că o asemenea filozofie nu ţi se 
potriveşte. Tu eşti omul marilor pasiuni. 

— E foarte ciudat, dar nu mi-am dat seama că sînt capabil 
de o pasiune atît de puternică pînă să te întîlnesc. 

O sărută din nou, un sărut devorator şi imperativ. Mîinile 
lui erau însă surprinzător de tandre, şi contrastul o lăsă pe 
Emma cu răsuflarea tăiată. 

Îi simţi degetele atingîndu-i miezul sensibil al feminităţii 
şi fu cuprinsă de un val de căldură. 

— Edison? 

— De data asta nu mă voi grăbi, promise el. De data 
asta vreau să simți şi tu măcar ceva din ceea ce am simţit eu 
data trecută. Sînt sigur că, simțind o asemenea plăcere, ai să 
înţelegi. 

— Ce să înţeleg? 

Edison nu-i răspunse. O strînse mai tare şi o pătrunse 
cu degetele, mai adînc la fiecare mişcare. Emma se cutremură 
sub valul de pasiune care o cuprinse pe neaşteptate. Se agăță 
de el, în timp ce senzația aceca de dorință dureroasă şi dulce 
o copleşca. Îşi auzi surprinsă propria respiraţie: sunînd ciudat 
ŞI aspru. 

Cînd începu să se mişte sub mîna lui, implorînd tăcută 
eliberarea de tumultul care amenința să o sufoce, Edison 
gemu, dar nu îşi descheie pantalonii, ca să se aşeze între 
picioarele ei şi să o pătrundă, aşa cum se aştepta ea. 

Alunecă în schimb de-a lungul trupului ei, îi depărtă 
mai mult picioarele şi dădu la o parte poalele lungi ale cămăşii 

de noapte. Apoi, spre marea ei uimire, îşi îngropă faţa în 
pubisul ei. 

— Edison! 

Emma îşi dădu imediat seama că țipătul ei de surpriză 
şi plăcere ar fi trezit întregul personal, ba chiar şi vecinii, 
dacă nu și l-ar fi înăbuşit la vreme. 

Era şocată de mîngiierea ciudată. Şocată, uluită şi 
insuportabil de fericită. Întreg trupul i se cutremura. Îşi aruncă 
braţele în lături, căutînd ceva, orice, de care să se poată prinde. 
Degetele ei se încleştară de scheletul de fier al meselor de 
seră, aflate de o parte şi de alta. Se tinu strîns, din toate puterile, 
parcă temîndu-se că ar fi putut să-şi ia zborul. 

Cîteva secunde mai tîrziu, cînd ajunse la împlinirea 
deplină, ştiu că nimic nu o-poate reține pe pămîntul rece. 
Plutea. 

ÎI simţi pe Edison venind deasupra ei, strivind-o. Intră 
în ea şi gemu cînd muşchii ei se contractară în jurul bărbăţiei 
lui. O durea, dar nu-i păsa. Tot ce conta atunci era să-l simtă 
cît mai adînc în ea, să-l simtă al ei atîta timp cît va fi posibil. 

— Ţine-mă strîns! 

Edison intra mai adînc cu fiecare mişcare. 

Îşi arcui spatele şi se cutremură. Muşchii i se zbătură 
necontrolat şi îşi răspîndi sămînța caldă în ea. 

Emma îl strînse înăuntrul ei din toate puterile. 


Edison îşi deschise ochii privind aiurit la strălucirea lunii 
şi avînd impresia că trecuse o eternitate de cînd zăcea aşa. 
Faptul că el şi Emma erau încă întinşi pe podea îi spuse că nu 
trecuse prea mult timp. 

O strînse mai aproape de el, şi ea i se cuibări pe piept. Îi 

simţi mîna lipindu-se de abdomenul cu muşchii puternic 
reliefaţi şi zîmbi uşor. Reuşise să-şi descheie cămaşa, dar nu 
ajunsese să o scoată, 

Data viitoare, îşi promise el în gînd. 

Data viitoare. 

Trebuia să existe o dată viitoare. O mulțime de alte 
dăți. Viitorul lui era alături de Emma. Acum avea să înțeleagă 
şi ea lucrul ăsta. 

— Emma? 

— Sfinte Dumnezeule! Se ridică grăbită şi privi amețită 
în jur. Ne aflăm în sera bunicii dumneavoastră, nici mai mult, 
nici mai puţin. Trebuie să plecăm imediat de-aici, înainte să 
ne descopere cineva. 

— Linişteşte-te, iubito, spuse el punîndu-şi un braţ sub 
cap şi privind în sus, spre ca. Nu mai eşti respectabila 
domnişoară de companie a unei lady oarecare; nu trebuie să 
mai fii obsedată mereu de problema moralității. 

Arată delicios, îşi spuse el. Micuța bonetă de noapte i 
se strîmbase şi buclele rebele îi încadrau fața. Halatul de noapte 
îi era desfăcut şi corsajul cămăşii de noapte descheiat. 

-— În orice caz, ar fi deosebit de jenant să fim găsiți 
aici, sir. 

Edison se crispă cînd o auzi spunîndu-i din nou sir. 
Vechile obiceiuri dispar greu, îşi reaminti el. 

— Pînă acum n-a intrat nimeni peste noi. Sper că vom 
scăpa nedescoperiți. 

— Nu cred că ar trebui să riscăm. 

O privi amuzat cum se ridică în picioare, cum se clatină 
încercînd să-şi recapete echilibrul şi cum încearcă disperată 
să-şi pună îmbrăcămintea în ordine. 

— Grăbiţi-vă, sir, spuse ea privindu-l nerăbdătoare. Se 
luminează îndată de ziuă. Nu va dura prea mult pînă să se 
trezească servitorii. 

— Dacă zici tu... 

Se ridică nesigur pe picioare. Începuse să-și încheie 
cămaşa şi îşi dădu seama că Emma îl priveşte cu o expresie 
ciudată. 

— S-a întîmplat ceva? 

— Nimic, răspunse ea repede. Prea repede. 

Edison se încruntă. 

— Te simţi bine? 

— Da. Da, sigur că mă simt bine. Atita doar că, ei bine, 
abia acum mi-am dat seama că nu v-am văzut fără cămaşă. 

— Permite-mi să-ți arăt tatuajul meu, iubito, spuse el 
rînjind amuzat. 

Aprinse din nou lumînarea cu care venise ea, făcu o 
plecăciune adîncă şi îşi desfăcu larg piepții cămăși. 

— Edison! 

Numele lui fu doar o şoaptă aspră. Se holba la el de 
parcă s-ar fi transformat subit într-un monstru. 

— E limpede că nu eşti atît de impresionată pe cît speram 
să fii, observă el cu sprâncenele ridicate. Data viitoare voi 
rămîne cu cămaşa pe mine. 

— O, Doamne, Edison! 

Îşi dădu seama cu tristeţe că îl doare lipsa de apreciere 
cu care îi privea pieptul gol. Zîmbetul îi pieri de pe faţă şi 
începu să-şi încheie cămaşa. 

— Aş vrea să-ți amintesc că acum cîteva minute nu te 
plîngeai. 

- Staţi puțin. Tatuajul! 

Îi luă lumînarea din mînă şi se apropie de el. 

— Sper că n-ai de gînd să-mi pîrjoleşti la părul de pe 
piept, murmură el. 

Emma păru că nu-l aude. Se uita țintă la locul de lîngă 
umăr unde, cu mulți ani în urmă, îi fusese imprimat semnul 
Vanza. 

— Se numeşte Floarea Vanza, îi explică el. Te aşteptai la 
un desen mai spectaculos? 

Îl privi dezamăgită. 

— Mă aşteptam la un desen pe care să nu-l mai fi văzut 
niciodată. 

Edison încremeni. 

— Ce tot spui acolo? 

— Am mai văzut semnul ăsta în altă parte, Edison. 

— Unde? 

— Pe batista brodată a lui Sally Kent. 

Era absolut nedumerit. 

— A cui? 

— A fostei domnişoare de companie a lui lady Ware. A 
lucrat pentru ea în ultimele luni de viață. Vă amintiţi că am 
locuit în camera ei cît am stat la Ware Castle? 

— lartă-mă, Emma, dar mă tem că nu pricep la ce te 
referi. 

Ea îşi linse buzele şi inspiră adînc. 

— Sally Kent a brodat pe o batistă exact floarea pe care 
o aveţi tatuată pe piept, şi a lăsat batista, împreună cu două 
sute de lire, în spatele unui goblen. Am găsit banii, batista şi o 
scrisoare adresată prietenei ei, miss Judith Hope. 

— Continuă. 

— Era evident că Sally dorise ca banii şi scrisoarea să 
ajungă la miss Hope, aşa că le-am dus eu, imediat ce ne-am 
întors la Londra. Vă amintiţi ziua? V-aţi înfuriat grozav fiindcă 
am întîrziat la întîlnirea noastră. 

Edison o privi gînditor. 

— Această Sally Kent... 

— A dispărut după ce a avut o aventură cu Basil Ware. 

— Pe toţi dracii! 

Se lăsă o tăcere adîncă, în timp ce Edison aranja bucăţile 
disparate de informații, făcîndu-le să se potrivească. 

Emma îl privi stînjenită. 

— Bănuiesc că v-aţi fi aşteptat să vă povestesc despre 
Sally Kent şi broderia ei mult mai devreme. 

— Mă gîndesc la faptul că sîntem victimele moralității. 

— Ce Dumnezeu vreţi să spuneți? 

— Ai fi observat asemănarea dintre tatuajul meu şi floarea 
brodată pe batistă de miss Kent mult mai devreme, dacă am fi 
făcut dragoste mai curînd şi mai des. 

MĂ decît menajera. Edison se afla singur în camera 


de studiu a omului care îşi spunea Basil Ware. 

Se apropie de birou şi examină bucăţile de ceară topită, 
rămase în sfeşnic. Erau culoarea stacojie, aceaşi nuanţă ca a 
rămăşiţelor de lumînare pe care le găsise în cămăruţa lui John 
Stoner. 

Luă o bucată şi o duse la nas. Fusese parfumată cu 
aceleaşi plante. Ca să cunoşti maestrul, uită-te la luminarea 
învățăcelului. 


TA Ù junsese prea tîrziu. Casa era goală. Nu rămăsese 


Puțin după ora unu, Emma auzi glasul lui Edison în 
holul mare de la intrare. Lăsă tocul pe birou, dădu deoparte 
scrisoarea pe care începuse s-o scrie surorii ei şi se ridică 
grăbită. 

— S-a întors, în sfîrşit, lady Exbridge. 

Victoria îşi ridică ochii de pe cartea pe care o citea, îşi 
scoase ochelarii şi aruncă o privire spre uşa bibliotecii. 

— Am auzit foarte bine, draga mea. Sper că a venit cu 
nişte veşti care te vor calma. 

— Dar nu sînt nervoasă. 

— Chiar aşa? E o minune că n-am ajuns astăzi la balamuc 
din cauza presimțirilor tale prăpăstioase. Mi-ai tocit covorul 
tot umblînd încolo şi-ncoace. Te-ai purtat toată dimineaţa ca 
o eroină de roman de groază. 

Emma o privi tristă. 

— Nu sînt de vină că am o fire înclinată spre intuiţie şi 
presimțiri. 

— Prostii. Sînt sigură că ai putea să-ți stăpîneşti firea cu 
puţină voinţă şi autocontrol. 

Uşa se deschise înainte ca Emma să fie obligată să 
răspundă. Edison intră în bibliotecă fără să-i dea ocazia mult 
încercatului Jinkins să îl anunţe. Ochii lui o căutară întîi pe 
Emma. Apoi se înclină scurt în faţa bunicii lui. 

— Bună ziua, la amîndouă, spuse el. 

Emma ocoli în grabă biroul şi se apropie de patronul ei. 

— Ei? Ce ați descoperit? 

— Basil Ware şi-a făcut bagajele şi a şters-o din oraş. 

— A plecat? Bah! Şi-a dat seama că sîntem pe urmele 
lui. 

Edison se apropie de birou, se sprijini de el şi îşi 
împreună mîinile. 

— Poate, spuse el. Menajera mi-a spus că a plecat spre 
domeniul lui de la țară. L-am trimis pe unul din detectivi la 
Ware Castle ca să verifice, dar mă îndoiesc că-l va găsi acolo. 

— Emma mi-a povestit ce s-a întîmplat în ultimele ore, 
spuse Victoria încruntîndu-se. Ce părere ai despre toată 
situația? 

— Încă nu ştiu toate amănuntele, răspunse Edison, dar 
pot spune, fără să greşesc, că Basil Ware este mai demult 


340 


membru al Societății Vanza. Nimic altceva n-ar putea să 
explice tatuajul cu Floarea Vanza, pe care se pare că l-a văzut 
Sally Kent. 

— Biata Sally Kent, şopti Emma. Mă întreb dacă a 
omorât-o din cauză că-i văzuse tatuajul. 

— Nu cred, spuse Edison. Tatuajul nu însemna nimic 
pentru ea. 

— Dar îl şantaja cu ceva, spuse Emma. Poate că a încercat 
să scoată nişte bani de la el pretinzînd că e însărcinată, însă 
un asemenea plan n-ar fi avut sorți de izbîndă. Dacă pînă la 
urmă a obținut bani de la el, înseamnă că a aflat ceva mult 
mai grav... Se opri amintindu-și de cele povestite de Polly. 

— Sigur că da! izbucni ea. 

~ Ce este? întrebă Edison. 

— Crimă. Cred că a fost martoră la crimă. O, Doamne 
Dumnezeule! 

Victoria o privea nedumerită. 

— Ce crimă? întrebă ea. 

Întreaga întîmplare se înlănţui logic în mintea Emmei. 

— Moartea lui lady Ware. Asta explică totul. Polly, 
servitoarea, mi-a spus că în seara mortii lui lady Ware l-a 
văzut pe Basil ieşind din dormitor. El i-a spus că mătuşa lui 
tocmai îşi dăduse sufletul şi că merge să anunţe personalul. 
Polly a intrat în dormitor şi a vrut să tragă cearşaful pe faţa 
lui lady Ware. Chiar în clipa aceea Sally Kent a ieşit găbită 
din camera de toaletă, atît de îngrozită de parcă ar fi văzut o 
stafie. 

Edison privi înspre ea. 

~ Deci tu crezi că Basil Ware şi-a ucis mătuşa? 

— Fosta mea patroană a locuit în dormitorul lui lady 
Ware, explică Emma. Camera de toaletă comunică cu 
dormitorul în aşa fel încît permite cuiva să se afle înăuntru 
fără să fie observat din încăperea alăturată. Aş pune rămăşag 
că Sally Kent era acolo cînd Basil s-a dus să-şi vadă mătuşa 
pentru ultima dată. | 

— Dacă l-a văzut făcînd ceva care să grăbească moartea 
bătrînei, începe să se explice şantajul, spuse Edison încetişor. 

— Chiar aşa. Nu văd alt motiv. Din experiența mea, 
domnișoarele de companie care fac greşeala să se implice 
într-o aventură cu patronul lor, sau cu membrii familiei 
acestuia, sînt rareori plătite pentru asta. De cele mai multe 
ori sînt pur şi simplu concediate, fără referinţe, şi în nici un 
caz cu două sute de lire în buzunar, sfârşi Emma privind pieziş 
spre Edison. 

Edison o privi semnificativ. 

— Nu e momentul să aduci în discuţie chestiuni 
particulare. 

Victoria îşi stăpînea cu greu curiozitatea. 

— Vreţi să-mi spuneți şi mie despre ce este vorba? 

— Nimic important, bombăni Edison. Tot ce avem pînă 
acum sînt speculații şi deducții. Poate vom afla mai multe 
cînd se întoarce detectivul de la Ware Castle. Între timp, am 
luat nişte măsuri de precauţie suplimentare. 

— Ce fel de măsuri? întrebă Emma. 

— Dispun de o oarecare influență în anumite zone ale 
docurilor. Am oferit o recompensă oricărui căpitan de vas 
care îmi anunță prezența unui bărbat care-şi reţine bilet la 
bordul oricărui vas de aici sau din Dover. Le-am transmis 
mai multor membri ai Societăţii Vanza să se ferească de Ware. 

— Dar dacă se îndreaptă spre nord? interveni Emma. 
Sau îşi modifică înfăţişarea şi îşi schimbă numele? 

Edison ridică din umeri. 

— N-am spus că va fi uşor să-l găsim. Însă pînă la urmă 
vom pune mîna pe el. 

Emma se opri lîngă birou şi începu să bată darabana pe 
tăblia de mahon lăcuit. 

— E un om foarte deştept. Acum, că ne ştie pe urmele 
lui, poate să dispară cu uşurinţă. 

— Tu presupui că a plecat din oraş fiindcă şi-a dat seama 
că ne apropiem de el, zise Edison. S-ar putea să existe şi un 
alt motiv pentru care a ales acest moment să se facă nevăzut. 

— Ce vreţi să spuneți? 

— Poate că şi-a atins ţinta, spuse el încetişor. Poate că a 
găsit rețeta, sau Cartea secretelor. Încă nu ştim pe care din 
două o căuta. 

Victoria îşi îndreptă privirea spre nepotul ei. 

— Crezi că mai vrea să pună mîna pe Emma? 

Edison nu-i răspunse imediat. Se întoarse spre asistenta 
lui şi o studie de parcă ar fi fost o interesantă problemă de 
logică. 

Emmei nu-i plăcu expresia din ochii lui. Făcu un pas 
înapoi şi ridică o mînă. 

— Ei, staţi puţin. Haideţi să nu ne lăsăm pradă unor 
presupuneri absurde. Chiar în momentul acesta, Basil Ware 
fie că fuge de-i sfîrîie călcîiele spre Continent împreună cu 
volumul furat, fie născoceşte o altă cale de a vă păcăli, sir. 
Oricum ar fi, are cu totul alte griji decît să mă răpească pe 
mine. 

— Nu cred că ne putem baza pe asta, spuse Edison. 

Emma închise ochii şi se lăsă să cadă pe scaunul cel 
mai apropiat. 

— Nu mă puteţi ține pentru totdeauna închisă în casa 
aceasta, spuse ea. Mi-aş pierde mințile. 

— Există şi altă alternativă, spuse Edison pe un ton 
neutru. 

Emma deschise un ochi. 

— Şi care ar fi, dacă nu vă supăraţi? 

— Pot să te țin închisă în casa mea. 

— Puțin probabil, spuse Emma deschizînd şi celălalt ochi. 
Doresc să păstrez ce mi-a mai rămas din reputație, aşa 
zdrențuită şi pătată cum este. 

— Are dreptate, spuse Victoria şi închise cartea cu un 
pocnet sec. În orice caz, eu sînt liberă să plec şi să vin, şi cred 
că v-aş putea fi de folos amândurora în această mică dramă. 

Emma şi Edison o priviră nedumeriți. 

— Cum? întrebă Edison. 

Victoria schiță un zîmbet fără să-şi poată ascunde licărul 
de nerăbdare din ochi. 

— Bîrfa cutreieră prin lumea bună. Ce-ar fi să ies în 
după-amiaza asta şi să fac cîteva vizite? Poate aflu ceva 
folositor. Cine ştie? Poate Basil Ware a scăpat vreo vorbă 
despre intenţiile lui cuiva care nu avea nici o idee la ce se 
referă. 

Edison şovăi, apoi dădu aprobator din cap. 

— Merită să încercăm. La rîndul meu, am să dau o raită 
pe la cluburile unde sînt membru, poate reuşesc să culeg vreo 
informație. 

— Şi eu? interveni Emma cu o grimasă de disperare. 

— Tu poţi să termini scrisoarea pentru sora ta, îi răspunse 
Victoria ridicîndu-se vioaie în picioare. Acum vă rog să mă 

scuzați. Cred că voi urca să-mi schimb rochia. În asemenea 
ocazii, trebuie să fii îmbrăcat adecvat: 

Emma aşteptă pînă cînd uşa se închise după Victoria, 
apoi se întoarse spre Edison. 

— Am impresia că bunicii dumneavoastră îi place această 
aventură. 

Edison zîmbi mirat. 

— Cred că ai dreptate. Uluitor! 

- E evident că gustul acesta nefericit pentru aventură 
este o trăsătură de familie. 


Draga mea Daphne, 

Am veşti bune şi veşti rele. Întii, cele bune. Se pare că 
actualul meu patron nu va mai avea prea multă vreme nevoie 
de serviciile mele... 


Emma se opri brusc şi reciti rîndurile scrise. Gîndul la 
sfîrşitul apropiat al colaborării dintre ea şi Edison nu era deloc 
o veste bună, ci cît se poate de rea. Nu-i venea să se gîndească 
la perspectiva vieţii singuratice care o aştepta. 

Sfinte Dumnezeule, se îndrăgostise de el! 

Destul! Trebuia să se adune, de dragul lui Daphne, dacă 
nu din alt motiv. Cu un gest hotărît, îşi muie tocul în cerneala 
neagră-albăstruie. 


Am toate motivele să cred că îmi voi primi salariul în 
următoarele cîteva zile. Încă am dificultăţi în obținerea unei 
referințe din partea lui, însă cred că, în cele din urmă, mi-o 
va da. Te rog, încearcă să rezişti încă puţin la pensionul 
doamnei Osgood. 

Acum, despre veştile mai puţin îmbucurătoare. N-am 
găsit prin ziare nici o veste despre Orhideea de aur. Se zice 
că s-a scufundat, dar eu nu renunţ la speranța că se va 
întoarce într-o bună zi. Poate pentru că nu pot să accept cît 
de proastă am fost investind într-o 


Pe alee se auzeau roţile unei trăsuri. Ascultă neliniştită, 
cuprinsă de o teamă inexplicabilă. Privi pendula masivă. Era 
aproape ora cinci. Se uită pe fereastra bibliotecii şi văzu o 
trăsură roşu închis, trasă de doi roibi superbi. Era trăsura de 
oraş a lui lady Exbridge. Victoria se întorcea de la vizitele de 
după-amiază. 

Precis că este trăsura ei, îşi spuse Emma. Edison dăduse 
instrucțiuni stricte ca nici o altă trăsură să nu fie lăsată să 
intre pe poartă pînă se întorcea el. Chiar şi căruţa lăptarului şi 
careta negustorului de peşte fuseseră întoarse de la poartă. 
Bucătarul fusese obligat să meargă pînă la capătul străzii, ca 
să cumpere cele necesare pentru cina din acea seară. 

Victoria avea, fără îndoială, veşti interesante. Emma 
încercă să răsufle uşurată, însă nu reuşi. Era ridicol! N-avea 
nici un motiv să fie atît de speriată. Edison îl lăsase pe unul 
din detectivii de pe Bow Street să supravegheze casa. Nimeni 
şi nimic nu putea trece de el. 

Trăsura se opri în faţa intrării. Presimțirile Emmei se 
accentuară. Încercă să se stăpînească și să-i mai scrie lui 
Daphne un rînd sau două, pînă Victoria străbătea coridorul 
lung ce ducea spre bibliotecă. 

Apucă tocul cu mîna tremurîndă şi acesta îi scăpă dintre 
degete. Îşi zise că nu este deloc în apele ei. Tensiunea în care 
trăise în ultimele zile începea să-şi spună cuvîntul. 

Victoria ar fi trebuit să se afle deja în holul de la intrare. 
Încordîndu-şi auzul ca să prindă salutul majordomului, Emma 
deschise sertarul din mijloc al biroului, cu intenţia de a lua alt 
toc. Îi sări în ochi cuţitaşul de argint cu care Victoria obişnuia 
să ascută vîrful creioanelor. Îl examină şi văzu că lama era 
din oţel de calitate, solid, şi fusese proaspăt ascuțită. 

Din hol se auzi zvonul înăbuşit al unor voci. Cea a 
majordomului părea speriată. 

— Sir, mă văd obligat să insist. Lady Exbridge mi-a lăsat 
instrucţiuni clare să nu primesc pe nimeni în casă, cu excepția 
membrilor familiei şi a personalului. 

— Linişteşte-te, bunul meu domn. Te asigur că miss 
Greyson mă va primi. Basil Ware deschise uşa bibliotecii. 
Nu-i aşa, miss Greyson? De altfel, lady Exbridge va fi nespus 
de dezamăgită dacă nu te vei alătura nouă, în trăsura ei. 

— Domnule Ware. 

Văzîndu-l, Emma ştiu imediat că temerile ei fuseseră 
întemeiate. 

— Spune că vii, domnişoară Greyson, i se adresă Basil 
pe un ton rugător, cu ochii strălucind de răutate şi cu un zîmbet 
sec. E aproape ora cinci. Mergem la plimbare în parc. 
Viitoarea dumitale soacră consideră că este cazul să dovediți 
înaltei societăți ca aveți acceptul ei. 


— Ce dracu” vrei să spui? L-ai lăsat să intre în casă şi să 
o ia de aici? Edison îl buşi pe nefericitul detectiv de peretele 
bibliotecii. Trebuia să ai grijă de ea. Te-am plătit ca să o 
păzeşti. 

Detectivul cu față roşcovană se numea Will. Venise din 
Bow Street cu recomandări impecabile, dar asta nu-l împiedica 
pe Edison să fie la un pas de a-l sugruma. 

— Îmi pare rău, sir, spuse Will cu sinceritate. Nu e vina 
mea. N-aţi înțeles bine. Miss Greyson a insistat să plece cu 
lady Exbridge. Şi nu mi-ați dat nici o instrucţiune cu privire 
la domnul Ware. 

E greşeala mea, îşi spuse Edison. Cine ar fi crezut că 
Basil Ware va avea tupeul să sune la uşa din față? Asta-i 
Strategia evidenţei. 

— Ai fi putut măcar să urmăreşti blestemata aia de 
trăsură, mormăi el. 

— Ei, dar nu va fi prea greu de găsit. Cineva trebuie să 
fi observat în ce direcţie a luat-o. 

- Idiotule, probabil că a abandonat trăsura mătuşii mele 
imediat ce s-a îndepărtat suficient de casă şi a luat o trăsură 
de piață sau un alt vehicul la fel de anonim. 

— Să abandoneze o trăsură minunată ca aceea? întrebă 
detectivul, privindu-l pe Edison ca şi cum acestuia îi lipsea o 
doagă. Dar valorează o avere! 

— Nu dă doi bani pe trăsura aia, şuieră Edison 
zguduindu-l pe Will. El o voia pe miss Greyson. Şi-acum o. 
are, mulțumită incompetenţei tale. 

Chipul lui Will se strîmbă a nedumerire. 

— Ce înseamnă incompetențţă, sir, dacă nu vă supăraţi? 

Edison închise ochii şi respiră adînc. Făcu un efort şi-l 
eliberă pe detectiv, apoi se întoarse şi ieşi. Era conştient că 
trebuia să-şi recapete stăpînirea de sine. Trebuia să înceapă 
să gîndească aidoma lui Basil Ware. Asta însemna să gîndească 
după regulile Vanza. 

Despături mesajul care îl aştepta cînd se întorsese la 
reşedinţa Victoriei, şi îl reciti. 

Stokes, 

Sînt tefere amîndouă şi nu vor păţi nimic dacă vei lua 
măsuri să-mi parvină reţeta. În următoarele cîteva ore vei 
primi instrucțiuni cu privire la locul unde o vei aduce. 


Am de-a face cu un practicant al artelor Vanza, îşi 
reaminti Edison în timp ce mototolea biletul . Un om care se 
cufundase atît de adînc în Strategia înşelătoriei, încât nu fusese 
remarcat ca fost membru al Societăţii Vanza. Un om atît de 
pătruns de spiritul Vanza, încît credea în eficacitatea 
elixirului miraculos. 

Basil Ware va acţiona întotdeauna urmînd Strategiile. 
Toate planurile lui aveau să fie în conformitate cu preceptele 
acestora. 

Să trimiţi un mesaj referitor la livrarea unui obiect de 
valoare şi să rămii în acelaşi timp ascuns, împreună cu ostaticii 
pe care îi ai, nu e o sarcină prea uşoară, reflectă Edison. Cu 
siguranță că îi va fi destul de greu să se descurce de la distanță. 
Timpul era foarte important. O dată ce piesa începuse, Ware 
va încerca să grăbească cît mai mult deznodământul. Cu cît 
lucrurile tărăgănau, cu atît mai mare era riscul lui. 

Prin urmare, Ware se afla undeva în Londra, cufundat 
probabil în Strategia tăinuirii. 

Această strategie susținea că locul cel mai bun pentru o 
ascunzătoare este cel considerat de adversar ca fiind cel mai 
puţin plauzibil, deoarece îl consideră sigur şi sub control. 


— Eşti nebun, Ware, spuse Emma printre dinți, privindu-l 
cu dispreţ. 

Jalnica trăsură de piaţă în care călătoreau îi aşteptase 
pe o străduţă din apropiere. Basil trăsese perdelele cu cîteva 

minute în urmă. Emma simți duhoarea inconfundabilă a 
Tamisei şi deduse că se aflau undeva în apropierea docurilor. 

— Nu-i cazul să vorbeşti astfel, draga mea. 

Basil stătea pe bancheta din faţa ei. Lăsase pistolul din 
mînă după ce unul din oamenii lui le legase mîinile la spate 
Victoriei şi Emmei. 

— Dacă ai fi acceptat oferta pe care ţi-am făcut-o la 
Ware Castle, te-ai fi bucurat acum de plăcuta poziţie de, să 
zicem, asociată a mea. În loc de asta, ai preferat să-ţi încerci 
norocul cu Stokes. 

Brusc, lui Emma îi trecu o idee prin cap. 

— Tu l-ai omorît pe Chilton Crane, nu Miranda! 

— Am supravegheat-o îndeaproape pe Miranda cît timp 
a stat la Ware Castle. Cînd a încercat să-l implice pe unul 
dintre servitori în planul ei de a-l trimite pe Chilton Crane la 
dumneata în cameră, mi-am dat seama ce intenţii are. 

— Voia să fiu găsită în pat cu Crane. | 

— Exact. Credea că, o dată compromisă, va putea să te 
manipuleze oferindu-ţi o slujbă. Dar dumneata eşti o femeie 
extrem de hotărîtă, miss Greyson. Eram aproape sigur că vei 
reuşi să scapi din încurcătură. 

— L-ai urmărit pe Crane pînă în camera mea, ai sesizat 
ocazia şi l-ai ucis, ca să fiu amenințată de pedeapsa cu 
spînzurătoarea, nu doar cu concedierea din cauza reputației 
compromise. 

Basil înclină din cap. 

— Sînt un Vanza. În asemenea cazuri, nu recurg la 
jumătăţi de măsură. 

— Miranda trebuie să-şi fi închipuit că l-am ucis 
într-adevăr pe Chilton Crane, spuse Emma. 

— Probabil. Dar a rămas fără grai, ca să nu spun că şi 
l-a pierdut din cauza furiei, văzînd că Stokes te salvează într-o 
manieră atît de galantă. Şi-a închipuit imediat că şi el caută 
rețeta, spuse Basil cu un zîmbet pervers. Şi trebuie să 
mărturisesc că la concluzia asta am ajuns şi eu. 

Victoria îşi ridică semeață capul. 

— Pentru Dumnezeu, de ce să fi avut nepotul meu nevoie 
de o fiertură ridicolă care nu face altceva decît să te ajute să 
trişezi la cărți? El poate cîştiga mai mulți bani dintr-un singur 
transport naval reuşit, decît alţii care joacă luni în şir prin 
tripouri. | 

— În plus, adăugă Emma, Edison este un om de onoare. 
N-ar trişa niciodată la cărți. 

Basil ridică din umeri, aparent neatins de acuza 
subînțeleasă. 

— Atunci poate creade că rețeta îl va duce la Cartea 
secretelor. 

— Nu ești interesat de carte? întrebă Emma 

— Nu în mod deosebit. Nu cred că mai există. Bănuiesc 
că a ars în incendiul de la vila lui Farrell Blue. Şi, chiar dacă 
a scăpat din flăcări, nu-mi foloseşte la nimic. 

- De ce spui asta? 

— Acum că Blue este mort, mă îndoiesc că ar mai putea 
cineva să descifreze şi alte reţete. Întîmplarea face ca eu să 
fiu interesat doar de reţeta elixirului. 

— Şi de viitoarea mea noră, spuse Victoria mohorită. 

Emma fu uimită să se audă numită viitoare noră, dar 
hotărî că nu era momentul să stăruie asupra cuvintelor alese 
de Victoria. 

Buzele lui Basil se crispară într-un surîs nervos. 

— Ah, da. Mă tem că am nevoie de serviciile ei. Cel 
puţin pînă găsesc o altă femeie care reacționează la elixir. 
Din nefericire, asemenea femei nu se prea întîlnesc, după cum 
bine a descoperit şi Miranda. A căutat luni de zile pînă să te 
găsească, miss Greyson. 

— Cum ai descoperit că Miranda se afla în posesia 
retetei? i l 

— Mi-am petrecut ultimii cîțiva ani în America, dar am 
păstrat legătura cu cîţiva din Societatea Vanza. Cînd m-am 
întors, am auzit şi eu zvonurile despre Cartea secretelor. 
Atunci nu le-am dat prea multă atenţie, deoarece eram ocupat 
cu punerea în aplicare a altui plan. 

— Să grăbeşti moartea mătuşii tale? spuse Emma pe un 
ton acuzator. 

— Măi, măi, da” ştiu că ai fler, chicoti Ware. Ai perfectă 
dreptate. Era limpede că nu se grăbea să moară, aşa că într-o 
noapte am luat problema în mîini. Mai corect spus, am luat 
perna în mâini. 

Şocată, Emma inspiră adînc. 

— Sally Kent te-a văzut şi apoi a încercat să te şantajeze. 

Ware înclină aprobator din cap. 

— Foarte isteț din partea dumitale, miss Greyson. l-am 
dat prostuţei nişte bani să-şi țină gura, pînă voi găsi cea mai 
bună modalitate să scap de ea. Apoi am avut grijă să dispară. 

~ De ce ai început să cauţi rețeta elixirului? întrebă 
Emma. Tocmai intraseşi în posesia unei moşteniri. 

— Din nefericire, am aflat abia după moartea bătrînei că 
averea Ware este în pragul falimentului, recunoscu Basil. 
Aveam destui bani să mențin o vreme aparențele, dar nu prea 


avu. 


multă. Am fost obligat să iau în calcul alte posibilități. 

— Bănuiesc că ai început să cauţi o văduvă sau o 
moștenitoare bogată, spuse Victoria. Asta e calea obişnuită 
prin care gentilomii îşi refac situația financiară. 

— S-a întîmplat să prefer o văduvă unei eventuale 
moştenitoare. Nu doream deloc să trec prin negocieri și alte 
amănunte cu tatăl tinerei domnişoare. Adevărul despre starea 
reală a averii mele putea fi descoperit. 

În mintea Emmei se făcu lumină. 

— Ţi-ai limitat cercetările la văduve, şi Miranda a fost 
pe lista ta. 

— La început părea o partidă grozavă, aprobă Basil, dar 
nu aveam nici o intenţie să devin victima cuiva care juca acelaşi 
joc ca şi mine. În consecință, am făcut o investigaţie discretă 
dar foarte amănunțită, asupra trecutului ei. 

— Şi ai aflat că nu era decît o aventurieră, spuse Victoria. 

— Eram gata să o elimin de pe lista mea cînd, din 
întîmplare, am aflat că trăise o vreme în Italia şi obişnuia 
să-şi servească cunoştinţele de gen feminin cu un ceai ciudat. 
Am legat această informaţie de zvonurile privitoare furtul 
Cărții secretelor şi de incendiul de la vila lui Farrell şi, brusc, 
am avut o revelaţie. 

— Trebuie să recunosc, a fost foarte inteligent din partea 
Mirandei să inventeze identitatea lui lady Ames şi să intre în 
cercurile cele mai elevate ale lumii bune, remarcă Victoria. 
Probabil că a furat nişte lucruri de valoare de la acest Farrell 
Blue. Destul cât să-şi acopere cheltuielile unui sezon strălucitor 
la Londra. 

Basil schiţă un zîmbet lipsit de umor. 

— Dar nu pentru un al doilea, sau un al treilea. Trebuia 
să găsească o cale să folosească virtuțile elixirului. Am hotărât 

s-o las pe ea să-şi asume riscul experimentelor. Ar fi fost mult 
mai dificil pentru mine, ca bărbat, să găsesc o cale de a da să 
bea din această poţiune unui şir nesfîrşit de femei care să nu 
bănuiască nimic. l 

Emma îşi îngustă ochii. 

— Ai ucis-o pe Miranda, nu-i aşa? 

— Ca să-ţi spun adevărul, nu. 

— Minti, se răsti Emma. Tu ai făcut-o. 

— Recunosc că eram hotărît să scap de ea. M-am dus la 
ea într-o după-amiază, ştiind că le-a dat liber tuturor 
servitorilor. Bănuiam că începuse să intre în panică. 

— Ştiai că mi-a trimis un mesaj? întrebă Emma. 

— Persoana pe care am angajat-o să-i supravegheze casa 
m-a informat asupra acestui fapt. Mă temeam că are de gînd 
să-ți spună totul, poate chiar să îți propună să-i devii parteneră. 
Nu puteam să îngădui una ca asta. Dar cînd am ajuns acolo 
era deja moartă şi reţeta dispăruse. 

— Nu înţeleg, zise Emma privindu-l nedumerită, Tu 
trebuie să fi fost cel care a omorît-o. Nu mai există nimeni 
care... 

— Oh, dar mai există, miss Greyson. Logodnicul 
dumitale. 

Emma simți că se sufocă. 

— Nu a ucis-o el pe Miranda! 

— Ba, a ucis-o, răspunse Basil cu privirea aruncînd 
scîntei. Mai mult chiar, a găsit reţeta. Biblioteca a fost scotocită 
în amănunt. 

Nu are nici un rost să mă cert cu el, îşi zise Emma. 

— Crezi că Edison îţi va da reţeta elixirului în schimbul 
lui lady Exbridge şi al meu, nu-i aşa? 

— Da. Sînt convins că va face asta. Spre deosebire de 
mine, are dezavantajul că este un om de onoare. A rămas un 
adevărat Vanza. 


Victoria se foi, încercînd să-şi schimbe poziția pe micul 
taburet de lemn. 

— Sînt sigură că Edison mă va învinui fiindcă i-am permis 
acestui detestabil Basil Ware să te răpească. 

— Ne-a răpit pe amîndouă, spuse Emma în timp ce 
încerca trăinicia nodurilor frînghiei care îi ţinea mîinile 
legate la spate. Dar aveţi dreptate, Edison nu va fi deloc 
bucuros. Nu-i place cînd lucrurile se desfăşoară altfel decît 
a prevăzut el. 

Pînă la urmă, lui Ware i-a fost extrem de simplu, îşi zise 
ca. Le ceruse celor doi oameni ai lui să-i neutralizeze pe vizitiu 
şi pe valetul Victoriei cu lovituri puternice în cap, în timp ce 
aceştia îşi aşteptau stăpîna în fața reşedinței luxoase. Cînd 
Victoria îşi încheiase vizita, mizerabilii, îmbrăcaţi în livrelele 
Exbridge, o luaseră pe sus înainte să-şi dea seama ce se 
întîmplă. 

Basil Ware îi ţinuse un pistol la tîmplă în timp ce trăsura 
trecea de porţile propriei sale reşedinţe. Cînd unul dintre 
servitori nu îl recunoscuse pe vizitiu, fusese obligată să-i spună 
că angajase pe altcineva. 

Forţînd-o pe Victoria să-i asculte ordinele, Basil Ware 
n-a avut nici o dificultate să intre în casă. 

Emma renunță să se mai străduiască. Frînghia pe care 
o folosise unul dintre oamenii lui Ware ca să-i lege încheieturile 
miîinilor la spate era tare și bine înnodată. 

— Legăturile dumneavoastră sînt cumva mai lejere, 
doamnă? 

— Da, fiindcă individul acela îngrozitor mi-a lăsat 
mănuşile pe mîini cînd m-a legat, spuse Victoria în timp ce 
încerca să şi le mişte. Nu sînt atît de strînse încît să-mi 
înţepenească degetele, însă nu cred că mă pot dezlega. 

Emma privi în jur. Oamenii lui Ware le ținuseră pe 
amîndouă sub pază pînă la căderea nopţii, într-o cameră aflată 
deasupra unei dughene sărăcăcioase. Apoi le duseseră cu o 
trăsură de piață aidoma oricărei alteia, la docuri. Cu puțin 
timp în urmă, fuseseră instalate la etajul al doilea al unui 
depozit, unde le lăsaseră singure. 

Lăzi mari şi bidoane goale, împrăştiate prin toată 
încăperea, se distingeau în lumina slabă. Colaci de frînghie 
groasă stăteau aruncați pe podea, asemeni unor şerpi 
înspăimîntători. Totul era acoperit de un strat gros de praf. 
Geamurile murdare împiedicau lumina lunii să pătrundă în 
încăpere. 

Emma nu ştia cît e ceasul. Era însă sigură că trecuseră 
multe ore de cînd ea şi Victoria părăsiseră reşedinţa Exbridge. 

— Mă întreb de ce ne-a adus la docuri? şopti Emma, 
încercînd să se apropie, cu scaun cu tot, de Victoria. 

— Poate pentru că are de gînd să se îmbarce imediat ce 
pune mîna pe reţetă. Pare convins că aceasta se află la Edison. 

— Nu pot crede că Ware este convins că Edison a 
omorît-o pe Miranda ca să pună mîna pe o prostioară ocultă. 

— Asta ridică o altă problemă, interveni Victoria. Cine 
a ucis-o, totuşi, pe Miranda? Ce Dumnezeu faci acolo? 

— Încerc să vin în spatele dumneavoastră, ca să puteţi 
ajunge la buzunarul fustei mele. 

— Dar ce ai în buzunar? 

— Cuţitaşul pentru ascuţit creioane din sertarul biroului 

dumneavoastră. Am putea să încerca să ne tăiem legăturile 
cu el. 

— Eşti fantastică! Cum Dumnezeu ţi-a trecut prin cap 
să iei cu tine cuţitaşul? 

— Ideea mi-a venit brusc, cînd am auzit vocea lui Basil 
Ware în hol. 


— Tare-aş vrea să vă găsiți locu”, spuse Harry O Ureche. 
Mă ia cu amețeli cînd vă văd foindu-vă încolo şi-ncoa” ca o 
fiară în cuşcă aşteptîndu-şi prînzu”. Luaţi nişte bere. O să vă 
liniștească. 

Edison nu păru să-l audă. Se opri în dreptul ferestrei 
înguste şi privi în jos, spre străduța strîmtă. El şi Harry aşteptau 
de cîteva ore în camera mică şi întunecoasă aflată deasupra 
cîrciumii Diavolul Roşu. Abia cu un ceas în urmă, unul din 
oamenii lui Harry le adusese veşti bune. 

Cu toate acestea, Edison nu întreprinse nimic. Strategia 
temporizării spunea că, cu cît eşti mai nerăbdător, cu atît mai 
mult trebuie să întîrzii înainte de a ataca. Dar el nu putea să 
aştepte prea mult. Mesajul lui Ware fusese foarte limpede. 
Reţeta trebuia lăsată pe o străduță anume, în cealaltă parte a 
oraşului, în decurs de o oră. 

Ware avea să-şi pună cu siguranţă oamenii să 
supravegheze zona, ceea ce însemna că cele două prizoniere 
vor fi păzite de mai puţini oameni. 

— Cîţi oameni vă daţi cu presupusul c-ar avea cu el? 
întrebă Harry, dornic de conversaţie. 

— Unul, cel mult doi. E mult prea plin de el ca să-i fie 
teamă de două femei, spuse Edison mohorît. Nebunul! N-are 
destul bun-simt să-şi dea seama cu cine are de-a face, cînd e 
vorba de Emma şi de bunica mea. 

— Îs greu de stăpînit? 

— Nici pe jumătate din cât îţi închipui. Ăsta e unul din 
motivele pentru care trebuie să ajungem la ele cît timp Ware 
este ocupat să-şi primească reţeta. Dacă aşteptăm prea mult, 
Victoria şi Emma ar putea acționa pe cont propriu. 

-— lo-s gata cînd ziceți. Despre mine, cu cît mai curînd, 
cu-atît mai bine. 

Edison îşi scoase ceasul din buzunar şi îl deschise. 

— E timpul. 

Harry îşi trînti halba pe masă şi se ridică în picioare. 

— Slavă Domnului. Nu vă fie cu supărare, da” nu cred 
că aş mai fi putut sta în camera asta cu dumneavoastră, fără 
să-mi pierz mințile. 

Edison porni spre ușă. Îşi scoase pistoalele din 
buzunarele pardesiului şi le verifică pentru ultima oară. 
Amîndouă erau încărcate. 

mma simţi ultimele şuviţe de funie căzîndu-i de 
pe încheieturile mâinilor şi fu cuprinsă de euforie. 

— Aţi reușit, doamnă, sînt liberă. 

— Slavă Domnului. Credeam că n-o să tai niciodată funia 
aceea, 

Emma îşi întinsă braţele cu grijă, apoi şi le frecă energic. 
Simţea furnicături din cauză că stătuse legată atîta timp, dar 
avea să se descurce. Se întoarse rapid şi luă cuțitaşul în mînă. 

— O să vă scap de funia asta imediat. 

— Sînt sigură, spuse Victoria cu gura uscată. Dar te-ai 
gîndit ce vom face după aceea? Singurul mod de a ieşi din 
această încăpere este prin uşa aceea. Vom da cu siguranță 
peste Ware sau oamenii lui. 

— Mai există o cale de a ieşi, spuse Emma, frecînd 
conştiincioasă cu cuţitaşul funia groasă. Fereastra. 

— Ai de gînd să sari de pe fereastră în stradă? 

— Pe podea sînt cîțiva colaci de frînghie. Putem să-i 
folosim ca să coborîm pe trotuar. 

— Nu sînt foarte sigură că aş reuşi o asemenea 
performanță. Şi chiar dacă reuşim să coborîm amîndouă, nu 
uita că ne aflăm într-una din cele mai periculoase zone ale 
Londrei. Două femei, lîngă docuri, în toiul nopţii, pot foarte 
uşor să pățească ceva rău. 

— Aveţi vreo altă soluție? 

— Nu, spuse Victoria. Şi, totuşi, ar fi ceva... 

- Da? 

— Nepotul meu e cunoscut prin părţile astea, spuse 
Victoria încet. Are o mulţime de afaceri pe-aici. 

— Da, sigur, răspunse Emma ceva mai încrezătoare. 
Dacă sîntem acostate, putem să invocăm imediat numele lui. 
Şi pe al lui Harry O Ureche. 

Victoria suspină adînc. 

— Ce-o fi în capul lui Edison de intră în contact cu 
indivizi care poartă un asemenea nume? Doamne, dacă m-aş 
fi ocupat de băiatul ăsta cu ani în urmă. Spune-mi adevărul, 
Emma. Crezi că l-am distrus şi pe el, aşa cum l-am distrus pe 
Wesley? 

Durerea care se ghicea în spatele acestei simple întrebări 
frînse inima Emmei. Îşi alese cu grijă cuvintele: 

— Bunica mea a fost o femeie foarte înțeleaptă. Ea mi-a 
spus odată că părinţii nu pot să-şi asume nici întreaga vină, 
nici întregul merit pentru ceea ce devin progeniturile lor. Pînă 
la urmă, noi înşine trebuie să ne asumăm responsabilitatea 
pentru ceea ce sîntem. 

— Edison a făcut asta foarte bine, nu? 

— Da, spuse Emma. Foarte bine. 

Zgomotul puternic al unor paşi se auzi chiar în clipa în 
care Emma termina de tăiat funia din jurul încheicturilor 
Victoriei. 

— Vine cineva, şopti lady Exbridge. E foarte posibil să 
ne verifice legăturile, să se asigure că nu ne-am dezlegat. 

Emma se răsuci pe călcîie şi ridică scaunul greu pe care 
stătuse pînă nu demult. 

— Rămîneţi unde sînteţi, doamnă. Dacă deschide uşa, 
încercaţi să-i atrageți atenţia cîteva clipe. 

— Ce ai de gînd să faci? 

— Nu vă fie teamă. Mă pricep foarte bine la lucruri de 
genul ăsta, deşi de obicei folosesc încălzitoare de pat în locul 
scaunelor. 

Traversă grăbită încăperea. Pantofii ei micuţi făceau 
un zgomot abia sesizabil pe podeaua groasă din lemn. Ajunse 
la uşă exact în momentul în care paşii se opreau de cealaltă 
parte. Inspiră adînc, ridică scaunul cât putu mai sus deasupra 
capului şi aşteptă. 

Uşa se deschise brusc. Lumina unei lumînări pîlpîi din 
cauza curentului. 

Victoria începu să vorbească cu o voce atît de 
impunătoare şi de severă, de parcă şi-ar fi certat un servitor. 

— Era vremea să te arăţi. Sper că ne-ai adus ceva de 
mîncare. Stăm aici, fără hrană şi apă, de mai multe ore. 

— Mulţumeşte-te că mai trăieşti. 

Bărbatul intră în cameră şi ridică lumînarea. 

— Unde dracu” e cealaltă? 

Emma îl lovi în cap cu toată puterea. Fără să scoată un 
sunet, ticălosul se prăbuşi la pămînt, cu o bufnitură puternică. 
Lumînarea îi sări din mînă şi se rostogoli pe podea. 

Victoria sări în picioare. 

— Emma, lumânarea! 

— Am luat-o. 

Emma se aplecă şi luă de jos lumâînarea înainte să se 
stingă. 

— Trebuie să ne grăbim. S-ar putea să vină cineva să-l 
caute. 

Victoria apucă un colac de frânghie şi îl tîrî spre fereastră. 

— Da. Însă nu ştiu dacă voi fi în stare să cobor pe frânghie. 

— Vom face cîteva noduri de-a lungul ei. Mănuşile ne 
vor proteja mîinile. Avem doar un etaj pînă la pămînt, Victoria. 
Putem s-o facem. Cobor eu prima, să vă pot prinde în caz că 
alunecaţi. 

— Foarte bine. 

Victoria deschise fereastra şi aruncă jos unul din capetele 
frânghiei. 

— Nu ne rămîne decît să încercăm. Nu văd pe nimeni 
jos. Bănuiesc că ăsta-i un semn bun. 

— Un semn foarte bun, spuse Emma. Mă temeam că 
Ware a postat paznici şi jos. 

Făcu două noduri mari, dar nu îndrăzni să piardă timpul 
ca să mai facă altele. Apoi legă capătul frînghiei de un butoi 
greu din metal. 

Cînd termină pregătirile, îşi ridică poalele fustei, încălecă 
pervazul cu un picior, apucă bine frînghia cu amîndouă mîinile 
şi privi în jos la străduţa îngustă; distanţa era ceva mai mare 
decît se așteptase. 

— Al grijă, draga mea, îi şopti Victoria cu glasul 
tremurînd de emoție. 

— Da, se auzi vocea şoptită a lui Edison, de undeva de 
deasupra capului. Ai foarte mare grijă. N-am trecut prin toate 
necazurile astea ca să-ți scrînteşti tocmai acum o gleznă. 

Emma abia reuşi să-şi înăbuşe țipătul de surprindere. 

Privi repede în sus. Deasupra capului ei nu era decît cerul 
nopţii. Apoi sesiză umbra care se legăna chiar deasupra ei. 

— Dumnezeule. Edison! 

— Sssst. Du-te înapoi înăuntru. Nu are nici un rost să-ţi 
asumi riscul dacă putem proceda şi altfel. 

— Da, sigur că da. 

Emma trecu înapoi peste pervaz. Dacă n-ar fi ştiut că 
este acolo, i-ar fi fost imposibil să-l observe. Îmbrăcat în 
întregime în negru, nu era decît o formă întunecată, mascată 
în întuneric. Frînghia lungă pe care o folosise ca să coboare 
de pe acoperiş se clătina în spatele lui. 

— Era şi timpul să ajungeţi, sir. 

Edison o îmbrăţişă scurt. 

— Îmi cer scuze pentru întîrziere. Nu a putut fi evitată. 

Victoria îl privea ţintă, nevenindu-i să creadă. 

— Cum ne-ai găsit? 

- E o poveste lungă. Deocamdată ajunge să vă spun că 
unul dintre cele mai puţin practice aspecte ale căii Vanza este 
că, dacă cineva a studiat Strategiile şi a ieşit apoi din Cerc, 
poate să prevadă destul de precis cum va proceda un alt 
practicant Vanza. Ware şi-a închipuit că eu voi considera 
această zonă din Londra drept ultima pe care ar fi ales-o ca 
ascunzătoare. 

Emma se încruntă. 

— Ware ar fi trebuit să-şi închipuie că-i puteți ghici 
intențiile. 

— Ca măsură suplimentară de prevedere, continuă 
Edison, am răspîndit vestea că voi plăti o recompensă 
considerabilă pentru orice informaţie despre locul unde se 
află el, sau oamenii lui. În zona asta a Londrei, nimic nu are 
efect mai mare decît banii. 

— Aşa este, Foarte inteligent din partea dumneavoastră, 
dacă îmi permiteți s-o spun. 

— Mulţumesc. 

Edison zări în lumina lunii trupul care zăcea pe podea. 

— Văd că ai recurs iar la vechile tale şmecherii, Emma. 

— Victoria şi cu mine am făcut o echipă grozavă, spuse 
ea privind spre uşă. Mă bucur nespus să vă văd, dar cred că 
trebuie să plecăm imediat de-aici. 

~ Sînt de acord şi cred că ne va fi mai uşor să coborîm 
pe scări, decît pe frânghie. 

Edison se îndreptă spre uşă. 

— Aşteptați-mă aici. Lipsesc cîteva clipe. 

— Edison, nu trebuie, şopti Emma. 

— E-n regulă, îi răspunse el. În acest moment Ware este 
victima Strategiei distragerii. Nu se poate concentra 
concomitent la toate. Din ce am reuşit să aflu mai devreme, a 
lăsat numai doi oameni aici. Voi, doamnelor, ați avut o grijă 
deosebită de unul. Prietenul meu Harry și cu mine ne-am 
ocupat ceva mai devreme de celălalt. Restul acoliților lui Ware 
se află în partea cealaltă a oraşului, aşteptîndu-mă. 

— În orice caz, şopti Victoria speriată, Ware este jos şi 
are o armă. O să dai peste el. 

— Cred că el va da peste mine. 

Edison deschise uşa şi se strecură în hol. 

Emma o privi pe Victoria. 

— Chiar că este cel mai dificil patron pe care l-am avut 
în întreaga mea carieră. Probabil că ar fi trebuit să-i cer să-mi 
scrie referinţele înainte de a cobori. 


N-am avut niciodată încredere deplină în Strategii, gîndi 
Edison, dar trebuie să recunosc că cea a temporizării are o 
oarecare valoare datorită elementului surpriză. 

Îşi scoase pistolul din curea şi pătrunse în holul 
întunecat. Ajunse la uşa unei încăperi luminate cu un felinar, 
care servea drept birou. Înăuntru, Basil se plimba agitat. În 
mîna dreaptă avea un pistol. 

— Regret că te-am făcut să aştepţi, Ware, spuse Edison. 

Basil tresări puernic și se răsuci brusc. Dînd cu ochii de 
Edison, chipul lui se schimonosi de furie. 

— Să te ia dracu”, Stokes! Să-ţi ia dracu” ochii ăia 
blestemați. 

Ware ridică pistolul şi îşi tinti adversarul, apăsînd pe 
trăgaci fără să ezite. Explozia răsună asurzitor în încăperea 
mică. 

Edison se mișcase cu cîteva fracțiuni de secundă înainte. 
Se strecurase pe lîngă tocul uşii şi auzise cum glonţul străpunge 
peretele în locul unde se aflase înainte. Apoi reapăru în cadrul 
uşii. Ware întinse mîna pentru a lua al doilea pistol care aştepta 
pregătit pe birou. 

Edison fu obligat din nou să-şi schimbe poziţia. Al doilea 
glonţ al lui Ware muşcă din tocul uşii. 

— Unde sînt oamenii mei? strigă Basil cu voce 
poruncitoare. E aici, proştilor! 

Edison simți podeaua trepidînd uşor sub picioarele lui. 

Pe toți dracii! El şi Harry calculaseră greşit. Ware mai 
păstrase un al treilea ticălos, ca să-şi păzească spatele. 

Edison se aruncă pe podea, însă nu suficient de repede. 
Simțţi o arsură între coaste. 

— Omoară-l! urlă Ware. Asigură-te că-i mort. 

Edison se răsuci pe spate şi trase în trupul masiv pe 
care-l întrezărea în umbră. Omul zvicni scurt şi se prăbuşi pe 
scări. Pistolul îi căzu cu zgomot pe podea. 

Podeaua trepidă din nou. Edison își dădu seama că Ware 
se îndreaptă spre el, în cea mai bună tradiţie a Strategiei 
surprizei. Conform învățăturilor Vanza, lucrul cel mai indicat 
era să te rostogoleşti pe o parte şi să te foloseşti de ocazie 
pentru a te ridica în picioare. Edison, însă, se răsuci în partea 
opusă, ignorînd durerea care îl săgeta. Apucă strîns piciorul 
lui Ware care se îndrepta, într-un arc ucigător prin aer, spre 
capul lui. Smuci cu putere şi răsuci glezna din toate puterile. 
Ware urlă, se dezechilibră şi căzu cu zgomot pe podea. 

Edison ţâşni în picioare şi porni-spre prada lui. 

Basil reuşise deja să se ridice în genunchi. Privea peste 
Edison. 

— Trage, idiotule, strigă el. Trage acum! 

Era un truc vechi. Probabil cel mai vechi dintre toate. 
Şi totuşi, Edison simți un fior neplăcut pe şira spinării. Nu se 
deranjă să întoarcă capul, să vadă dacă era într-adevăr cineva 
cu un pistol în spatele lui, ci se lăsă uşor pe o parte şi se 
rostogoli în spatele unui birou. 

Valuri de durere porniră din rană, răspîndindu-se prin 
tot trupul. Căută în buzunar al doilea pistol. 

Ticălosul pe care îl rănise cu puţin timp în urmă reuşise 
să se ridice în picioare şi se repezi urlînd, cu un pistol în mînă. 

Edison scoase imediat al doilea pistol, însă îşi dădu 
seama că n-avea de ce să mai tragă. Arma din mîna individului 
căzu. Omul îşi prinse cu mîna rana de la umăr și privi ţintă 
spre Edison, clipind des. 

— Uite ce m-ai făcut să fac! Te mișcaşi, pui de cățea. De 
ce, pui de căţea? Acu” de unde-mi mai capăt eu banii? Apoi 
se prăbuşi pe podea cît era de lung. 

Edison se ridică în picioare, sprijinindu-se de birou. Basil 

zăcea cu fața în jos, într-o baltă de sînge. Glonţul care îi fusese 
destinat lui îl lovise pe acesta în piept. 

— Edison, eşti teafăr? 

Emma cobora în fugă scările, într-un vârtej de jupoane 
şi fuste. Victoria venea în spatele ei. 

— Sfinte Dumnezeule, am auzit împuşcături. Ware este 
mort? 

Emma alergă spre el. 

— Mi-aţi spus că totul e sub control. 

Edison îşi duse o mînă la coaste. 

— Am făcut o măruntă eroare de calcul. În orice caz, 
greşeala a fost îndreptată. 

— Doamne Sfinte, Edison! Strigătul înăbuşit îi scăpase 
Victoriei, care îl privea ţintă, cu o mînă la gât: Sîngerezi! 

Emma se opri în faţa lui, cu ochii măriți de spaimă. 
Exclamaţia ei îi aminti de durerea din partea stîngă. Privi în 
jos. Felinarul de pe birou lumina pata umedă care îi mînjea 
cămaşa neagră. Îşi dădu seama că amețeşte. Se luptă cu 
senzaţia, apelînd la ultimele rămăşiţe de voință. 

— Mă simt bine. Nu-i decît o zeîrietură, cred. Du-te 
afară şi cheamă-l pe Harry. Aşteaptă semnalul meu. 

— Îl aduc eu. Victoria se îndreptă spre uşă, dar îşi întoarse 
din nou privirea spre nepotul ei. Edison, sîngerezi atît de 
tare... 

— Du-te şi găseşte-l pe Harry, bunico, spuse el liniştit. 

Victoria dispăru. 

— Stai jos, Edison. Emma îşi ridică fusta şi începu să 
rupă o fişie de pînză din combinezon. 

— Ți-am spus că mă simt bine, bombăni el. 

— Iar eu am spus să stai jos, zise ea apropiindu-se, cu o 
figură hotărită. 

Edison se aşeză pe a doua treaptă de jos a scării. Îl 
surprindea senzaţia de oboseală pe care o încerca. 

~ Bănuiesc că ţi-a fost teamă că n-am să supraviețuiesc, 
ca să-ți pot scrie blestematele alea de referinţe. 

Emma îndepărtă cu blîndeţe cămaşa sfişiată de pe rană. 

— Nu e asta, sir. În cursul carierei mele am întîmpinat 
situații mai dificile, însă n-am pierdut niciodată un patron. 
Nu intentionez să încep chiar cu dumneavoastră. 

ouăzeci de minute mai tîrziu, Edison se aşeza 
binişor pe pernele banchetei trăsurii de piață pe 
care o chemase Harry. Avusese dreptate. Rana de la coaste 
era superficială, însă foarte dureroasă. 

Victoria se aşezase în faţa lui şi îl studia cu o privire 
gravă. 

— Te doare rău, Edison? 

Grija ei evidentă îl făcu să se simtă stînjenit. 

— Suportabil, doamnă. 

Nu îl supăra usturimea din zona coastelor, ci senzaţia 
ciudată de ameţeală care îl încerca. Strînse din dinți și îşi jură 
că nu se va face de ruşine leşinînd. 

Emma se urcă în trăsură în urma Victoriei şi se aşeză 
lîngă el. Harry O Ureche sări pe capră, lîngă vizitiu, şi vehiculul 
se puse în mişcare. 

— Nu mai sîngerează deloc, spuse Emma. Îţi vom da 
nişte laudanum imediat ce ajungem acasă. 

— Poţi să uiţi de mizeria aia de laudanum. În astfel de 
cazuri, prefer nişte brandy. 

Edison îşi ţinu respiraţia şi luptă cu răul stîrnit de 
legănarea trăsurii. 

— Ce o să se întîmple cu ticăloşii aceia pe care i-am 
lăsat la depozit? întrebă Victoria. Cu excepţia lui Basil Ware, 
toți trăiesc. 

— Mai devreme sau mai tîrziu se vor elibera. Cînd o vor 
tace, vor dispărea din nou prin canale. Edison avea senzaţia 
că este prins într-un vârtej. Începea să-i fie greu să gîndească. 

— Ar fi trebuit să aducem un judecător să-i aresteze, 
spuse Victoria. 

Edison inspiră adînc, luptînd cu întunericul ce ameninţa 
să-i copleşească creierul. | 

— Nu-mi pasă ce se întîmplă cu ei. Ware e mort. Doar 
asta contează. 

— Apropo de Basil Ware, spuse Emma. Bunica dumnea- 
voastră şi cu mine avem o mulţime să vă povestim. Ne-a dat 
destule detalii ale planului său. L-a ucis pe farmacist ca să 
acopere urmele Mirandei, dar pretinde că n-a omorât-o el. 
Eu nu l-am crezut, dar mi s-a părut ciudat să mintă în legătură 
cu o crimă şi să le mărturisescă pe celelalte. 

— Şi cu îl cred. 

Edison închise ochii şi se sprijini de pernele trăsurii. 
Avea impresia că nu va mai rezista multă vreme. Ameţeala 
părea că pusese stăpînire pe el. 

— Cum adică, îl crezi? întrebă Victoria. De ce n-ar fi 
minţit... 

— Sfinte Dumnezeule! izbucni Emma. Priviţi! 

— La ce? se miră Victoria. 

Edison nu reuşea să-şi deschidă ochii. 

— Nava aceea. A doua legată la chei. 

Edison o auzi foindu-se pe scaun. Următoarele ei 
cuvinte sunară înnăbuşit, ca şi cum şi-ar fi scos capul pe geam. 

— Este Orhideea de aur! spuse ea cu glasul tremurînd 
de fericire. Nu-mi vine să cred. O vedeţi? 

— Da, da, se răsti Victoria. Se luminează de ziuă. E 
lumină destulă să pot citi numele navei. Orhideea de aur. Şi 
ce-i cu asta? 

— Opreşte trăsura, îi strigă Emma vizitiului. Vreau să 
mă uit mai de-aproape. 

Edison gemu. 

— E doar un vapor, Emma. Dacă nu te superi, mi-ar 
prinde tare bine nişte brandy. 

-— Da, sigur. Îmi pare rău. Unde mi-a fost capul? Harry, 
spune-i vizitiului să meargă mai departe, spre reşedinţa lui 
lady Exbridge. 

— Cum porunciţi, don'şoară, strigă Harry vesel. 

— O să mă întorc dimineață, să mă uit mai bine, spuse 
Emma reaşezându-se pe banchetă. Ştiam eu că se întoarce. 
Am ştiut-o tot timpul. 

— De ce Dumnezeu îşi pasă atît de nava asta? întrebă 
Victoria. 

~ Nava asta, explică Emma, este afurisitul de vas în 
care am investit toţi banii care ne-au rămas surorii mele şi 
mie după ce am vîndut casa din Devon. Vedeţi, lady Exbridge? 
Orhideea de aur a ajuns acasă teafără. Pînă la urmă nu s-a 
scufundat. Acum sînt bogată. 

- Bogată? repetă Vicotira. 

— Ei bine, poate nu atît de bogată ca Edison sau ca 
dumneavoastră. Dar pot să vă spun un lucru, doamnă, n-o să 
mai fiu obligată să lucrez ca domnişoară de companie. Vom 

avea destui bani ca să aducem o duzină de pețitori la picioarele 
lui Daphne. Va putea să-şi aleagă soţul după bunul ei plac, să 
se mărite cu acela pe care-l va iubi. Şi nu va trebui niciodată 
să se angajeze ca guvernantă sau însoțitoare plătită. 

Entuziasmul Emmei clipocea ca o şampanie de bună 
calitate. 

— Nemaipomenit, murmură Victoria. 

Edison se mişcă, dar nu deschise ochii. 

— Cred că lady Mayfield trebuie să-ți fi pomenit că şi eu 
aveam în vedere o partidă bună în acest sezon. 

— Ce tot spune acolo? 

Îngrijorarea răzbătea limpede din întrebarea Victoriei. 

Emma puse mîna pe fruntea lui Edison. 

— Poate că are halucinații. Durerea şi şocul acestei seri 
plină de evenimente i-ar fi putut afecta creierul. 

— Acum, că eşti bogată, şi că oricum am făcut deja 
târgul... Edison se opri ca să-şi adune puterile. Îi făcea foarte 
bine mîna răcoroasă a Emmei pe frunte, dar tot nu putea 
să-şi deschidă ochii. Nu văd nici un motiv pentru care nu 
ne-am putea căsători acum... 

— Aiurează, fără îndoială, şopti Emma. Se simte mai 
rău decît îmi închipuiam. Va trebui să trimitem după doctor 
cînd ajungem acasă. 

Edison se gîndi că vocea ei exprima mult mai multă 
teamă decît în noaptea cînd credea că va fi acuzată de uciderea 
lui Chilton Crane. 

~ Nu-i frumos să te cerţi cu un om care are halucinaţii, 
spuse el. Te măriți cu mine? 

— Chiar aşa, interveni Victoria. Nu te certa cu el, Emma. 
Nici nu vreau să mă gîndesc ce efect ar putea avea asta asupra 

lui, în starea în care se află. Nu vrem să devină mai agitat. 
“Poţi foarte bine să-i spui că te măriți cu el. 

Urmă o tăcere scurtă, pe care Edison o resimţi ca pe o 
eternitate. Cînd văzu că nu se întîmplă nimic, îşi duse mîna la 
rană şi gemu. 

~ Foarte bine, spuse Emma repede. Mă mărit cu 
dumneavoastră. 

— Îşi mulțumesc, iubita mea. Mă simt onorat, spuse el şi 
alunecă din nou în abisul întunecat. Vocile şoptite ale celor 
două femei răzbăteau uneori ca prin ceață, pînă la el. 

— Mă îndoiesc că-şi va aminti ceva mîine dimineaţă, 
spuse Emma. 

~ În locul tău, n-aş fi chiar atât de sigură, murmură 
Victoria. 

— Oricum ar fi, doamnă, vă rog să-mi promiteți că nu 
veţi lua asupra dumneavoastră sarcina de a-i aminti despre 
cererea în căsătorie din seara asta. 

— De ce nu? 

~ Fiindcă s-ar simți obligat să meargă pînă la capăt, 
şopti Emma cu o disperare ciudată în glas. Nu vreau în nici 
un caz să se căsătorească cu mine din obligaţie. 

— Ar fi trebuit să se însoare demult, replică Victoria. Eu 
cred că o va face, miss Greyson. 

— Promiteți-mi că nu-i veți spune nimic despre asta, 
lady Exbridge. 

~ Foarte bine, suspină Victoria. N-am să scot o vorbă. 
Dar mă îndoiesc că asta va schimba ceva. 

— Prostii. Cînd se va trezi, va fi uitat deja întreaga 
poveste. 

În nici un caz, zise Edison în gînd, luptându-se cu leşinul. 

— Mă întreb dacă nu cumva faptul că am pomenit de 
nava aia blestemată i-a provocat halucinații, şopti Emma. 

— Probabil, pentru că este proprietarul acelei nave 
blestemate, preciză Victoria. 


Se trezi în clipa în care Emma îi turnă brandy pe rană. 

— Pentru Dumnezeu, nu risipi bunătatea aia de băutură 
pentru gaura asta blestemată. Dă-mi să beau puţin, spuse el 
întinzînd mîna după sticlă. 

Emma îl lăsă să tragă o înghiţitură, după care îi luă 
sticla. 

— Culcaţi-vă la loc. 

Edison se lăsă pe perne şi îşi acoperi ochii cu mîna. 

— Să ştii că n-am să uit. l 

— Mai aiurați încă, murmură Emma în timp ce înfăşura 
la loc bandajul. Aveţi puţină febră, dar rana e curată și-o să se 
vindece frumos. 

— În cazul în care ar exista posibilitatea să fiu lucid, 
promite-mi că vei fi tot aici cînd mă trezesc. 

Emma încercă să alunge durerea care îi aducea lacrimi 
în ochi. i 

— Voi fi aici. 

Edison şovăi, căutîndu-i mîna. Emma i-o dădu. O strînse 
tare, de parcă s-ar fi temut că o să dispară. 

Aşteptă pînă cînd fu convinsă că a adormit. 

— Te iubesc, Edison, şopti ea. 

Nu primi nici un răspuns. Ceea ce era foarte firesc. În 
definitiv, Edison dormea. 


Foşnetul cuverturilor date deoparte şi o înjurătură 
scurtă, înăbuşită, o treziră cu puţin înainte de amiază. Deschise 

ochii. Camera era luminată generos de soare. Se simţea 
amorțită şi avea junghiuri. Îşi petrecuse ultimele ore ghemuită 
într-un fotoliu. 

Edison stătea pe marginea patului, studiind-o cu acea 
privire enigmatică şi ciudată. Își ținea o mînă la coastele 
bandajate, dar culoarea îi revenise în obraji. Ochii îi erau la 
fel de limpezi şi pătrunzători ca întotdeauna. Era gol pînă la 
mijloc. Cearșaful îi alunecasc spre coapse. 

Emma-simti că roşeşte și că i se înfierbintă obrajii, Își 
drese vocea, încurcată, înainte de a vorbi. 

~ Cum vă simtit, sir? 

- inţepenii, răspunse ci caga siubet sjen AWP desis 
de bine, multumesc. 

— Minunat. 

Se ridică vioaie din fotoliu şi încercă să nu scîncească 
atunci cînd picioarele amorţite fură gata să cedeze sub 
greutatea ei. 

— Sun să vă aducă nişte ceai şi pîine prăjită. 

— Ai stat aici, în fotoliul ăsta, de cînd am ajuns acasă? 

Emma se privi stînjenită în oglindă şi gemu cînd îşi văzu 
rochia şifonată şi părul în dezordine. 

— Se cam vede, nu-i aşa? 

— Ştiu că te-am făcut să-mi promiți că vei fi aici cînd 
mă trezesc, dar asta nu însemna că trebuia să dormi în fotoliu. 
Aş fi fost foarte mulțumit să te ştiu pe undeva, prin casă. 

Deschise gura, dar nu reuşi să-şi găsească cuvintele. Se 
strădui să se adune şi încercă din nou. 

— Ceaiul şi pîinea prăjită, reuşi să îngaime. Trebuie să 
vă fie foame. 

Edison o privi drept în ochi. 

— Astă-noapte n-am aiurat, Emma. Şi n-am uitat absolut 
nimic. Mi-ai promis că te căsătoreşti cu mine. 

— De ce?! întrebă ea disperată. 

Îl văzu pentru prima oară absolut dezorientat. 


— De ce? 

— Da, de ce? 

Deschise brațele a neputinţă şi începu să se plimbe 
agitată în fața patului. 


— Am înţeles că ați spus că vreți să vă căsătoriți cu mine, 
dar trebuie să ştiţi că am dreptul să ştiu de ce vreţi să mă luaţi 
de soție. 

- Ah. 

— Vă simțiți cumva obligat să faceţi asta? întrebă ea 
privindu-l cu ochi strălucitori. Fiindcă, dacă aşa stau lucrurile, 
vă asigur că nu e necesar. Acum că nava în care am investit 
s-a întors, nu mai am dificultăţi de ordin financiar. 

— Da, nu mai ai, aprobă el. 

— Şi reputația mea nu contează prea mult, fiindcă nu 
am de gînd să continuu să frecventez înalta societate. Lady 
Exbridge a avut bunătatea să-mi propună să o finanțeze pe 
Daphne pentru un sezon la Londra, însă eu voi rămîne în 
umbră, așa că toată lumea va uita de scurta mea carieră de 
logodnică şi posibilă criminală. 

— Bunica mea te-a asigurat că asemenea stigmate minore 
pot fi ascunse foarte frumos sub covor, nu-i aşa? 

Emma se opri în capătul opus al încăperii. 

— Tocmai! Deci, nu e nevoie să vă simţiţi obligat să vă 
căsătoriți cu mine din cauza onoarei sau a confortului 
dumneavoastră sufletesc. 

— Ei bine, asta reduce simţitor posibilităţile. 

— Ce vreţi să spuneţi? 

— Se pare că nu mai există decît un singur motiv pentru 
care doresc să mă însor, zise el zîmbind. 

— Dacă încercaţi să mă convingeti că aveţi nevoie de 
partea mea din încărcătura Orhideei de aur, vă pierdeţi timpul. 
Oricîţi bani mi-ar reveni, aceştia n-ar fi decît o firimitură pentru 
un om atît de bogat ca dumneavoastră. 

— Te iubesc. 

Emma îl privi uluită. 

— Edison. 

— Sper din toată inima că sentimentul este reciproc. 

— Edison! 

— Chiar înainte să adorm a doua oară, aş fi putut să jur 
că te-am auzit spunîndu-mi ceva care putea să însemne că 
mă iubeşti. Sau aveam din nou halucinaţii? 

~ Nu. Emma alergă spre el. Nu aţi avut halucinații. 

ÎI îmbrăţişă şi îl strânse cu toată puterea. 

— Edison, te iubesc atît de mult că mă doare. 

El îşi ţinu respirația. 

~ Da, articulă el cu greutate. Doare. 

— Sfinte Dumnezeule, rana! Îmi pare atît de rău! 

Se dădu înapoi, îngrozită de ce făcuse. Edison îi zîmbi. 

— Mie nu. A meritat. Acum nu mai sînt obligat să scriu 
referințele alea blestemate. 


Căpitanul navei Orhideea de aur sosi cu raportul în 
dimineața următoare. Emma fu obligată să îşi stăpînească 
nerăbdarea în bibliotecă, alături de Victoria, în timp ce cei 
doi bărbaţi discutau în dormitorul lui Edison. 

— Am de gînd să-i spun prin ce iad am trecut din cauza 
lui, izbucni ea în timp ce turna ceaiul. 

— Priveşte partea pozitivă, draga mea, îi spuse Victoria 
examinînd-o peste ramele ochelarior de lectură. Dacă n-ar fi 
avut căpitanul Frye probleme pe mare, nu l-ai fi întîlnit pe 
Edison. 

— Consideraţi într-adevăr că acesta este un aspect 
pozitiv, doamnă? 

— Fii liniştită, spuse Victoria pe un ton scăzut, nu mi 
s-a întîmplat nimic atît de pozitiv de multă vreme. 

Pe Emmăo cuprinse un val de căldură. 

imi taare băcuroasă că dutnnezvoâsiră ș 


En mai a 
taia - „E X 

mereu cå nimfe nu poate stringe mai mult i tegăiirite într-o 
familie ca o mică hotie, o crimă şi o răpire. i 

Emma sări în picioare. 

— Nu aveaţi voie să vă ridicați din pat, sir. 

— Linişteşte-te, draga mea. Mă simt minunat. Sau 
aproape, adăugă el după ce-şi înăbuşise un mic geamăt. 

Proaspăt bărbierit, cu o cămaşă impecabilă care-i 
acoperea coastele bandajate, cu cizmele lustruite oglindă, 
Edison arăta la fel de elegant ca întotdeauna. Chiar că e 
nedrept, îşi spuse Emma. Dacă l-ar vedea cineva, ar crede că 
nu făcuse altceva în ultimele două zile decît să se ducă pînă la 
clubul lui din strada St. James. 

— Ei, spuse ea pe un ton arțăgos, ce a avut de spus 
căpitanul Frye în apărarea lui? 

— Nava a fost deviată mult de la curs, a staționat mai 
multe zile, şi apoi a trebuit să facă o escală neprogramată, 
pentru a se aproviziona. 

Emma își încrucișă braţele la piept. 

— Tare mi-ar plăcea să-i spun vreo două vorbe 
căpitanului. Omul ăsta mi-a provocat o mulţime de necazuri. 

Edison luă ceaşca cu ceai oferită de Victoria. 

— Frye m-a asigurat că valoarea încărcăturii navei va fi 
mai mult decît suficientă ca să despăgubească investitorii 
pentru orice inconvenient ar fi avut. De fapt, a depăşit chiar 
şi aşteptările mele. 

Emma îşi spuse că, în definitiv, n-ar trebui să-i poarte 
ranchiună lui Frye. 

— Asta-i o veste minunată. Trebuie să-i scriu imediat 
surorii mele. 

— Abia aştept să o cunosc, spuse Edison. 

~ Şi eu la fel, murmură Victoria. Va fi foarte plăcut să 
păstoresc o tînără domnişoară în timpul primului ei sezon. O 
experienţă nouă pentru mine. 

Edison ridică din sprîncene. 

— Dacă Daphne seamănă cîtuşi de puţin cu Emma, sînt 
sigur că experienţa se va dovedi memorabilă. Şi acum, 
dacă-mi permiteţi, trebuie să plec, spuse punînd pe măsuţă 
ceaşca de ceai. 

— Ce tot spui? întrebă Victoria pe un ton răstit. Doar 
n-ai de gînd să te apuci din nou de treburile tale obişnuite. 
Trebuie să te odihnești. 

Edison îi înfruntă privirea. Amabilitatea lui se 
transformase într-o atitudine inflexibilă. 

— Mă odihnesc după ce voi dezlega problema cărții 
furate. 

— Să o dezlegi? întrebă Emma nedumerită. A, da. 
Spuneai că Basil Ware nu minţea cînd susținea că nu a ucis-o 
el pe Miranda. 

— Da, răspunse Edison în timp ce se îndrepta spre ușă. 
Pînă cînd nu limpezim acest aspect, nu putea abandona 
cercetările. 

Emma intui unde se ducea. 

— Aşteaptă, vin şi eu cu tine, zise ea. 

Edison se opri în uşă. 

— Nu. 

- Am fost la fel de implicată ca şi tine în povestea asta. 
Insist să o văd încheiată. 

Edison cîntări situaţia şi în cele din urmă, înclină din 
cap. 

~ Ai acest drept, admise el. 

Victoria se uita de la unul la altul. 

— Ce se petrece aici? Pe cine mergeţi să vedeţi? 

— Pe omul care a ucis-o pe lady Ames, răspunse Edison. 
Şi care a provocat moartea mai multor persoane implicate în 
această afacere. 

ertați-mă că nu mă ridic, miss Greyson. Ignatius 
Lorring rămase în fotoliu şi înclină capul de o 
manieră care îi trăda fragilitatea fizică. Nu e una din zilele 
mele cele mai bune. În orice caz, îmi face o mare plăcere să 
te cunosc. Am fost întotdeauna curios să văd ce fel de femeie 
îşi va alege Edison ca soţie atunci cînd va veni vremea. 

— Sir. 

În ciuda a tot ceea ce ea și Edison bănuiau despre acest 
om, Emma cedă obişnuinţei şi făcu o mică reverență. Crezuse 
că este pregătită pentru această întîlnire, dar fu adînc 
impresionată la vederea bătrînului atît de bolnav. Edison are 
dreptate, îşi spuse ea. Lui Ignatius nu i-au mai rămas multe 
zile de trăit. Era atît de palid, încât părea aproape transparent. 

Ignatius îi zîmbi trist, 

— Da, draga mea. Sînt, într-adevăr, pe moarte. Bănuiesc 
că ar trebui să fiu recunoscător pentru faptul că am avut o 
viață lungă şi plină de neprevăzut. Şi, totuşi, nu pot accepta 
iminenţa intrării mele în eternitate. 

Edison se opri în fața focului aprins în cămin. 

— Din cauza asta aţi depus atîtea eforturi ca să obţineţi 
Cartea secretelor? Sperați să găsiţi în manuscrisul acela 
blestemat reţeta vreunui elixir magic care să vă prelungească 
viața? 

Ignatius se foi în fotoliu şi contemplă rafturile cu cărți 
ce se reflectau în pereţii acoperiţi de oglinzi. 

— Deci, ţi-ai dat seama, pînă la urmă? Mi-am închipuit 
că aşa este, cînd a venit majordomul meu să-mi anunte vizita 
ta. Ca să-ți răspund la întrebare: eu, asemeni multor membri 
ai Societăţii Vanza, sînt convins că misterele ştiinţelor oculte 
nu sînt de natură magică, ci se bazează pe o ştiinţă diferită de 
cea practicată de noi astăzi. 

— Trebuia să vă fi dat seama că, mai devreme sau mai 
tîrziu, voi ghici că sînteţi implicat profund în Strategia 
distragerii. 

— Exact. Ştiam că e doar o chestiune de timp pînă vei 
reuşi să înţelegi că cu eram creierul întregii afaceri. Spune-mi, 
totuşi, ce m-a dat de gol? 

— Lumînările, răspunse Edison. Ware nu era genul de 
om care să-şi piardă timpul cu antrenarea unui învățăcel. 
Presupunînd, totuşi, că ar fi avut unul, nu i-ar fi dat în nici un 
caz lumînări de meditaţie colorate şi parfumate la fel cu ale 
lui. Ar fi riscat prea mult. În definitiv, folosea Strategia 
ascunzătorii. Ştia prea bine că un alt practicant Vanza ar fi 
făcut legătura între el şi Stoner. 

— Ca să cunoşti maestrul, uită-te la lumînările 
învățăcelului, aprobă Ignatius. 

— Cineva i-a dat totuşi lumînările lui Stoner şi a pus 
rămăşiţele unora identice în biroul lui Ware, spuse Edison 
privindu-l țintă. Numai cineva care ştia că îl bănuiam deja pe 
Ware m-ar fi împins pe o asemenea pistă. 

- — Mi-am făcut griji din cauza lumînărilor, dar speram 
să cîştig astfel timp suficient pentru a pune mîna pe carte. 

— Credeţi că aţi fi putut descifra reţetele din Cartea 
secretelor? 

— Oh, sigur că da, îl fulgeră Ignatius cu privirea încărcată 
de un ironie. Dacă Farrell Blue a găsit cheia descifrării 
rețetelor, aş fi reuşit şi eu. Sînt mult mai profund iniţiat în 
cultura Vanza decît a fost el. 

— De ce m-aţi implicat de la bun început în căutarea 
cărții? 

Gura lui Ignatius se crispă într-o grimasă amară. 

— A fost un mare risc. Dar erai ultima mea speranță de 
a o găsi. Ai fost cel mai bun discipol pe care l-am avut 
vreodată. Ştiam de ce eşti în stare, chiar mai bine decit tine. 
Dar mai ştiam şi cît de periculos poți fi. Oricum, a meritat să 
încerc. Vezi tu, nu mai aveam nimic de pierdut. 

— Dumneavoastră aţi plănuit întreaga afacere, spuse 
Edison privindu-l atent. Aţi aranjat furtul cărții din templu, 
însă cel pe care l-aţi angajat să facă asta v-a trădat. 

— Exact. Ticălosul i-a vîndut cartea lui Farrell Blue. 
Oamenii mei îi dăduseră deja de urmă, însă atunci cînd au 
ajuns la Roma, Blue era mort, vila lui mistuită de flăcări şi 
nici urmă de carte. 

— E foarte posibil să fi ars. 

Ignatius îşi strînse într-un pumn tremurător degetele 
palide. 

— Nu pot să-mi permit să cred asta. Ar însemna să 
abandonez orice speranţă. 

— Aţi cules zvonuri de prin Roma şi aţi ajuns la concluzia 
că cel puţin una dintre reţete fusese descifrată. 

— Servitorii vorbesc. Dar asta e tot ce aveam. Am tras 

concluzia că incendiul nu fusese un accident. Mi-am închipuit 
că fusese provocat ca să ascundă urmele uciderii lui Blue şi 
ale furtului cărții, sau cel puţin al rețetei. 

Ignatius se opri, tăcu o vreme dus pe gînduri şi continuă 
ridicînd uşor din umerii săi descărnaţi: 

— Din păcate, puterile îmi scădeau cu fiecare zi care 
trecea. Aveam nevoie de ajutorul cuiva suficient de inteligent 
şi de obiectiv ca să continue cercetările în folosul meu. Faptul 
că te-am implicat pe tine, Edison, a fost un risc asumat. 
Ajunsesem la disperare. 

— De ce aţi ucis-o pe lady Ames? întrebă Emma. 

— Începusem să intru în criză de timp. Edison îmi spusese 
că reţeta se afla la ea, dar că preferă să aplice Strategia răbdării. 
Din nefericire, era un lux pe care nu mi-l puteam permite. 
Eram sigur că are şi cartea sau că măcar ştie unde se află. 
M-am dus la ea imediat ce ţi-a trimis dumitale mesajul acela. 

Edison îl privi cercetător. 

— V-a deschis uşa? Dumneavoastră, unui străin? 

În ochii decoloraţi ai lui Ignatius apăru o licărire slabă. 

— Nu mi-am pierdut complet îndemînarea. Te asigur că 
micuța aventurieră nici nu m-a auzit intrînd în casă. Nu şi-a 
dat seama de prezenţa mea decît atunci cînd i-am ieşit în față 
şi i-am cerut să-mi dea reţeta şi cartea. 

Edison îşi aţinti din nou privirile în flăcări. 

~ V-a dat reţeta, însă nu v-a putut da cartea, fiindcă nu 
o avea. 

— Mi-a spus că arsese în camera de lucru a lui Farrell 
Blue, dar n-am crezut-o. Am ştiut că minte. Trebuia să mintă! 

Mînia aduse o urmă de culoare în obrajii palizi ai lui 
Ignatius, care nu dură mult. Trupul lui fragil fu cuprins de 
spasme. Icni, şi fu curpins de o criză cumplită de tuse. 

Emma observă că Edison tresare, dar nu-şi părăseşte 
locul din faţa căminului. 

Criza epuizantă trecu în cele din urmă. Ignatius scoase 
din buzunarul halatului o batistă albă ca zăpada şi îşi şterse 
gura cu ea. 

— Eram atât de sigur că minte... repetă el cu obstinație. 
Recunosc că mi-am pierdut oarecum stăpînirea văzînd că 
refuză să-mi dea cartea. 

— Orbit de frustrare şi mînie, ați împuşcat-o, spuse 
Edison. Apoi aţi întors biblioteca cu susul în jos, sperînd să 
găsiți cartea aceea blestemată. 

— Da, suspină Ignatius. Biblioteca şi dormitorul ei. 
Căutările mi-am fost însă întrerupte de sosirea lui Basil Ware. 
Am luat rețeta elixirului şi m-am retras în grădină, ca să-l pot 
ține sub observaţie. Ware n-a stat prea mult înăuntru. Cînd 
am văzut că iese fără să dea alarma, mi-am dat seama că avea 
şi el propriul joc. 

— Trebuia să fi ştiut că Ware caută şi el reţeta, izbucni 
Emma indignată. Cu toate acestea, nu l-ați avertizat pe Edison. 

— Lucrurile deveniseră deja destul de complicate, 
recunoscu bătrînul. Edison aflase că există un fals maestru 
implicat în afacere. 

— Dumneavoastră, spuse Edison pe un ton neutru. 

— Da, eu. Am aflat cu uşurare că tînărul meu învățăcel, 
John Stoner, nu m-a trădat. În orice caz, m-am gîndit că îţi 
va abate o vreme atenţia în altă parte, Edison. 

— Aţi luat rămăşiţe ale lumînărilor de meditație pe care 
le-aţi confecţionat pentru John Stoner şi le-aţi dus acasă la 
Ware. Le-aţi pus în biroul lui, ca să le pot găsi, spuse Edison. 

— Speram să te mai încurc măcar pentru o vreme. 

— Lumînările lui Stoner nu aveau aceeași culoare şi 

mireasmă cu cele pe care le-aţi confecționat pentru mine. 
Cînd aţi schimbat formula? 

— Cînd am început să explorez secretele cele mai 
întunecate ale căii Vanza, răspunse Ignatius cu gura crispată. 
Voiam lumînări noi, ca să-mi lumineze noua cale. 

— De ce aţi furat totuşi reţeta elixirului de la Miranda? 
întrebă Emma. Chiar dacă ar fi avut efect, nu era genul de 
poțiune care să vă poată ajuta. 

— Ai perfectă dreptate, draga mea domnişoară Greyson. 
Ultimul lucru de care am nevoie în situaţia mea sînt banii. 
Am luat reţeta cu mine în speranţa că-l voi putea ademeni să 
iasă din ascunzătoare pe cel care avea Cartea secretelor. În 
definitiv, dacă volumul exista pe undeva, prin lume, cel care 
îl posedă întîmpină fără îndoială mari dificultăţi în descifrarea 
lui. 

— Credeaţi că îl veţi putea convinge pe eventualul 
posesor că aveţi cheia descifrării rețetelor? întrebă Emma 
încruntată. 

— Merita să încerc, recunoscu Ignatius, lăsîndu-şi capul 
pe spate şi închizînd ochii din cauza durerilor insuportabile. 
Dar se pare că timpul meu s-a scurs deja. 

— Unde este rețeta? întrebă Edison. 

— Aici, 
| Ignatius deschise ochii şi se ridică greoi. Deschise un 

caiet cu coperte din piele aflat pe o măsuţă din apropierea 
fotoliului său şi scoase din el o foaie de hîrtie. 

— la-o. E limpede că mie nu-mi mai este de nici un 
folos. 

Edison îi luă hîrtia din mînă. Citi atent cele scrise pe ea, 
apoi clătină din cap cu regret. 

— Numai aiureli fără sens, spuse el. Ignatius, nu sînteți 

dumneavoastră înşivă în ultima vreme, altfel v-aţi fi dat seama 
că întregul dumneavoastră plan este inutil. Nu există nimic 
de valoare în Cartea secretelor. E doar o curiozitate istorică, 
nimic mai mult. l 

— Nu fi prea sigur de asta, Edison, şopti Ignatius 
sprijinindu-şi din nou capul de speteaza fotoliului şi închizînd 
ochii. Cele mai mari secrete Vanza au fost consemnate în ea 
de generaţii întregi. Cine ştie ce conține? 

Urmă un lung răstimp de tăcere. După o vreme, Edison 
îşi părăsi locul de lîngă cămin şi veni lîngă Emma. 

— Vino, spuse el. E timpul să plecăm. 

— Apropo, murmură Ignatius din fotoliul său, ce ai făcut 
cu tînărul şi nerăbdătorul meu acolit? 

— Cu John Stoner? L-am îmbarcat pe o navă cu 
destinația Vanzagara. Acolo va putea să înveţe adevărata cale 
Vanza. 

~ Mă bucur că nu l-ai omorît, spuse Ignatius cu un 
zîmbet stins. Îmi amintea de tine cînd aveai aceeaşi vîrstă 
cu el. 

Edison o luă pe Emma de braţ. 

— Am primit răspunsurile pe care le doream. Afacerea 
este încheiată. 

— Ce înseamnă asta? întrebă Ignatius fără să deschidă 
ochii. Doar nu vrei să mă laşi să scap fără a fi acuzat de crimă. 
Unde ţi-e simţul dreptății, omule? 

— Sînteţi un maestru Vanza, spuse Edison calm. Şi sînteţi 
pe moarte. Dreptatea se va înfăptui şi fără ajutorul meu. 

Ignatius tăcu. Stătea cu ochii închiși. Pînă şi pieptul 
părea că încetase să i se mai mişte în ritmul respirației. 

Edison o conduse pe Emma spre uşă. Înainte de a părăsi 
încăperea, mai privi o dată în urmă. Ignatius tocmai arunca 

în foc foaia de hîrtie pe care era scrisă rețeta elixirului. Flăcările 
o mistuiră în cîteva clipe. 


În ziua următoare, cînd primi vestea că Ignatius Lorring 
îşi luase viaţa trăgîndu-şi un glonț în cap, Edison se afla în 
camera lui de lucru. Citi biletul de două ori, apoi îl împături 
cu mişcări lente. 

După o vreme, cobori în seră. Tocmai replanta o orhidee 
aurie cînd Emma dădu năvală pe uşă. 

— Edison, am venit cît de repede am putut. Ce s-a 
întîmplat? 

O privi în timp ce se îndrepta grăbită spre el. Era roşie 
la față şi abia mai respira. Buclele roşcate îi scăpaseră din 
nou de sub bonetă. Nu mai pierduse vremea să-şi aranjaze 
pieptănătura, sau să-şi pună o pălărie. Pantofii moi cu care 
era încălțată erau din cei pe care doamnele îi purtau în casă. 

— Arăţi ca şi cum ai fi alergat tot drumul de la Îostăteața 
pînă aici, îi spuse Edison. 

— Nu chiar, răspunse ea oprindu-se în faţa lui. Am luat 
o trăsură de piaţă. 

— Înţeleg. 

Ridică mîna s-o mîngîie pe obraz, dar îşi dădu seama în 
ultimul moment că are noroi pe degete. 

— Ce te face să crezi că s-a întîmplat ceva? 

— Doar o presimţire, răspunse ea scrutîndu-i chipul. Ce 
s-a întîmplat, Edison? 

— Lorring şi-a tras un glonţ în cap în după-amiaza asta. 

Emma nu spuse nimic; îi înlănțui mijlocul cu braţele şi îşi 
culcă capul pe pieptul lui. Edison simți cum durerea din adîncul 
lui se potoleşte. O lipi de el ca să-i poată simți căldura trupului. 

Rămaseră nemişcaţi, în mijlocul serei, încă multă vreme. 

| unta a fost evenimentul cel mai de seamă al verii. 
Lady Exbridge insistase să invite cît mai mulți 
oameni. Nici nu era prea greu, fiindcă toată lumea bună aştepta 
cu nerăbdare să fie martoră la încheierea în cadru oficial a 
celei mai şocante logodne a sezonului. Invitaţiille pentru 
fastuosul dineu de după cununie erau vînate cu înverșunare. 

Emma străbătu intervalul lung dintre strane îmbrăcată 
în alb și auriu, cu o cununiță de orhidee prinsă în păr. Întâlni 
privirea surorii ei şi clipi emoţionată. Daphne îi răspunse cu 
un zîmbet de îmbărbătare. 

Chipul radios al miresei spunea cât era de fericită. Sora 
ei mai mică se avîntase în viața Londrei cu un entuziasm 
exuberant. Se dovedise mult mai interesată de muzeele, 
teatrele şi petrecerile marelui oraş decît fusese Emma în 
sezonul care tocmai se încheia. Fortăreața devenise un cămin 
plin de căldură, lumină şi agitaţie. Victoria superviza 
entuziasmată pregătirile pentru fiecare ieşire în lume a tinerei 
Daphne. 

Edison suportase cu stoicism preparativele de nuntă. 

„Ar fi fost mult mai practic dacă ne-am fi căsătorit cu 
dispense speciale, fără atîta agitație“, spusese el, exasperat, în 
cîteva rînduri. 

Emma ştia că tolerase tot acel haos plin de voioşie de 
dragul Victoriei, care strălucea de mulțumire şi se bucura din 
nou de viață din plin. 

Edison se întoarse şi o privi pe Emma înaintînd spre el. 
Fericita mireasă nu mai avu nevoie de intuiţia ei proverbială 
pentru a şti cât de mult e iubită. Îi zîmbi radioasă şi i se alătură 
în fața altarului. 

Cuvintele ceremoniei religioase le pătrundeau în 
suflete. Şi ea ştiu, fără umbră de îndoială, că ele aveau să-i 
țină uniţi de-a lungul anilor care urmau, pînă la sfîrşitul 
vieții. 

Te iau de soț... 


Mult mai tîrziu, noaptea, Edison se foi lîngă ea în patul 
nupțial, argintat de lumina lunii. 

— Vă sînt nespus de recunoscător că m-ați angajat în 
acest post, doamnă, spuse el cu o umilință ghiduşă. Ştiu că 
nu am experiență ca soț, însă vreau să vă asigur că mă voi 
strădui să vă ofer toată satisfacția. 

Emma zîmbi visătoare. 

— Fiţi liniştit, sir, îmi oferiţi satisfacţie deplină. 

— Dacă îmi cereți referinţe, mă tem că nu le posed. 

Iubirea împărtăşită înflori în hohote de rîs. Emma se 
ridică într-un cot şi îşi cuibări capul la pieptul larg al soțului 
ei. ÎI privi adînc în ochii strălucitori. 

— Dacă voi avea nevoie de referințele dumneavoastră, 
sir, le voi scrie eu însămi. Mă pricep grozav la aşa ceva. 

— Aveţi dreptate. Cum a fost posibil să uit cît de 
talentată sînteţi la compunerea referințelor, doamnă? zise el 
sărutînd-o. 


Sfirşit 


> BESTSELLERURILE ULTIMULUI DECENIU 


J Z 
| 


Autoarea senzaţionalelor 
romane Afacerea, Amăgire, | 
Amanta, Inelele Afroditei şi. 
Decepţie adaugă un nou succes: 
romanul Emma, o adevărată 
încintare pentru cititori. 


Nu e uşor să-ţi cîştigi existența 
ca domnişoară de companie, 
dacă ai limba ascuţită şi minte pe 
măsură. Din această cauză, 
Emma Greyson a schimbat trei 
slujbe în ultimele şase luni. Aşa a 
ajuns la o petrecere într-un conac de ţară, unde s-a plictisit ` 
profund pînă la apariţia lui Edison Stokes, devenind apoi, în 
secret, asistenta acestuia. Stokes, aflat într-o misiune 
deosebită, căuta un hoţ care furase o carte străveche, 
conținînd rețete miraculoase. El bănuia că cel pe care-l 
urmăreşte se află printre invitaţii la petrecere, fiind în căutarea 
unei femei cu calități deosebite, pe care să testeze un anume 
elixir. O femeie exact ca Emma... Ea va face o pasiune 
neaşteptată, dar situaţiile periculoase nu o ocolesc. A trebuit 
să se ajungă la crimă pentru ca eroina cărţii să înţeleagă 
cumplitul adevăr. Dacă nu va reuşi să-l neutralizeze pe 
sinistrul ucigaş, ar putea să-l piardă pentru totdeauna pe 
bărbatul visurilor sale şi, poate, chiar propria viaţă... 


De aceeaşi autoare, în curînd va apărea: 


* CUMPLITA VĂDUVĂ 


Zi EDITURA LIDER 

